
SMISAO | PERSPEKTIVE SOCIJALIZMA 


RIJEČ UNAPRIJED 


Ima li neka dominantna značajka našeg stoljeća, onda je to 
nesumnjivo svjetsko-povijesna egzistencija socijalizma na Zemlji. 
S pravom mnogi ističu da takva epohalna afirmacija socijalizma u 
isti mah znači i njegov globalni sukob s kapitalizmom, no odatle 
nipošto ne proizlazi da se taj sukob permanentno može i mora 
rješavati jedino silom oružja, pa čak ni samo »ekonomskim nad- 
metanjem«, a još manje vrijedi obratno: kao da je mir čovječan- 
stvu i socijalizmu privremeno koristan isključivo zato što mu 
prijeti atomsko samoubojstvo! Ne potcjenjujući domašaj eko- 
nomsko-političkih sukoba, nije na odmet upitati: što ako se bor- 
ba za socijalizam u ovom trenutku nigdje ne odvija žešće i tvr- 
dokornije nego na poprištu ideja? Ako je tako, onda se nameće 
potreba da se o vodećim idejama socijalizma danas i njegovim 
izgledima ponovo raspravi, bez predrasuda i bilo kakvih »zadnjih 
namjera«. Utoliko više što se razvitak socijalizma u ovom stoljeću 
odvijao neravnomjerno, paradoksno i protivurječno, donosio sa 
sobom neočekivane obrate i iznenađenja svih vrsta, da i ne spo- 
minjemo mnogobrojna razočaranja. 


Danas socijalizam nije samo ideja, nego i zbilja u mnogim 
zemljama, a njegovo širenje u svijetu, osobito nakon drugog 
svjetskog rata, dovelo je do mnogih promjena ne samo nje- 
gove vlastite strukture, nego i ustrojstva suvremenog  ka- 
pitalizma. Stanovite socijalističke tendencije probijaju sebi 
put nezaustavljivo čak i u onim kapitalističkim zemljama 
koje se načelno i u pojedinostima opredjeljuju protiv soci- 
jalizma, i nitko ih neće moći zaustaviti. Na drugoj strani 
sam je razvitak socijalizma već dostatno pokazao kako ni on ni- 
je imun od svih »utjecaja sa strane«, nego mu susret sa suvre- 
menim kapitalizmom nameće određena iskustva i rješenja što se 
u današnjem svijetu više ne mogu izbjeći. Postoji, dakle, obo- 
strani utjecaj, i stoga u neku ruku ima opravdanja govoriti o 
međudjelovanju kapitalizma i socijalizma, premda nije sigur- 
no da taj faktor isključivo predodređuje njihove vlastite osebujne 
strukture, kako neki vjeruju. Tome pridolaze i neke specifične 
deformacije, lutanju i zastranjenja što izrastaju iz samoga soci- 

jalizma, i ne mogu se iu švim slučajevima pripisati samo »niskoj 
polaznoj tački« ekonomskog i duhovnog razvitka u nekim zem- 
ljama. 

Pred nama je, dakle, cio splet najraznovrsnijih tendencija, 
odnosa i djelovanja, i teško bi se mogle naći primjerene kate- 
gorije kojima bismo sve to mogli precizno odrediti i do kraja o- 
pisati. No jedno je sigurno: dok je prvu polovicu ovoga stoljeća 
uglavnom karakterizirao jednoznačan sukob kapitalizma i socija- 
lizma, druga se polovica našeg vijeka odlikuje njihovim sve iz- 
razitijim unutarnjim diferenciranjem, prije svega narastanjem 
različite teorije i prakse socijalizma od Beringovih vrata do Bal- 
tika, od Polarnog kruga do Ekvatora. Vlastita nacionalna tradi- 
cija, sklonosti i averzije, različito povijesno ishodište, viši ili niži 
stupanj industrijalizacije u različitim zemljama što kroče pu- 
tem socijalizma, — sve to imalo je daleko veći uticaj na nje- 
gov razvitak nego što je itko — uključujući njegove tvorce — 
mogao i slutiti. Rezultat je toga procesa sve veće diferenciranje 
današnjeg socijalizma što izaziva debatu, pa čak i sukobe među 
njegovim pristalicama i različitim tumačima, no upravo ta situ- 
acija više od svega privlači pažnju teorijskog uma da se dublje i 
detaljnije razmotri njegov smisao i njegove perspektive. Premda 
i sami teoretičari teže praktičkom opredjeljenju u toj novoj situ- 
aciji, oni po prirodi svoga poziva moraju nastojati da tu pojavu 
diferenciranja razmotre prije svega objektivno i nezavisno od 
kolebanja svagdašnjice, kako bi se time ponovo približili isko- 
nu samoga socijalizma. Samo na taj način, naime, može se ras- 
vijetliti njegov smisao, osloboditi ono što proizlazi iz njegove 
biti i ukazati na ono što ga sputava. Utoliko prije što danas više 
nitko ne može nijekati da je taj smisao prilično zamagijen, da 
ne kažemo ugrožen, da se rastvori u samorazumljivosti i potopi 
u poplavi besmisla. Suvremeni čovjek ima pravo da pita gdje 
danas stoji i kamo plovi brod njegovih nada. 

Rasprave, studije i eseji što ih na tu temu donosimo nastale 
su povodom jednog razgovora koji se vodio u Korčuli ovoga 
ljeta neusiljeno i otvoreno, kojemu nije nedostajala polemička 
oštrica i borbeni ton, kao ni smirena ozbiljnost promišljene ri- 
ječi. Bio je to razgovor posvećen Smislu i perspektivama socija- 
lizma upriličen u okviru rada II zasjedanja »Korčulanske ljetne 
škole« od 8 — 22. srpnja 1964, koji je dotakao najširi raspon pt- 
tanja od teškoća u industrijalizaciji i od radničkog samoupravlja- 
nja do uloge filozofije i nesporazuma oko inteligencije u socija- 
lizmu. Nastala na inicijativu nekolicine zagrebačkih teoretičara 
marksista, ta je škola započela raditi 1963. razmatrajući problem 
Progresa i kulture./964. godine rad škole znatno je proširen, a uz 
poznate jugoslavenske filozofe i sociologe sudjelovali su i istak- 
nuti gosti iz Francuske, ČSSR, Istočne Njemačke i U.S.A. Neka 
od tih imena dobro su poznata našoj publici, i nema sumnje da 
je njihovo sudjelovanje u programu samo sobom davalo izvjes- 
nu sigurnost da će i njihovi prilozi biti značajni.*! 

Naši su filozofi i sociolozi u svojim predavanjima njegovali 
onaj duh stvaralačkog marksizma koji već nekoliko godina pre- 
vladava na našim teorijskim skupovima. Bilo da su govorili o 
nekim novim oblicima alijenacije u socijalističkom društvu, o 
odnosu socijalizma i komunizma, o personalizmu, o prilično 
delikatnoj temi odnosa socijalizma prema inteligenciji, ili o 
politici i filozofiji u socijalizmu, oni su nastojali da ta pitanja 
razmotre na.razini suvremenog mišljenja i u skladu s općim 
tendencijama našega društvenog razvitka. Neki su predavači iz- 
nenadili svojom smjelošću zadiranja u najaktualnije probleme 
svagdašnjeg života, kako su to pokazala predavanja o samouprav- 
ljanju, slobodi i demokraciji, masovnoj kulturi itd. Sociolozi su 
na tom skupu bili nešto manje zastupljeni od filozofa, ali su 
njihova razmatranja o perspektivama radne proizvodne zajed- 
nice, o sudjelovanju radnika u samoupravljanju, analitičkim me- 
todama istraživanja samoupravnih organizacija, društvenim su- 
kobima i humanizaciji međuljudskih odnosa pokazala mogućnost 
ozbiljnoga znanstvenog pristupa problemima industrijske de- 
mokracije. Slično bi se moglo reći i za istupe drugih naših teore- 
tičara, što ulijeva nadu da se usprkos teškoćama i preprekama 
u nas uspješno razvija suvremena filozofija i sociologija, da one 
nesputano i ravnopravno mogu stupiti u dijalog s evropskim miš- 
ljenjem, i što je možda najznačajnije, da one čvrsto stoje na na- 
šem tlu, kritički i angažirano. 

Istupi stranih gostiju pokazali su u većini kako se istim prob- 
lemima može pristupiti iz različitih aspekata, što svakako tre- 
ba pripisati i raznovrsnim društvenim i misaonim sredinama oda- 
kle oni dolaze. Najveću je pažnju privukla analiza položaja čov- 
jeka u suvremenom zapadnoevropskom svijetu, koji se znatno 
razlikuje od onoga što ga je pred stotinu godina opisao Marx. 
Prezentiran je najnoviji stadij suvremenog kapitalizma, gdje us- 
lijed automacije društvo u cjelini i radnička klasa napose doživ- 
ljavaju bitne transformacije. Kontroverza o perspektivi socija- 
lizma u visokorazvijenom industrijskom društvu samo je pove- 
ćala interes za nabačenu tezu, da marksizam svoje tradicionalne 
kategorije velikim dijelom mora transformirati ako uspješno ho- 
će pristupiti analizi suvremenog svijeta. 

Interes slušača-učesnika premašio je sva očekivanja (oko 
160). Kako je domaća i strana štampa (Vjesnik, Politika, Borba, 
NIN, Telegram, Beogradska nedelja, L' Express, France Observa- 
teur, itd.) dosta opširno izvijestila o ovogodišnjem Korčulan- 
skom susretu, dodali bismo na ovom mjestu samo to, da je on u 
potpunosti ispunio očekivanja i opravdao svoj opstanak kao slo- 
bodna nacionalna i međunarodna tribina suvremene marksistič- 
ke misli. Korčulanska je škola na taj način stekla zavidnu re- 
putaciju u zemlji i svijetu te dobila odgovornu ulogu da bude 
gotovo jedino mjesto susreta marksista s Istoka i Zapada. Naša 
je marksistička misao na taj način još jednom potvrdila svoju 
životnost i sposobnost da kao teorija na međunarodnom planu 

djeluje upravo u duhu naše osebujne političke misije: da misleći 
Na širi aktivnu miroljubivu koegzistenciju i na polju 
uha. 


.. Predavači i slušači u Korčuli našli su priliku da ravnopravno 
i živo raspravljaju O nasušnim pitanjima našeg vlastitog i svjet- 
skog socijalizma, bez ustručavanja i unaprijed postavljenih gra- 
nica, u interesu slobodnog misaonog pristupa današnjici. Uspr- 
kos, ili štaviše, zahvaljujući razilaženjima postignuto je jedinstvo 
raznovrsnoga mišljenja, možda najdragocjenija tekovina današ- 
njeg marksizma, i nema sumnje da su odatle svi prisutni podosta 
naučili, pa i stekli neka iskustva za daljnji rad. 


Svi ti momenti dali su redakciji našeg časopisa povoda da izi- 
đe u susret javnosti koja s nestrpljenjem očekuje da joj glavni 
materijali s Korčule postanu pristupačni. Zbog velikog značenja 
toga susreta naš časopis veći dio svog prostora stavlja na raspo- 
laganje tim materijalima nastojeći da se pri tom ne pretvori u 
zbornik, nego da sačuva karakter časopisa. Predavači koji su 
na Korčuli nastupili zamoljeni su od redakcije da joj dostave 
tekstove svojih izlaganja, ili da ih pošalju u izmijenjenom, od- 
nosno dopunjenom obliku. Oni rukopisi koji su nam prispjeli i 
zadovoljavaju kriterij časopisa objavljuju se u br. 2/1964. i 1/1965. 
»Praxisa«. Redakcija je nastojala da priloge grupira tematski. 

Treba li posebno napominjati da je svaki objavljeni tekst u 
prvom redu izraz stava njegova autora? Čini nam se posve ra- 
zumljivim da pojedini stavovi često veoma divergiraju, ali re- 
dakcija smatra da ta činjenica ne umanjuje njihovu vrijednost. U 
toj namjeri redakcija ih i prezentira našoj javnosti u nadi da će ti 
prilozi izazvati diskusiju, pa možda i neslaganja, ali ona je sprem- 
na da za svaku teorijski relevantnu repliku, pa i kontroverzu, 
otvori svoje stranice. 


*) Održana su predavanja, a) iz filozofije: L. Goldmann (Paris), O nek'm pro- 
blemima kapitalizma i soc jalizma; K. Kosik, (Prag), Socijalizam i etika, 
H. Lefebvre, (Paris), O nekim kr.terijima društvenog razvoja i socijal.zma; 
A. W. Levi (USA), Književnost i politika; H. L. Parsons (USA), Socijalizam 
i demokracija; H. Marcuse (USA), Prespektive socijalizma u razvijenom +n- 
dustri:skom društvu; B. Bošnjak, Socijalizam i religija; V. Filipović, Socija- 
lizam i personalizam; D. Grlić, Socijalizam i komunizam; A. Krešić, H.sto- 
rijska prespektiva socijalizma; V. Korać, Socijalizam u nerazvijenim ze- 
mljama;M. Marković, Socijalizam i samoupravljanje; D. Pejović, Soc:jali!- 
zam i intel'gencija; G. Petrović, Filozofija i polit ka u socijalizmu; S. Sto- 
janović, Sloboda, demokracija i kritika u socijalizmu; V. Sutlić, Čovjek i 
revolucija; P. Vranicki, Socijalizam i alijenacija; M. Životić, Socijalizam i 
masovna kultura; b) iz sociologije: E. Hahn (Berlin), Socijalizam i ideolo- 
gija; S. Mallet (Paris), Nova radnička klasa; M. Đurić, Problemi društvenog 
jedinstva; M. Čaldarov'ć, Disolucioni procesi u radničkom samoupravljanju; 
I. Kuvačić, Čovjek i ideal; V. Milić, Prilog teoriji društvenog sukoba; Z. Pe- 
šić, Socijalizam i perspektive humanizacije međuljudskih odnosa; V. Rus, 
Participacija radnika u samoupravljanju; R. Supek, Sudbina radne prolz- 
vodne zajednice; J. Županov, Grafikon utjecaja kao analitička metoda  s- 
traživanja samoupravne organizacije; c) u sekciji »Jugoslavija danas«: T. 
Ladan, O konformizmu i nonkonformizmu u kritici; Lj. Tad.ć, Inteligenci- 
ja i komunistička partija. 

O NEKIM KRITERIJIMA DRUŠTVENOG RAZVOJA 
I SOCIJALIZMA 


Henri Lefebvre 


Mi ćemo potražiti neke kriterije društvenog razvoja uopće pa 
prema tome i razvoja socijalističkog društva. Radi se samo o ne- 
kim od značajnih kriterija koji dopuštaju da se odrede orijenta- 
cija i etape razvoja. Na kraju ovog izlaganja ne treba dakle auto- 
ru prigovarati zbog manjkavosti i propusta. Mi ćemo naročito 
ostaviti po strani sve ono što se odnosi na ekonomski razvoj, raz- 
matran sam po sebi. Prema obnovljenoj marksističkoj misli i 
metodi, ispitat ćemo razvoj društva, kome je osnova ekonomski 
napredak ali koji je mnogo kompleksniji. U pogledu ovog razvo- 
ja imat ćemo u vidu samo neke aspekte da bismo odatle izveli in- 
dekse ili kriterije. 

Ispitajmo i sam smisao pitanja. Nije li značajna i sama či- 
njenica da se pitanje postavlja? Nastojimo ponovo definirati so- 
cijalizam nakon što je proteklo jedno historijsko razdoblje (od 
gotovo pola stoljeća) praktičkih iskustava. Treba priznati da 
društva koja se nazivaju socijalističkim nisu izgubila neprozir- 
nost koja, po Marxu, karakterizira vladavinu društvenih stvari 
(robe, novca, ustanova, prava, države) nad ljudima. Sva ta dru- 
štva nisu transparentna, ili barem nisu podjednako transparen- 
tna. Bez sumnje ne postoji jedna nego više socijalističkih praksa 
koje zahtijevaju uspoređivanje, objašnjavanje, analizu, kritiku. 
Drugačije rečeno, postoji već više modela socijalističkog društva, 
dakle više putova prema socijalizmu, više prijelaza iz kapitali- 
zma u komunizam. Pojam komunizma što ga je razradio Marx 
zamutio se ili transformirao, pri čemu jedno ne isključuje dru- 
go. Promatran kao program (projekt), on se ili realizirao na 
drugačiji način nego što je pokret to mogao predvidjeti i modifi- 
cirao se osiromašujući, ili se pak obogatio iznoseći na vidjelo 
nove zahtjeve. Ni ovdje jedno ne isključuje drugo. 

Ako bi se htjelo u potpunosti raspraviti ovo pitanje, treba- 
lo bi se najprije vratiti Marxu i njegovoj punoj i cjelovitoj re- 
fleksiji. »Što je socijalizam, po Marxu? Kako je on gledao na 

mogućnosti razvoja?« Ovim pitanjima moglo bi se dodati i slije- 
deće: »Može li danas Marxova misao pružiti kriterije? Omoguća- 
va li ona da se konstruira model ili modeli socijalističkog dru- 
štva? Da se odrede stupnjevi razvoja?« Ova se Pitanja javljaju 
među teorijskim komponentama situacije koja zahtijeva pono- 
vno čitanje Marxa. Mi ćemo ih ovdje ostaviti po strani. Zadovo- 
ljimo se time da podsjetimo na neke zaključke ranijih prou- 
čavanja, koji će se ovdje pojaviti kao postulati. Marxovo djelo, 
to jest marksizam, potrebno je da se shvati suvremeni svijet i da 
se djeluje u svijetu. Ali Marxovo djelo nije dovoljno. Uputno je 
kompletirati Marxovu misao, osobito Lenjinovom, ali pri tome 
ne treba Lenjinovu misao shvaćati dogmatski i smatrati je nuž- 
nom i dostatnom. Na aktualne činjenice valja primijeniti Marxo- 
vu metodu, dijalektičku misao. Treba je dakle primijeniti i na 
sam marksizam. Marksizam ima historiju. On je ušao u praksu, 
bolje rečeno u više praksa. On se tu deformirao i transformirao, 
osiromašio i obogatio. Protivrječnosti dolaze na vidjelo. Mark- 
sizam je postao činjenica. On zavisi od svojih vlastitih kategorija, 
od svoje vlastite metodologije. Tako marksistička misao zadržava 
svoju koherentnost, koja više nije koherentnost nekog logičkog 
tijela ili cjeline, kao ni koherentnost nekog sistema. Historija mar- 
ksizma ima posljedice i implikacije u marksizmu i za marksizam. 
Možda već u onome što se naziva »marksizam« ima mnogo raz- 
nolikosti u stanovitom jedinstvu? Možda već ima više marksiza- 
ma, a »marksisti« ipak govore zajedničkim jezikom koji im 
omogućava da se međusobno razumiju, čak i u svojim nesuglasi- 
cama. 


I. Tri interpretacije marksizma 


Danas treba da konstatiramo istovremeno postojanje triju 
interpretacija marksizma na najopćenitijem nivou koji se obično 
naziva »filozofskim«. Situacija na ovom području dosta je para- 
doksalna. Tri interpretacije, ma kako da ih formuliramo, žestoko 
se pobijaju. Njihovi zastupnici nabacuju se ritualnim grdnjama: 
dogmatičar! revizionist! A pritom, ove interpretacije, kao »fi- 
lozofske« interpretacije, rijetko se kada daju jasno razlučiti. One 
se čudnovato isprepleću. 


a) Pozitivističko-scijentistička interpretacija < ' 

U ovoj interpretaciji filozofija kao takva odslužila je svoje. 
Ona pripada proteklim epohama. Što je marksizam? To je zna- 
nost — politička ekonomija, historija, sociologija — sa svojim 
zakonima, svojim determinizmom i svojim primjenama. Ili čak, 
to je sinteza naukA, sumarni pregled sadašnjih rezultata znan- 
stvenih istraživanja (koji se uostalom mogu revidirati). Što je 
materijalizam? Taj termin označava stvarni objekt ili objekte s 
kojima se suočavamo bez pretpostavki ili dodavanja. Dakle, pre- 
vazilazeći ono objektivno zamjetljivim eksperimentalnim, ope- 
racionalnim. 

Marx je, dakle, navodno »likvidirao« filozofiju, kao Auguste 
Comte, ali mnogo bolje i dublje. Comteov pozitivizam još uvijek 
je filozofija koja završava u religioznosti. Marksizam uvodi nove 
pojmove. Sa historijskim materijalizmom on eksplicira filozofiju, 
od njenog početka do kraja, umjesto da dekretira njeno ukida- 
nje. Historija filozofije sačinjava dio historije ideologija, kapi- 
talni dio historijske znanosti. 


b) Sistematska interpretacija 

Zastupnici ove interpretacije smatraju da sistematska forma 
klasičnih filozofija nije izgubila ni svoju osnovanost ni svoju vri- 
jednost. Ta interpretacija stavlja u prvi plan koherentnost. Ona 
dopušta prenošenje i obučavanje, dakle pedagogiju. Neophodna 
je u rasprama. Odgovara koherentnom socijalnom totalitetu so- 
cijalističkog društva i države. 

Očuvana je klasična sistematizacija, ali uz tvrdnju da je filozo- 
fija učinila skok naprijed kvalitativno se transformirajući. Sistem 
se proširio povezujući se s jedne strane s političkom akcijom, a 
s druge sa znanostima (još više s prirodnim nego s društvenim 
znanostima). Ovaj je sistem širi i razumljiviji od hegelovstva što 
ga je »izvrnuo«, te se od njega duboko razlikuje. S jedne strane 
on se temelji na definicijama prirodnog bića i materijalnosti. S 
druge strane, on se izdaje za filozofiju partije (a ne za filozofiju 
filozofa ili države). 


Cc) Teorija prevladavanja filozofije 

Prevladati znači, kao što je poznato, ujedno ukinuti i unaprije- 
diti. Marxova misao shvaća se kao opća teorija prevladavanja. 
»Aufhebung« zadobiva specifične karaktere ovisno o područji- 
ma. Prevladati religiju, znači ukinuti je. Prevladati državu, zna- 
či dovesti je do odumiranja. Prevladati političku ekonomiju i 
pravo, znači postići obilje dobara. 

Prevladavanje filozofije ima različite aspekte. Ono ukida siste- 
matsku, spekulativnu, apstraktnu i dogmatsku filozofiju koja je 
konačno uvijek manihejska (suprotstavljajući međusobno time 
što ih razdvaja: apsolutnu istinu i laž, dobre i zle, prijatelje i ne- 
prijatelje, pristalice i protivnike). To je ono što suprotstavlja tre- 
ću interpretaciju drugoj. Ali ona se mnogo razlikuje i od prve. Pre- 
vladati filozofiju, po Marxu i po teoriji prevladavanja, to također 
znači realizirati je. Ne znači vraćati se na empirizam ako empirij- 
ski promatramo čovjeka i ljudsko, radi zadovoljavanja bioloških 
i društvenih potreba koje se mogu utvrditi. To znači da su filozo- 
fi od Platona do Hegela razradili jednu sliku čovjeka. Služeći se 
filozofskom kritikom oni su sačinili program ili projekt ljud- 
skog. Filozofije su totalnog čovjeka koncipirale pomoću svojih 
pojmova: um, svijest, sloboda, potreba.i želja, sreća i punoća, 
alijenacija i dezalijenacija itd. Filozofija, dakle, u svojoj cjelini 
ostaje neizmjerno dragocjena i daleko je od toga da bi pripadala 
proteklim epohama i »predznanstvenom mentalitetu«. Filozofski 
projekt čovjeka mora se objektivno restituirati. Uputno je ispiti- 

vati ga, kritizirati i kompletirati konfrontirajući ga sa »realnim«. 
Samo ovaj program omogućava da se analizira vrlo kompleksna 
»realnost«, čija kompleksnost dolazi odatle što ono moguće-ta- 
kođer pripada realnom. Ova »realnost«, koja obuhvaća domene, 
specifičnosti, nivoe (realizacije i alijenacije), sačinjava ipak jednu 
cjelinu, budući da postoji ekonomsko, historijsko, sociološko, 
psihološko — a da se praksa ipak ne svodi da ekonomsko. histo- 
rijsko, sociološko, psihičko itd. i 

Tako teorija prevladavanja omogućava neku vrstu uzajamne 
kritike: filozofije i filozofskog projekta od strane prakse — a 
prakse od strane filozofije shvaćene ne kao refleksija nego kao 
aktivnost, projekt i program ljudskog. 

Ova interpretacija pretpostavlja da postoji historija filozofije, 
ali ne neka autonomna historija filozofije, odvojena od društve- 
nog razvoja. Po ovoj interpretaciji, u filozofiji postoje tri elemen- 
ta: problemi i pojmovi koje svaki filozof preuzima od svojih pret- 
hodnika i nastavlja ih razrađivati — zatim elementi koje crpe iz 
»realnosti« što ga okružuje, to jest iz prakse i ideologija svog 
vremena — i konačno, napor prema koherentnosti i totalitetu. 
Može se također reći da filozof izražava i formulira »realno«, to 
jest praksu svog vremena koju on parcijalno zahvaća, da u njoj 
otkriva manjkavosti (alijenacije) i, napokon, da razotkriva mo- 
gućnosti. Kada »realno«, to jest praksa, nadoknadi manjkavosti, 
aktualizira mogućnosti i predloži nove, svaka filozofija iščezava 
u dovršenom svijetu. Ona je prevladana. Podjednako je sa Hege- 
lom, Marxom, sa cjelokupnom filozofijom. Ova interpretacija fi- 
lozofske historije suprotstavlja se dakle nekim drugim koncepci- 
jama: sistematskoj dihotomiji između dobrih i loših filozofija, 
između materijalizma i idealizma, tezi prema kojoj je svaka filo- 
zofija potpuno originalna cjelina, teoriji autonomne historije i 
filozofskog razvoja nezavisnog ili usmjeravajućeg (hegelovska 
teza). 

Dakle, u ovoj perspektivi treba izučavati klasičnu filozofiju, 
ali ne kao muzej grešaka, nego radi toga da se iz nje izvuku pozi- 
tivne pouke. Pozitivna pouka podrazumijeva prije svega negativ- 
nu: radikalnu kritiku kao odlučujući moment filozofske medita- 
cije. Zatim podrazumijeva metodologiju (teoriju logičkog uma, 
analitičkog uma, dijalektičkog uma). I konačno, ona podrazu- 
mijeva lik, prijedlog ili filozofski projekt totalnog čovjeka. 

Između kraja klasične filozofije i praktične realizacije filozo- 
fije postoji prijelaz. On jest i bit će obilježen otkrivanjem i rea- 
lizacijom novih oblika mišljenja. Osobito istraživanje prakse 
bez upadanja u empirizam i pragmatizam, uz otkrivanje njenih 
mnogostrukih aspekata, pretpostavlja eksplicitaciju forme mišlje- 
nja koju je inaugurirao Marx u Kapitalu: koherentnost ne u za- 
zatvaranju nego u otvaranju, metodičko istraživanje specifičnih 
nivoa i stupnjeva ljudskih aktivnosti itd. 

Insistirali smo na trećoj interpretaciji jer je ona najmanje 
poznata. Čuveni su Marxovi tekstovi koji je odobravaju i oprav- 

davaju, osobito onaj u djelu Prilog kritici Hegelove filozofije pra- 
va, gdje Marx tvrdi da proletarijat ne može ukinuti i prevladati 
sebe sama a da ne realizira filozofiju. Činjenica je da ovaj tekst 
(ovaj kao i mnogi drugi) nije bio shvaćen u toku jednog dugog 
razdoblja. Čini se ipak da ovi tekstovi određuju i izražavaju stav 
prema filozofiji koji se zatim integrira u marksističku misao. U 
kasnijim svojim djelima Marx se više ne vraća na filozofiju kao 
takvu. On je riješio problem. On ide naprijed. Da bismo ga dobro 
razumjeli, možda je potrebno »novo čitanje« Marxa. Treba se ta- 
kođer podsjetiti da je marksistička škola u Frankfurtu poslije 
prvog svjetskog rata pokušala izvući iz zaborava ove tekstove i 
istaknuti tezu o prevladavanju. Napor u tom smislu, uništen dog- 
matizmom, nije dugo trajao. Po našem mišljenju, marksistički te- 
oretičari ove škole nisu iz razmatrane teze izvukli ono što se oda- 
tle može izvući. Oni je možda nisu formulirali sasvim jasno, raz- 
likujući je oštro od prve i druge interpretacije. Ne čini se da su 
oni uočili nove zadatke u čitavom njihovom opsegu: iznijeti na 
vidjelo »filozofski projekt« — nastaviti njegovu kritičku razradu 
— izvršiti »uzajamnu kritiku« prakse od strane filozofije i filo- 
zofije putem prakse — analizirati praksu — unaprijediti novu 
formu mišljenja itd. 

Ovom prilikom važno je naglasiti da samo treća interpretacija 
omogućava da tražimo kriterij društvenog razvoja. Prva inter- 
pretacija daje mogućnost samo da se utvrde činjenice; ona ne 
zasniva ni radikalnu kritiku dovršenog, ni istraživanje o mo- 
gućem, ni prijedlog neke mogućnosti, ni procjenjivanje. Što se ti- 
če druge, ona nas možda snabdijeva pedagoškim i ideološkim 
instrumentima; ali ona se zatvara u sistem. Ona jedino pred- 
laže potčinjavanje filozofsko-političkom sistemu. 

Polazeći od treće interpretacije, možemo zapitati: »Kako fi- 
lozofski prijedlog ili projekt ulazi u praksu? U kojoj mjeri i 
do koje tačke? Kako je filozofski prijedlog dopunjen, konkretizi- 
ran i realiziran? Ako se to dogodi, kako i zašto se od toga pro- 
jekta odstupa, ili se on mijenja? U čemu se u tom pogledu sasto- 
je greške, zablude, nesporazumi? 


II. Svakodnevni život i socijalizam 


Prethodno smo ocrtali tek prvi obris, izvjesni slijed tvrdnji 
koje za nas sačinjavaju osnovne svakidašnje datosti. 

Bacimo sada brzi pogled na ono što je novo u suvremenom 
svijetu poslije Marxa i poslije Lenjina. Ima sigurno mnogo novi- 
na u svijetu; ne samo da je socijalističko društvo velika novina, 
nego se mnoge stvari događaju u ovom buržoaskom društvu, gdje 
se djela Marxa i Lenjina, koji su nekad bili proskribirani i pro- 
kleti, izdaju danas u kolekcijama s velikom nakladom, kao »džep- 
ne knjige«! To je novina čiji dvosmisleni karakter lako možemo 
uočiti. Ako se marksizam širi, ako je Marx tako široko prodro, 
nije li to zato što je marksistička misao izgubila svoju snagu, 
što je djelomično umrtvljena? 

Među predviđenim ili nepredvidljivim novinama citirajmo 
nasumce: tehnički razvoj i pojava tehnološke alijenacije — ja- 
čanje države u čitavom svijetu (osim u Jugoslaviji) — važnost i 
utjecaj »mass media« itd. 

Čini se da dva nova fenomena zaslužuju dublje ispitivanje. 
To ispitivanje iznijelo bi na vidjelo njihovu povezanost koja nije 
uočljiva na prvi pogled. Radi se najprije o rasprskivanju jedne 
drevne socijalne forme koja se činila vezana uz ono što je bitno 
u socijabilitetu grada. U nizu velikih razvijenih zemalja, a naro- 
čito u kapitalističkim zemljama, grad eksplodira na sve strane. 
Time se postavlja presudan problem: iznalaženje novog urbani- 
zma. Radi se zatim o kristalizaciji jednog sve jasnijeg definira- 
nog nivoa prakse svakodnevnog života. 


Nije tako lako izložiti u čemu se sastoji svakodnevni život. 
Postoji banalan način da se definira svakodnevni banalitet: opis 
i inventar predmeta, analiza porodičnog života. Ostavimo po stra- 
ni ove banalitete. Svakodnevnica je nešto suviše jednostavno, su- 
više blisko. Mi smo u njoj — i nismo u njoj. Omladina, studenti 
— još nisu ušli u nju. Intelektualci ostaju uvijek ponešto izvan 
svakodnevnice, a filozofi se hotimično smještaju po strani, u to- 
liko što oni sačinjavaju filozofski svijet koji suprotstavljaju ne- 
filozofskom svijetu, svijetu neznanja, gluposti ili ludosti, svijetu 
empirizma ili svakodnevnog. Onom za što je Marx jasno izjavio 
da se nalazi na putu prevladavanja. Kad je riječ o onima koji su 
ogrezli u svakodnevnom, oni pokazuju predominantnu težnju da 
ga ne vide, da pobjegnu iz njega. Ovu težnju zadovoljavaju (pri- 
lično loše) kino, sentimentalna štampa, ženska štampa, ferije, 
dokolica. Na koncu, kao posljednje i veoma važno, svakodnevno 
se ne može definirati biološkim potrebama: jelom, pićem, spava- 
njem, razmnožavanjem. Presudni su društveni i kulturni moda- 
liteti zadovoljavanja ili nezadovoljavanja. 

Evo kako izgleda analiza svakodnevnosti u nekoliko razdo- 
blja: 


a) Prije kapitalizma, u svim ili gotovo svim društvima (uk- 
ljučujući i arhajska društva), svakodnevno nije postojalo na 
onaj način kako ga mi doživljavamo. Prožimao_ ga je izvjesni stil. 
Taj stil, na koji nailazimo i u samim upotrebnim predmetima, 
potjecao je od religije i sakralnog, od odnosa ljudskih grupa sa 
zemljom, gradom, ukratko, od »kulture«, kako bismo mi rekli. 
Ništa on nije ostavljao izvan sebe, ni jednu gestu, osjećaj, odnos, 
ni jednu stvar. 


b) Kad je naglašena podjela rada, kad su zavladali roba i no- 
vac, zna se da su ljudskim odnosima zagospodarile stvari; koje 
uostalom ne dospijevaju do toga da u potpunosti postanu stva- 
ri; one ostaju društveni odnosi koje one odvlače na put alijena- 
cije i, u krajnjoj liniji, reifikacije. U konkurentskom kapitaliz- 
mu novac počinje proizvoditi sve svoje konzekvence. Svakodnev- 
no najprije gubi svoju vezu sa religijom, zatim sa stilom (koji 

hestaje), sa kulturom (koja se odaljuje u visine). Svakodnevno 
— to je već konstantan odnos ljudske osobe sa novcem, sa za- 
htjevima novca i novčanom potrebom. Pojedinac je žrtva podjele 
rada. To je neprekidni odnos sa »svijetom predmeta« koji su po- 
stali robe što ih proizvodi tržište bez obzira na »realne« potrebe, 
ignorirajući ljudske želje. 

Malo po malo svakodnevno se konsolidira kao nivo društvene 
realnosti, (sve više i više) ispod državnog, kulturnog i estetskog. 

Međutim, tokom 19. i početkom 20. stoljeća proletarijat je 
sačuvao etiku dobro obavljenog rada i dostojanstva u radu. Ova 
etika i dalje prožima i preobražava svakodnevnicu radničke kla- 
se. Za nju postoji provalija između dobrote siromašnih i zloće 
bogatih. »Klasna svijest« ujedinjuje etičke elemente porijeklom 
iz obrtništva sa revolucionarnim elementima. Ona ipak dosiže 
krajnju oštrinu. Što se tiče buržoazije, ona je primila od aristo- 
kracije — modificirajući je za svoju upotrebu — izvjesnu ideolo- 
giju »distingviranja« koja u najboljem slučaju uspijeva da joj 
dade dostojanstveno držanje što služi kao nadomjestak za izgu- 
bljeni stil. Konačno, za vrijeme ovog perioda, postoji stara dru- 
štvena forma, grad. On održava grupe i klase u konfliktnom ali 
aktivnom jedinstvu. 

Svakodnevnost nije dospjela da se potpuno kristalizira u ovim 
društvenim okvirima. 


c) Tada dolazi neokapitalizam. Umjesto da prepusti proizvod- 
nju riziku tržišta, on proučava tržište i nastoji ga organizirati. U 
tu svrhu ne zadovoljava se više time da konstatira potrebe. On 
ih prekraja prema svojim zahtjevima. Potrošač je proizvod onih 
koji posjeduju sredstva za proizvodnju. Oni iskorištavaju pu- 
blicitet i propagandu, međusobno nerazdvojivo povezane. 


Na posljedice robne proizvodnje u konkurentskom režimu 
nadovezuju se, dakle, posljedice organizacije tržišta. Na alije- 
naciju, koja se u krajnjem slučaju definira reifikacijom, nadove- 
zuje se »derealizacija«, kao krajnji rezultat robe koja je svoju 
domenu proširila i na potrebe i osjetilne doživljaje ljudskih bića. 


I sami osjetilni doživljaji stavljeni su u prodaju. Kino i tele- 
vizija omogućili su ovo značajno proširivanje koje je popraćeno 
obrađivanjem ljudskih svijesti posredstvom njihovih senzornih 
elemenata. Vizuelnim senzacijama najlakše je manipulirati, pro- 
davati ih i iskorištavati, zatim dolaze auditivne, pa gustativne 
senzacije. Seksualno je objekt trgovine samo u vrlo prostačkoj 
formi. Olfaktorno, naprotiv, u profinjenim formama. Vizuelno i 
audio-vizuelno dolaze, dakle, u prvi plan. 


Društvo koje poznajemo u Francuskoj po njegovoj praksi 
prodaje masovno spektakl istovremeno kao robu i kao sredstvo 
dominacije. To je ono što nazivamo >»loisirs« (»dokolice«). Zato 
sve postaje spektakl. Svijet se pretvara u spektakl koji se odvija 
pred očima i ušima pasivnih gledalaca, neučesnika koji su izvan 

događaja. Gledalac kao t ije ili vi T 

Ovaj oblik potčinjavanja pede e m Mon »kondicioniran«. 
ja čisti «peltaki! aliziran: čisti pogled 
' To nije sve. Organizacija j iruj 

jeka kao potrošača, SEbjekave poeni enii Dok potrebe LOV: 
vršćen organizacijom i podjelom rad ng e 
do) a (tehničkom i društve- 

Organizacija razdvaja a ; 
ja funkcije u ovoj a eri: pijte odio uri 

e su funkcije: rad, stanovanje, pri bi TE ibatan 
bodno vrijeme. Tako fl cionalie Koneepali dome o x 
dređuje strukturu. Funkcije se razdvajaju S nea Mo et 
vremenu. Uz ostale posljedice odatle rezultira be lozij grada 
koji je predstavljao upravo jedinstvo tih funkciji i niihc leva 
keve lhs aktivnostima. Moderan čovjek u Parti dliie: 

je, radi ov je, stanuje tamo i razonođuj Ž ' 
gućnosti na drugom mjestu i čak što im Poea vt Paoa za 

Svakodnevno se kristalizira disociirajući se ili radij 
KE ea i kaj njih. Doista, područja svakodnevno: va 

' opće osobine, u svojoj odvojenosti i injeni : 
svoje odvojenosti. Koje su oi E brega o 
djelovanje, pretvaranje u spektakl. U slobodnom vremenu Ao 
sručuju na inertne i fascinirane pojedince. Na području da 
centri odlučivanja se udaljuju; proizvodni proces nije više ea 
zumljiv onima koji rade; sam rad se mijenja (postaje nadziranje 
rukovanje prekidačima, kontrola — pri čemu je onaj koji Koniro 
lira i sam kontroliran). Napokon, u porodičnom životu i u sta- 
novanju, pojedinci i grupe dobivaju izvana stanove, urbanu or- 
ganizaciju, trgovačke proizvode. 

Ova analiza zahtijeva sada niz napomena. 

U prvom redu, da bi se otkrilo svakodnevno i još više, da bi 
se upoznalo, treba ga osporavati. Čak i odbaciti ga. Odbacujući 
ga, mi ga opovrgavamo i spoznajemo. Radikalnoj kritici pridru- 
žuje se htijenje da se ono preobrazi, kako bi se u njemu otkrila 
sakrivena blaga. Svakodnevno — to je istovremeno bijeda i ve- 
ličina, siromaštvo i bogatstvo modernog čovjeka. 

Drugo, na tome putu (odbacivanja) osporavanje se usmjera- 
va protiv kulture odvojene od »života«, protiv države koja se 
izdiže iznad cjelokupnog društva. Osporavanje tako dostiže ne- 
gativitet. Ono postaje totalno a ostaje konkretno. 

Treće, radnička klasa vrši svoju ulogu osovine i jezgre ospo- 
ravanja — negacija postaje revindikativna akcija, dakle praksa. 
Međutim, oko ove osovine i ove jezgre grupiraju se snage koje 
osporavaju: omladina, žene, intelektualci. Tu cjelinu treba uzeti u 
obzir. Ona također teži da dostigne totalitet. Odatle slijedi da 
tradicionalne snage revindikacije, one koje se tiču nadnica i rad- 
nih mjesta, postaju nedovoljne. Naglasimo naročito: one su nuž- 
ne i bitne, jer se odnose na proizvodnju, i kada dostignu visoki 
nivo, one dovode u pitanje način proizvodnje. Međutim, ono što 

se tiče svakodnevnog života u njegovoj cjelini, postaje sve zna- 
čajnije. U stvari neokapitalizam pretendira na to da proizvodi 
za ljudske potrebe, dok on zapravo prekraja individualne potre- 
be a društvene ne poznaje. Što se tiče socijalizma, on se izričito 
definira proizvodnjom za društvene potrebe. U svakom slučaju 
dakle, teorija se više ne može zadovoljiti samim pojmom proiz- 
vodnje, proizvodnog rada i načina proizvodnje. Ona treba da se 
proširi dotle da povede računa o potrebama i cjelokupnosti sva- 
kodnevnog. 

Istaknimo činjenicu da taj pojam svakodnevnog nije ni eko- 
nomski, ni sociološki, ni historijski, ni psihološki. On je sve to, 
a osim toga on omogućava da se u pravom trenutku pronađu 
parcijalne odredbe: ekonomsko, sociološko, historijsko itd. To 
je, dakle, ujedno totalni pojam i nit vodilja za istraživanje jednog 
razbijenog i razdvojenog totaliteta — suvremenosti. On u isti 
mah zahvaća realno i moguće. 

A sada možemo razumjeti osebujnu mješavinu koju predstav- 
lja suvremeni čovjek u velikim industrijskim zemljama. Ona sa- 
drži zadovoljavanje (elementarnih potreba) i nezadovoljavanje 
(finijih ili uzvišenijih želja koje se čak ne dospijevaju ni formuli- 
rati usljed brzog opadanja umjetnosti). Ova mješavina uvjetuje 
suvremenu nelagodnost. Nelagodnost izražavaju i ispoljavaju, 
prihvaćaju je ili odbacuju, gorespomenute grupe koje nisu druš- 
tvene klase nego se povezuju sa polariziranim klasama. To su: 
omladina, žene, mladići i djeca, intelektualci. Većina takozvanih 
»vrijednih« djela izražava nelagodnost izrazima više ili manje 
adekvatnim, više ili manje pesimističkim. 

Da se teorijski izrazi ova nelagodnost, bitan je jedan pojam, 
pojam ambigviteta. Svakodnevno i nelagodnost u svakodnevnom 
doživljavaju se kao ambigvitet; čak i kad analiza rasvijetli taj 
ambigvitet, čak i kad ga razara. Ambigvitet se definira kontradik- 
cijom — zatvorenom, prigušenom, neprimjetljivom i tako zadrža- 
nom u nerazriješenom stanju. 

Opća nelagodnost, koju više ili manje osjeća ova ili ona grupa, 
kristalizira se u ovom ili onom posebnom pitanju; kao što su 
stanovanje i urbanizam, ili na primjer odgoj i obrazovanje omla- 
dine. Ljudi ne prihvaćaju svakodnevnicu, i u većini slučajeva 
etika i dominantna kultura preporučuju im prihvaćanje, rezig- 
naciju, pasivnost. 

Možemo se nadati da će, zahvaljujući povoljnom stjecaju pri- 
lika, jedna primjerena strategija uspjeti da usmjeri elemente os- 
poravanja i odbijanja. Ovo bi moglo snažno pridonijeti revolu- 
cionarnoj situaciji u naprednim (visoko industrijaliziranim) ka- 
pitalističkim zemljama, jedinima o kojima se ovdje radi. 

Tako smo stigli do drugog kriterija: društveni razvoj i soci- 
jalizam mogu se i moraju se boriti protiv tako definirane svako- 
dnevnice — disociirane, funkcionalizirane, strukturirane — kao 
i protiv disocijacije ljudskog bića. Oni mogu i moraju da je od- 

biju. A ako ona već postoji, oni je mogu i moraju radikalno pre- 
obraziti, obnavljajući jedinstvo shvaćanja i djelovanja, čina i spoz- 
naje. To bi značilo jedinstvo svijesti i aktivnosti u jednoj višoj 
praksi. Ovaj cilj mora i može omogućiti da se zagospodari sva- 
kodnevnim. Čovjek mora zavladati svojim svakodnevnim živo- 
tom, to jest postati njegov gospodar. Tu je eto jedna definicija i 
nova dimenzija slobode. 


Svakodnevno postaje dakle političko. Njegovi problemi mora- 
ju ući u političke programe. Oni tu ulaze različitim putovima, na 
primjer putem problema urbanizma. Ovi golemi problemi, koji 
su dosad općenito rješavani na loš ili osrednji način, teže da 
prevladaju razdvojenost politike i svakodnevnog. Pritisak činjeni- 
ca i ljudi vrši se u tom smislu. Isto je tako sa problemima obrazo- 
vanja i odgoja. 


Istina je da je staljinizam htio izvesti spajanje svakodnev- 
nog i politike. On je apsorbirao svakodnevnicu u politički život, 
dajući politički karakter svakom aktu i svakoj gesti. Ono što ov- 
dje predlažemo, tačna je suprotnost staljinizmu: to je resorpcija 
političkog u transformiranoj svakodnevnici. To je na nužan na- 
čin vezano sa odumiranjem države! 


III. Elektronske mašine i bazične organizacije 


Istraživanje kriterija omogućilo nam je možda da bacimo iz- 
vjesno svjetlo na socijalizam, ili bar na njegov teorijski pojam. 
Ovaj pojam se u stanovitoj mjeri transformira, premješta se, o- 
bogaćuje se. On se historizira i varira. On se smješta tamo gdje 
se sastaje više putova, više smjerova misli, s obzirom na realnost 
i na nove uvjete. Revolucija se više ne suprotstavlja na inkompa- 
tibilan i antagonistički način reformama, kao ni transformacija 
evoluciji, ni socijalizam kapitalizmu, kao blok nasuprot bloku, 
bez zajedničkog nazivnika. Napose, revolucionarna transforma- 
cija pojavljuje se - za refleksiju koja proučava čitav društveni raz- 
voj u cjelini — kao ansambl reformi i k tome jedan odlučan po- 
litički akt koji oduzima buržoaziji vlasništvo nad sredstvima za 
proizvodnju i upravljanje društvenim poslovima, 


Poslije Oktobarske revolucije Lenjin je jednostavno i snažno 
definirao socijalizam formulom: »Sovjeti plus elektrifikacija«, 
to jest produbljena politička demokracija, razvoj ruske ekonomi- 
je i modernizacija zemlje. Što danas preostaje od ove aspiracije? 
Koliko ona vrijedi za razvijene industrijske zemlje? 


Pojam produbljene političke demokracije ostaje isto tako 
opravdan kao i prije pola stoljeća, a pojam »savjeta« (sovjeta) 
ima isti značaj. Primijetimo ipak da je jugoslavensko iskustvo 
samoupravljanja uspjelo da obogati pojam fundamentalne demo- 
kracije. S druge strane, pojavila se evidentna potreba zastupa- 

nja svih interesa i svih grupa, premašujući reprezentiranje proiz- 
vođača i radnika kao takvih, ali ne slabeći njegovo bitno obiljež- 
je. Društvene potrebe premašuju potrebe proizvođača kao takvih, 
a proizvodnja u socijalizmu treba da se doista podredi društve- 
nim potrebama. I ovdje je jugoslavensko iskustvo nezamjenljivo. 


A elektrifikacija? Ona već odavno ne može biti lozinka i sim- 
bol tehničkog napretka. Što danas daje program i simbol? Elek- 
tronika, kibernetika. Pridajmo ovim terminima sav njihov 
opseg. Znanstvena spoznaja postala je, uz ostale pobjede, spoz- 
naja i teorija informacije. Strojevi mogu prikupiti i složiti na 
koherentan način golem skup prirodnih i ljudskih činjenica. 


Razmislimo o tome. Strojevi, obrada primljenih informacija, 
neophodni su za konstruiranje planova i programa. Sami po se- 
bi, oni daju opasnu moć onima koji njima rukuju i raspolažu. U 
najboljem slučaju, oni upućuju na odluku viših vlasti u manipu- 
liranju mašinama i ljudskim svijestima. Oni dakle, nose u sebi 
opasnost da posluže kasti tehnokrata i političkih diktatorskih 
šefova. To su neophodna sredstva i opasni instrumenti. Kako se 
njima služiti? To jest, u službu kojeg cilja ih staviti? Odgovor gla- 
si: u službu društvenih potreba, o kojima se na društvenoj bazi 
mogu pribaviti informacije, da bi se usporedile i razradile u je- 
dan plan ili program, na vrhu. 


Zasebno uzeti, bazični organizmi mogli bi se zaplesti u neraz- 
rješiv kaos; oni bi se mogli pojaviti i nestati, vegetirati ili poku- 
šati da se nametnu. Uputno je, dakle, promatrati ih najprije kao 
izvore informacija, da bi se zatim iz opće konfrontacije činjenica 
izveo plan i program koji se pomoću njih može primijeniti. 


Bez programiranja, za koje su moderni strojevi neophodni, 
bazična demokracija riskira da se izjalovi. Bez takve demokracije, 
tehnokrati i državne vlasti koje odlučuju, prisvajaju strojeve i 
programe. Danas se, dakle, može predložiti nova formula da bi se 
definirao socijalizam: »demokracija putem kompleksne mreže 
bazičnih organizama — elektronski strojevi i tretiranje infor- 
miranja kao programskih datosti. . . « 


Jasno je da se ovi elementi socijalizma neće sjediniti bez kon- 
flikta. Da bi se otkrile suprotnosti, formulirali problemi, predlo- 
žila i prodiskutirala rješenja, da bi se izabralo jedno od rješenja 
potreban je »treći termin«: politički organizam i sredina. Nije 
li to uloga Partije? Pod uvjetom, naravno, da je definiramo kao 
političko mjesto i sredinu, po njenoj ulozi: jasno osvijetliti su- 
protnosti (a ne ih prikrivati) — otvoreno raspravljati i javno 
predlagati rješenja (a ne ih nametati). 


Treba li naglasiti da ova rješenja i hipoteze imaju smisla sa- 
mo za razvijene, visoko industrijalizirane zemlje? Ona se od- 
nose na izvjesne aspekte suvremenosti, to jest epohe u kojoj 

tehnika nastoji da na najvišem stupnju zavlada društvom i lju- 
dima, kao što im omogućava da zagospodare prirodom, ali ne da 
prisvoje i svoju vlastitu prirodu. 

Po našem mišljenju, danas se jedan od naših osnovnih pro- 
blema sastoji u tome da izradimo model socijalističkog društva 
koji bi se mogao primijeniti (to jest koji je podesan da uđe u 
praksu) u Evropi, u industrijaliziranim evropskim zemljama. Mi 
smo podsjetili samo na neke aspekte tog problema i njegovih 
rješenja. Na drugima je da prouče ostale aspekte. Mi smo se za- 
držali na onima koji se tiču svakodnevnog života. 


(Prevela Sonja Popović - Zadrović) 


162 


SOCIJALIZAM I KOMUNIZAM 
Danko Grlić 


U ovim marginama uz dva centralna pojma suvremene teori- 
je i prakse i, prije svega, utvrđivanja njihovog međusobnog od- 
nosa, apstrahirat ćemo od svekolike konkretne političke aktiv- 
nosti u okviru onih stranaka što sebe, u svrhu označavanja vlasti- 
tih programa, s manjim ili većim pravom, zovu socijalističkim ili 
komunističkim. No ne činimo to ni u kojem slučaju stoga što bi- 
smo smatrali da je potrebno ili uopće moguće teoretska ili filo- 
zofska razmatranja potpuno odijeliti od historijski relevantnih, 
konkretnih, stranačkih, klasnih i političkih situacija. Učinit će- 
mo to ipak među ostalim i zato što je često upravo isprepletenost 
i protivurječnost putova političkih partija i njihovih pripadnika, 
njihove taktike, kombinacija i metamorfoza — u kojoj pokatkad 
dokoni lordovi sebe zovu socijalistima, radnici dioničarima, a ki- 
neski dogmatici komunistima — toliko zamutila te pojmove da 
je na neki način opet postalo potrebno o njima raspravljati u 
sferi njihove teoretske, pa ako želite i idealne, pojmovne čistoće 
— kao o pojmovima koji treba da u principu označe dvije etape, 
dva društva, dvije formacije s određenim elementarnim i idej- 
nim i zbiljskim pretpostavkama. Bit će dakle ovdje riječ o nekim 
principijelnim idejnim reperkusijama koje u suvremenim uvjeti- 
ma proizlaze iz postavljanja onih pojmova što ih Marx u Kritici 
Gotskog programa zove višom i nižom fazom komunizma, a Le- 
njin kasnije terminima koji su i danas općenito u upotrebi: soci- 
jalizam kao prelazna faza i komunizam kao cilj tog prelaznog 
puta. 


Marx, osnivač doktrine i prakse koja je nerazdvojno vezana 
uz pojam komunizma, u stvari malo govori o društvenoj forma- 
ciji koja bi mogla s pravom nositi to ime, a često je čak vrlo 
skeptičan — smatrajući to pomalo i skolastičkim pitanjem — 
prema pokušajima i uopće mogućnostima deskripcije takvog 
budućeg društva. No mjesta iz Marxovih djela u kojima se go- 
Vori o te dvije etape u razvoju društva dobro su poznata i dale- 
ko više citirana — a to nije sasvim slučajno — od svih drugih 

njegovih, nesumnjivo značajnijih filozofskih teza o konstitutiv- 
nim elementima za buduće očovječenje čovjeka i njegova dru- 
štva. Upravo tih nekoliko rečenica postale su devize koje u nji- 
hovoj apstraktnoj formi priznaju danas kao svoje i potpunoma 
divergentni idejni, socijalni i politički pravci. No, premda se iz 
ostalih, prije svega nekih fundamentalnih teza ranog Marxa, da- 
nas mogu u osnovnim crtama označiti teoretski temelji onog što 
je Marx doista podrazumijevao pod tim pojmovima, nama u o- 
vom slučaju i nije bitno to da »rehabilitiramo« »pravog« Marxa 
i da ga lišimo svih onih naslaga koje su se godinama, prikrivajući 
njegovo izvorno učenje, na njemu nataložile. Nama je — kao što 
smo i rekli — prije svega stalo do toga da pokušamo osvijetliti 
suvremenu situaciju u odnosu na ta dva pojma, situaciju koja je 
promijenjena ne samo zbog konkretnog iskustva dugogodišnjeg 
postojanja socijalizma, već i zbog novoiskrslih smetnji, otpora i 
ograničenja, novih oblika borbi za afirmaciju naprednog i ljud- 
skog, a samim time i novog smisla postojanja i pravca kretanja 
čovjeka našeg stoljeća. 

Htio bih unutar ovo nekoliko teza odmah u početku ustvrditi 
kako mi se čini da je danas sve više postalo jasno da sa socijali- 
zmom ne možemo niukoliko poistovetiti samo neko prelazno, re- 
lativno kratko, takoreći provizorno stanje koje nas kao nezaobila- 
zna etapa neminovno i sigurno, gotovo automatski prebacuje u 
novo stanje, stanje trajne radosti, punog, beskonfliktnog huma- 
niteta, mira, sreće, gdje se sve potrebe ispunjuju, gdje je čovjek 
konačno i neopozivo neotuđen, gdje cvatu lijepe umjetnosti i još 
ljepše znanosti i gdje se po sebi razumije da je sloboda svima 
garantirana kao što to nije bila nikada u »prethistoriji«. Isto ta- 
ko mi se čini da je danas postalo jasno kako se u ime tog ideala 
— kome kao da se nikako ni ne približujemo — kako se zbog ta- 
ko iluzorno postavljenog cilja ne mogu više opravdati suvreme- 
na stradanja. Drugim riječima, sve više ulazi u svijest suvreme- 
nog čovjeka da cjelokupni humani sadržaj, da cjelokupni kvali- 
tet strukture tzv. socijalističkog provizorija, kao tobožnjeg sred- 
stva za korak u novo društvo — ne može biti irelevantan, već 
štaviše konstitutivan — za tzv. komunističku formaciju, tu kon- 
stantu, svrhu, cilj cjelokupnog kretanja. 


Kad kažem »konstitutivan«, time želim ujedno otvoreno reći 
da smatram kako od kvalitete tog navodnog sredstva isključivo 
ovisi i kvaliteta cilja. Često se, međutim, još uvijek razlike izme- 
đu pojedinih putova u komunizam svode samo na akcidentalne 
divergencije u načinu, u specifičnoj metodi postizanja tog zajed- 
ničkog, univerzalnog cilja. Tako se ponekad tvrdi da npr. i kineski 
i naš socijalistički put sigurno i nesumnjivo vode jednom te is- 
tom, identičnom cilju: izgradnji komunističkog društva. Sredstva 
su, doduše, priznat će se sa žalošću, drugačija, ali svrha je kreta- 
nja posvema zajednička, meta svih napora ista. Pa ako se i sred- 
stvima prilazi radikalno kritički, cilj ostaje sakrosanktan: u nje- 
ga, u njegovo ostvarenje, u njegove kvalitete nitko, pa ni oni naj- 

smioniji, ni ne pokušavaju sumnjati. Ne pitamo se pri tom, čini 
se, kako bi nas doista — nakon neke imaginarne plovidbe na la- 
đi u kojoj bi svi putnici prestali, u grubosti života, uopće ljudski 
misliti i osjećati, — moglo čekati na obzorju neko novo obećano 
kopno humanuma? Kakav to može biti cilj ako smo zbog njegova 
dostizanja upotrijebili njemu suprotna sredstva? Ili: kakav će 
biti i kakav može biti komunizam ako socijalizmom harače bez- 
dušni i beskrupulozni birokrati, ako kult ličnosti stvara stalno 
samo atmosferu opće dvoličnosti ili bezličnosti? Stoga ne treba 
da nam izazovu samo ironičan podsmijeh i asociraju manje ili vi- 
še duhovite dosjetke kineske tvrdnje da su oni već zakoračili u 
komunizam. Stvar je mnogo tragičnija u svojoj bolnoj istinitosti: 
kineski socijalizam, ako nastavi putem kojim je krenuo, doista 
će stvoriti i može stvoriti samo kineski tip »komunizma«. 

U tom bi smislu bilo možda opravdano da se zapitamo koliko 
u principu dobiva na aktuelnosti ona, nekad oportunistička devi- 
za da cilj nije ništa, a da je sredstvo sve. Ta bernsteinovska paro- 
la bila je svojevremeno znak idejne sljepoće, besperspektivnosti, 
opadanja revolucionarnog entuzijazma u jednom vremenu u ko- 
jem je nužno bilo predočiti neki ideal, neko carstvo slobode i sreće 
za sve ponižene i uvrijeđene, carstvo korjenito novih međuljud- 
skih odnosa, u kojem je bilo potrebno postaviti cilj, svrhu i kao 
uspješno sredstvo za borbu protiv bezdušne eksploatacije, kad se 
osjećala potreba da bude upaljeno stalno neko daleko svjetlo ka- 
ko bi se u mraku mogao raspoznati pravac kretanja. Jer tada za- 
mračiti realnim konfliktnim elementima ono što dolazi kao spasi 
izlaz iz tame bespuća ili čak uopće staviti pod znak pitanja, a sa- 
mim tim i obezvrijediti sigurne perspektive budućeg — ili ih na- 
prosto — u toj dolini suza, muka, neobrazovanosti, životinjskog 
— svesti samo na realno ostvarljivo carstvo — moglo je ponekad 
značiti onemogućavanje uspjeha svake akcije. U tom smislu mit 
o zemlji obećanoj na ovom ili onom svijetu nije morao igrati sa- 
mo negativnu, pasivističku ulogu, već, štaviše, ulogu pokretača, 
ideala koji nosi, pobuđuje želje, odgoni rezignaciju, jača šake u 
borbi protiv beznadne, slijepe sivoće svakidašnjice. 


Pitanje je, međutim, koje ostaje otvoreno, da li je to još uvijek 
danas tako. Da li danas još uvijek — i nakon sretnih i nakon gor- 
kih iskustava (čija je gorčina ublažena jedino time što su razni 
mitovi satrti u prah i definitivno demitologizirani barem u na- 
činu mišljenja nekih istinskih slobodnih socijalista i komunista 
i lijeve inteligencije Istoka i Zapada) — je li, dakle, danas još u- 
vijek potreban vrlo često iluzionistički karakter koncepata bu- 
dućeg? Ili se taj iluzionizam mora svakim danom sve radikalni- 
je deziluzionirati upravo u ime onoga što je danas i ovdje poten- 
cijalno već prisutno, što je kao realitet sadašnjosti nerazdvojan 
dio budućnosti, utkan u sve ono što će čovjek i čovjekovo druš- 
tvo jednom biti i što uopće može biti, što je prva premisa ne sa- 
mo za ono »kad« će biti, već i za ono »kakvo« će biti. Tek tada 
ćemo do konca negirati kršćansko eshatološko zahtijevanje žrtvi 

za ne tek tada ćemo nasup 
neviđeno, žrtvovati samu tu planski osi iluzionisti 
ružičastu budućnost u ime m zbilje, db ibsas Se i 
»sada« koje je jedina zbiljska odskočna tačka budućnosti, Jer 
samo takvo »ovdje« i »sada«, samo njegovo »kako« i »šta« mo- 
že postati temelj realno novog. Stoga ovo danas ne može biti ni 
carstvo askeze i vladavine ograničenih mediokriteta koje bi nas 
sutra dovelo do svog bogatstva nesputanosti, ono ne može biti 
kasarna koja će nas uvesti u misaono oslobođenje, vladavina 
zakulisnih idejnih direktiva, denuncijacija i moralno zgužvanih 
doušnika koja nas vodi u samostalno izgrađene ličnosti, carstvo 
mržnje koje nas približuje ljubavi, policije koja omogućuje slo- 
bodu, nehumanog koje otvara vrata humanom. Jer tko će i u ime 
čega graditi buduće društvo kao domovinu humaniteta, tko će 
nam i odakle pokloniti takva graditelja ako čovjeka danas osa- 
katimo i stvorimo imunim za sve ljudsko, odakle da nam, ako ne 
iz neba, padne takav novi čovjek ljubavi, zanosa, taj humani čov- 
jek tog humanog društva? Jer na zemlji se — ako bismo ga sveli 
na iscrpljujuće materijalno tavorenje, na prinudu, suhu disci- 
plinu, idejnu kastraciju — sigurno tada više ne bi mogao naći. 
A zar da čekamo na to da mu u jednom iznenadnom vrhunarav- 
nom trenutku bog prosvijetli pamet i oplemeni dušu? 


Često se i prečesto danas još uvijek cilj mitologizira do apsur- 
da, potpuno razdvaja od puta koji njemu vodi, pa se svatko tko 
nedovoljno uviđa da su za taj cilj neophodna sredstva prinude 
anatemizira kao onaj koji sumnja — smrtnog li grijeha — u sa- 
me ciljeve komunizma. U časopisu »Problemi mira i socijalizma« 
doktor filozofskih nauka S. Kovaljov — koji inače vrlo dobro 
polemizira sa nekim kineskim dogmatskim tezama — nedavno je 
napisao: »Tko istupa protiv revolucionarne prinude kao objek- 
tivno neizbježnog i neophodnog sredstva borbe za komunizam, 
taj u stvari istupa protiv ciljeva komunizma«. Ne opravdava li se 
tako u ime sakrosanktnog, uzvišenog cilja, prinuda suvremeno- 
sti, ne prijeti li se time u ime budućih sadašnjima, ne dozvolja- 
vaju li se u ime cilja njemu suprotna sredstva, i ne srozava li se 
zapravo u ime slobodnog komunizma socijalizam na provizorij 
prinude i neslobode? No nije li u principu takvo fiktivno upući- 
vanje na ciljeve, takvo stvaranje određenih umjetnih napetosti 
i raskoraka između cilja i sredstva, također i veo kojim se za- 
ogrću nedostaci suvremenog života, idejni surogat kojim se že- 
Je ispuniti praznine zbilje? 

Mislim da je u vremenu u kojem živimo ponovo potrebno da 
se komunizam kao koncept budućeg iz zamišljenog stanja neke 
trajne radosti, općeg zadovoljstva, ispunjenja svih potreba i pu- 
ne harmonije — pretvori u realni koncept društva koje u sebi, 
u novom obliku, nosi mnoge kataklizme suvremenosti 1 koje iz- 
rasta iz svih protivurječnosti, konflikata, muka i bolesti čovjeka 
našeg vijeka, čovjeka čija su pitanja drugačija, potrebe raznoli- 
kije, razapinjanja i dileme promijenjene od vremena kad su kla- 


166 


rot žrtvovanju za ono što je još 


sici stvarali ideale nove zajednice. Tko je mogao predvidjeti sve 
te devijacije, sva ta, često vrlo duboka socijalna deformiranja, 
nacionalna ugnjetavanja, ispoljavanja najtamnijih šovinističkih 
strasti, genocid, tretiranje idejnih i političkih protivnika gore 
nego kriminalnih zločinaca, kao i sve druge strahote dehumani- 
zacije, ličnog terora, sivila birokracije, vladavine kaste i primi- 
tivizma u okviru principijelno najhumanijeg i najslobodnijeg sis- 
tema socijalizma i u ime najsnažnijih i najslobodnijih umova kao 
što je bio Marx? A zar staljinizam nije značio i zar u nekim mo- 
dificiranim oblicima u pojedinim zemljama i danas ne znači sve 
to? Upravo zato — nakon tih iskustava — i sumnje, i patnje, i 
boli čovjeka danas nisu iste kao prije stotinu godina. Štaviše, 
danas se sve više uviđa kako one nisu rezultat samo nekog priv- 
remenog nereda, ili neke ekonomske ili idejne nerazvijenosti, ne- 
dovoljne svijesti — ili »svjesnosti« ili pak nedovoljne proizvodnje 
— kako se to želi naglasiti u nekim pedagoško-političkim tezama. 
Doista, čovjek suvremenih kretanja u socijalizmu ne misli više 
da su mnogi još uvijek otvoreni problemi rezultat takvog pri- 
vremenog, slučajnog nereda koji bi samo daljnjom automatiza- 
cijom i tehnifikacijom, daljnjim razvojem snaga proizvodnje i 
nastankom nove ere i njenog reda bio definitivno uklonjen. Pi- 
tanje bolesnih ličnih ambicija, volje za moći, pojavljivanja vode- 
ćih nacija i ekonomsko iskorištavanje manjih naroda, zakulisne 
likvidacije političkih neistomišljenika, kao i razne druge moral- 
ne deformacije — sve to neće moći tako lako iščeznuti samo po 
sebi u nekoj novoj eri, bila ona ne znam kako privredno razvijena 
i etiketirali je mi imenom koje nam drago. Osim svega toga va- 
lja uvijek imati na umu da ne samo što ostaju pitanja koja će 
uvijek iznova mučiti čovjeka dok kao čovjek postoji — a bilo 
bi to strašno osiromašenje kad bismo postigli takvo stanje u 
kojem bi prestao na njih reagirati i osjećati ih — već je pitanje 
koliko može uopće postati realan takav harmoničan koncept druš- 
tva u kojem bi svatko bio zadovoljan, u kojem bi doista bila 
realizirana deviza »svakome prema njegovim potrebama«. Zašto 
smo, uostalom, tada kad smo u svojim idejnim projekcijama tek 
stupili na prag povijesti, zašto smo u komunizmu (a u nekih čak 
već i u socijalizmu) dijalektiku sukoba i protivurječja zamije- 
nili s mirnom harmonijom logičnog ispunjenja sviju potreba? 
Zašto smo zaustavili povijest tamo gdje ona treba tek da otpočne? 


Kad je riječ o zadovoljenju potreba ne bismo, mislim, smjeli 
smetnuti s uma ni to da historija pokazuje kako su određene 
klase, pa čak i manje grupacije, uvijek smatrale da se bore za 
prava i potrebe čovjeka kao takvog — pa su se stoga — poziva- 
jući se na svoj idealni koncept — uvijek identificirale sa onima 
koji donose sreću, slobodu, blagostanje čitavom čovječanstvu, 
koje, drugim riječima, donose zadovoljenje svih potreba. No sva- 
ka od tih historijskih grupa ili klasa iz svoje perspektive, iz as- 
pekta svojih potreba, pa i svojih nedostataka, svojih težnji, iz 
vlastitih muka, problema, iz tegoba koje upravo njih pritišću, 

formulira i svoj ideal, svoj cilj, k jbolj initi 
: i : ), konačno, najbolje, definit 
stanje društva što će predstavljati vrhunac Bištorije: dijete e 


historija završiti, a ne prava historija tek početi. Stoga i nije 


čudo što je za ekonomski i idejno sputanu građansku klasu u 


feudalnim odnosima postao ideal sloboda: i 
: govora, tržišta, izb 
ra stvari, sloboda konkurencije i uopće ekonomske i idejno ak 


cije. Isto tako nije ništa neobično što je jednom dijelu najgrublje 
eksploatiranog i bezdušno pauperiziranog proletarijata, nago- 
njenog na četrnaestsatni radni dan ideal budućeg društva — da 
opišemo ponešto vulgarno određene tendencije — postao pun stol 
i nerad, materijalno obilje, užitak u svim osjetilnim nasladama, 
zadovoljenje svega onog što Marx s pravom zove životinjskim, 
a istovremeno osveta puna gorčine prema svima moćnima, obra- 
zovanima, profinjenim bonvivanima, parazitima, ljenčinama. Pa 
i danas u mukama izgradnje novog svijeta, u našem relativnom 
materijalnom zaostajanju i primitivizmu (kad ponekad i sa zlu- 
radom zavidnošću promatramo ugodniji, suvremeniji život koji 
je prisutan u nekim drugim zemljama) postaju komfor, tehnič- 
ka čuda i savršenstva one bitne potrebe i ujedno ideali na koje 
se, u opće prihvaćenoj ideji olakšanog života, želi u potpunosti 
svesti sreća i cilj ličnog i društvenog bića čovjekovog. 


No na svu sreću, potrebe — kao što znamo iz nekih elemen- 
tarnih socioloških i ekonomskih istraživanja — nisu nikakva 
konstanta; one — kao što smo već ustvrdili — stalno rastu, mije- 
njaju se, modificiraju, pa se zato danas uopće ni ne možemo u 
principu približavati takvom budućem carstvu u kojem bismo 
mogli znati da će te buduće potrebe, ili neke apstraktne potrebe 
uopće, biti zadovoljene. Upravo stvaranje sve većih kako ma- 
terijalnih tako i humanih i kulturnih potreba treba stalno stimu- 
lirati, jer bi ona zajednica čiji bi svi pojedinci zadovoljili sve 
svoje potrebe zapravo izvršila akt samouništenja, predstavljala 
bi kraj progresa i bilo kakvog smislenog kretanja. To zadovo- 
ljavanje svih potreba — stara slika utopijskih nacrta svih budućih 
društava — tj. samim tim nestajanje bilo kakvih potreba — ta 
stagnacija i izumiranje motiva za traženje novog, u stvari nije, 
kao što se često misli, optimistički koncept. To je prije koncept 
monotonije, sivoće, koncept koji bi se mogao u dobroj mjeri iz- 
jednačiti sa strašnom Nietzscheovom vizijom posljednjih ljudi 
što trepću od zadovoljstva očima, plove u svojim malim radosti- 
ma za dan i malim radostima za noć i među kojima svi misle isto, 
a onaj tko misli drugačije odlazi dobrovoljno u ludnicu. 

Stoga je, čini se, danas i ovdje bolje i primjerenije samom 
marksističkom, ovozemaljskom osnovnom uvidu, govoriti o ten- 
dencijama i pravcima kretanja, o smjeru progresa nego o apso- 
lutnom cilju, sigurno planiranom sistemu budućnosti. Uostalom 
takvo je egzaktno planiranje zapravo uništenje budućnosti. 
Uza sav respekt prema naučnom planiranju i uza sve nezadovolj- 
stvo s neodgovornim eksperimentiranjem što stvara atmosferu 
lakomislenog avanturizma i anarhoidne slučajnosti — ipak ne 

treba zaboraviti da strogo postavljeni planski zadatak, koji ne 
bi u sebi nosio nikakvu mogućnost nepredvidljivog, novog, ne- 
planskog, koji kao budućnost ne bi, dakle, imao i posebične vlas- 
titosti — u stvari ne bi bila nikakva budućnost. Ako, naime, »bu- 
dućnost« danas možemo precizno predvidjeti, onda je ona danas 
u principu već ovdje, onda ona ne dolazi, ne nastupa, onda se ona 
samo ispunjava, realizira, ona nije smiona plovidba u novo sut- 
ra, već izvršenje nečeg što je zadano. Ukratko: ono buduće bi 
mislim — a to je bitno i za odnos tih dvaju koncepata socijaliz- 
ma i komunizma i svih njihovih tzv. prelaznih stadija — moglo 
biti označeno prije svega kao stalni proces, kao permanentno 
kretanje, a ne stanje, kao neprekidno kreiranje bez zaustavljanja, 
a ne neko izgrađeno društveno uređenje koje svojim općim, tačno 
utvrđenim, nepromjenljivim koordinatama predodređuje  sve- 
koliko naše današnje idejno i materijalno zbivanje. Jer, to opće, 
taj vrhovni, nepovredivi koncept buduće najidealnije zajednice 
često upravo danas pritišće, sputava i osiromašuje naš lični život 
i svojom bezličnošću, nadindividualnošću modelira, gazi perso- 
nalnost u ime tog novog kalupa, te anonimne buduće sheme ži- 
vota, u ime te presretne zajednice kojoj treba da žrtvujemo sve, 
pa i čovjeka, njegovo ime, njegova traženja, sumnje i mnoge nje- 
gove neponovljivo individualne ljudske kvalitete. Nije rijedak 
slučaj da se u ime tog nadmoćnog apstraktuma čak i intimne 
ljudske veze toliko deformiraju da sve više dobivaju izgled smi- 
ješnog relikta, anarhoidnog sentimentalizma, konfuzne, priglupe 
romantike ili čak sumnjive nastranosti, ekstravagancije, sramne 
bolesti. Svođenje čovjeka isključivo na to, koliko danas koristi 
ili koliko će u budućnosti koristiti toj novoj apstraktnoj zajed- 
nici, koliko pridonosi, koliko daje, koliko žrtvuje toj bezličnoj 
društvenoj vrijednosti — sve su to pojave koje mogu vrlo lako 
dovesti ne samo do prevlasti općeprihvatljivog i općerazumljivog, 
na svakog primjenljivog kriterija, dakle i do apologije jednog 
primitivnog mentaliteta, već i do degradacije persone i bilo kak- 
ve personalne veze. Tako i istinsko prijateljstvo i ljubav postaju 
potpuno »nemoderni«, i to ne stoga što ih nitko ne bi doživio, 
već zato što bi se svaki takav doživljaj u krajnjoj liniji morao 
naći pod ocjenjivačkom lupom onog nadindividualnog, općeg, 
svakog onog koji brani interese zajednice. A iz tog će aspekta 
svaki takav doživljaj izazvati samo prezir, podsmijeh onih »svjes- 
nih« društvenih snaga koje ostvaruju više, društvene, kolektivne, 
masovne, općenarodne vrijednosti. To je ona vladavina općosti 
po kojoj pojedinac i bez svijesti o tome postaje sve više ništa — 
pa tako on u stvari i ne bi trebao imati npr. ni svoje ljubavne 
i individualne snove i zanose. Stoga on i doživljava ironiju druš- 
tva jer nije dovoljno — hegelovski rečeno — predikat općeg u- 
ma, on je i suviše subjekt — on nije dovoljno niveliran na ap- 
straktni supstrat vrijednosti. Upravo stoga u tom se slučaju tzv. 
usklađivanje čovjekove esencije i egzistencije vrši isključivo tako 
da se ova druga preda, pokloni i žrtvuje prvoj. 

Tako je — da spomenemo samo jedan od hiljade ja — 
npr. Jevtušenko — koji je sebi dozvolio tu omla da 
napiše kako mu se sviđaju neke pariške djevojke (čemu se, mis- 
lim, ne treba i suviše čuditi) — nedavno od kineskih »marksista« 
proglašen ne samo »razvratnikom« već — što je mnogo karakte- 
rističnije — samim tim ni manje ni više nego »čovjekom koji za- 
uzima poziciju neprijateljsku narodu«!* Kineski dogmatici su u 
takvim osudama doista jedinstveni i bez mnogo dovijanja, pa se 
često u njihovim komentarima može naći vrlo jasno i nedvos- 
misleno izraženo ono što drugi, iz oportunističkih razloga pri- 
krivaju debelom naslagom est pelaret pa čak i filozof- 
ske terminologije. Oni su tako, povodom jedne nedavne kritike 
sovjetskih književnika, bez mutnih domišljanja ili pozivanja na 
slobodu umjetničkog stvaralaštva, napisali pošteno, logično i o- 
tvoreno: »Socijalističko društvo može biti izgrađeno samo na 
bespoštednom gušenju svega osobnog u čovjeku«. I dalje: »Maš- 
tanje djevojke o ljubavi, porodici i sreći nije socijalističko, a 
kad majka oplakuje poginulog sina u ratu (kao u Čuhrajevom 
filmu »Balada o vojniku«), ona radi nešto nepravedno i nepra- 
vilno, ako je rat u kojem je sin pao pravedan i antiimperijalis- 
tički. Kod ljudi koji grade socijalizam ne može biti nikakvih 
oštrih ljudskih sukoba i psiholoških proživljavanja«. Ovo može 
zvučiti doista groteskno ili naprosto imbecilno. Pa ipak mislim 
da bi bilo dobro kad bi svi koji doista tako misle i govorili ovako 
divno otvoreno i bez maske. Bilo bi tada, vjerojatno, jasnije 
kamo to vodi i što to znači kad se pod plaštem općeg uzvišenog 
pojma socijalizma a ponekad i komunizma želi ugušiti, satrti 
ili potpuno obesmisliti čitava ljudska egzistencija. 


koko 


Ne valja zaboraviti šta raj predstavlja za kršćanski način miš- 
ljenja: utočište za sve patnje, rehabilitaciju svih ovozemaljskih 
nepravdi. Život će nam u njemu biti tim ljepši čim nam je na 
ovom svijetu gore, što se više žrtvujemo, što se manje revoltira- 
mo, samostalnije tražimo, što smo manje autonomni, smioni, što 
smo se naužili manje osjetilnih radosti, što smo jednostavniji i 
primitivniji. Čovjek je na zemlji samo putnik, prolaznik, to je 
njegov provizorni stadij, pun zamki, grijeha, laži; tek kad uđe u 
raj, za njega prestaje ta ovozemaljska mukotrpna historija, on 
iz vremenitosti ulazi u vječnost, proces postaje stanje i na toj 

osljednjoj stanici svako se putovanje završava. Ne treba se, da- 
kako, povesti za takvom ironijom koja, sa socijalizmu doista 
stranih pozicija, zlobno i u biti primitivistički poistovećuje krš- 
ćanski raj s tobožnjom fikcijom budućeg komunističkog društva, 
kao što je to npr. s dobrom dozom malicioznosti učinio B. Russel. 
Riječ je o sasvim drugim premisama za izgradnju novog društva, 


*) Ovdje navedeni tekstovi kineskih članaka citirani su po »Politici« i »Ninu« 
(juli 1964), 

naš princip nade ne može ni u kojem slučaju biti kršćansko »ufa- 
nje« u svetu, transmundanu sferu i svi su istinski predstavnici 
marksističke misli doista tendirali realnom, ostvarljivom carstvu 
slobode. Pa ipak, ne treba uvijek naprosto staviti u zagrade da su 
upravo danas mnogi opet zaboravili na tu realnost, da su komu- 
nizam iz sasvim određenih razloga i socioloških reperkusija dois- 
ta stavili s onu stranu mogućeg i da su u ime i zbog toga ideala 
propovijedali jednu duboko lažnu, deformiranu, opijumsku, mit- 
sku ideologiju odricanja i askeze. A komunizam nije ništa »dru- 
go«, ništa onostrano, ništa neovisno od nas i on će samo utoliko 
postojati ukoliko sami možemo biti u njemu, ukoliko ga — makar 
samo kao realni regulativ — osjećamo prisutnim kao djelo naših 
vlastitih ruku i naših vlastitih misli. Nitko nam ga neće pokloniti, 
niotkuda nam neće doći. Ponovimo stoga na koncu nedvosmis- 
leno: naš će komunizam toliko i samo toliko biti human, koliko 
su humane premise i koordinate na kojem se gradi i unutar 
kojih se danas kreće naš socijalizam. Odgovornost za novo druš- 
tvo i za čitav historijski put kretanja prema njemu pada tako 
isključivo na nas same. 

SOCIJALIZAM I SAMOUPRAVLJANJE 
Mihajlo Marković 


Osam decenija posle Pariske komune i Marxove analize nje- 
nih iskustava socijalistički pokret je ponovo otkrio zaboravljenu 
ideju samoupravljanja. Time je povratio svoju dušu, svoju du- 
boko humanu vrednost, svoj univerzalno-istorijski značaj u času 
kada je već počinjalo izgledati da je na Zapadu njegovo vreme 
prohujalo i da mu je preostalo da, pre svega, bude praksa i teo- 
rija jednog specifičnog puta industrijalizacije zaostalih zemalja. 
Jer, tek demokratski socijalizam, dakle društvo samoupravljanja 
znači radikalnu negaciju i u krajnjoj liniji radikalnu humanizaci- 
ju savremenog kapitalizma, pa prema tome i nužni put daljnjeg 
razvijanja postojećih početnih prelaznih oblika post-kapitalistič- 
kog društva. 


Pa ipak, ponovno otkriće i odlučna afirmacija principa sa- 
moupravljanja naišli su na ogorčeni otpor među mnogima koji 
sebe smatraju sledbenicima Marxa i graditeljima socijalizma. 
Deo objašnjenja treba tražiti u ekonomskim i društvenim uslo- 
vima nekih zemalja u kojima je počela socijalistička transfor- 
macija društva. Istinsko samoupravljanje pretpostavlja postoja- 
nje dovoljnog broja racionalnih, socijalizovanih i humanih lič- 
nosti koje shvataju celinu društvenog procesa, koje su svesne 
relativne povezanosti ličnih, grupnih i opštih interesa i koje 
se rukovode izvesnim idealima opšteljudskog značaja. Jedno ne- 
razvijeno, prevashodno ruralno društvo nema dovoljno takvih 
ličnosti, pa čak ni sve preduslove da ih relativno brzo stvori. Zato 
ono ne može izbeći takvu fazu u svom razvoju u kome će jedna 
elita, u najboljem slučaju istinski revolucionarna elita, mak- 
simalnom mobilizacijom masa — ali i prinudom — stvoriti sve 
ove preduslove: industriju, radničku klasu, inteligenciju, škol- 
stvo, masovnu kulturu. U odsustvu ovih preduslova samoupra- 
vljanje bi moglo značiti opštu dezintegraciju. Međutim, kritično 
je pitanje: da li će elita, kad ovi preduslovi budu realizovani, naći 
u sebi moralne snage i doslednosti svojim prvobitnim revolucio- 
narnim idealima da dobrovoljno pređe na bitni deo socijalistič- 

ke revolucije: realizaciju samoupravljanja, i da time postepeno 
sama sebe ukine kao elitu moći (što ne znači da ona ne može traj- 
no ostati elita duha-ako duha ima). Ili će nekoliko decenija og- 
romne koncentracije moći u njenim rukama toliko promeniti nje- 
no društveno biće da će ona sebe identifikovati sa socijalizmom i 
poželeti da trajno zadrži svoje političke i materijalne privilegije, 
da trajno ostane ne samo um nego i gvozdena ruka istorijskog 
procesa. 


Tako se onda ekonomskom i socijalnom priključuje još jedan, 
politički činilac otpora samoupravljanju: postojanje političke 
strukture za koju je karakterističan veći ili manji stepen birokra- 
tizacije i političkog otuđenja. 


Različiti stavovi prema samoupravljanju direktno su uslovlje- 
ni ne samo stepenom ekonomskog i socijalnog razvitka već i ste- 
penom birokratizacije određene društvene zajednice. Tako na 
primer, Kina danas uglavnom ne bi mogla imati društveno samo- 
upravljanje usled nezrelosti društvenih i ekonomskih prilika. Po- 
stavlja se međutim pitanje, zar ne bi bilo normalno da ga u 
svom programu ima kao perspektivu, kao cilj koji doduše pripa- 
da budućnosti ali koji daje smisao kretanju u sadašnjosti. U 
vezi s tim, onda, postavlja se pitanje preduzimanja prvih koraka 
da se već sada počne uvoditi radničko samoupravljanje makar 
samo u najkrupnijim, najjačim privrednim jedinicama. Umesto 
toga odbacuje se i sam princip samoupravljanja kao revizioni- 
stički, a svi oni procesi koje on implicira, kao što su slabljenje 
države, relativna decentralizacija, promena karaktera planira- 
nja itd. označavaju se kao postepena restauracija kapitalizma. 


U Sovjetskom Savezu već odavno postoje svi objektivni uslovi 
za početak realizacije samoupravljanja. Pa ipak, na njega se još 
uvek gleda sa izrazitom podozrivošću i tek u najnovije vreme 
dopušta se da ga vredi proučavati i eksperimentisati sa njim u 
vrlo ograničenim razmerama. 


Jugoslaviji pripada istorijska zasluga da je ponovo otkrila i 
(jedina) počela da realizuje samoupravljanje. Međutim, da li iz 
te činjenice sledi da tu birokratije nema ili je beznačajna društ- 
vena snaga? Nažalost ne sledi. I pored svega značaja koji se samo- 
upravljanju u oficijelnoj teoriji i u javnosti pridaje, ono nije raz- 
vijeno onoliko koliko bi moglo biti, njega konstantno ometaju i 
koče birokratski elementi, njegova materijalna osnova je još 
izrazito slaba! i, što je najbitnije, ono je još uvek shvaćeno kao 
ustanova koja postoji pored države: koja obuhvata samo lokalne 


1) Preko 70% nacionalnog dohotka akumuliraju centralni državni organi. 
Najnovijim odlukama fondovi kojima raspolažu organi samoupravljanja 
treba da budu povećani za oko 310 milijardi. Time ovi organi još uvek ni:tu 
dobili mogućnost da obavljaju sve one funkcije koje se od njih očekuju. 

organe društvene moći. To znači da društveno sam janj 
kod nas nije još u potpunosti realizovano a njegov Pieta 
najčešće još nije shvaćen. Objasniti taj smisao znači objasniti 
filozofske i političke pretpostavke društvenog samoupravljanja 
pre svega pojmove političkog otuđenja i birokratije. 


1. Političko otuđenje u socijalizmu 


Pod politikom u najširem smislu reči podrazumevam sve one 
ljudske delatnosti donošenja i realizovanja odluka kojima se 
regulišu i usmeravaju značajni javni društveni procesi. Politiku 
u klasnom društvu Marx je s pravom smatrao sferom otuđenja 
Kao parcijalna društvena svest, izolovana od morala, nauke, 
filozofije, potpuno uslovljena partikularnom pozicijom i inte- 
resima odgovarajuće klase, ona je morala biti jedan oblik prak- 
se kojim pojedinac permanentno promašuje realne mogućnosti 
realizacije svog ljudskog bića. 


Šta biva s politikom nakon ukidanja vladajuće klase kapitali- 
stičkog društva? Dok traje revolucionarni proces ukidanja poli- 
tičke i ekonomske moći buržoazije dešavaju se značajne prome- 
ne: ruši se iz temelja državni aparat starog društva, iščezavaju 
građanske partije, politika dobija ogroman značaj jer stvar po- 
litike, tj stvar revolucionarnog centralizovanog regulisanja i us- 
meravanja postaju i ekonomika i nauka i kultura i umetnost, i, 
što je naročito značajno, dolazi do političke aktivizacije vrlo ši- 
rokih slojeva naroda: ogroman broj ljudi neposredno učestvuje 
u procesu političkog preovladavanja starog društva ili bar ima 
živo osećanje da od njihovog stava zavisi dalji tok stvari. 


Ali zatim, što više vremena protiče nakon uspešnog revolucio- 
narnog okršaja sa nekadašnjom vladajućom klasom, sve jasnije 
se ispoljava tendencija krajnje koncentracije celokupnog odlu- 
čivanja o svim ključnim društvenim pitanjima u rukama ogra- 
ničene grupacije rukovodilaca. Doduše, oni odlučuju u ime dru- 
gih, često s njihovim pristankom, katkad čak i s istinskom nji- 
hovom aktualnom ili potencijalnom podrškom. Ali čim se jed- 
nom u društvu izvršila ovakva oštra podela na one koji su traj- 
no politički subjekti, koji donose i sprovode odluke, i one koji 
su trajno politički objekti, koji su pozvani samo da se s tim odlu- 
kama slože i da se u skladu sa njima ponašaju, nije teško otkriti 
sve bitne crte političkog otuđenja. Naime: 


1. Čovek gubi kontrolu nad političkim ustanovama: državom, 
partijom itd, koje je stvorio i koje u njegovo ime funkcionišu. 
Otud njegovo osećanje nemoći: on nije deo političkog procesa 1 
nema nikakvog uticaja na tok stvari. Politička zbivanja, uklju- 
čujući i ono gde se očekuje njegova aktivnost — kao što je slučaj 
sa izborima — gube smisao jer pravog izbora nema i njegov glas 
ne igra nikakvu ulogu. Zbog toga politika prestaje da pruža 
stvarno intelektualno ili emotivno zadovoljenje — dolazi do po- 

vlačenja iz nje i do apatije. U takvoj situaciji dolazi i do moralne 
degradacije i snižavanja normi političkog ponašanja kod onih 
koji ipak nalaze korisnim po sebe da se u politici angažuju. Sad 
često strah, briga, želja za uspehom postaju primarni motivi po- 
litičke delatnosti. 


2. Čovek se u birokratskom društvu otuđuje od drugih ljudi, 
bilo da spada u one koji vladaju ili u one kojima se vlada. U pr- 
vom slučaju u njemu se razvija jedno izrazito nehumano oseća- 
nje za hijerarhiju, za društveni status: birajući one sa kojima će 
želeti da održava bliske odnose njemu neće biti primarno šta dru- 
gi čovek jeste nego kakvu funkciju ima. Funkcija će se družiti sa 
funkcijom a ne čovek sa čovekom. U drugom slučaju politički apa- 
tični pojedinac u društvu u kome je politici sve drugo podređeno i 
u kome njegov uspon ili pad veoma mnogo zavise od toga što se o 
njemu misli u moćnim političkim ustanovama, često dolazi u situ- 
acije da pred drugim igra uloge koje mu ne leže podozrevajući da 
slične uloge igraju i oni. U ovoj atmosferi nepoverenja, neiskreno- 
sti, izveštačenosti.umiru mnogi potencijalno humani i intimni od- 
nosi među ljudima pre no što su se i razvili. U drastičnim oblicima 
birokratskog društva (za vreme Staljina) pojedinac je katkad mo- 
rao kriti svoja politička shvatanja od članova svoje sopstvene 
porodice. 


3. U birokratskom društvu politička delatnost prestaje da bu- 
de stvaralačka delatnost. Prema tome čovek koji se njom bavi 
otuđuje se od jedne bitne svoje potrebe i bitne mogućnosti svog 
ljudskog načina postojanja. Diskusija za koju su već unapred 
napisani zaključci, izbori već unapred određenih kandidata, kri- 
tika za koju se već unapred zna da neće imati nikakvog efekta i 
da je samo deo jednog specifičnog rituala — sve to političkoj 
delatnosti pridaje čisto manifestacioni karakter, pretvara je u 
rutinu i u prazni formalizam. Zato i nema nigde toliko klišea i 
stereotipa, nigdje toliko duhovne šupljine i mučne dosade koli- 
ko u funkcionisanju birokratizovanog političkog aparata. 


4. Najzad, svi ovi uslovi često dovode do punog rascepa na- 
čina na koji čovek politički egzistira i njegovog autentičkog mo- 
gućeg bića. Jedan oblik ovog konflikta nalazimo kod onih koji 
su svesni svoje degradacije i koji znaju da je njihova oportuni- 
stička ili birokratska egzistencija daleko ispod nivoa onog što su 
mogli da budu i što treba da budu. 


Drugi oblik gubljenja svog pravog »ja« nalazimo u cezaristič- 
kim političkim strukturama. Istorija socijalizma će zabeležiti 
da su se u početnim birokratskim fazama socijalizma ovakve 
strukture često javljale. Socijalni psiholozi su objasnili prirodu 
procesa koji se ovde obavio. Osećanje ugroženosti — koje može 
biti objektivno istorijski uslovljeno a može biti i podesnom pro- 
pagandom stvoreno ili podsticano — dovodi do snažne afektivne 
identifikacije masa s vođom, do njihove spremnosti da ga slepo, 
fanatično slede. Tom prilikom dolazi do izrazite regresije i deper- 

sonalizacije pojedinaca. Umesto da 
vidualizuje, pojedinac zaboravl 
svoje životne projekte, osloba 
elemenat mase koja se potp 
na raspoloženje vođi. 


) da se progresivno razvija i indi- 
ja sebe, svoje potrebe i potencije, 
đa se lične odgovornosti i postaje 
uno nekritički i iracionalno stavlja 


Ova analiza pokazuje da su u post-kapitalističkom društvu 
koje se kreće ka socijalizmu mogući drastični oblici političkog 
otuđenja, ukoliko se revolucionarna elita pretvorila u birokra. 


tiju i ukoliko se ustalila podela ljudi na političke subi : 
litičke objekte. : političke subjekte i po- 


Ovde je momenat da se objasni i sama kategprija birokratije 
koja je u celom prethodnom izlaganju bila pretpostavljena. 


2. Suština birokratije 


To je pojam koji je u svojoj primeni na društvo prelaznog 
perioda doživeo nesumnjivo uopštavanje. U kapitalističkom dru- 
štvu birokratija je aparat stručnjaka — izvršilaca, i u većoj ili 
manjoj meri može se identifikovati s društvenom grupom koja 
konstituiše državni aparat i obavlja izvršnu vlast. I Marx i Lenjin 
— prvi u analizi građanskog rata u Francuskoj, drugi naročito 
u svojim poslednjim spisima — bili su svesni opasnosti da se na- 
kon uspešne političke revolucije oformi nova birokratija iz re- 
dova samih rukovodilaca pobedničke radničke klase. Međutim, 
Staljin je vrlo brzo posle Lenjinove smrti pomerio značenje ter- 
mina — od sada će se »birokratskim« zvati samo određeni hladni, 
superiorni, rutinski formalistički odnos nekih funkcionera pre- 
ma običnim ljudima i njihovim problemima. 


Tek će kritika staljinizma ponovo postaviti na dnevni red 
problem birokratije kao društvene grupe koja je monopolisala 
svu političku moć u svojim rukama. Ali sav ovaj kompleks raz- 
ličitih više ili manje revolucionarnih shvatanja koje nazivamo 
kritikom staljinizma imao je i svojih slabosti. Najpre, sam pojam 
birokratije nije nikad bio na zadovoljavajući način objašnjen — 
najčešće se ne čini ni pokušaj da se da njegova analiza. Sem toga, 
o birokratiji i birokratskim tendencijama često s ogorčenjem 
govore i oni koji su do izvesnog stepena i sami birokrati: tako se 
katkad stiče utisak da je birokratija postala avetinjska sila pro- 
tiv koje su svi ali koju je nemoguće lokalizovati. 


S druge strane, u proširenju pojma birokratije ide se katkad 
tako daleko da se ona identifikuje sa svakom društvenom gru- 
pom koja upravlja i usmerava društvene procese. U tom smislu 
se onda kaže da politika sama sobom rađa birokratiju i da je 
birokratija nužno povezana sa postojanjem funkcije centralizo- 
vanog planiranja u društvu. Ovde se vrlo nedijalektički tretiraju 
pojmovi politika, centralizacija i planiranje. I u razvijenom soci- 
jalističkom društvu postojaće funkcije upravljanja i pede 
nja, i to upravo sa stanovišta celine, dakle na nivou centralni 

društvenih organa. Bez toga se ne može ni zamisliti ona racional- 
na kontrola društvene proizvodnje o kojoj govori Marx kao bitnoj 
karakteristici društva prelaznog perioda. 

Ljudi koji obavljaju ove funkcije upravljanja ne spadaju 
samim tim u birokratiju — u tom smislu možemo razlikovati po- 
litiku samoupravljanja i birokratizovanu politiku. U stvari po- 
litička birokratija je trajna i koherentna društvena grupa koja 
se politikom bavi profesionalno, koja se oslobodila kontrole 
masa, i koja, zahvaljujući neograničenoj moći raspodele minu- 
log, opredmećenog rada, obezbeđuje sebi manje ili veće materi- 
jalne privilegije. Svaki od ova tri uslova je nužan, ali tek svi za- 
jedno predstavljaju dovoljan uslov postojanja birokratije. 


1. Profesionalizacija politike je prvi korak ka stvaranju jed- 
nog izolovanog, zatvorenog i, u odnosu prema ostalom društvu, 
vrlo solidarnog društvenog sloja. U tom smislu je birokratija onaj 
društveni sloj koji teži da trajno održi princip parcijalizacije u 
jednom društvu koje je u procesu revolucije već počelo da ga 
prevazilazi. Nakon ukidanja buržoazije kao klase svi društveni 
slojevi sem birokratije zainteresovani su da politička delatnost 
postane opšta, javna delatnost dostupna svima i da bude moral- 
na, pravedna, filozofski osmišljena, naučno fundirana — dakle 
da od posebne parcijalne sfere društvene svesti i delatnosti po- 
stane momenat racionalne i humane ljudske prakse. Birokratija 
je materijalni nosilac izolovanja i parcijalizacije politike, zato se 
ogorčeno opire ovakvim procesima prevazilaženja tradicionalne 
profesionalne politike kao sfere alijenacije. 


2. Osamostaljivanje birokratije od masa u čije ime upravlja 
sastoji se u tome što se izbori pretvaraju u čistu formu, što se 
odgovornost biračima zamenjuje odgovornošću partijskim fo- 
rumima i što o nekoj smenjivosti od strane birača nema ni go- 
vora — već iz prostog razloga što su ovi atomizirani, međusob- 
no izolovani i kao jedinke nemoćni. U ključnim ekonomskim i 
političkim procesima ovakvog društva najveći broj ljudi se traj- 
no nalazi u položaju objekata istorije. Oni su masa koja daje 
potrebnu materijalnu energiju za realizaciju prividno kolektivne 
volje posredovane birokratijom. Ustvari birokratija je u ovim 
uslovima jedini istorijski subjekt. Daleko od toga da bude deo 
proletarijata u kome kolektivna volja proletarijata dolazi do sa- 
mosvesti i praktičnog izvršioca, birokratija postiže da proletari- 
jat i ostala masa društva prihvate njenu posebnu volju kao svo- 
ju i postanu instrumenti njenog praktičkog izvršenja. Ovo je 
najviši oblik »lukavstva uma« jer um oličen u birokratiji uspeva 
da ljudi, koji normalno imaju svoju sopstvenu svrhu, deluju na 
stvari kao da su i sami stvari, radi ostvarenja jedne spoljašne 
svrhe. Međutim, to je i najviši i najsuptilniji oblik reifikacije: 
nikad se ljudima nije tako uspešno manipulisalo — zahvaljuju- 
ći, pored ostalog, izvanrednom tehničkom usavršavanju sistema 
komunikacije i intenziviranju svih oblika i metoda propagande 

— i nikad manje ljudi nije bilo svesno da se s njima postupa kao 
sa stvarima. Birokratija je, prema tome nosilac principa postva- 
renja u jednom društvu koje je već počelo da stvara bitne predu- 
slove za njegovo prevazilaženje u sferi politike. 


. 3. Birokratija ima puni monopol na odlučivanje o distribuciji 
i upotrebi minulog, opredmećenog rada. Ona ga redovno koristi 
da bi izvojevala za sebe različite materijalne privilegije. I to nije 
slučajno, mada je istorija zabeležila i pojedinačne slučajeve 
skromnosti i asketizma. Kao društveni sloj birokratija se regru- 
tuje iz redova ljudi koji više nemaju nikakve humanističke ide- 
ale i čije su ljudske potrebe ostale veoma nerazvijene. Potreba za 
posedovanjem društvene moći je osnovna životna potreba biro- 
krate. Ali moć se pored ostalog, postiže i posedovanjem i neogra- 
ničenim raspolaganjem stvarima. Najskuplja kola, stilski na- 
meštaj, lični šofer, itd. sve su to za birokratu pre svega simboli 
njegovog društvenog statusa, stepena njegove moći. Prvobitno 
vrlo posredno razvijen, nagon za privatnim posedovanjem i ras- 
polaganjem može postati dominantni motiv već u drugoj genera- 
ciji birokrata. Samim tim ono što je u početku bilo jedan tipič- 
no ideološki stav — pokušaj racionalizacije i opravdanja odnosa 
eksploatacije koji ni samom tek formiranom birokrati nije još 
potpuno jasan — kasnije postaje izrazito cinički i hipokritski 
stav: sad se često u svoje reči više ne veruje ali se one koriste 
iz pragmatičkih razloga — da bi se svesno prikrio jedan novi ob- 
lik eksploatacije. Pokazuje se dakle da za ukidanje eksploatacije 
nije dovoljno ukinuti privatnu svojinu sredstava za proizvodnju. 
Dokle god relativno nerazvijene proizvodne snage i relativna ma- 
terijalna oskudica rađaju nagon za posedovanjem što više mate- 
rijalnih dobara, i dokle god jedna posebna društvena grupa ima 
monopol na odlučivanje o raspodeli opredmećenog rada, moguće 
je da ta grupa jedan deo viška vrednosti koristi za svoje posebne 
a ne opšte društvene potrebe. Dakle birokratija je nosilac princi- 
pa eksploatacije u društvu u kome su sve ostale eksploatatorske 
društvene grupacije već ukinute. 


Pojam birokratije koji je ovde dat — teorijski je pojam. On 
na uprošćen način označava razvijen, pun oblik nečega što se u 
stvarnosti nalazi na različitim stupnjevima razvoja ili što posedu- 
je samo neke od navedenih karakteristika. Prema tome, kada je 
reč o konkretnoj empirijskoj stvarnosti jedne zemlje moraćemo 
katkad govoriti o tendenciji birokratizacije i o tome da su poje- 
dinci u toliko više birokrati u koliko više ispoljavaju navedene 
oblike. 


Bilo bi pogrešno identifikovati birokratiju sa slojem profe: 
sionalnih političara u socijalističkom društvu. Birokrata ima 1 
među rukovodiocima i organizatorima u oblasti privrede, nauke 
i umetnosti. Sem toga, ima političara koji deluju u pravcu pre- 
vazilaženja birokratizma progresivnom realizacijom sistema sa- 

moupravljanja, kao što ima i ne malo političkih ljudi u kojima se 
bore revolucionar i birokrata. ' 

S druge strane, nema razloga da se strogo razlikuje pojam 
političkog vrha i birokratije u smislu izvršnog aparata vlasti. Pod 
određenim društvenim uslovima, koji su u prethodnom izlaganju 
specifikovani, pojam birokratije se odnosi na osnovne nosioce 
društvene moći, dakle pre svega na političke vrhove društva. 


3. Smisao samoupravljanja 


Dijalektička negacija takozvanog državnog socijalizma s nje- 
govim inherentnim tendencijama birokratizacije jeste društveno 
samoupravljanje. 

Međutim, samoupravljanje se ne može svesti na njegove po- 
četne istorijski date oblike kakvi trenutno postoje u našoj zem- 
lji. To znači, prvo, da se ono ne može ograničiti samo na pro- 
dukcione odnose na nivou preduzeća i na lokalne organe dru- 
štvene moći. Potpuno i definitivno prevazilaženje birokratizma 
moguće je tek onda kada se samoupravljanje dogradi do vrha; 
kada se i centralni organi države pretvore u organe samouprav- 
ljanja. Drugo, iako je samoupravljanje pre svega ekonomska i 
politička pojava, ona nije samo to. To je pojava koja zadire u celi- 
nu društvenog života, koja ima i niz tehničkih, socijalnih psiholo- 
ških i kulturnih pretpostavki i posledica. Iza nje stoji jedna ra- 
dikalno drukčija, nova koncepcija društva i čoveka, cela jedna 
struktura filozofskih shvatanja, radikalno suprotna onoj kojom 
birokratizam pokušava da racionalizuje svoju egzistenciju. 

Eksplicitno formulisanje ove filozofske strukture možemo 
početi analizom samog pojma samoupravljanje. 

Samoupravljanje znači da funkcije upravljanja više ne vrši 
nikakva sila izvan društva, suprotstavljena masi društva već isti 
oni ljudi koji proizvode, koji stvaraju društveni život u svim nje- 
govim oblicima. Samoupravljanje znači prevazilaženje trajne i 
fiksirane podele društva na subjekte i objekte istorije, na upra- 
vljače i izvršioce, na lukavi društveni um i njegove fizičke in- 
strumente u ljudskom obliku. 

Pojam upravljanja koji je ovde upotrebljen znači u konteksu 
Marxove humanističke misli racionalno i revolucionarno uprav- 
ljanje. Ono je racionalno u tom smislu što se zasniva na objektiv- 
noj kritičkoj analizi postojećeg, na saznanju realnih mogućnosti 
njegovog kretanja, na izboru takvih realnih mogućnosti koje su 
optimalne s obzirom na dati cilj. 

Osnovni cilj koji služi kao merilo racionalnog odlučivanja u 
celom procesu upravljanja jeste ukidanje svih oblika ljudskog 
ugnjetavanja i siromaštva i oslobađanje svakog pojedinca za puni, 
bogatiji život u istinskoj ljudskoj zajednici. Ovaj cilj je revolu- 
Cionaran, pa je prema tome revolucionarno i celokupno uprav- 
ljanje koje u odnosu na njega dobija svoj smisao. Ne radi se, 
međutim, ni o kakvoj »totalnoj revoluciji« u apsolutnom, ne- 

istorijskom smislu reči. Cilj je potpuno određen i iiski dati 
oblicima ljudskih potreba i ljudske dio a 
»krajnji« samo u relaciji prema datoj istorijskoj eposi. To je me- 
đutim dovoljno da na osnovu svesti o njemu i saznanja enne 
a Mi rrianjika on istorijskom momentu, Sdredino sle- 
eće praktične korake i na taj i j i 
tavol eionarni smer. ] način celokupnoj praksi damo 
M Do suo ne znači da svaki pojedinac nepo- 
o 1 1 upravljanju. Ovakvo neposredno samou- 
pravljanje moguće je samo u osnovnim društvenim organizacija- 
ma — preduzećima, stambenim zajednicama, školama itd. Ša- 
moupravljanje znači da funkcije upravljanja u širim društve- 
nim organizacijama naizmenično vrše pojedinci koji faktički 
izražavaju volju naroda i kojima njihove funkcije čak ni privre- 
meno ne omogućavaju nikakve materijalne privilegije, nikakav 
superioran status u društvu, — ništa više od povjerenja, poštova- 
nja i ljubavi. U društvu u kome se razvija samoupravljanje sve 
više dolazi do izražaja kriterijum ličnih sposobnosti kandidata 
— njegovog uma, znanja, moralnog integriteta, umešnosti. U bi- 
rokratskom društvu funkcija rukovođenja je davala određen 
autoritet. Ovde se prvo mora steći autoritet da bi čoveku bila 
ukazana čast da obavlja jednu političku funkciju. 

Ovakva koncepcija racionalnog i revolucionarnog samouprav- 
ljanja vodi radikalnom preobražaju shvatanja politike. Ne samo 
što ona nije više stvar jedne posebne profesije — ona nije više ni 
jedna izolovana parcijalna društvena delatnost. Sada biva ukinut 
njen prakticizam, njen česti amoralizam, njen improvizatorski ka- 
rakter. Svest o osnovnim revolucionarnim ciljevima daje joj hu- 
manistička filozofija — ona sada postaje filozofska. Saznanje o re- 
alnoj situaciji i tendencijama kretanja daje joj nauka — ona sada 
postaje naučna. Da bi odabrana sredstva bila adekvatna ciljevima 
političko ponašanje se mora slagati sa određenim moralnim nor- 
mama, koje sa svoje strane odgovaraju osnovnim prihvaćenim 
humanim vrednostima — politika sad postaje moralna. Ona po- 
lako počinje da postaje i svojevrsna umetnost — jer nema razlo- 
ga da se i u ovoj oblasti lepota, oplemenjenost i osećanje mere 
ne počinju ceniti više od sivila misli i sirovosti postupaka. 

Ovakav proces totalizacije društvene svesti paralelan je sa 
procesom istovremene individualizacije i socijalizacije čoveka. 
I jedan i drugi pretpostavljaju tehnički visoko razvijeno i bogato 
društvo u kome su elementarne materijalne potrebe ljudi zado- 
voljene, u kome je istinska kultura postala pristupačna svima 1 
u kome postoje dovoljno jake snage koje u ime jedne kritičke i 
humanističke samosvesti neprestano postavljaju zahtev dijalek- 
tičkog prevazilaženja svakog postojećeg istorijskog oblika. 

Ironija je istorije da se samoupravljanje počelo realizovati u 
jednoj relativno zaostaloj, polururalnoj zemlji aneu visoko raz- 
vijenim i relativno bogatim društvenim zajednicama na Zapadu, 
Iz toga sledi samo to da se, s jedne strane, samoupravljanje kod 

nas još dugo neće u potpunosti realizovati i svoje forme ispuni. 
ti odgovarajućim sadržajem. S druge strane, ovaj paradoks se 
može objasniti odsustvom snažnog kritičkog humanističkog sves- 
nog činioca na Zapadu koji bi celo društvo uputio na realizaciju 
njegovih optimalnih istorijskih mogućnosti. 

Za marksističku teoriju je bitna teza o objektivnoj mogućnosti 
samoupravljanja a ne o njenom neminovnom ostvarenju. Sam 
pojam samoupravljanja pretpostavlja da su sami ljudi tvorci 
istorije u datim uslovima, dakle u okvirima određenih objektiv- 
no datih mogućnosti. Prema tome pojam samoupravljanja pret- 
postavlja jedno otvoreno, aktivističko shvatanje istorije u ko- 
me je prevaziđen iskonstruisani jaz između zakona i slučajnosti, 
nužnosti i slobode. Filozofija birokratije je u tom pogledu u 
praksi bitno različita. Birokratija zastupa voluntarizam kada je 
reč o budućnosti i apsolutni determinizam kada je reč o prošlos- 
ti. Pošto sama ne raspolaže naučnim znanjima, pošto u naučnike 
nema ni dovoljno poverenja, najzad, pošto bi najracionalnije od- 
luke, najadekvatnije očekivanom toku stvari, bile često suprotne 
njenim interesima, birokratija svoje odluke o budućnosti i ne 
pokušava da racionalno saznaje, ona im u najboljem slučaju pri- 
daje potreban autoritet proizvoljnim pozivanjem na tekstove 
klasika. Ali zato ona pridaje oreol neprikosnovene nužnosti svemu 
što se desilo u prošlosti. U oba slučaja ključni pojam realne mo- 
gućnosti nema nikakvog smisla. Istorija biva shvaćena kao li- 
nearni proces u kome birokratija nema nikad nikakvu šansu da 
pogreši. 

Ali ako je istorija otvoren i multilinearan proces u kome niš- 
ta nije unapred potpuno obezbeđeno, postavlja se pitanje: ne 
može li samoupravljanje dovesti do haosa i dezintegracije, do 
prevlasti stihije, do rđavog i neracionalnog rešavanja ključnih 
pitanja društva? Da do toga može i čak mora doći, o tome nema 
nikakve sumnje po mišljenju birokratije. Otud njena istorijska 
odgovornost za dalji tok izgradnje socijalizma. Iza ovog se krije 
ne samo nepoverenje prema inteligenciji već i jedan u osnovi 
aristokratski stav prema radničkoj klasi i narodu uopšte. Ma 
šta govorila o narodu, birokratija ga u osnovi smatra primitiv- 
nom, nazadnom masom, koja bi bez njene vlasti podivljala i u- 
ništila sve tekovine revolucije. Iz toga bi u krajnjoj liniji tre- 
balo da sledi da je izgradnja socijalizma neka vrsta nasilnog usre- 
ćavanja, pri čemu onaj koji usrećuje ne prestaje da govori u ime 
onog koji je usrećen. 

Koncepcija društvenog samoupravljanja pretpostavlja iz os- 
nova suprotno shvatanje čoveka. Naravno, u okviru jedne filo- 
zofije čiji je metod dijalektički to shvatanje nema ničeg zajed- 
ničkog sa praznim retorskim romantičarskim idealizacijama čo- 
veka. Čovek je protivrečno biće i u svom aktualnom ponašanju is- 
poljava suprotne tendencije: kreativnosti i destruktivnosti, dru- 
štvenosti i nedruštvenosti, racionalnosti i iracionalnosti itd. Me- 
đutim, u određenim istorijskim uslovima, za koje je pre svega 


181 


karakterističan visok stepen materijalne i duhovne kulture ma- 
sa, u čoveku preovlađuje društvenost, racionalnost, stvaralaštvo. 
Otud uverenje da će u društvu samoupravljanja razvitak, i pored 
svih posebnih i privremenih iracionalnosti i erupcija NEčOvEć: 
nosti, u celini uzev težiti ka realizaciji optimalnih ljudskih mo- 
gućnosti epohe. U svakom slučaju nema razloga da se misli da 
bi ma koji samozvani čuvar opštih interesa mogao biti superioran 
u odnosu na celokupnu umnu snagu društva čiji su to interesi. 


Najzad jednu od najbitnijih razlika u filozofskim pretpostav- 
kama birokratizma i samoupravljanja nalazimo u stavu prema 
dijalektici. Birokratija se često služi formulama dijalektike. Sem 
toga ona ulaže velike napore da društvu koje kontroliše u što 
većoj mjeri da privid dijalektičnosti, tj. privid stalnog kretanja 
i usavršavanja. Ona ispoljava ogromnu aktivnost u izmišljanju 
novih društvenih formi, novih institucionalnih okvira, novih pro- 
grama. Ove forme i ustanove se menjaju pre no što su se valjano i 
isprobale, programi se »prevazilaze« pre nego što su u praksi 
mogli da budu realizovani. Ova pseudodijalektičnost ide zajed- 
no sa vrlo odlučnim poricanjem dijalektike u svim suštinskim 
stvarima. Dijalektičko jedinstvo različitog svodi se na »monolitno 
jedinstvo«. Protivrečnosti se poriču i prikrivaju. Od filozofa na- 
učnika i umetnika se traži da, pre svega, afirmišu postojeće, da 
u njemu traže pozitivno. Javna kritika se obično tretira kao malo- 
građanska konfuznost, i često se onemogućuje na najbrutalniji 
način. 

Potpuno suprotno ovoj situaciji samoupravljanje do te me- 
re pretpostavlja dijalektiku da bi se moglo smatrati političkom 
dijalektikom u praksi. Samoupravljanje je samo specijalan slu- 
čaj samokretanja; pretpostavljena je dakle borba različitih ten- 
dencija, shvatanja, projekata, mada u visoko razvijenom društvu 
sve te napetosti i konflikti dobijaju sve humaniju formu i razreša- 
vaju se na sve humaniji način .Imamo dakle posla s jednim druš- 
tvo mkoje je pluralističko, u kome postoji obilje različitih grupa i 
zajednica ali u kome je i stepen socijalizacije toliko napredovao, 
u kome su neke vrednosti već toliko široko prihvaćene, da mu 
za očuvanje integriteta nije više potrebna nikakva sila. Javna 
društvena kritika je sada najefikasnije sredstvo kontinuiranog 
otkrivanja i prevazilaženja ograničenosti svakog postojećeg druš- 
tvenog oblika. ' 

Birokratija je do sada imala veoma mnogo uspeha u borbi 
protiv prodiranja dijalektičke teorije i metoda, u borbi protiv 
dijalektičkog načina objašnjavanja savremenog istorijskog pro- 
cesa. Ona je to postigla formalizacijom, dehumanizacijom dijalek- 
tike, njenim pretežnim vezivanjem za prirodne nauke. 


Međutim, protiv dijalektike kao objektivne strukture samog 
istorijskog procesa ona je bespomoćna. Borba birokratije za o- 
državanje njenog privilegovanog statusa u post-kapitalističkom 
društvu istovremeno je pripremanje uslova za njeno iščezavanje. 

Da bi održala iluziju da istupa u ime progresivnih snaga društva 
ona u najvažniji cilj revolucionarnog pokreta pretvara ono što je 
bilo sredstvo njegove realizacije — industrijalizacija, povećanje 
produktivnosti, materijalno blagostanje. Ma kakvim deformaci- 
jama to vodilo, tako se u sve većoj meri stvara jedno stanje druš- 
tva u kome će birokratija izgubiti i poslednji razlog svog opstan- 


ka. 


Definitivnim ukidanjem birokratije i odnosa klasnog društva 
čiji je ona nosilac (politička parcijalizacija, postvarenje i ek- 
sploatacija) završava se prva velika faza prelaznog perioda. Isto- 
rijski oblik društva koji sledi jeste sistem samoupravljanja. 


4. Samoupravljanje kao istorijski proces 


Kad društveno samoupravljanje celovito shvatimo postaje jas- 
no da njegovo uvođenje predstavlja temeljnu društvenu revoluci- 
ju i da se ono mora shvatiti kao dugotrajni istorijski proces a ne 
kao trenutni akt. 


U našoj zemlji ono je najpre uvedeno na nivou preduzeća, 
zatim je postepeno proširivano i na sve ostale radne organizacije 
i društvene ustanove. Međutim, na nivou centralnih organa tek 
smo počeli ostvarivati izvesne prelazne mere koje otvaraju put 
ka samoupravljanju (uvođenje neprofesionalnih političkih aktivi- 
sta u skupštine, početak primene principa rotacije," jačanje de- 
mokratizma u radu skupštinskih odbora, prve makar i nedovoljne 
mere za ograničavanje privilegija). 

Prema tome za naše samoupravljanje je karakteristično, pr- 


vo, da je ono još veoma nepotpuno, nedograđeno do vrha, i drugo, 
da u našoj zemlji, usled relativne zaostalosti na tehničkom, e- 
konomskom, političkom i kulturnom planu već uvedene forme 
samoupravljanja nisu još dobile puni sadržaj, a mestimično pre- 
terano insistiranje na institucionalnim okvirima, statutima, pra- 
vilnicima i tako dalje, preti da još više istakne formalistički e- 
lemenat u njemu. 

Pa ipak, i ovakvo kakvo je, sa svim svojim nepotpunostima, 
samoupravljanje u našoj zemlji ima ogroman istorijski značaj ne 
samo za našu zemlju i ne samo za socijalistički svet, već za čo- 
večanstvo u celini. Ono je početak uspostavljanja potpuno no- 
vih ljudskih odnosa, početak radikalnog menjanja statusa rad- 
nika, početak temeljnog oslobađanja jedinke uopšte. (U vezi s 
tim: marksistička kritika savremenih oblika socijalizma nije niti 
golo negatorstvo, niti isključivo izražavanje revolta nad postoje- 
ćim u ime »himeričnih ideala daleke budućnosti«. To je, pored 
ostalog, i pre svega, kritika u ime onoga što je klica humanije 


* »Rotacija« znači: promena mesta u zatvorenom krugu. To nije ono šlo 
se htelo, ali odgovara onom što u praksi preovlađuje. 

budućnosti u postojećem. To je kritika sa stanovišta dosledno 
razvijenog društvenog samoupravljanja.) 

Da bismo konkretnije ocenili trenutno stanje i perspektivu 
daljeg razvoja društvenog samoupravljanja, neophodno je istaći 
čitav niz njegovih objektivnih preduslova. Postepena realizacija 
ovih preduslova stvara mogućnost za sve potpunije ostvarivanje 
samoupravljanja. 

Prva grupa preduslova je tehničkog karaktera. Savremena 
mašinska tehnika u sve većoj meri menja ulogu radnika u pro- 
izvodnji. On polako prestaje da bude fragment mašine i u sve 
većoj meri postaje aktivni elemenat jednog vrlo složenog siste- 
ma. Naročito je revolucionarno dejstvo automatizacije: pored 
toga što oslobađa ogromno vreme za neproizvodne delatnosti, 
ona dovodi do ukidanja razlike između fizičkog radnika i službe- 
nika, ona integrira proizvođača u celovit proizvodni proces i bu- 
di u njemu interes za što efikasnije funkcionisanje preduzeća kao 
celine. To buđenje interesa za što efikasnije upravljanje celinom 
proizvodnog procesa uslovljeno je, pored ostalog i činjenicom da 
pojam pojedinačnog efekta rada i pojam produktivnosti rada 
pojedinca gubi svaki smisao. Rad pojedinca se više ne može me- 
riti — on je samo momenat u efektu rada celog kolektiva. Pre- 
ma tome, individualnog proizvođača već samo revolucionisanje 
tehnološkog procesa, s jedne strane, nateruje da se sve više in- 
teresuje za efekat rada celog preduzeća, a, s druge strane, osposob- 
ljava ga da o radu preduzeća sve kompetentnije sudi i u odlu- 
čivanju o njemu sve aktivnije učestvuje. Na taj način radnik pos- 
taje prirodni saveznik tehničke inteligencije — u kapitalizmu: u 
borbi protiv buržoazije, koja potpuno gubi svoj razlog postoja- 
nja, a u prelaznom periodu: protiv političke birokratije koja u 
novim uslovima postaje sve nekompetentnija i štetnija. 

Druga grupa uslova je ekonomskog karaktera i tiče se, pre 
svega, nivoa privrednog razvoja. Samoupravljanje se može uspeš- 
no razviti samo u relativno bogatom društvu u kome su elemen- 
tarne životne potrebe ljudi već zadovoljene, i u kome je svaki 
pojedinac dostigao takav stepen ekonomske sigurnosti da ne mo- 
ra strepeti zbog mogućih ekonomskih represalija u slučaju svog 
društvenog angažovanja. U siromašnom i zaostalom društvu jedva 
se ima o čemu stvarno slobodno odlučivati. »Nacionalni kolač« 
je tu mali, a pritisak na njega ogroman, tako da se mora pribega- 
vati strogoj centralizaciji i čvrstom planiranju koje za inicija- 
tivu masa ostavlja vrlo malo prostora. nae 

Treća grupa uslova je političkog karaktera. Kad bi državni i 
partijski aparati donosili sve presudne, ekonomske, ru 
i druge odluke i do detalja fiksirali okvire unutar kojih treba da 
se kreće odlučivanje organa društvenog samoupravljanja, u 
takvim uslovima samoupravljanje bi bilo ideološka fik- 
cija koja ima vrlo malo veze s realnim društvenim od- 
nosima. Razvoj samoupravljanja je stoga samo drugo 
ime za proces odumiranja države. S druge strane, on 


184 


pretpostavlja da se revolucionarna partija klasičnog ti- 
pa pretvori u organizaciju čija je osnovna uloga:  razvija- 
nje socijalističke svesti, aktiviranje masa da realizuju optimalne 
objektivno date istorijske mogućnosti zemlje u datom periodu. 
Partija čiji se rukovodeći forumi bave prvenstveno upravljanjem 
neizbežno se birokratizuje i podbacuje u svom osnovnom zadat- 
ku. Odumiranje države i promena karaktera partije istovremeno 
znače široku demokratizaciju svih oblika društvenog života, ra- 
zvijanje političkih sloboda, razbijanje svakog monopola na ko- 
rišćenje masovnih sredstava komunikacije, stvaranje svih uslova 
za javnu društvenu kritiku. 

Najzad, četvrta grupa je kulturnog karaktera. Samo obrazo- 
vani, kultivisani radnici, svesni svoje istorijske uloge, mogu uspeš- 
no učestvovati u rukovođenju društvenim procesima. Potrebno 
je, dakle, razviti istinsku kulturu masa (za razliku od takozvane 
»masovne kulture«, u stvari, surogata kulture). Zato je potreb- 
no da je društvena zajednica ekonomski toliko razvijena da za 
kulturu može odvojiti značajna sredstva. Sem toga, neophodno 
je da u društvu kao značajna i aktivna snaga postoji humanistič- 
ka revolucionarna inteligencija koja neguje revolucionarnu te- 
oriju i u sve većoj meri radničku klasu čini svesnom njenog is- 
torijskog položaja i njenih istorijskih mogućnosti. 


5. Protivrečnosti današnjeg sistema samoupravljanja u 
našoj zemlji 


Mnogi od navedenih uslova nisu još ni izdaleka realizovani u 
našoj zemlji. Stoga se kod nas može govoriti tek o prvim počet- 
nim koracima u realizaciji sistema društvenog samoupravljanja. 
Doduše, kod nas se katkad može čuti i mišljenje da se kod nas sa- 
moupravljanje suviše forsira i da bi ga trebalo unekoliko ogra- 
ničiti. Ovde se, u najboljem slučaju, radi o nesporazumu i o ne- 
razumevanju suštine samoupravljanja. Preterano forsiranje in- 
stitucionalnih formi samoupravljanja zaista postoji kod nas i 
štetno je, ali se ono ne sme identifikovati sa stvarnim razvojem 
samoupravljanja. S druge strane, samoupravljanje mnogi meša- 
ju sa decentralizacijom. Tendencije jednostranog forsiranja de- 
centralizacije zaista vode dezintegraciji društvene celine. Među- 
tim, dalji razvoj samoupravljanja znači dijalektičko prevladava- 
nje suprotnosti centralizam-decentralizacija putem formiranja 
centralnih samoupravnih organa. Prema tome, teškoće koje nas- 
taju usled decentralizacije mogu se objasniti upravo kao neraz- 
vijenost samoupravljanja. 

Podrobnija analiza ove nerazvijenosti otkriva sledeće protiv- 
rečnosti: 


1. Protivrečnost samoupravljanja i države — Naš sadašnji 
društveni sistem karakterišu napori da se pronađe privremena rav- 
noteža između dva nespojiva elementa: države, političkog oblika 
nasleđenog iz kapitalističkog društva i samoupravljanja, politič- 

kog oblika novog socijalističkog društva. Država je kod nas još 
uvek veoma jaka i ona čvrsto drži u svojim rukama sve najbitnije 
ekonomske funkcije: poreski i kreditni sistem, investicionu po- 
litiku, planiranje, određivanje osnovnih privrednih regulativa. 
Ona takođe raspolaže lavovskim delom opredmećenog rada. Pos- 
tojanje države uopšte, pogotovu ovako jake države, spontano ra- 
đa birokratske tendencije, koje su po prirodi stvari — tendencije 
opiranja daljem razvoju društvenog samoupravljanja, njegovog 
konzerviranja na sadašnjim početnim i skučenim njegovim ob- 
licima. Mogućnost svog preživljavanja birokratija vidi u nala- 
ženju svojevrsne ravnoteže između države i lokalnog samouprav- 
ljanja: država bi i dalje zadržala moć odlučivanja o osnovnim 
instrumentima i proporcijama globalnog društva, dok bi se, u 
okvirima koje ona određuje, ostavio izvestan prostor za inicija- 
tivu kolektiva neposrednih proizvođača. Pri tom, kompromis ko- 
ji je birokratija spremna da ponudi uključuje čisto materijalne 
ustupke: nešto veće mogućnosti raspodele. To je naravno veoma 
značajno, ali se radi o još daleko bitnijim stvarima: o tome da 
državni organi već sada počnu kontinuirano prerastati u organe 
samoupravljanja. A to znači: dalja deprofesionalizacija političkih 
funkcija, istinska izbornost i smenjivost svih predstavnika rad. 
nih ljudi — i u vezi s tim progresivno smanjivanje kompetencija 
izvršnog aparata vlasti, ukidanje svih materijalnih privilegija i 
nagrađivanje za obavljanje političkih funkcija kao i za svaki dru- 
gi visokokvalifikovani i stvaralački rad. 

Prema tome, protivrečnost države i samoupravljanja biće kod 
nas razrešena postepenim prevazilaženjem države i njenom za- 
menom organima samoupravljanja. 


2. Samoupravljanje i usmeravanje — Kad se samoupravlja- 
nje svede samo na nivo lokalnih organa, a usmeravanje shvati 
kao striktno birokratsko planiranje iz centra, ova dva bitna prin- 
cipa socijalističkog društva ovako protumačena, naći će se u 
nepomirljivoj protivrečnosti. Autoritet i disciplina koju nameće 
plan izgleda da isključuju inicijativu i slobodu pojedinaca i ko- 
lektiva. Samostalno odlučivanje lokalnih organa samoupravlja- 
nja izgleda da unosi izvesnu stihijnost koja je nespojiva s pla- 
niranjem. . 

Ipak, ova protivrečnost biva postepeno eliminisana u onoj 
meri u kojoj se samoupravljanje proširuje i na centralne organe 
društva, i u kojoj se centralizovano planiranje debirokratizuje 1 
usklađuje s decentralizovanim. Moguća objektivna osnova ovog 
usklađivanja je dvostruka. Do optimalnih rešenja koja bi za- 
dovoljavala i interese pojedinih kolektiva i interes celine društva 
može se doći, prvo, na osnovu jedinstvenog naučnog znanja o 
realnoj situaciji u društvu i zakonitim tendencijama daljih kre- 
tanja, drugo, na osnovu jedinstvenih ciljeva i vrednosti koje dru- 
štvo kao celina i svaki pojedini kolektiv teži da realizuje. Ovo 
usklađivanje pretpostavlja očigledno, s jedne strane, visok stepen 
razvijenosti društvenih nauka i njihovu primenu u procesu pla- 

niranja, s druge strane, orio pretpostavlja visok stepen obrazova- 
nosti, kulture i socijalističke svesti kolektiva i pojedinih pro- 
izvođača. 


3. U relativno zaostaloj sredini, u uslovima ekonomske oskudi- 
ce i uz to u kolektivima koji politički i kulturno nisu dovoljno 
razvijeni, dolazi do protivrečnosti samoupravljanja i lokalnih 
birokratskih tendencija. Stvaraju se birokratske klike, sastavlje- 
ne od tehničkih rukovodilaca i funkcionera političkih ustanova 
i organizacija (Saveza komunista, Sindikata, organa vlasti) ko- 
je katkad uključuju u sebe i rukovodeće aktiviste radničkih sa- 
veta i koje prisvajaju svu moć u preduzeću ili opštini. Članovi 
ovih klika zloupotrebljuju svoje funkcije i svoj uticaj da bi 
postigli potpunu kontrolu nad odlučivanjem i, ne retko, da bi po- 
stigli određene materijalne privilegije za sebe i svoje prijatelje. 
To vodi daljoj pasivizaciji i demobilisanju masa — katkad i du- 
bokoj demoralizaciji kolektiva. Naravno, u ovakvoj situaciji po- 
trebno je preduzimanje oštrih represalija protiv ovakvih malih 
birokrata neograničene vlastoljubivosti i gramzivosti, koji se i- 
nače surovo svete za svako pružanje otpora i kritiku u okviru 
kolektiva. Međutim, nikakve mere spolja ne mogu ovde imati od- 
lučujuće dejstvo same po sebi. Potrebno je da se radnička klasa 
dovoljno uzdigne stručno, politički, kulturno, potrebno je da se u 
njoj razvije svest o njenoj društvenoj ulozi i o neophodnosti nje- 
ne borbe protiv svih oblika birokratizma. A to znači da treba ulo- 
žiti maksimalne napore, daleko veće nego dosad, da se radnička 
klasa školuje i svestrano obrazuje, da se njena inicijativa u orga- 
nima društvenog samoupravljanja stimulira na sve načine. To, 
pored ostalog, pretpostavlja i razvijanje atmosfere slobodne jav- 
ne kritike i veće insistiranje na moralnoj i pravnoj odgovornosti 
svakog pojedinca, a naročito rukovodilaca. 


4. Najzad, u našem društvu počeci uvođenja samoupravlja- 
nja koincidiraju s jačim insistiranjem na materijalnim stimulan- 
sima, na ulozi tržišta kao regulativa proizvodnje, na slobodnom 
delovanju ekonomskih zakona. Postavlja se u vezi s tim pitanje: 
kako uskladiti samoupravljanje s robno-novčanim odnosima, koji 
su, s izvesnim modifikacijama preuzeti iz kapitalističkog druš- 
tva. Ovo je zaista objektivna protivrečnost. U osnovi samouprav- 
ljanja je princip slobode čoveka, princip inicijative subjekta koja, 
u krajnjoj liniji, vodi ostvarenju izvesnih humanih vrednosti. U 
osnovi robno-novčane privrede je princip ekonomske nužnosti, 
princip delatnosti za što veći dohodak. 

Doduše, početni oblici radničkog samoupravljanja ne mo- 
gu se realizovati bez materijalne zainteresovanosti radnika, a ova 
se ne može razviti ako nema takmičenja među preduzećima na 
tržištu i tržišnih regulativa proizvodnje. Ali, s druge strane, u- 
koliko bi se robno-novčani odnosi trajno održali, mogli bi 
postepeno doći do degeneracije samoupravljanja u neku vrstu 
kapitalističkog zadrugarstva. Ako bi se vrednost preduzeća trajno 

cenila samo prema uspehu u realizaciji dohotka, i ako bi se potpu- 
no ustalilo da osnovni interes radnika bude sticanje što veće lič- 
ne zarade, to bi imalo duboke posledice na mentalitet i moral ra- 
dnika i svih ostalih radnih ljudi. Tip ljudi koji bi ovakvo druš- 
tvo stvaralo ne bi se bitno razlikovao od tipa ljudi koji stvara 
kapitalizam. To bi bili ljudi čija je celokupna delatnost usmere- 
na motivom sticanja i posedovanja materijalnih dobara. To bi 
bili ljudi koji teže da što više imaju a ne da što više budu. Na taj 
način bi se održao isti onaj duhovni pauperizam koji je svojstven 
kapitalističkom društvu i čije je ukidanje, po Marxu, bilo jedan 
od ciljeva komunizma. 

Razrešenje protivrečnosti samoupravljanja i robno-novčanih 
ekonomskih odnosa biće postignuto putem prevazilaženja motiva 
zarade i posedovanja kao univerzalnog motiva ljudske delatnosti. 
A to je moguće u onoj meri u kojoj se društvo oslobađa mate- 
rijalne bede i oskudice, u kojoj kod svojih članova razvija po- 
trebe višeg reda, kao što su: potreba za stvaralačkom delatnošću, 
za političkim angažovanjem, za kulturom i umetnošću, za saz- 
nanjem, za prisnim i humanim odnosima s drugim ljudima. U 
takvim uslovima materijalni stimulansi gube svoj primarni zna- 
čaj. Sem toga, socijalističko društvo se nalazi pred problemom 
pronalaženja efikasnijih metoda merenja vrednosti rada nego što 
je cena proizvoda ostvarena na tržištu. Ona je, doduše, u izves- 
noj meri indikator količine živog rada proizvođača, ali je ona is- 
to tako uslovljena nizom drugih činilaca koje je nemoguće izolo- 
vati. Isto tako, socijalističko društvo će svakako izgraditi bolje 
metode ocenjivanja društvenih potreba nego što je zaključiva- 
nje na osnovu potražnje na tržištu. 

k* ko* 


Iz prethodne analize nekih ključnih protivrečnosti našeg dru- 
štva sledi zaključak da je dalji razvoj društvenog samoupravlja- 
nja nužan put ostvarenja istinskog socijalističkog društva, i da 
su za taj razvoj bitni preduslovi: odumiranje države, pretvara- 
nje centralnih državnih organa u organe samoupravljanja, uzdi- 
zanje kulturnog i političkog nivoa radničke klase i eliminisanje 
lokalnih birokratskih klika, najzad, postepeno prevladavanje 
robno-novčanih odnosa i jednostrano materijalne motivacije u 
procesu proizvodne delatnosti. 

SOCIJALIZAM I DEMOKRACIJA: 
KAKO JEDNO ZAHTIJEVA DRUGO 


Howard L. Parsons 


I Uvod 


Kad ovdje tvrdim da socijalizam i demokracija zahtijevaju 
jedno drugo mislim i na (a) egzistencijalno funkcioniranje so- 
cijalizma i demokracije i na (b) teorije o socijalizmu i demokra- 
ciji. Ljudi koji vjeruju u pravi socijalizam kao djelatan sistem 
i pokušavaju da ga prakticiraju, pokušavaju da slijede logiku 
njegovih ideja i da otkriju uslove potrebne za njegovo ostvarenje, 
zahtijevaju demokraciju. Kako socijalizam razvija svoje bitne 
karakteristike, u istom srazmjeru razvija se i demokracija. Ne- 
ko društvo koje je socijalističko u glavnim crtama i u općem 
smislu, može biti privremeno ili djelomično nedemokratsko, od- 
luke mogu donositi vođe bez savjetovanja s narodom i protiv 
njegove volje i njegova blagostanja. Ali u cjelini i u krajnjoj liniji 
neko društvo — prema definicijama ovdje — nc može se nazvati 
socijalističkim u onoj mjeri u kojoj nije demokratsko. Socija- 
lizam znači javno vlasništvo i upravljanje tehnikom i oruđima 
proizvodnje — šire rečeno, udruživanje slobodnih ljudi koji 
stvaraju svoje vlastite živote i svoje odnose prema materijalnom 
svijetu. U onoj mjeri u kojoj se to stvaranje vrši javnim, kolek- 
tivnim odlukama i djelovanjem — demokracija postoji. Na teo- 
rijskom nivou, zbog toga, socijalizam predviđa vrijeme kad će 
formalna demokracija, kao i sve nadgradnje, biti transformirana 
i ljudi upravljati sobom direktno. 


Isto tako demokracija zahtijeva socijalizam i stvarno i u teo- 
riji. Istina je da je djelomična demokracija stvarno bila udruže- 
na s rastućom koncentracijom političke moći u rukama nekoli- 
cine (kao u SAD) ili sa fašizmom (kao u Weimarskoj republici). 
Ali u takvim slučajevima većina bi se složila da se demokracija, 
ograničena u početku, smanjuje i nestaje. Pored toga, oligopo- 
liju ili fašizam ne proizvodi demokracija kao takva već prije re- 
lativna slabost demokratskih snaga i relativna jačina antidemo- 

kratskih snaga. S druge strane, šta se događa kad se razvija de. 
mokracija?. Demokracija znači kolektivno sudjelovanje ljudi u 
donošenju i izvršavanju odluka koje će unaprijediti njihovo bla- 
gostanje. Takvo sudjelovanje ili samoupravljanje izrasta iz zah- 
tjeva ljudi da se zadovolje njihove osnovne potrebe i realizira nji- 
hovo ljudsko postojanje. Takav zahtjev tendira da odvede do 
zahtjeva za uklanjanjem eksploatatorskih ustanova i do zah- 
tjeva za uvođenjem kolektivnog upravljanja tehnikom i sredstvi- 
ma proizvodnje. Historija socijalističkih revolucija od 1917. go- 
dine čini očevidnom tu vezu, naime, da uz izvjesne uslove de- 
mokratske sklonosti ljudi zahtijevaju socijalističke oblike. O- 
čevidno je također da buržoaski oblici demokracije ne traže nuž- 
no socijalizam — upravo obrnuto. Ali demokratska teorija, kakva 
se brani ovdje, zahtijeva ga; jer pun smisao demokratskih ideala 
kao što su sloboda, jednakost i bratstvo može se ostvariti samo 
u socijalističkom društvu. 


Pored toga ta činjenično-teorijska veza između socijalizma i 
demokracije donosi sa sobom jednu imperativnu ili moralnu ve- 
zu. Kad kažem da socijalizam zahtijeva demokraciju pružam više 
nego puki opis jedne psihološke, političke ili historijske činjenice 
ili jedne teorijske veze. Ja predlažem vezu koja treba da preovlada, 
dokazujem da socijalistički sistemi treba da postoje i da, impli- 
citno, treba da budu demokratski. 


Kad govorim o »socijalizmu« ili »pravom socijalizmu« ja na- 
ravno stipuliram idealnu definiciju, takvu za koju vjerujem da 
bi trebalo da preovlada, takvu koju zahtijevam. Možemo naći lju- 
de koji vjeruju u socijalizam ili ga zahtijevaju, ali koji ne vjeruju 
u demokraciju niti je ne zahtijevaju, kao i ljude koji zahtijeva- 
ju demokraciju ali koji ne traže zbog toga socijalizam. Postoji i 
treća grupa koja se suprotstavlja zahtjevima i socijalizma i de- 
mokracije. U mojim diskusijama sa te tri grupe ja bih na kraju 
ustao protiv tih antagonističkih zahtjeva koji bi poprimili (bar 
kod prve dvije grupe) oblik antagonističkih definicija socijaliz- 
ma i demokracije. Zašto, dakle, definiram socijalizam i demokra- 
ciju na takav način da oni zahtijevaju jedno drugo, da tražim u- 
zajamnu zavisnost obojeg? Činim to iz više razloga — zbog po- 
vijesti i razvoja ideja, zbog zahtjeva taktike danas i tako dalje. 
Ali osnovni razlog je određeni pojam čovjeka i čovjekova os- 
tvarenja. Čovjekovo ostvarenje je konačan zahtjev, kategorički 
imperativ. Svi drugi zahtjevi — zahtijeva se socijalizam; socija- 
lizam zahtijeva demokraciju; zahtijeva se demokracija; demo- 
kracija zahtijeva socijalizam — izvedeni su zahtjevi, hipotetički 
imperativi. Oni dobivaju svoju snagu kao zahtjevi iz snage toga 
kategoričkog zahtjeva da se ostvari čovjek i iz demonstracije da 
su oni potrebna sredstva kojima se postiže čovjekovo ostvarenje. 
Ovdje neću trošiti vrijeme na objašnjavanje i obrazlaganje poj- 
ma čovjeka i njegova ostvarenja koji predstavlja osnovu za moje 
izlaganje. Ali ću djelomično naznačiti kako su socijalizam i de- 

mokracija u svojoj međuovisnosti neophodna sredstva za čov- 
jekovo ostvarenje. 


Socijalizam i demokracija kao ideje imaju svoj korijen u da- 
lekoj prošlosti. Ali tek u savremenom periodu počele su te dvije 
velike ideje da rastu. Podsticane događajima kao što su porast 
kapitalizma i nauke, renesansa, industrijska revolucija, engleska 
i francuska revolucija one su se širile. Demokracija kao ideja jav- 
lja se djelomično kao odgovor na zahtjeve trgovaca, poduzetnika, 
poslovnih ljudi, bankara, stanovnika gradova, novih vlasničkih 
grupa i ostalih iz nove klase. Oni su zahtijevali političku i eko- 
nomsku slobodu nasuprot ograničenjima ukorijenjenih feudal- 
nih i crkvenih interesa. 


Socijalizam kao ideja javio se kao odgovor na prošireniju i 
dublju potrebu. To je bila potreba seljaka, nove klase industrij- 
skih radnika i seoske sirotinje za socijalnim poretkom koji bi 
iskorijenio njihovo ugnjetavanje pod feudalizmom i pod kapi- 
talizmom. Ova potreba je obuhvatila i političke i ekonomske za- 
htjeve za preobražaj u društvu. Jer te su grupe vidjele da nema- 
ju nikakva izgleda da osvoje neposrednu političku vlast. U isto 
vrijeme oni su vidjeli da bi samo radikalna promjena u postoje- 
ćem stanju stvari, tj. ekonomska promjena, mogla da osigura bilo 
kakvu značajnu demokratsku samoupravu. Tako su socijalističke 
ideje Johna Balla, taboričana, Thomasa Miinzera, Winstanleya i 
diggera, Babeufa, Owena, Saint-Simona i Fouriera sve anticipira- 
le širu i puniju demokraciju od one koju je postigla njihova sav- 
remena kapitalistička klasa, dok su u isto vrijeme bile inspirira- 
ne sličnim humanističkim idealima. 


U svojim zahtjevima podjednako za utopijskim socijalizmom 
i primitivnom demokracijom i za ukidanjem klasnih razlika one 
su anticipirale marksističko gledanje koje zahtijeva istodobno 
uništenje kako ekonomske tako i političke eksploatacije i isto- 
dobno stvaranje i socijalizma i demokracije. 


II Kako socijalizam zahtijeva demokraciju 


Socijalizam, izgrađujući se na humanističkoj tradiciji proš- 
losti, uvijek je tvrdio da je nasljednik i realizator demokratske 
tradicije. U modernom shvaćanju demokracije sloboda, jednakost 
i bratstvo su osnovni pojmovi. Lockeovo shvaćanje slobode bilo 
je da nijedan čovjek ne smije biti »podvrgnut. . . samovolji dru- 
gog čovjeka«. (Essay Concerning the Origins of the State, 22) U 
praksi to je značilo za njega i njegove sljedbenike slobodu od 
tiranije kraljevstva i veleposjednika. 

U teoriji i praksi buržoaske države politička sloboda ima dvije 
funkcije. S jedne strane ona osigurava vladajućoj grupi priliku 
da izrazi i olakša svoju ekonomsku snagu u političkoj oblasti. 
Woodrow Wilson je jednom primijetio da se poslovni ljudi, koji 
su u prošlosti vješto dirigirali političarima iza scene, sada mije- 
šaju u poslove vlade direktno i bestidno. S druge strane politička 

sloboda ima funkciju da udalji široke mase iz učešća u donoše- 
nju i izvršavanju vladine politike. Može se računati na ne 
koliko faktora koji dovode do ovog posljednjeg rezultata: zakon- 
ska diskvalifikacija glasača, neznanje naroda, zbrka i pogrešna 
obaviještenost o problemima uslijed vijesti i propagande koje 
kontrolira manjina, beskrajno ponavljanje mitova o postojanju 
»demokracije«, »slobode«, »slobodnog svijeta« itd. Tako se nagla- 
sak stavlja na verbalne slobode — slobodu govora, štampe, sasta- 
janja — jer nije vjerojatno da će mase koristiti te slobode. Bur- 
žoaska politička demokracija je osnovana na vlasničkim odnosi- 
ma. Prema tome ona ne može biti skršena ni proširena dok se ne 
skrše ti vlasnički odnosi. Pod buržoaskom demokracijom sloboda 
mišljenja, djelovanja i odlučivanja je funkcija vlasništva. Moć 
se najzad svodi na ekonomsku moć i sloboda je oblik moći. Pre- 
ma tome sloboda se ne može proširiti na sve dok se vlasništvo ne 
proširi na sve, a ljudi ne mogu imati jednaku priliku za razvoj 
dok njihove ekonomske prilike ne budu jednake. 

Pod buržoaskom demokracijom pojam »jednakosti« bio je 
prije protest i program za malo njih nego opis mnogih. Kad je 
britanski mislilac Harrington govorio o »jednakosti« on je mis- 
lio na »jednakost posjeda«, a u tome su ga tumačenju slijedili 
Locke, Madison, Hamilton i drugi. Kao i pojam »slobode«, ova 
definicija pomogla je da se sve jači zemljoposjednici uspnu na 
vlast i da se slomi kraljevska vladavina. Ali ona je također isklju- 
čila široke mase neimućnih iz efektivne političke moći. Kad su 
američki oci utemeljitelji proglasili »da su svi ljudi stvoreni jed- 
naki«, oni pod tim nisu mislili na neograničeno biračko pravo za 
sve. Upravo kao što je britanski parlament polagao pravo da 
predstavlja cijeli Commonwealth, tako je američki kongres pola- 
gao pravo da predstavlja narod. Kod Francuza, koji su naglaša- 
vali više jednakost nego slobodu, Deklaracija o pravima i dužno- 
stima čovjeka i građanina kaže na samom početku: »Prava čov- 
jeka u društvu jesu sloboda, jednakost, sigurnost i vlasništvo«. 
»Vlasništvo« je ovdje visjelo kao kamen oko vrata »slobode«, 
»jednakosti« i »sigurnosti«. Babeufova stranka shvatila je to 
kad je tri godine kasnije napisala: »Cilj francuske revolucije je 
da uništi nejednakost i uspostavi opće blagostanje. Revolucija 
nije završena jer bogataši monopoliziraju svu imovinu i vladaju 
isključivo, dok siromašni rade teško kao robovi, malaksavaju u 
bijedi i u državi ne znače ništa«. Kao što je pokazao Tawney u 
svojoj klasičnoj studiji Jednakost, »jednakost« ne znači ništa 
ako ne uključuje ekonomsku šansu i sigurnost. 

Socijalizam nastoji da pruži i garantira tu ekonomsku slobo- 
du i sigurnost. Za socijalizam demokratski ideal jednakosti zna- 
či da će društvo — putem humanističkog držanja građana, ko- 
lektivnog vlasništva i upravljanja imovinom, putem zakona 1 
njegova provođenja — garantirati svakoj pojedinoj osobi od- 
goj, znanje, vještinu, oruđa, prilike i sve drugo što joj treba za 
njezin slobodan razvitak. Socijalizam nastoji da ukloni glavni 

kamen spoticanja iz buržoaske demokracije, naime, nejednakost 
vlasti i šansi koja potječe iz sistema vlasničkih odnosa. On nas- 
toji da dade konkretno i univerzalno značenje pojmu jednakosti 
izjednačujući vlasničke odnose, tj. socijalizirajući oruđa i proce- 
se proizvodnje. 

Formula »od svakoga prema sposobnosti, svakome prema iz- 
vršenom radu« znači, kao što je to objasnio Marx u Kritici got- 
skog programa, zajedničko ili jednako mjerilo primijenjeno na 
sve ljude, naime rad. To znači ne samo da će svi ljudi imati slo- 
bodu ili priliku da se angažiraju u stvaralačkom radu prema spo- 
sobnosti; to znači i to da oni moraju raditi. Kako neki čovjek radi 
tako će biti nagrađen, onaj tko ne radi ne treba da jede. Tako je 
spriječena eksploatacija drugog čovjeka uzimanjem u najam 
njegova rada. To mjerilo u socijalizmu treba da se primijeni jed- 
nako na sve ljude, ali ono, kao što primjećuje Marx, ima kao 
rezultat nejednakosti: neki ljudi bit će oženjeni dok drugi to nisu, 
neki ljudi imat će više djece nego drugi itd. Dodatna je teškoća 
u mjerenju i primjenjivanju mjerila »rada«. 

Formula »od svakoga prema njegovoj sposobnosti, svako- 
me prema njegovim potrebama« pretvara jednako mjerilo rada u 
šire mjerilo koje je implicitno u njemu, naime, u jednako mjerilo 
ljudskog razvitka. Prema idealu socijalizma svaki čovjek treba 
da živi produktivno u odnosu na druge ljude i svijet u skladu sa 
svojim jedinstvenim individualnim snagama i nadarenošću, iz- 
ražavajući svoje produktivne sposobnosti i u isto vrijeme prido- 
noseći razvitku drugih. Da bi to činio moraju se zadovoljiti nje- 
gove razne potrebe — njegova potreba za hranom, tjelesnom si- 
gurnošću i fizičkim zdravljem, njegova potreba za odnosima pov- 
jerenja s drugima, za njegovanjem, ljubavlju i pripadnošću; nje- 
gova potreba za slobodnim i samostalnim identitetom; njegova 
potreba za kooperacijom; njegova potreba za stručnom vješti- 
nom, radnim navikama i dobrim profesionalnim ciljevima; nje- 
gova potreba za uzajamnim potvrđivanjem u igri, radu, ljubavi 
i društvenom planiranju; njegova potreba za simboličkim izra- 
žavanjem i stvaranjem; njegova potreba za jednom filozofijom 
koja pruža norme rasuđivanja i orijentiranja prema stvarima 
najvećeg značenja. 

Sve te potrebe mogu se svesti pod jednu — potrebu za stva- 
ralačkim razvitkom. Svi ljudi su rođeni jednaki, a jednaki su u 
tome smislu što dijele tu generičku, bitno ljudsku potrebu koja 
je uvijek izražena u raznim stilovima i oblicima i tako zahtijeva 
različite uslove za svoje ispunjenje. Socijalizam proglašava da svi 
ljudi treba da budu jednaki, da oni imaju jednako pravo ili pre- 
tenziju da se ostvare. I socijalizam tada postaje kolektivan napor 
da se garantira to jednako pravo različitog razvitka. On to čini 
demokratskim planiranjem i brigom za ljudsku i prirodnu sre- 
dinu koja će potpomoći svakog pojedinca ljudske vrste u nje- 
govom razvitku. To ne znači da nekakva amorfna, tajanstvena 
»država«, s magičnom i obilnom širinom daje pojedincima sve 

gotove robe i usluge iz kakve utopije. To prije znači da je za in- 
dividualnu osobu nužna funkcija njenog vlastitog ostvarenja da 
pomaže drugima da postignu svoje ostvarenje. On ne može pri- 
mati prema svojim potrebama ako i sam ne daje drugima prema 
njihovim potrebama. Takvo davanje — bliskim saradnicima 
djeci, savremenicima, budućim generacijama — izrasta iz odnje- 
govanog priznavanja zajedničke ljudske identičnosti s drugim o- 
sobama uz zdravo poštivanje njihove različnosti u tempera- 
mentu, talentu i potrebama. Ukratko, razumijevanje i prakticira- 
nje bratstva osnovno je u socijalizmu. 

Demokratska teorija koja se razvila više ili manje nezavisno 
od kapitalizma težila je da se zasniva na ideji bratstva. Za vrije- 
me seljačke bune 1381. godine John Ball, govoreći za seljake, za- 
natlije i nekvalificirane radnike, oživio je jedan stari kršćanski 
argument: »Zar nismo svi potekli od istih roditelja, Adama _i 
Eve?« Implikacija je jasna; svi ljudi jesu i treba da budu braća 
i sestre u jednoj porodici, dijeleći slobodno, jednako i demokrat- 
ski dobrobiti i odgovornosti. U idućem vijeku taborićanski radi- 
kali — demokrati, slobodni mislioci, komunisti — proglasili su 
udruživanje dobara i jednakost ljudi bazirane na vjerovanju u 
zajedničko porijeklo i prirodu ljudi. Minzer i drugi anabaptisti 
prihvatili su tu parolu u 16. vijeku, a njen eho nalazimo kod dig- 
gera i radikalnih levellera u 17. vijeku. U 18. vijeku Rousseau se 
ponovo prihvatio teme o bratstvu ljudi, ali u paganskom, rafinira- 
nijem obliku. U 19. vijeku to su razvili utopijski socijalisti u Za- 
padnoj Evropi i Rusiji i romantičari kao Amerikanac Walt 
Whitman. 

Marx i Engels su dokazivali da su sva kretanja u pravcu 
društva jednakih, koji žive u skladu s principima bratstva, osu- 
đena na neuspjeh sve dok nema proleterske klase. Otud seljačke 
bune i utopijski eksperimenti u socijalizmu nisu mogli privući 
široke mase naroda ujedinjene zajedničkim uvjetima rada, ek- 
sploatacijom i klasnim interesima da provedu svoje ideale. Soci- 
jalizam i s njim povezana puna demokracija mogući su, ukrat- 
ko, samo onda kad se socijalni princip razvio i proširio među 
narodne mase — udruženja, sindikati, kooperacija u industriji, 
trgovini, poslu i sl. 

To zapažanje je tačno. Ali ono nas ne bi smjelo navesti na 
pretpostavku da protjecanje godina automatski dovodi. do na- 
pretka u socijalizmu i demokraciji. Industrijalizacija izaziva pro- 
mjene u načinu ljudskog življenja koje su povoljne za prihvaća- 
nje socijalizma i demokracije. Ali u razvijenom kapitalizmu ona 
proizvodi i snage koje djeluju suprotno (kao kontrola nad sred- 
stvima masovne komunikacije, elita moći i manipulirana psi- 
hologija za čovjeka organizacije). Osim toga očevidno je da je u 
socijalizmu preobražaj ljudskih stavova, vjerovanja 1 vrijednosti 
mnogo teži nego što su to zamišljali Marx i Engels. Ovdje je uloga 
ideja i intelektualaca kritična i problem humanističkog odgoja je 
centralni problem. Raspadanje kapitalističkog i feudalnog sistema 


194 


sada napreduje sve većom brzinom. Pred nama je presudno pi- 
tanje kako mobilizirati rezerve kojima raspolaže čovjek u borbi 
protiv siromaštva, gladi, bolesti, beskućništva, nezaposlenosti, 
prenapučenosti, nepismenosti, neznanja, predrasuda, apatije, pa- 
sivnosti, inercije, individualizma, eksploatacije, beznadnosti, au- 
toritativnog ponašanja, otuđenja i svih drugih ne-čovječjih i ne- 
čovječnih stanja. To je pitanje koje pogađa sve zemlje, nerazvi- 
jene ili razvijene, socijalističke ili kapitalističke. | 

Bitan faktor u rješavanju tog pitanja jest razvoj adekvatne 
teorije socijalizma i demokracije. Socijalizam i demokracija, 
ako treba da budu djelotvorni kao ideje, moraju biti izgrađeni 
na zdravoj teoriji čovjeka, čovjekova ostvarenja i uvjeta potreb- 
nih za čovjekovo ostvarenje. Mi govorimo o »znanosti o socijaliz- 
mu«, ali smo upravo poduzeli tek prve korake u izgradnji takve 
znanosti. Ta znanost bi postupala prema općem obrascu svih zna- 
nosti. Ona bi predlagala hipoteze o karakteru i uslovima realiza- 
cije čovjeka kao čovjeka, stavljala te hipoteze na ispitivanje u 
konkretnim situacijama, promatrala i analizirala rezultate i u 
skladu s njima revidirala hipoteze. Znanost o socijalizmu ne može 
razviti nekoliko eksperata izoliranih od svojih subjekata. Napro- 
tiv sam pojam i praksa socijalizma, kao što smo pokušali poka- 
zati, zahtijevaju demokratsko odlučivanje i izvršavanje odluka 
o vrijednostima. Socijalizam zahtijeva da ljudi, sarađujući kroz 
diskusiju i akciju, oblikuju i preobražavaju svoje vrijednosti. To 
znači da vođe socijalizma — bili oni u socijalističkim, kapitalis- 
tičkim ili feudalnim zemljama — moraju surađivati s narodom 
u naporu da se izazovu i pojačaju njegove stvaralačke i koopera- 
tivne dispozicije. Problem je da se ljudi odgoje tako da se oni 
odgajaju sami kroz kooperativnu, produktivnu aktivnost. To zna- 
či da odgojitelji — tj. vodeći socijalisti — moraju i sami biti od- 
gojeni. 

Za to se traži mnogo uvjeta. Primarni uvjet je razvitak demo- 
kratskog procesa, uključujući kritiku i samokritiku unutar 
vodećih socijalističkih grupa. Nedemokratsko mišljenje, da jedan 
čovjek ili grupa ljudi imaju odgovore za probleme društva, treba 
iskorijeniti. Samokritika mora prestati da bude obred za ratifi- 
ciranje prethodne odluke vođa. Ona treba da bude odgovor na 
onaj dublji i širi zahtjev koji izrasta iz samih potreba naroda i 
izražava ga sam narod. Vođe treba da preispitaju sebe i svoje 
kolege u svjetlu onog što narod treba, a ne onog što vođe žele ili 
što oni misle da narodu treba. Kako je to moguće? Samo u ne- 
prekidnom neposrednom kontaktu i diskusiji s narodom kako bi 
se otkrilo što on stvarno osjeća, misli i treba. 

Tautologija je kad se kaže da se ljudski rod sastoji od poje- 
dinih ljudi i da samo pojedini ljudi mogu postići ljudsko ostva- 
renje. Ali je to važno ponavljati, zato što vođe, kao i vođeni, čes- 
to misle na ljude kao masu i zato što neki misle da se ostvarenje 
pojedine osobe događa automatski kad samo postoje izvjesni 
uslovi. Autoritarna ličnost u stvari vjeruje da ostvarenje treba 

nametnuti ljudima i da se to postiže usklađivanjem s nekim druš. 
tvenim obrascem i potiskivanjem individualnih vrijednosti. Teo- 
rija socijalizma ne negira upotrebu sile. Ali ona smatra da sila mo- 
ra uvijek biti privremena i služiti kao sredstvo i da se konačna 
sila historije nalazi u pojedincima koji udruženi prave svoju 
vlastitu historiju. Socijalizam u tom smislu zahtijeva demokrac: 
ju ne kao naknadni dodatak već kao nužnost. Pravi socijalist ima 
povjerenje u narod, jer vjeruje sam sebi i nalazi snagu u čovjeko- 
voj borbi protiv eksploatacije i lišavanja. Ali autoritarac nema 
povjerenja u narod i nalazi da je narod slab, jer nema povjerenja 
u slabost u samom sebi. Jedan je na kraju zastupnik nade i de. 
mokracije, drugi očaja i tiranije. 


III Kako demokracija zahtijeva socijalizam 


U jednom od njegovih idealnih značenja izraz »demokracija« 
znači uzajamno samoupravljanje stanovite grupe ljudi. Takvo u- 
pravljanje se vrši do tog opsega da ljudi dane grupe koriste 
kolektivno svoj razum za rješavanje zajedničkih problema. »U- 
pravljanje« ovdje znači nadzor, rukovođenje, vladanje; a metoda 
vladanja je uzajamno sporazumijevanje. 

Demokracija je uzajamno i kolektivno vladanje naroda. Nju 
treba razlikovati od vladanja jednog ili nekolicine njih. Općeni- 
to govoreći nijedan čovjek ni grupa ljudi, bez obzira na to koliko 
su inteligentni ili iskusni, ne mogu biti toliko mudri ili sposobni 
da vladaju jednom grupom koliko to mogu članovi te grupe. Raz- 
log je što vladanje jednog nad mnogima, da bi ostvarilo djelo, 
naginje tome da postane pretrpano odlučivanjem i direktivama 
i da čini pogreške. Obično su najupućenije osobe o uvjetima spe- 
cifičnih poslova one koje rade te poslove. One obično i najbolje 
razabiru potrebe i zahtjeve u takvim situacijama i najsposobnije 
su da predlažu i sprovode specifična poboljšanja. 

Demokraciju treba razlikovati i od vladanja većine. Obično 
u demokratskom odlučivanju preteže volja većine. Ali to nije zbog 
toga što je prihvaćena ili mora biti prihvaćena odluka donijeta 
glasanjem, već zato što je consensus karakteristična metoda de- 
mokracije. Pri takvoj metodi mišljenja manjine (obično više nego 
jedno) integriraju se koliko je to moguće s onim vladajućima. Ta 
integracija se vrši razmjenom gledišta i savjetovanjem. Jednostav- 
no brojenje glasova je nedemokratski postupak ako glasanje ne 
izrasta iz kolektivnog ozbiljnog razmatranja problema o kome je 
riječ i istinske, otvorene razmjene gledišta o raznim aspektima 
spornog pitanja. 

Demokraciju treba razlikovati od vladanja gomile. Ona je na- 
protiv kolektivna upotreba razuma i tako je suprotna kolektiv- 
noj upotrebi strasti i predrasuda. 

Ali demokratska upotreba razuma ne znači da se uvijek do- 
nose najbolje odluke. Razum je pogrešiv u individualnim i kolek- 
tivnim oblicima; on se može upotrijebiti malo ili mnogo 1 može 

še usmjeriti na dobre i loše ciljeve. Pretpostavka onih koji vje- 
ruju u demokraciju jest da je najmanje pogrešiva metoda pristu- 
panja kolektivnim problemima ona kolektivnog razuma. Lijek 
protiv slabosti demokracije nije manje demokracije već u stvari 
više demokracije. Iz istog razloga korektiv za neku pogrešku u 
nauci — gdje se upotrebljava ista opća metoda — jest neprekidna 
primjena naučne metode. Demokratska metoda, slično naučnoj 
metodi, korigira sama sebe. Da bi se povećala vjerojatnoća ko- 
rekcije — treba pojačati obavještavanje, analizu i raznolikost i- 
nicijative i perspektive. Za demokraciju to znači da njena garan- 
cija leži u inteligentnim, budnim pojedincima koji su u nepresta- 
nom intelektualnom i ličnom rastu. 

Demokratska metoda primjenjuje se na probleme zajedničke 
jednoj grupi. Ona se može upotrijebiti u rješavanju kakvog ne- 
općeg problema — kao u grupnoj terapiji ili kad se jedan nauč- 
nik savjetuje s drugima o svom pojedinačnom problemu. Tako 
metoda demokracije nije lijek za sve i ne istiskuje individualan 
napor, misao, odluku i akciju. Naprotiv jačina jedne demokra- 
tske grupe zavisi od poznavanja stvari, perspektiva i razvijene 
inteligencije koju pojedini članovi unose u nju. 

Kritičari demokracije obično predlažu neku vrstu vlade »struč- 
njaka«. Teorija vladanja pomoću stručnjaka branila se različitim 
argumentima — »prirodnom superiornošću« (Platon, Hitler), 
»božanskim pravom« (James I) i efikasnošću iskusnih nauče- 
njaka ili inženjera (tehnokrati). Kako je znanost sistematska u- 
potreba stručne inteligencije u rješavanju problema, dolazimo 
do pitanja kakav bi trebao da bude odnos između naučnih struč- 
njaka i ljudi koji upravljaju sobom demokratski, tj. uz upotrebu 
kolektivne inteligencije. 

Jedan takav mogući odnos je da stručnjaci vladaju naro- 
dom. U tom odnosu inteligencija i inicijativa mnogih žrtvovani 
su onima nekolicine. Drugi mogući odnos je da narod vlada struč- 
njacima. Ovdje su specijalizirano znanje, izobrazba i iskustvo 
nekih ljudi žrtvovani nespecijaliziranim gledištima mnogih. Tre- 
ći mogući odnos je međusobno djelovanje i suradnja između 
stručnjaka i naroda: stručnjaci daju specijalizirano znanje i 
vještinu u određivanju ciljeva i sredstava za rješavanje zajed- 
ničkih problema naroda. 

U samoj stvari podjela na stručnjake i narod je samo privid- 
na. Jer i stručnjaci su ljudi koji učestvuju u zajedničkim ljud- 
skim potrebama i problemima; a mnogi ljudi imaju specijalizi- 
rane poglede i vještine kao posljedicu specijaliziranog obučava- 
nja ili iskustva. Odgojni problem kako se postavlja ovdje prob- 
lem je odgoja ljudi i na opći, humanistički način i u nekoj speci- 
jalnosti. Dane 5 če 

Demokratska metoda ne može se primijeniti na sve ljudske 
probleme, a gdje se može, ne može se uvijek primijeniti u istom 
stepenu. Neki tehnički problem, kao takav, koji traži prilagođava- 
nje sredstava nekoj svrsi, zahtijeva tehničko znanje i vještinu 

izabrane nekolicine (koji sami mogu raditi demokratski). Na 
primjer, kapetanove odluke o upravljanju brodom ne donose se 
demokratski — iako se on obično savjetuje sa svojim prvim ofi- 
cirima, inženjerom, kormilarom i drugima prije nego što done. 
se mnoge od svojih odluka. Porodica s malom djecom ne može 
se voditi s velikim stupnjem demokracije, jer djeci nedostaje is- 
kustvo koje bi ih kvalificiralo da budu učesnici jednaki s odras. 
lim. Ipak dobar roditelj pri donošenju svojih odluka traži i uzima 
u obzir izražene želje i potrebe djece. Isto tako neka kritična 
situacija, koja zahtijeva neodložnu odluku jedne ili nekoliko o- 
soba, isključuje demokratsko razmatranje u grupi. U takvim slu- 
čajevima, i u svim slučajevima gdje se odluke ne mogu donijeti 
demokratski, važno je pitanje da li krajnji ciljevi kojima služe 
odluke egzemplificiraju ili proizvode osnovne ljudske vrijednosti. 
A takve vrijednosti zajedničkog života mogu se, na kraju krajeva, 
najbolje odrediti sudovima i odlukama samih ljudi koji diskuti- 
raju i donose odluke demokratski. 

Taj isti pojam demokracije daje odgovor na problem odnosa 
između »predstavnika« i predstavljenog naroda. Stara je for- 
mula bila da vlada počiva na pristanku i volji onih kojima vlada 
— formula koja je pretpostavljala odvajanje jednog od drugog. 
Dok postoji takva razdvojenost pravo predstavljanje je nemogu- 
će. Ipak neposredna demokracija nije uvijek moguća — kao kad 
se jedna velika grupa mora podijeliti na male grupe, gdje su mo- 
guće direktne diskusije u koje je uključen svaki član, tako da se 
predstavnici tih grupa zatim sastanu na demokratsko odlučiva- 
nje. Dobar predstavnik u takvim slučajevima je onaj koji tačno 
odražava interese svoje grupe. To odražavanje je moguće kad 
on direktno, pažljivo i ponovljeno sluša svoju grupu. Demokra- 
cija širokog razmjera ne isključuje princip reprezentacije već ga 
stvarno zahtijeva. Ali djelotvorna demokracija zahtijeva da pred- 
stavnik ne stoji po strani od naroda već da bude u stvari jedan iz 
njega. Baš zato što komunicira s ljudima i osjeća i misli zajedno 
s njima on može re-prezentirati njihova gledišta u drugim kolekti- 
vima. 

Slično demokracija ne isključuje princip vodstva već ga u stva- 
ri traži. U svakoj grupi bilo koje veličine vođe se prirodno pojav- 
ljuju kao posebne osobe koje izražavaju, organiziraju i izvršava: 
ju kolektivne interese sudjelujućih pojedinaca. Pitanje je da li 
je neki vođa dobar ili loš, da li je demokratičan ili nedemokrati- 
čan — olakšava li rješavanje zajedničkih problema grupe. o, 

Dobar vođa (1) direktno komunicira s ljudima koje vodi i 
saznaje kakvi su njihovi problemi i gledišta; (2) pomaže im da 
artikuliraju, organiziraju i ocjenjuju te probleme i gledišta; (3) 
doprinosi rješavanju njihovih problema sudjelujući u diskusiji 
o tim problemima i čineći im dostupnim svoje specijalizirane spo- 
sobnosti; (4) pomaže da se unutar grupe i među njenim pojedin- 
cima razvija sposobnost za odlučivanje i samostalnost i (5) sam 
postaje sve manje neophodan kako članovi grupe stiću više sna- 


198 


ge da izraze i ostvare svoje interese. Na ove načine vođa je uspje- 
šan tj. on izaziva snage i privrženost svoje grupe. I na ovaj na- 
čin njegovo vodstvo je moralno opravdano. 

Otud je opravdanje podjednako stručnjaka, predstavnika i vo- 
đa da oni mogu pomagati u ispunjavanju potreba naroda na način 
na koji narod bez njih ne može da to učini sam i direktno. Gdje 
se taj stvaralački odnos između stručnjaka i ne-stručnjaka, pred- 
stavnika i predstavljenih, vođa i vođenih prekine ili se nikada 
adekvatno ne razvije, izrastaju birokratizam i tiranija. U njima je 
središte vlasti i odgovornosti koncentrirano kod nekolicine. Otud 
su oni uvijek slabiji nego demokracija, jer se jako oslanjaju na 
malo ljudi, dok demokracija izmamljuje i organizira snagu mno- 
gih. I oni moraju uvijek kompenzirati tu slabost upotrebom ili 
prijetnjom prinude, da bi postigli ciljeve o kojima se odluke 
donose u centru i od kojih se grupa kojoj se nalaže da sluša mo- 
ra osjećati otuđenom. 

Kao vladanje kolektivnog razuma demokracija pretpostavlja 
da će narod biti odgojen tj. iskusan u upotrebi uma u rješava- 
nju svojih problema. Narod ne može vršiti i sačuvati vrhovnu 
vlast i ne može vladati samim sobom u svom vlastitom interesu 
ako mu nedostaje oruđe — znanje i umijeće — potrebno za rje- 
šavanje njegovih problema. Relativno primitivna, jednostavna 
demokracija s relativno primitivnim kolektivnim razumom može 
riješiti probleme relativno primitivnog društva. Na primjer, to- 
kom narodnih oslobodilačkih pokreta u nedavnim decenijama voj- 
nici i seljaci su uspješno upotrebljavali demokratske metode za 
rješavanje takvih problema kao što je vođenje gerilskog rata, or- 
ganiziranje ekonomskog života sela i armija i provođenje zem- 
ljišnih reformi. Ali problemi razvijene faze društva traže razvije- 
niji nivo odgoja. Problemi kao što je razvoj snabdijevanja vodom, 
poljoprivrede, saobraćaja i industrije traže za svoje uspješno 
rješavanje specijaliziranu izobrazbu mnogo različitih vrsta. Oni 
traže odgajanje naroda na znanstveni način. Kako je takvo od- 
gajanje — a s njim i implicitni demokratski zahtjevi koji teže da 
prate znanstveni odgoj — nedostajalo u onim nerazvijenim zem- 
ljama gdje su se zbile socijalističke revolucije, metode izgradnje 
socijalizma bile su ponekad nedemokratske do krajnosti. U tom 
vakuumu često su cvjetali birokratizam i tiranija. 

Opravdanje za demokraciju je ljudsko i pragmatično. Utvrđe- 
no je načelo ljudskog iskustva da će neka osoba koja sudjeluje 
kod donošenja i izvršavanja odluka što se tiču njenog vlastitog 
interesa jasnije razumjeti odluke i njihove posljedice, preuze- 
ti više inicijative i odgovornosti pri provođenju odluka u život, 
iskusiti više zadovoljstva od svoje aktivnosti i uspješnije braniti 
svoje interese nego kad ne sudjeluje. 

Isti taj princip — da sudjelovanje u odlučivanju i planiranju 
povećava produktivnost — vrijedi kad su dvojica ili više ljudi 
angažirani u rješavanju nekog zajedničkog problema. On je stvar- 
no pojačan principom da ljudi kolektivno mogu rješavati svoje 

zajedničke probleme efikasnije nego što to mogu zasebno. To je 


prastari princip koji se traži za organiziranje svake ljudske grupe 
i društva. Dotle, dok je povezano kao jedinica, društvo je skupi- 
na kooperirajućih pojedinaca koji rade za opće vrijednosti, De- 
mokracija teži da učini taj kooperativni princip eksplicitnim i 
svjesnim, da razvije razumnost u organiziranju i održavanju jav- 
nog života. Čovjek je nužno i prirodno društveno biće. Kad on 
surađuje i komunicira s drugim osobama uz izvjesne povoljne us- 
love njegov um i ličnost se oblikuju i mijenjaju. Nove perspektive 
i načini djelovanja stvaraju se kao posljedica takvog međusobnog 
djelovanja — perspektive i načini djelovanja koji ranije nisu bili 
mogući za pojedine osobe odvojene od takvog međusobnog dje- 
lovanja. Razmišljanje i djelovanje ljudi u grupi, kada su uslovi 
povoljni, otkriva njihove interese, talente, iskustva i perspekti- 
ve. Ono stimulira i pojačava njihovu energiju u rješavanju pro- 
blema koji su pred njima. 

Demokracija kao oblik društvene, stvaralačke aktivnosti pru- 
ža odušak za čovjekove društvene, stvaralačke potrebe. Demo- 
kracija je čovjekov prirodni, ljudski način života, njegov cilj. O- 
dvojen od tog načina života, putem kojeg on postaje svoje pravo 
ja i putem kojeg se ostvaruje, čovjek postaje tuđin. 

Kako se može ostvariti to slobodno, egalitarno bratstvo lju- 
di? Samo tako da ljudi počnu uspostavljati materijalne i društve- 
ne uslove koji su nužna osnovica za takvo stvaralačko bratstvo 
pojedinaca. Kad definiramo te uslove, definiramo socijalizam. 

Oni koji vjeruju u socijalizam pretpostavljaju da će ljudi, a- 
ko budu kao društvo posjedovali sredstva i upravljali djelatnosti- 
ma proizvodnje, u krajnjoj liniji raditi to u svom vlastitom in- 
teresu i za svoje vlastito dobro. Oni takođe pretpostavljaju da 
ljudi u krajnjoj liniji znaju šta im treba i šta je njihovo vlastito 
ispunjeno dobro. Obje ove pretpostavke dijele oni koji vjeruju 
u demokraciju, koja zajednički sa socijalizmom polaže svoju 
konačnu vjeru u čovjeka i njegov razum. 

Historijski su i »socijalizam« i »demokracija« imali i usko 1 
široko značenje. U uskim značenjima, određenim ograničenjima 
klasne misli, oboje je težilo da bude ograničeno na jedno poseb- 
no područje — demokracija na politiku, socijalizam na ekonomi- 
ju. Ali u širim značenjima srodstvo socijalizma i demokracije 
postaje vrlo jasno i teško je naći gdje svršava jedno a poćinje 
drugo. U njegovom uskom smislu socijalizam je bio E 
kao proširenje na ekonomsko područje demokrat: tog nžel 
politike. Tako je on bio nazivan »ekonomska demokracija«. LE 
demokracija kao ljudska metoda za rješavanje općih ljuds : 
problema direktno implicira potpun socijalizam. Jer nie z 
ska metoda je kolektivan razum, planiranje i ispunjenje P a 
va — a to je upravo metoda socijalizma koja zahtijeva i ko e ia 
no vlasništvo. Slično, socijalizam u svom širokom, humanistič- 
kom smislu — tražeći da čovjek bude u potpunosti društven i ko- 
operativan u svom produktivnom životu — direktno implicira 

slobodnu, egalitarnu, bratsku demokraciju kao način života. So- 
cijalizam i demokracija sastaju se na tački gdje odgovaraju na 
pitanje tko treba da vlada narodom i kako? Njihov je odgovor: 
treba da vlada narod kooperativnim razumom. Inteligentno rje- 
šavanje problema uvijek uključuje plan akcije. Ma od koga potje- 
cao plan narod mora biti konzultiran o njegovoj vrijednosti, o 
podređenim planovima i o njegovoj ulozi u provođenju tih pla- 
nova. A narod na kraju mora i provesti taj plan. 


IV Zaključak 


Odnosi između demokracije i socijalizma mogu se razumjeti 
ako se razmatraju odnosi između psiho-socijalnih djelatnosti lju- 
di i ekonomskih materijala i procesa njihovih života. Ta dva 
skupa aktivnosti međusobno se prožimaju tako da puna definici- 
ja jednog konačno vodi ka drugom. Historijski je izraz »demokra- 
cija« povezan s buržoaskom tradicijom koja se koncentrira na 
čovjekovo izražavanje misli, govor, rukopise, diskusiju, razmatra- 
nje, debatu, donošenje i tumačenje zakona i slično — ukratko, 
na čovjekovu umnu i društvenu aktivnost definiranu kao narod- 
no samoupravljanje. Kao što smo rekli, buržoaska definicija de- 
mokracije ograničila ju je na jednu malu klasu, dok su posjeda 
lišene klase Evrope tu definiciju proširile i produbile da bi o- 
buhvatila ekonomski kontekst čovjekova života. A s osnutkom 
prve socijalističke zemlje u SSSR-u u 1917. g. taj produbljeni 
pojam demokracije, razvijen kod Marxa, Engelsa i Lenjina, pos- 
tigao je svoj prvi konkretan oblik. Od vremena Marxa i Englesa, 
ipak, izraz »socijalizam« odnosio se uglavnom na ekonomske pro- 
cese i uslove potrebne za razvitak čovjeka. I upravo kao što su 
u SSSR-u imperativni ekonomski zahtjevi za tvornicama i stro- 
jevima pretegnuli nad »višim« vrijednostima, tako je literatura 
o ekonomskim pitanjima bacila u velikoj mjeri u zasjenak huma- 
nističke studije kao one o demokraciji. Pa ipak se definicija so- 
cijalizma protegnula tako da uključuje psiho-socijalnu djelat- 
nost čovjeka. Sad vidimo u Evropi i SAD novu konvergenciju i 
dijalektiku ovih dviju tradicija, demokracije i socijalizma. Li- 
beralni humanisti okreću svoju pažnju prema marksizmu, dok 
marksisti poduzimaju nove studije o humanizmu. 


Možda je to truizam kad se kaže da ljudi moraju postupati 
tako da dovedu duh i materiju, kolektivno ljudsko odlučivanje i 
ekonomski život u plodonosne odnose, tako da ekonomija oslo- 
bodi fizičke i mentalne snage ljudi i tako da sloboda ljudi reagi- 
ra pojačanjem materijalne baze njihova života. Ali ortodoksni, 
nedijalektički ili fatalistički mislioci zaboravljaju to i smatraju 
da se demokracija razvija automatski čim su učinjeni prvi kora- 
ci ekonomskog socijalizma. Takvi mislioci pokušavaju da utam- 
niče taj kreativni, dijalektički proces ljudskog razvoja — demo- 
kratski socijalizam — u ustaljene ekonomske, političke i intelek- 
tualne oblike. Oni navode velike mislioce prošlosti da bi potvr- 

dili svoje teze. Ali nijedan čovjek ni grupa ljudi ne mogu antici- 
pirati probleme i uslove svih ljudi. Niti oni mogu predvidjeti 
kakve će nove perspektive donijeti stvaralačko udruživanje no- 
vih generacija. 

Sada socijalistički mislioci priznaju sve više da su zanemarili 
znanstveno istraživanje psiho-socijalne strane te dijalektike — 
tj. porijeklo, prirodu, funkcije, izmjene, uslove i humanističku 
kontrolu ideja, vjerovanja, stanovišta, vrijednosti i drugih ak. 
tivnosti duha, ličnosti i odnosa među ličnostima. Njima je jasno 
da ekonomska baza i okvir socijalizma ne garantiraju optimalan 
zdrav i stvaralački razvitak ličnosti. Nadalje je očevidno da tak- 
va ekonomska baza sama ne može uspješno funkcionirati, odvo- 
jeno od onog zdravog i kooperativnog stanja duha i akcije koje 
smo nazvali »demokracijom«. Stoga je potrebno istraživanje u 
pogledu karaktera zdrave ličnosti, uslova koji ometaju razvitak 
takve ličnosti i uslova koji pridonose njenom razvitku. Kao što 
smo pokazali, takvo istraživanje mora biti vođeno u vezi s da- 
našnjim pokušajima koji mobiliziraju kooperaciju i inicijativu 
naroda, vođa i stručnjaka. 

Jesu li takve studije prijetnja socijalizmu? Jesu ako odvra- 
ćaju naučenjake i ljude od zadatka da se poboljša socijalistički 
sistem putem poboljšanja ljudi i da se poboljšaju ljudi putem 
poboljšanja socijalizma. Izučavanje može unaprijediti socijali- 
zam za još jedan korak, ako otvara put za stvaranje ljudi koji su 
dublje demokratski i zdravi nego ranije i koji stoga mogu da 
razlikuju i ostvare uvjete za bolji socijalni poredak. Socijalizam 
traži demokraciju i demokracija traži socijalizam. I u tom uza- 
jamnom i evoluirajućem zahtjevu nalazimo osnovni uzor za 
kreativnu realizaciju čovjeka pojedinca i ljudskog društva. 


(Preveo B. P.) 

SLOBODA I DEMOKRATIJA 
U SOCIJALIZMU 


Svetozar Stojanović 


li 


Smisao socijalizma, a verujemo i njegova perspektiva, nalazi 
se u realizaciji jednog humanističkog programa. Izgleda da taj 
program još uvek niko nije bolje koncipirao od Marxa. To, na- 
ravno, ne znači da potreba da se ide dalje od njega nije urgentna. 
Čovek se teško otima utisku da se ponekad, preovladavši staljini- 
stički dogmatizam, zadržavamo na nivou dogmatičnog odnosa 
prema Marxu, ovog puta izvornom. To, zajedno sa prilično us- 
kim i uz to već nekoliko godina dosta zatvorenim tematskim kru- 
gom, predstavlja bitno ograničenje naše sadašnje filozofske situa- 
cije. Zato više nego do sada treba da se okrenemo savremenim 
problemima, stavljajući u zagrade ponekad i tekstove samog 
Marxa. 


Samo u onoj meri u kojoj je marksistički humanistički pro- 
gram realizovan socijalizam je stvarnost. Polazeći od toga, može 
se slobodno reći da je socijalizam danas malo ostvaren; u sva- 
kom slučaju, daleko manje nego što su toga najčešće svesni nje- 
govi protagonisti. Racionalizatorskoj samoodbrani, sa malim izu- 
zecima, ni oni nisu mogli da izbegnu. Jedan od vidova te nat- 
kompenzacije jeste primena razvoja proizvodnih snaga kao osnov- 
nog kriterijuma za ocenu tempa oživotvorenja socijalizma. Fe- 
nomen reifikacije na specifičan način dolazi do izražaja u ovoj 
fetišizaciji i apsolutizaciji proizvodnih snaga. Na nju je svakako 
uticao zatečeni nivo proizvodnih snaga, ali i staljinistička i mao- 
istička interpretacija marksizma. Za marksistu je, međutim, od- 
nos između tehničkog i globalnog društvenog progresa druga- 
čiji. Tehnički progres ili razvoj proizvodnih snaga predstavlja 
nužan, mada ne i dovoljan uslov opšteg socijalnog napretka. Kri- 
terijum ovog zadnjeg, kao što sam već rekao, predstavlja oživo- 
tvorenje marksističkih humanističkih ideala. Staljinizam i mao- 
izam su preokrenuli odnos između ove dve vrste progresa: od 

nužnog uslova za ostvarenje globalnog društvenog napretka, pro- 
izvodnja stvari postala je samocilj, umesto da bude isključivo 
jedno od neophodnih sredstava u borbi za čovečnijeg čoveka i 
humanije društvene odnose. 


U žiži marksističkog humanizma leži ne čovek uopšte (reali- 
stička i kolektivistička deformacija marksizma) nego pojedinac 
— dakle svojevrsna personalistička koncepcija. Differentia-u spe- 
cificu marksističkog personalizma čine pojmovi totaliziranja 
socijaliziranja,  dezalijeniranja, oslobađanja, demokratizova. 
nja i sl. Ja namerno upotrebljavam glagolske imenice (tota- 
liziranje), a ne prideve [totalni (čovek)] da bih istakao da 
je reč o uvek otvorenim, beskonačnim procesima. Doduše, 
ista ideja se može izraziti i pridevima, ali pod uslovom 
da se oni shvate kao oznake tzv. graničnih pojmova. To po- 
nekad treba isticati i samom Marxu nasuprot. Ima, naime, 
tekstova koji pokazuju da je on komunizam ponekad shva- 
tao kao neku vrstu apsoluta, u kome će sve suprotnosti 
biti ugašene i svi ti procesi završeni, smireni. Ali da se vra- 
timo srži njegovog humanističkog programa. 


Da u njemu leži smisao i perspektiva socijalizma potrebno je 
naglašavati naročito danas, kada je socijalistički pokret u 
visoko razvijenim kapitalističkim zemljama u izvesnom smi- 
slu u krizi  besperspektivnosti. Možda nerazvijene zemlje 
moraju prenaglašavati razvoj proizvodnih snaga kao deo 
svog socijalističkog programa. Samo, ti pokreti moraju 
biti svesni da nikoga u visokorazvijenim zemljama neće 
naročito impresionirati svojim brzim materijalnim  razvit- 
kom. Samo prevazilaženje ljudskog, a ne materijalnog siroma- 
štva, može biti motiv za socijalističku rekonstrukciju u ovim 
zemljama. Na žalost, danas to, sa retkim izuzecima, ne shvataju 
socijalistički pokreti ni na jednoj, ni na drugoj strani. Na obe 
strane, opet sa malim izuzecima, cilj predstavlja neka vrsta drža- 
ve blagostanja. 


Prelazeći na onaj deo marksističkog humanističkog progra- 
ma koji je izdvojen u naslovu, ja želim da ponovim (ono što sam 
na opštijem planu već istakao): socijalizam može biti stvarnost, 
a ne samo zadatak, u onoj meri u kojoj je dalje razvio proces 
oslobađanja čoveka i demokratizacije društva. Moglo bi se reći 
da je on u tom pogledu, pre svega zbog staljinizma i maoizma, do 
sada podosta izneverio nade. Uostalom, šta se drugo i može očeki- 
vati od socijalističkog pokreta koji na svojoj zastavi ispisuje 
»veliki kolektiv — mala sloboda« ili »deset godina patnje — deset 
hiljada godina sreće«. Prva od ovih deviza nije jedina koja uka- 
zuje da je u tom slučaju reč o regresu u odnosu na građanski 
humanizam. A druga skreće pažnju na jako razvijene elemente 
svojevrsne eshatologije. Izgleda da i ovaj primer pokazuje da se 
ne radi samo u nekoj pseudoreligiji, nego u izvesnoj meri 1 o 
svojevrsnoj novoj religiji. 

2. 


Sloboda i demokratija su uvek bile među najviše upotreblja- 
vanim i istovremeno najviše zloupotrebljavanim rečima. U žesto- 
kim ideološko-propagandnim bitkama koje plamte širom sveta 
svaka strana se trudi da, koristeći se njihovim emotivnim pu- 
njenjem, diskredituje protivnika i prikaže sebe u najlepšem 
svetlu. Već sama činjenica da se neke reči toliko upotrebljavaju 
kao municija u ideološkom ratu ukazuje na to da ne spadaju u 
porodicu tipično saznajnih, informativnih reči. Kazati za nekog 
čoveka ili društvenu zajednicu da su slobodni ili neslobodni, de- 
mokratski ili nedemokratski, to ne znači samo obavestiti da imaju 
neku osobinu. Sloboda i demokratija su danas gotovo opšte pri- 
hvaćene kao vrednosti, pa su zato reči koje ih označavaju, mada 
ne uvek na prvi pogled, po pravilu vrednosne reči. Kad ih jed- 
nom entitetu pripišemo mi: podrazumevamo i obaveštavamo da 
on ima izvesna svojstva; izražavamo svoj pozitivan stav prema 
tom njegovom stanju; i preporučujemo drugima da zauzmu isti 
stav i ili čak (ako već nisu u njemu) da dovedu sebe u isto stanje. 
Treba dodati da je stav koji ovim rečima izražavamo i preporu- 
čujemo vrlo često emotivno obojen. 


Ova kratka analiza može da nam pomogne da vidimo zašto 
su toliko beskonačni i ogorčeni sporovi oko toga šta je prava, 
istinska i sl. sloboda i demokratija. Razilaženja oko definicija 
slobode i demokratije, tj. oko toga kakva svojstva jedan entitet 
treba da ima da bismo ga nazvali slobodnim ili demokratskim, 
nisu, naime, posledica razilaženja samo saznajne prirode. Jer, 
odluka o tome povlači za sobom pozitivan stav, pa i osećanje pre- 
ma njemu. Drugim rečima, svaki tako podsvesno ili svesno šti- 
muje svoju definiciju slobode i demokratije da baš entitet, pre- 
ma kome on ima pozitivan stav i osećanje i koji drugima želi 
da preporuči kao objekat pozitivnog stava i osećanja, može per 
definitionem da zasluži te etikete. 

Ali analiza značenja ima smisla samo kao raščišćavanje tere- 
na za angažman na tzv. objekt-nivou. Zato i ne želim da ostanem 
na tvrdnji da sloboda i demokratija imaju tri dimenzije značenja 
(saznajnu, ekspresivnu i preporučivačku), već želim da predlo- 
žim određena svojstva koja jedan entitet treba da ima da bismo 
ga nazvali slobodnim i demokratskim. Ukratko, prelazim na pred- 
laganje definicije slobode i demokratije (tačnije saznajne dimen- 
zije njihovog značenja). Zbog ograničenosti prostora, a i zbog 
isključivo instrumentalne vrednosti tih definicija u jednom tek- 
stu sa ovakvim naslovom, ja ću morati u izvesnoj meri da budem 
dogmatičan, da obratim malu pažnju navođenju razloga koji tre- 
ba da ih opravdaju. 


Slobodu, po mom mišljenju treba definisati kao moć svesnog 
izbora između realnih mogućnosti i svesnog ostvarenja izabrane 

mogućnosti određivanja uslova i načina svoga života. Naravno da 
onda »neslobodu« treba definisati kao odgovarajuću nemoć ili 
odsustvo te moći.(*) 


*o* o“ 


Apstraktno značenje demokratije (vladavina naroda), dato 
već samim terminom, oduvek je bilo najšire prihvatljivo. Ni mar- 
ksisti nemaju naročitog razloga da ga odbace kao polaznu tačku. 
Brojne razlike i višesmislenosti nastaju tek na nivou konkreti. 
zacije tog pojma. Šta ovde određenije znači »vladavina (naroda)« 
pa najzad i šta sam »narod«? Odgovori na ta pitanja nisu ili bar 
nisu isključivo saznajno motivisani, pošto imaju i velike vred- 
nosno-normativne, ideološke konzekvencije. Od odgovora na njih 
a to znači od konkretnije definicije pojma demokratije, zavisi 
njegova primena, a od primene vrednosna ocena, odnosno stav 
i osećanje prema entitetu o kome je reč. Pošto stavovi i osećanja 
ljudi nikada neće biti potpuno ujednačeni, čini se da će i sporovi 
oko konkretizacije pojma demokratije uvek biti u principu otvo- 
reni. 

Mislim da bi jedna marksistička definicija demokratije danas 
(posle svih teorijskih i praktičkih iskustava), zbog razloga koje ću 
navesti kasnije, trebalo da izgleda ovako: 

Demokratija je učešće maksimalnog broja pripadnika društ- 
vene zajednice u odlučivanju o stvarima od opšteg značaja. 

Njoj treba suprotstavljati oligarhiju ili oligokratiju, a ne bi- 
rokratiju — kako se kod nas odomaćilo — koja je samo jedna vr- 
sta oligarhije (zajedno sa, na primer, aristokratijom, tehnokrati- 
jom, politokratijom i sl.). 

Oligarhija ili oligokratija je učešće malog broja pripadnika 
društvene zajednice u donošenju odluka od opšteg značaja. 

Ali da se vratimo definiciji demokratije. Uslov da se jedna za- 
jednica nazove demokratskom — učešće maksimalnog broja pri- 
padnika društvene zajednice u. . . — može se prikazati na jednoj 
kontinualnoj skali koja otkriva različite stepene logičke, pa po- 
sredno donekle i faktičko-istorijske mogućnosti njegovog zado- 
voljenja. Reč je o tri vrste razlika: 1) prema broju pripadnika 
koji učestvuju, 2) prema stepenu učešća i 3) prema načinu učeš- 
ća (posrednom i neposrednom). Prema tim razlikama određivao 
bi se stepen demokratičnosti jedne društvene zajednice. Ako za- 
nemarimo čisto logičku mogućnost da svi njeni pripadnici u mak- 
simalnoj meri neposredno odlučuju, i razmotrimo faktičko-isto- 
rijske mogućnosti, onda treba reći sledeće. Demokratiju u stvar- 
nosti, naročito dosadašnjoj, od oligarhije deli samo relativna, 
a ne apsolutna granica. I najrazvijenija demokratija je dosad u 


(*) Pošto sam u raspravi »Socijalizam i sloboda«, objavljenoj u zborniku 
»Čovek danas«, Nolit, Beograd 1964, detaljno raspravljao o definiciji slobo 
de, ovde ću samo ponoviti tu definiciju (neznatno izmenjenu), ne prikazuju" 
ći ponovo put kojim sam do nje došao i ne navodeći razloge koji treba da 
je opravdaju. 

izvesnoj meri bila oligarhija (pojedinih društvenih grupa i klasa, 
društvenog aparata, partija i sl.). Sem toga, uzet u dimenziji 
budućnosti, proces demokratizacije je uvek otvoren. Nikada neće 
biti ostvarena neka apsolutna demokratija iza koje se dalje ne 
bi moglo. Pa ipak, ta bezizglednost savršenstva ne treba nikoga, 
a naročito ne marksiste, da obeshrabruje. Jer, ostaje mogućnost, 
a onda i istorijski zadatak socijalizma da ostvari revolucionarni 
skok u tom kontinualnom procesu demokratizacije. Na njega će- 
mo se vratiti malo kasnije. 


Predlažući definiciju demokratije eksplicitno sam preuzeo 
obavezu da navedem razloge za tvrdnju da je baš takva definicija 
danas (posle svega što se iza klasika marksizma zbilo u teoriji i 
praksi) potrebna jednoj marksistički orijentisanoj filozofiji i 
nauci o društvu i politici. Njen savremeni marksistički alibi mo- 
že se dokazivati na indirektan i direktan način. 


Prvo ću navesti neke definicije pojma demokratije koje, po 
mom mišljenju, nikako ne bi mogle da zadovolje jedan savre- 
meni marksistički sistem za njega relevantnih ideja. »Suvereni- 
tet naroda nad vladom«, »kontrola vlade od strane naroda« i »uti- 
caj naroda na vlast« — sve su to definicije koje demokratiju og- 
raničavaju, mada ne eksplicitno, na državu i svode na njenu po- 
sredničku formu. Sledeće dve definicije: »vladavina predstavni- 
ka izabranih od naroda« i »odgovornost upravljača javnom mnje- 
nju« izgleda da ne moraju da imaju prvu, ali je sasvim sigurno da 
drugu navedenu slabost dele sa prethodnom serijom definicija. 


Ovakve i slične definicije potpuno odgovaraju i privatno-ka- 
pitalističkom i državno-kapitalističkom, ali istovremeno i dr- 
žavno-socijalističkom sistemu i njihovim teorijskim apologijama. 
Privatno-sopstvenički kapitalizam mora da ograničava demokra- 
tiju na državu i već time po pravilu na posredničku formu, jer 
čitav niz manjih društvenih zajednica okupljenih oko privatnih 
vlasnika ne može da bude demokratski. Dovoljno je podsetiti na 
činjenicu da su u takvom sistemu društvene zajednice u oblasti 
materijalne proizvodnje isključene iz demokratskog procesa. Po- 
što čitavim nizom društvenih zajednica i u državno-kapitalistič- 
kom i u državno-socijalističkom sistemu upravljaju predstavni- 
ci državne vlasti, to je očigledno da ni njima ne bi odgovarala 
definicija koja bi demokratiju proširivala na čitavu društvenu 


zajednicu (a ne samo državu) i time omogućavala i neposrednu 
demokratiju. 


Istorijski je zadatak socijalizma, prvo, da univerzalizuje de- 
mokratiju (da je uvede u celokupnu društvenu zajednicu, uk- 
“ljučujući ne samo njen globalni nivo nego i najmanje zajednice u 
njoj) i, drugo, da je učini što neposrednijom. Ova dva zadatka su 
onajtešnje međusobno povezana: nema pune univerzalizacije bez 
što većeg oneposredovanja, i obrnuto. Društvena svojina je bitni 
 preduslov i univerzalizacije i što većeg oneposredovanja demo- 

kratije. Međutim, zavisnost tu nije samo jednosmerna. Jer, svo- 
jina je stvarno društvena u onoj meri u kojoj postoji univerzal 
na i neposredna demokratija. 

U marksizmu, uključujući i samog Marxa, demokratija se do 
danas uglavnom tretirala kao forma države. Iz toga izlazi i drugi 
uobičajeni marksistički stav da će sa odumiranjem države odumi- 
rati i demokratija. Takvim tretiranjem demokratije marksizam 
međutim, ostaje na buržoaskom kategorijalnom nivou. Zaista je 
paradoksalno da marksizam ne može svojim pojmom demokra- 
tije da obuhvati ono što pokret koji se njime rukovodi treba da 
ostvari kao suštinski skok u istorijskom procesu demokratiza- 
cije — univerzalizaciju i što veće oneposredovanje, tj. ono što je 
dobrim delom pokriveno izrazom društveno samoupravljanje. 
Iz toga izlazi da treba revidirati do sada uobičajenu marksistič- 
ku definiciju demokratije. Već sam predložio definiciju koja tre- 
ba da je zameni. Vezujući demokratiju za društvenu zajednicu, 
omogućava se da ona uključi i demokratiju u državi, ali i društve- 
no samoupravljanje i druge forme i procese društvene demokra- 
tije. A kontinualna skala na kojoj sam razvio uslove iz predlože- 
ne definicije demokratije omogućava da se društveno samoupra- 
vljanje smatra višim stepenom demokratije od dosadašnje. 


Ako termin demokratija nastavimo da rezervišemo za način 
donošenja odluka isključivo u državi, onda će biti potreban novi 
termin za način donošenja odluka u čitavoj društvenoj zajednici. 
Sigurno je da termin »društveno samoupravljanje« može da oba- 
vi ovaj zadnji posao za jedan broj društvenih zajednica. Ali šta 
ćemo, na primer, sa društveno-političkim organizacijama? Među- 
tim, i kad ne bi bilo te ograničenosti termina »društveno samo- 
upravljanje«, razdvajanje »demokratije« od »društvenog sa- 
moupravljanja«, i obrnuto, onemogućavalo bi označavanje 
istorijskog kontinuiteta demokratizacije. Ma koliko da soci- 
jalizam sa društvenim samoupravljanjem, i drugim demokrat- 
skim novostima koje taj termin ne može da pokrije, donosi revo- 
lucionarnu prekretnicu u istorijskom procesu demokratizacije, 
ipak se ne sme zaboraviti da tu postoji ne samo diskontinuitet 
nego i kontinuitet, da je socijalistička demokratija pripremlje- 
na prethodnim fazama u procesu demokratizacije. Sem toga, ste- 
pen demokratije u državi zavisan je i od načina odlučivanja u 
čitavoj društvenoj zajednici. Drugim rečima, demokratija se, 
ipak, tiče totaliteta društvene zajednice. Termin demokratija, već 
po svom etimološkom značenju, vrlo je pogodan da izrazi ne sa- 
mo istorijski kontinuitet, nego i unutrašnju međuzavisnost nači- 
na odlučivanja u čitavoj društvenoj zajednici. 

Već je rečeno da je demokratija vrednost. Predložena defi- 
nicija imala je zadatak da odredi saznajnu dimenziju njenog zna: 
čenja. Jedna od mogućnosti da se proveri da li ta definicija zal- 
sta ima marksistički karakter leži u pitanju da li je kao takvu 
traži kompleks drugih osnovnih vrednosti marksističkog huma- 
nizma. Pozitivan odgovor na to pitanje istovremeno bi predstav- 


208 


ljao vrednosno opravdanje demokratije (takve kako je defini- 
sana u ovom tekstu). 


Marksistički ideal stvarne socijalne jednakosti i ravnoprav- 
nosti u svim društvenim sferama i zajednicama povlači za sobom 
univerzalizaciju u što veće oneposredovanje demokratije. Vezi- 
vanja demokratije isključivo za državu naprotiv odgovara, kao 
što smo već videli, ograničavanju socijalne jednakosti:i ravno- 
pravnosti na političko-pravnu sferu. Na tom ograničavanju funk- 
cioniše privatno i državno-kapitalistički, ali i državno-socijalistič- 
ki sistem. 

Ako marksistička odredba slobode uključuje »određivanje 
uslova i načina svoga života« — a lako se može pokazati da je 
Marx upravo to smatrao bitnim konstituensom slobode — onda 
se sa sigurnošću može reći da ljudi imaju najveću mogućnost da 
budu slobodni u zajednici u kojoj postoji sveopšta i što nepo- 
srednija demokratija. Demokratija ograničena na državu napro- 
tiv omogućava jednom broju ljudi da tako koriste svoju slobo- 
du da ugrožavaju slobodu drugih. Ta opasnost ie neuporedivo 
manja u jednoj celovito i što neposrednije demokratskoj društ- 
venoj zajednici. Samo u njoj moguća je istinska sinteza slobode 
ličnosti i njene solidarnosti sa drugim ličnostima. 


Marksistički ideal socijalizacije čoveka uz istovremeno razvi- 
janje njegove slobode i autonomije takođe je najviše moguće 
ostvariti u društvenoj zajednici sa što univerzalnijom i neposred- 
nijom demokratijom. U njoj postoje najbolji uslovi za vasvi- 
tanje sociialno odgovorne i istovremeno autonomne i slobodne 
ličnosti. Drugim rečima, takva zajednica je najpogodnija da 
spreči beg čoveka ođ slobode i odgovornosti. Šanse za istinski 
skok u procesu prevazilaženja sukoba između ličnih i društve- 
nih interesa najveće su u zajednici u kojoj postoji demokratsko, 
to znači što neposrednije odlučivanie o svim pitanjima od opšteg 
značaja. Jer, samo u onoj meri, u kojoj čovek učestvuie u odre- 
đivanju društvenih interesa na svim nivoima, on je sklon da ih 
primi kao svoje lične. Jedino takva zajednica može da stvori us- 
love za prevazilaženje homo duplex-a. Ako nie nema, opštedru- 
štveno će ostajati apstraktno opšte nasuprot kome će se i dalje 
postavljati egoistički individuum. Samo zajednica konkretnih 
građana i konkretnog građanovanja može da stvori uslove za pre- 
vazilaženje tog rascepa. 


Tako demokratizovana društvena zajednica ponajviše omo- 
gućuje dezalijenaciju socijalnog života, institucija i odluka. Ona 
je vezana i za marksistički ideal totalizacije ličnosti. Jedan vid 
parcijalizacije ličnosti ostvaruie se u zajednicama u kojima su 
ljudi odvojeni od donošenja odluka od opšteg značaja. 


Marksistička personalistička koncepcija, koja nalaže pošto- 
vanje ljudske ličnosti i dostojanstva i insistira da se čovek tre- 
tira i kao cilj, a ne samo kao sredstvo — takođe traži jednu tak- 
vu društvenu zajednicu. 

Sloboda i demokratija građanskog društva dosta su kritiko- 
vane sa socijalističkog stanovišta. Zašto ne bismo sada učinili 
obrnuto, pa pogledali oslobodilačko-demokratska dostignuća so- 
cijalističke prakse u ogledalu najviših odgovarajućih dometa bur- 
žoaskog društva? 

Davno je prošlo vreme kada su klasici marksizma svestrano 
ocenjivali građansko društvo podvlačeći njegove neprolazne za- 
sluge za oslobođenje i demokratizaciju. Već više decenija njihovi 
sledbenici, naročito u socijalističkim zemljama, uglavnom se su- 
periorno-potcenjivački odnose prema tim dostignućima buržo- 
aske klase i, ne treba zaboraviti, čitavog bružoaskog društva. Da li 
je takav stav opravdan? 

O osnovnim ograničenostima i najrazvijenije građanske demo- 
kratije već je bilo dosta reči. Da se podsetimo: to su pre svega 
svođenje demokratije na državu i skoro isključivo posredovanje 
— reprezentacija. Što se tiče slobode, ukratko se može reći ovo. 
Iako je buržoasko društvo povećalo udeo ljudi u određivanju 
uslova i načina vlastitog života i time per definitionem pridonelo 
proširenju slobode čoveka, ipak je u njemu to određivanje de fac- 
to ostalo mnogo više u rukama jedne društvene grupe (klase, dr- 
žave, partije i sl.) nego celog društva. Ono što ću dalje reći o de- 
mokratiji umnogome mutatis mutandis važi i za slobodu — ali 
ja to neću stalno eksplicirati. 

Ograničenosti buržoaske demokratije kao njenu krizu ozna- 
čavaju ne samo marksisti i drugi socijalisti, nego čak i neke nje- 
ne pristalice. Pa ipak, najveći deo ovih zadnjih odnosi se pre- 
ma njoj krajnje dogmatski i apologetski. Čini mi se da takav stav 
niko nije otvorenije izrazio od londonskog »Times-a« kada je 
oktobra 1963. pisao da 4.000 delegata na blekpulskoj konferenci- 
ii konzervativne stranke ne bi trebalo da učestvuje u biranju še- 
fa stranke, pa onda i vlade, jer mase su »politički naivne i bez- 
nadežno neiskusne u veštini upravljanja i ni u čemu se ozbilj- 
nom ne može imati poverenje u njih«. Dakle, čak ni vladajuća 
partija, tačnije mali broj njenih aktivista-delegata ne treba po toj 
koncepciji da učestvuje u donošenju tako fundamentalne odluke 
za čitavu buržoasku državu kao što je izbor predsednika vlade. 
Samo, ne sme se zaboravljati da je prevazilaženje analogne prak- 
se još uvek netaknut zadatak socijalističkih zemalja. |, 

Možda najviše neiskrenosti i neopravdanog potcenjivanja 1s“ 
poljavaju mnogi marksisti u socijalističkim zemljama kada go- 
vore o višepartijskom političkom sistemu. Još uvek se ma 
građanina u buržoasko-demokratskim zemljama da bira između 
kandidata više partija (među njima i komunističkim i socijalis- 
tičkim!) proglašava čisto formalnim demokratskim pion, 
slobodom. Naravno da je višepartijski (uostalom kao i Mem 
partijski) sistem sa centrom moći u vrhovima odgovarajući 
aparata integralni deo posredničke demokratije ograničene na 
državu. Kada se tome doda činjenica da su glasači vrlo često 

neinformisani i konfuzni, zatim pod uticajem sredstva za masov. 
nu komunikaciju kojima najviše raspolažu imućne građanske 
stranke, da ponekad i nema stvarne opozicije i sl. — onda su 
ograničenosti buržoaskog višepartijskog političkog sistema još 
vidnije. Ukratko, radi se o mogućnosti građanina da bira samo 
između više monopolističkih ekipa. Pa ipak, ne sme se zaboraviti 
da je izbor između više kandidata, makar i pripadnika monopo- 
lističkih grupa, ipak izbor, ma koliko sveden na minimum. Zato 
se može reći da je prelaz u socijalizam pod ostalim jednakim 
uslovima demokratskiji ako se vrši kroz višepartijski sistem. U- 
ostalom, to su već javno priznale neke kompartije Zapada. Iz to- 
ga, razume se, ništa ne sledi u pogledu konkretnog političko-par- 
tijskog sistema koji treba da izgrade određene socijalističke zem- 
lje i pokreti. Jer, kao što može postojati jednopartijski dogma- 
tizam, koji bi u visokorazvijenijim buržoasko-demokratskim zem- 
ljama sigurno vodio samo sektaškoj izolovanosti, tako bi više- 
partijski dogmatizam primenjen na socijalističke zemlje sa pre- 
težno seljačkom i malograđanskom strukturom, materijalnom 
zaostalošću, nepostojanjem demokratske tradicije, nedovoljnom 
stabilizovanošću sistema i sl. najverovatnije ugrožavao socija- 
lističku revoluciju. Broj partija može biti samo instrumentalna 
vrednost u odnosu na druge fundamentalnije humanističke vred- 
nosti, među koje spada i sloboda i demokratija. Ali sve to ne op- 
ravdava činjenicu da je teorijsko poređenje između partijskih 
sistema tabuisana tema u gotovo svim socijalističkim zemljama. 


Naveo sam neke faktore koji su uslovili postojanje jednopar- 
tijskog sistema u sadašnjim socijalističkim zemljama. Da li će, 
kad njih nestane, te zemlje morati da uvode višepartijski sistem 
da bi se dalje demokratizovale? Po mom mišljenju njihov put će 
naprotiv predstavljati postepeno prevazilaženje svakog partij- 
skog načina političkog udruživanja ljudi. Jer, ako svaku partiju 
karakteriše postojanje jezgra koje jedino donosi važnije poli- 
tičke odluke i članstva koje ih samo izvršava,* onda je sigurno 
da izgrađenom socijalizmu ne odgovara partijski način političkog 
okupljanja i angažovanja ljudi. Taj proces prevazilaženja partije 
terminološki je kod nas fiksiran promenom KPJ u SKJ, a de 
facto inaugurisan postepenom promenom uloge revolucionarne 
avangarde u sistemu društvenog samoupravljanja, predstojećim 
novim Statutom SKJ, prvim znacima netransmisionog delovanja 
drugih društveno-političkih organizacija u odnosu na SKJ i sl. 

Dosta tabuisanu temu među marksistima u socijalističkim 
zemljama predstavlja i problem štrajka u socijalizmu. Po pra- 
vilu se tvrdi da on ima smisla samo u kapitalizmu. Uobičajena 
argumentacija za tu tvrdnju teško može da skrije da se najčešće 
U stvari radi o teorijskoj racionalizaciji nemogućnosti (zbog, na 
primer, ekonomske nerazvijenosti i sl.) da se štrajk javno prizna 


*) To su utvrdili mnogi politikolozi, među njima i M. Weber. 

kao jedna od krajnjih mera radničke klase i uopšte radnih ljudi 
u očuvanju svojih prava i u socijalističkom društvu. Argumen- 
lacija je vrlo slaba: socijalistička država je država radničke klase 
pa njen štrajk protiv sebe same, navodno, nema nikakvog smisla. 
Ali to »sebe same«, naravno, može da bude mistifikacija pošto 
sama radnička klasa nije na vlasti, nego njeni predstavnici. A 
ovi mogu, kao što pokazuje istorija socijalizma, da zaborave da 
treba da budu samo njeni predstavnici i da počnu da zastupaju 
svoje interese stvarajući materijalne i druge privilegije. To mo- 
že da uzme takve razmere da se klasa mora braniti i štrajkom. 

Međutim, ni u jednom samoupravnom socijalizmu štrajk ne 
mora biti besmislen. Jer, prvo, često postoje moćne neformalne 
grupe u okvirima samoupravnih organa koje ih svode na golu 
formu i instituciju; protiv njih ponekad pomaže samo štrajk. 
I, drugo, radni čovek kao neposredni samoupravljač ponekad mo- 
ra da se i štrajkom zaštiti protiv neophodnih a neodgovornih 
posrednika u društvenom samoupravljanju. Zato smatram da je 
de facto priznanje prava na štrajk u Jugoslaviji jedan od najvećih 
proboja u sve daljoj demokratizaciji posle uvođenja opšteg dru- 
štvenog samoupravljanja. Ostaje samo da se o tome prestane 
manje-više ćutati, kao da se radi o otkrivanju slabosti, a ne izra- 
zu snage. Treba se nadati da neće kao inače proći mnogo godina, 
pa da naša sociologija počne konkretna ispitivanja ovog feno- 
mena. 

Ali ja želim da izreknem jednu opštiju i radikalniju tvrdnju 
od ovih dosadašnjih, koje zato treba shvatiti samo kao prethodne 
ilustracije za njih. 

U onoj meri u kojoj je socijalizam do sada i sam vezivao de- 
mokratiju isključivo za državu, a to znači isključivo za sferu po- 
litike u najužem smislu te reči, on nije uspeo da prevaziđe naj- 
viši nivo demokratije i slobode ostvarene u građanskom društ- 
vu. Štaviše, on je ponekad u tom pogledu išao ispod njih. Nije 
istina, kao što neki misle, da staljinizam i maoizam uzeti u eko- 
nomskoj sferi prolaze bolje u ovom poređenju. I u pogledu te ob- 
lasti takva društva treba precizno zvati oligarhijskim (sigurno 
ne oligarhijom proletarijata). Zar se onda treba čuditi što prt- 
mer socijalističkih zemalja nije toliko zarazan za visoko razvije- 
ne demokratske buržoaske zemlje koliko bi to neko naivniji oče- 
kivao? Tek samoupravljački socijalizam stvarno prevazilazi naj- 
viši stupanj demokratije i slobode u građanskom društvu. Ali taj 
primer takođe neće biti maksimalno uticajan sve dok se moguć 
nost građanina da efikasnije utiče na odluke i na nivou globalne 
društvene zajednice ne poveća. 

Izgleda da je socijalizam dosad najviše podbacivao u ostva- 
rivanju ličnih građanskih prava, na primer, na udruživanje, izra: 
žavanje mišljenja, društvenu kritiku i sl. S pravom insistirajući 
na tome da je sloboda socijalna kategorija mnogi u socijalistič- 
kim zemljama zloupotrebljavaju tu formulaciju. Polazeći od to- 
ga da lična sloboda ne sme da bude upotrebljena u antidruštve- 

he svrhe (što građanski liberalizam nije obezbeđivao), neki idu 
predaleko pa teorijski racionalizuju ograničavanje ličnih slo- 
boda koje istinski društvene interese ne ugrožavaju. Za takve je 
reč liberalizam postala prljava. Ali to samo otkriva njihovu ne- 
moć da vide i dostignuća građanskog liberalizma i njegovo mesto 
u kontinualnom procesu liberalizacije ljudskog društva. 

Dosadašnje poređenje između demokratije i slobode u jed- 
nom i u drugom društvu, naravno, ne onemogućuje nam da soci- 
jalističke zemlje celovito uzete smatramo progresom u odnosu 
na kapitalizam. Jer, ko kaže da socijalizam odmah u svim svojim 
aspektima mora i može da donese progres prema građanskom 
društvu?! Nekima se čini da bi bilo nezgodno priznati da poje- 
dinim elementima on može ići i ispod njega, pa se uljuljkuju mi- 
tovima. 

Naravno da ne bismo bili sasvim fer, ako bismo ostali samo 
pri dosadašnjem globalnom poređenju dostignuća socijalizma i 
kapitalizma u pogledu demokratije i slobode. Jer, potpuno pra- 
vedno poređenje mora da uzme u obzir startne tačke socijalisti- 
čkih zemalja. A opšte je poznato da to pre revolucije po pravilu 
i nisu bila neka razvijenija demokratska i slobodna građanska 
društva. Iz toga izlazi da su u odnosu na svoj startni nivo demo- 
kratije i slobode skoro sve socijalističke zemlje napredovale ili 
da bar nisu regresirale. Posle oružanih revolucija ili prevrata ko- 
je je najverovatnije prihvatila većina stanovništva, u situaciji u 
kojoj je trebalo izvršiti brzu akumulaciju »kapitala« i industri- 
jalizaciju u seljačko-malograđanskim strukturama socijalizam 
teško da je mogao da neprekidno bude stvar većine. To može da 
opravda privremeno ograničenje, tačnije neuvođenje demokrat- 
skih prava za sve slojeve stanovništva, ali nikako i brutalnosti, 
nehumanosti i pretvaranje privremenog sredstva u cilj, što karak- 
teriše staljinizam i maoizam. 

Iako poređenje koje ne uzima u obzir startne tačke socijalis- 
tičkih zemalja nije potpuno fer, moram da istaknem da ono nije 
deplasirano, čak ni sa stanovišta društvene prakse a kamoli teori- 
je. Po socijalističke zemlje opasnije je ako se porede samo sa 
nižim postignućima buržoaskog društva. Ali ako će se socijalizam 
uljuljkivati-u svojoj samoblagonaklonosti, građanin u najrazvi- 
jenijim buržoasko-demokratskim zemljama sigurno neće pre- 
stati da potpuno otvorenim očima gleda u njega. 

Ali, da prekinemo poređenja. Zbog istorijskih okolnosti danas 
najsudbonosnije odluke ne samo po čitave države — koje se na- 
zivaju demokratskim — nego i po čitavo čovečanstvo donosi ša- 
čica političara i na jednoj i na drugoj strani. Posle kubanske kri- 
ze Stewart Alsop je pisao (Saturday Evening Post, od 18. XII 1962. 
godine): »U toku nekoliko dana šačica ljudi, koji su uglavnom 
radili u tajnosti, držala je našu sudbinu u svojim rukama«. Os- 
taje da se tim povodom obe strane setno zapitaju: koliko je onda 
stvarne slobode i demokratije postignuto posle toliko vekova i 
generacija borbe za njih? 

SOCIJALIZAM I INTELIGENCIJA 


Danilo Pejović 


U našoj su novijoj povijesti objelodanjeni mnogi javni progla- 
si obraćajući se  »radništvu, seljaštvu i poštenoj inteligen. 
Ciji«. Neupućeni se na to iznenađeno zgledavaju i začuđeno pita- 
ju: zar su svi radnici i seljaci već po svojoj bogomdanoj prirodi 
svagdje i uvijek pošteni, a samo među stadom »prodavača pame- 
ti« ima toliko šugavih ovaca, te iz njih neprestano valja izdvajati 
onu nekolicinu poštenih, jer je većina od njih nepoštena? Je li po 
srijedi pučka mudrost, ili neka zabuna? Najposlije, nije li takav 
tretman akademskog proletarijata i uvredljiv? 


Po svemu sudeći takvih proglasa ima danas sve manje, ali su 
oni ostavili traga u mnogim duhovima pa se još uvijek osjećaju 
i izlaze na vidjelo u nekim privatno-javnim raspravama o položa- 
ju, ulozi i dužnosti »umnih radnika« u suvremenom svijetu uop- 
će, a u socijalizmu napose. Nije ovdje riječ naprosto o socijal- 
nom rangu intelektualca danas, ugledu i autoritetu njegova pozi- 
va, nego prije o njegovu bitnom mjestu u svijetu, i tek kada se 
ono makar u glavnim potezima nabaci, vidljive su sve one poslje- 
dice što odatle slijede i za njegovo faktičko situiranje u nekom 
društvu, pa i u ovom našem. 

No, to je pitanje, kao i svaka stvar vrijedna našeg premišlja- 
nja, toliko preopterećeno nerazumijevanjem, štoviše polurazu- 
mijevanjem, da nije nimalo lako makar postepeno doprijeti do 
njegove srži. Mišljenje se nalazi u nedoumici, jer sumnja ne samo 
u predmet što ga ima pred sobom, nego i u sama sebe: njegovi 
su putovi jedva prohodni; mogu li se tek na čas raskrčiti? Ispla- 
ti li se takav napor? 


Kad kažemo: Sve i Ništa, to je odvajkada za filozofiju bilo 
jedno te isto. Ali čini se da se ono danas radije pokazuje kao Ni- 
šta i tako se filozofska misao upire svom snagom da dokaže kako 
se iza toga Ništa krije zapravo Sve. Odatle i okolnost što se u 
svagdašnjem životu često najplauzibilnija i najefemernija oči- 
glednost mora posebno dokazivati, jer više nije plauzibilna, jer 
Ništa više nije razumljivo ni plauzibilno, sve postaje zagonetno 

i začudno. Sve riječi gube svoje značenje i postaju puki flatus 
vocis. Ako je tako s mnogim stvarima u naše doba, vjerojatno ta- 
ko stoji i s našim pitanjem: čemu inteligencija u socijalizmu? Za- 
što o njoj uopće govorimo? 

U prilog tome mogli bismo navesti nekoliko razloga. 

Prvo, to je opći položaj objektivne ugroženosti inteligencije u 
svijetu. Kao negdašnja elita, ne elita vlasti nego elita duha, ona 
nestaje, iščezava. Nestaje prostor njezina kretanja, postaje upi- 
tan njezin opstanak, opravdanost u svijetu, pa i sam razlog egzis- 
tencije. Ona kao da se rastvara _ u tehnološko-organizator- 
skom  stručnjaštvu, zadovoljava se ekspertizom i umiruje 
visokim životnim standardom. Štoviše, ponegdje je tako 
dobro plaćena da postaje prepozitivna i beskrvna i to 
bez nasilja, bez cenzure. Drugdje pak, ona _ miruje i 
šuti, jer se njezina funkcija kritičke svijesti prigušuje 
represalijama, ona se boji vlasti i povlači u puževu kućicu pri- 
vacije. Općenito možemo reći: na jednoj i na drugoj strani ona 
postepeno iščezava. No mi ne ćemo ni za čim žaliti, mi ovdje ne 
evociramo Jeremijin plač nad sudbinom duhovnog Izraela, »iza- 
branog naroda pameti«. Pustimo mrtve neka pokupe svoje mrtva- 
ce i oplakuju ih. Pogledajmo radije u oči onome što jest. 


Drugi razlog za razgovor o inteligenciji potječe iz današnjeg 
antiintelektualizma koji je svuda još uvijek u porastu. U sklopu 
tog fenomena mogli bismo posebno razlikovati neke momente. 
Ponajprije, to je pretvaranje duha u efikasnu ekonomiju. Zatim, 
u takvoj situaciji intelektualci prepušteni svojoj tjeskobi pada- 
ju u samorazočaranje i očaj. Oni su, na paradoksan način, ali 
ipak baš oni, svoju nelagodu i osamljenost često pretvorili u 
samomržnju i samoprezir. I kao još jedan možda najvažniji mo- 
ment tog općeg antiintelektualizma u suvremenom svijetu, na- 
veli bismo kompenzaciju inferiornosti neintelektualaca. Mnogi ne- 
intelektualci kompenziraju svoju inferiornost time što su »protiv 
intelektualaca«, »za realni život«. Možda se to zbiva zato što je 
jedan novovjekovni prosvjetiteljski Ratio-intellectus skoro već 
realiziran, i možda zato što ie određena filozofija na stanovit na- 
čin već ozbiljena, pa filozofi više ne znaju što dalje da rade i 


nitko ih ne treba — i to je jedan moment u općem antiintelektu- 
alizmu. 


Uz ta dva općenita razloga spomenuli bismo još jedan specifično 
naš. Svagdašnji praktički nesporazumi oko inteligencije, filozofa, 
filozofskih skupova, pa i takvih skupova kao što je »Korčulan- 
ska ljetna škola«, svode se uglavnom na razne nesporazume oko 
inteligencije i njezina položaja u socijalizmu. Ima tri prigovora 
koji se, manje u javnom mnjenju, a više u kuloarima, najradije 
ističu protiv inteligencije: a) »ona nije poštena ni iskrena, nego 


je zlonamjerna i licemjerna«, — valjda zato što skeptično raz- 
mišlja o svemu; b) »ona je apolitična«, — valjda zato što »ne slu- 
ša direktive«; c) »ona je vlastoljubiva«, — jer kritizira svuda i 


sve, te »i sama hoće vlast«! 

Kad smo spomenuli ona tri osnovna razloga zašto započinje- 
mo naš razgovor o inteligenciji, označili smo donekle njegov 
smjer, ali možemo sa sigurnošću reći da te uvodne napomene 
još nisu do kraja razjasnile zašto treba filozofski raspravljati o 
inteligenciji u socijalizmu. Mnogi će se tome čak i začuditi. Reći 
će da je to problem sociologije, socijalne psihologije, možda i so- 
cijalne patologije, ali da filozofski taj problem nipošto nije. 

No pustimo antifilozofe da i dalje prigovaraju, te postavimo 
pitanje: u čemu se sastoji striktno filozofski problem inteligenci- 
je u socijalizmu? 

Da anticipiramo, po našem mišljenju u tome da prepoznamo 
onu Stvar što tvori razlog egzistencije intelektualaca uopće i opra- 
vdava opstanak inteligencije i u socijalizmu. To je quaestio facti 
i u isti mah quaestio iuris, oba se postavljaju ujedno. 

Naš ćemo problem pokušati da razvijemo na taj način da samo 
pitanje razložimo na tri posebna pitanja. Prvo, tko i što je in- 
teligencija uopće? Drugo, kakav je odnos ljevičarstva i inteligen- 
cije? I treće, čemu inteligencija u socijalizmu? 


1. 


Postoji jedna čudna koincidencija dvije riječi: »inteligencije« 
kao oznake jedne društvene grupe, i »inteligencije« kao »duševne 
moći«. U prvom značenju inteligencija je socijalna kategorija, 
grupa koja može ali ne mora biti društvena elita, i javlja se da- 
nas kao »duhovno radništvo«. No i sam taj izraz već donekle 
indicira kako stoji s inteligencijom: duhovni radnici jesu oni ko- 
ji se bave duhovnim radom po svojoj profesiji. Oni »rade« na taj 
način što »misle«. Njihova »sredstva za proizvodnju« jesu zna- 
nje i umijeće. 

I na drugoj strani, postoji jedna ljudska sposobnost, jedna 
bitna odlika svijesti koja se zove inteligencija ili pamet. Notorna 
je psihološka i iskustvena činjenica da svi oni koji imaju antro- 
pološku odliku da su ljudi, napr. da posjeduju subkortikalne cen- 
tre, zato još ne moraju biti i pametni. Inteligencija je prirodan 
dar razabiranja i razlikovanja istine od zablude, bitnoga od ne 
bitnog, »ideairanja« kako to neki filozofi nazivaju (Husserl), ili 
jedne askeze: kazati »ne« opstanku i istraživati bit (Scheler), a 
opstoje i razne druge definicije koje ovdje nije potrebno podro- 
bnije raspravljati. Filozofija i psihologija, a naročito filozofska 
antropologija, u posljednjih su pedeset godina mnogo o tome re 
kle, diferencirale teorijsku od tzv. praktičke inteligencije (opet 
Scheler, napr.), raspravljale naširoko o tome koje su kompo- 
nente inteligencije, ali mi ovdje moramo odmah reći da to što je 
inteligencija u psihološko-genetičkom smislu (koja se dade i mje: 
riti) nas na ovom mjestu ne zanima, i da to pretpostavljamo 
općenito kao poznato. 

Pa ipak, koincidencija ta dva termina, inteligencije u smislu 
jedne sposobnosti i inteligencije kao profesije, daje neki mig za 

razumijevanje postavljenog pitanja. Ponajprije, recimo nešto o 
tome tko je inteligencija. Nabrojimo, makar sumativno, sva ona 
obilježja što se obično pridaju tome pojmu. Najčešće se smatra 
da su intelektualci oni koji su pametni, ili da su to oni koji su 
obrazovani, zatim da su to učeni, akademičari, a ne oni koji su neu- 
ki. Ili da su to, napr. u građanskom društvu, tzv. slobodna zanima- 
nja, liječnici, pravnici, učenjaci. Ili da su to stručnjaci, — verbo- 
krati, birokrati i tehnokrati raznih vrsta. Ili da su to svi oni koji 
žive od intelektualnog rada, ili pak da ih odlikuje to što nemaju 
nikakva posjeda, instrumenata vlasti i društvene moći u svojim 
rukama, osim svoje pameti i znanja, da žive od toga što misle i 
njihov autoritet u društvu ne počiva na autoritetu vlasti nego na 
autoritetu pameti. 


Svaka od tih značajki što smo ih spomenuli u pregledu: pa- 
metni, obrazovani, učeni, slobodna zanimanja, stručnjaci, oni 
koji žive od intelektualnog rada — sve su to oznake koje se mo- 
gu naći u raznim sociologijama. One raspravljaju o tome tko je 
inteligencija i svaka od tih navedenih karakteristika govori ne- 
što istinito, bolje reći tačno o inteligenciji, ali ona je ovdje uzeta 
skupno kao tzv. stručna, tehnička i uopće inteligencija. Preostaje 
da se još odredi to što se naziva »humanističkom inteligencijom« 
(taj se izraz rodio u našoj novijoj publicistici). Tko je to? — To 
su umjetnici, originalni ili reproduktivni, to su likovni, muzički 
umjetnici, pisci, pjesnici. Neki smatraju da su to i učitelji, dok 
drugi to odlučno poriču i smatraju da ovi ne spadaju u inteligen- 
ciju; zatim, to su nastavnici i profesori. Ili, kaže se, to su učenja- 
ci, znanstvenici u društvenim i humanističkim znanostima, naro- 
čito lingvisti, historičari, sociolozi, pa i filozofi; ovi potonji za 
neke spadaju u društvene znanosti, za neke su to čisti »luft-ins- 
pektori« per definitionem, za neke su pak vrhunac piramide. 


Ostavimo ta mnjenja. Problem je za nas u tome gdje leži kri- 
terij svjetovnog opstanka intelektualaca? Po čemu je neki der- 
matolog, raketolog ili recimo katolički inženjer — sve su to do- 
bri stručnjaci — po čemu je takav čovjek intelektualac? Pita- 
nje se zaoštrava utoliko više što se nalazimo u jednoj posebnoj 
situaciji. Imamo pred sobom jednu tendenciju koja u našoj zem- 
lji što je tek u razvitku još nije toliko vidljiva. Naime, to je ten- 
dencija što se javlja u visoko razvijenom industrijskom dru- 
štvu: suvremena automacija kao vrhunac tehničkog razvitka uki- 
da razliku između bijelog i plavog ovratnika, između intelektual- 
noga i manuelnog rada, i ta tendencija s vremenom samo jača. 
Ali ne nestaje samo razlika intelektualnog i fizičkog rada, već ne- 
staje i sam rad kao rad. Naravno, ne nestaje on na taj način što 
bi se prevladavao onim što bismo s Marxom mogli nazvati »pro- 
izvodnja kao umjetnost«, ne prelazi on u neku izvornu POIESIS, 
sve prije nego to. Nego se svodi na čisto apstraktnu automatsku 
funkciju. A sve one politekonomske distinkcije o oruđima za pro- 
izvodnju, sredstvima za proizvodnju, tehnici kao sredstvu za pro- 
izvodnju, o strogom razlikovanju činovnika ili službenika i onoga 

koji intelektualno radi i nešto pronalazi, kao i onoga tko radi 
s tim oruđem — ukratko pronalazača i primjenjivača — tako. 
đer na stanovit način iščezavaju. Prema tome, ne iščezava samo 
razlika između intelektualnog i fizičkog rada, već se sam rad 
rastvara kao rad. 

Ma koliko, međutim, inventivnog, talentiranog i spretnog i bi. 
lo u radu nekog inženjera ili dermatologa, ma koliko u podjeli ra- 
da sva ta zanimanja i imala svoje specifičnosti, iskrsava na kra. 
ju pitanje: što je za sve njih bitno? 

Bitno je za njih to što se ne odnose na ono bitno — da kaže. 
mo paradoksno — što se ne odnose na ono bitno i općenito u sve- 
mu čime se one kao profesije bave. I u tom ireducibilnom po- 
sebnom, u toj nesvodljivoj posebnosti tradicionalne profesije 
prije spomenutog procesa automacije, u tome leži mogućnost 
njihovih posebnih djelatnosti. Ono prije spomenuto Sve i Ništa 
ostaje za njih izvan domašaja, skriveno, njihov pogled ne dopire 
do njega. 

Ali nije tako s onima kojih se predmet djelatnosti sve više uz- 
diže od osjetilnog, pojedinačnog, konkretnoga, prema općenito 
konkretnom i tako udaljuje od svagdašnje iskustvene prakse. To 
su čista teorija i umjetničko stvaralaštvo. Odatle, kada se kaže 
»humanistička inteligencija« — to je naprosto pleonazam. Ona je 
samo to ili nije ništa. Pri tome »humanistička« nije vrijednosna 
oznaka nego predmetno obilježje. Istraživači i inženjeri, dermato- 
lozi, verbokrati i tehnokrati — sve su to više ili manje inteligen- 
tni, više ili manje sposobni stručnjaci. Oni su danas, odmah mo- 
žemo reći, najmanje u pitanju. Nitko njih ne stavlja u sumnju, i 
kada se govori o inteligenciji oni su izvan problematičnosti toga 
pitanja. Dapače, oni su najviše tražena »roba«. 

No, nije samo »predmet« djelatnosti onih koji se bave teori- 
jom i umjetničkim stvaralaštvom uzdignut nad grubu praksu, 
nije samo poseban interes za općenito taj koji prestupa sve osta- 
lo i polazi od čovjeka kao žarišta svih pitanja. Naprotiv, svjeto- 
vna važnost i društvene konsekvencije toga posla jesu takve da 
čine te djelatnosti bitno drugačijim. To je ono što beskrajno 
razlikuje djelatnost npr. filozofa i književnika od svakog inže- 
njera i liječnika. To je ono Sveobuhvatno, veoma teško pristu- 
pačno, dostupno samo na način promatranja i oblikovanja, ono 
što se skriva, nalazi samo u odvraćanju od konkretno osjetilnoga 
u bitnom proizvođenju i promatranju, ali ono što istodobno omo- 
gućuje sve posebno i pojedinačno, te prema tome pruža moguć 
nost i za sva posebna zanimanja. Drugim riječima, radi se o to- 
me što je u korijenu svega svjetovnog i zato je bitno Res publica, 
ako se hoće i respublica duha. Ne treba se zato čuditi što svaki 
intelektualac koji se bavi teorijom i umjetničkim stvaralaštvom, 
a povuče se u privaciju, više ne djeluje kao intelektualac; on je 
ispod razine svoga poziva i samo ga sramoti. ' 

Sada makar i približno znamo tko je inteligencija u širem | 
užem smislu, inteligencija kao stručnjaštvo, i inteligencija kao 

javna djelatnost duha. Što je onda zapravo ta »humanistička in- 
teligencija«? 


Bez pretenzije na potpunost i preciznost valja reći: inteligen- 
cija ne živi samo od znanja i umijeća nego za njih, ona je bezre- 
zervna predanost svojega bića i svoje životno-svjetovne djelatno- 
sti tome što se raskriva kao Sve i Ništa svih stvari i dostupno je 
jedino »stavljanjem u zagrade« svagdašnjice, u motrenju i proiz- 
vođenju istine svijeta. Danas i Ovdje svijeta nužno nas vodi na- 
trag u njegovo Jučer i upućuje spram njegova Sutra. Profesional- 
no bavljenje tim i takvim zanatom koncentrirano i ograničeno na 
jednu grupu ljudi jest doduše nužna posljedica historijske društ- 
vene podjele rada na umni i fizički, pa i mogućnosti obrazovanja. 
Zato i nije conditio sine qua non same inteligencije u smislu spo- 
sobnosti. Ali zato vrijedi obratno: bitna je pretpostavka intelek- 
tualne djelatnosti jedna moć razabiranja koja proizlazi iz neče- 
ga samoniklog. Naime, prirodni je to dar da netko vidi, čuje, osje- 
ća i pomišlja nešto što nikada nisu mogli ni umjeli drugi ljudi. U 
povijesnoj mijeni to je jedna »vječita konstanta ljudske prirode«. 
Ma koliko se širila građanska prava, izjednačavala gospodarska 
snaga pojedinaca i svijet tendirao tome da ljudi postanu jedna- 
ki na taj način da se radikalna demokracija ostvaruje sve dotle 
dok samu sebe ne nadmaši, ostaje jedna nepremostiva razlika iz- 
među pametnih i glupih. Ni obrazovanje to ne može nadmašiti, a 
zato daroviti i nedaroviti nikada neće biti jednaki, ma kakav so- 
cijalni poredak postojao u svijetu. 


Žž 


Kada se govori o ljevičarstvu ili o ljevici uopće, ona se najče- 
šće spominje u vezi s inteligencijom. No, je li to neka slučajna ve- 
za, tek jedno izvanjsko opredjeljenje, isključivo voljna subjektiv- 
na odluka, ili je to nešto drugo? Iz prethodnog određenja biti in- 
teligencije — zauzimanja za ono općenito i bitno — proizlazi: ono 
iskonsko što omogućuje sve zbiljsko, realno je moguće u svijetu. 
Što je realno moguće još nije, ali nadolazi kao naše samo ako i mi 
sudjelujemo pri tome kao inteligencija. Ona može djelovati jav- 
no samo ako prodire do te bitne realne mogućnosti što ukazuje 
smjer kretanja svijeta i svim stvarima dodjeljuje svoje mjesto. 
Teorija i stvaralaštvo pak uvijek iziskuju određenu praksu, svoje 
puno izvršenje: misao vuče činu, djelu, ozbiljenju. I obratno, 
praksa ozbiljavanja mogućnosti ne može bez zamisli teorije i sli: 
ke stvaralaštva u umjetnosti. Ta tri oblika odnesa dolaze u jed: 
no dijalektičko kruženje i tok, te stalno mijenjaju mjesto. Teo- 
rija i proizvodnja umjetnosti nužno iziskuju praksu, ali se nika- 
ko ne mogu iscrpsti u njoj. Vizije su to onoga budućeg koje nisu 
naprosto znanje i umijeće, nego bi se prije mogle nazvati slut- 
njom i sačinjanjem. Sadašnji trenutak samo na taj način dobiva 
svoje mjesto, i bez takva sačinjanja nije ništa. 

Istaknuti predstavnik sociologije znanja Karl Mannheim, dru 
mađarskog mislioca LukaAcsa 1919., razlikovao je nekoć dvije aaa 
ponente intelektualne djelatnosti: utopiju kao viziju budućeg i 
zato kao transcendiranje sadašnjosti, te ideologiju kao realnu 
sliku sadašnje zbiljnosti s tendencijom njezina konzerviranja, pri 
čemu teoriju ideologije prihvaća od Marxa. Klasno je društvo 
izopačena zbiljnost čija je ideologija realna i adekvatna slika. Bila 
ta zbiljnost manje ili više izopačena, manje ili više kriva u sebi 
samoj, ideologija je uvijek ta koja je želi što realnije stabilizira. 
ti, odraziti i učvrstiti. Prema tome, odatle proizlaze i dvije moguć- 
nosti za djelovanje inteligencije u svjetovnoj zbiljnosti: utopij- 
ska i ideološka, ona koja transcendira i ona koja ostaje pri status 
quo, ona koja ima teorijski interes nadmašivanja, i ona koja iz 
isključivo praktičkih razloga stabilizacije preuzima neko kate. 
gorijalno osmišljenje ili racionalno objašnjenje zbiljnosti. 


No ako teorijska spoznaja svijeta mora transcendirati sadaš- 
njost i nazrijevati budućnost, te je zato fundamentalna dijalektič- 
ka negacija postojećeg, etabliranog i nastalog, onda odatle izvire 
iskonski nonkonformizam svake prave inteligencije. Ona je jedno 
od utjelovljenja dijalektičke negativnosti duha kao mogućnosti 
njegove prave egzistencije. Ako pak duh i inteligencija kao du- 
hovno radništvo spadne na to da se isključivo bavi ideologijom, 
onda time ugrožava svoju vlastitu egzistenciju kao inteligencije i 
sama sebe likvidira. Prema tome, svaka je izvorna inteligencija 
neposredno nonkonformistička, svaki je pravi intelektualac non- 
konformist, bez obzira kako »uzvišeno« on izražava svoj nazor 
na svijet. 


Ali takav se nonkonformistički intelektualac povrh toga može 
i svjetovno opredijeliti za neku političku soluciju, svjesno anga- 
žirati za revoluciju, i time postaje ljevičar. Tako nonkonformizam 
i ljevičarstvo možemo smatrati kao dva stupnja svjetovne opre- 
dijeljenosti intelektualca. Ljevičarstvo je, stoga, viši stupanj non- 
konformizma. Sve dotle dok u društvu postoje definirane klase, 
koje se međusobno razlikuju po svom određenom odnosu prema 
sredstvima za proizvodnju i po svojoj ulozi u cjelini društvenog 
bitka, ljevičarstvo je izričito opredjeljivanje za najlijeviju klasu, 


1) S Alfredom Weberom Mannheim — premalo kritički — vjeruje da već sama 
priroda teorijske spoznaje — intencija spram dinamične cjeline društva, nje" 
gova totaliteta koji nadilazi klasnu ograničenost — nekim ljudima omo- 
gućuje njihov relativno »besklasan položaj«: to je »freischwebende Intelli- 
genz«. Kontemplativni karakter mentaliteta intektualaca koji odatle proiz- 
lazi dao je povoda polhucki ekstremnim grupama da od njih zahtijevaju 
definitivnu deklaraciju simpatija, te da takav mentalitet označe kao »bes- 
karakternost«. Fanatizam radikalnih intelektualaca treba shvatiti kao po“ 
kušaj da premoste to nepovjerenje prema njima, psihičkom kompenzacijom 
za nepostojanje fundamentalnije integracije u neku klasu. Usp. Karl Mann: 
heim, Ideology and Utopia, New York, 1936, p. 154, 158, 159 passim. (u nedo" 
statku njemačkog originala navodimo prema autoriziranom engleskom pri- 
jevodu). 

najradikalniju politiku. Naprotiv, ako definiranost klasa i dru- 
štvenih grupa dolazi u kolebanje, ako se događaju takvi procesi da 
se »niže« klase uzdižu u »više« — jer svakom je plavom ovratni- 
ku ideal da ga skine i stavi bijeli —, ili da se »više« klase apsor- 
biraju u »niže« — jer sve njih izjednačuje tehnički standard — 
te na taj način razlikovanje klasa izgubi svoju oštrinu, onda po- 
malo nestaje i onaj oštar kut koji je davao temeljnu usmjerenost 
ljevičarskom nastojanju. U tom slučaju lijevo i desno počinje mi- 
jenjati svoje mjesto, i naposljetku svako radikalno ljevičarstvo 
počinje gubiti realno tlo pod nogama: i ono počinje »lebdjeti«. 

Dublji izvor ljevičarstva valja tražiti i u naročitom razumije- 
vanju uzajamnog odnosa teorije i prakse. Prvi je o tome pisao 
Aristotel, ali je njihovo dijalektičko posredovanje i kruženje ev- 
ropski duh spoznao relativno kasno, tek u novome vijeku s He- 
gelom i Marxom, premda je odavno naslućivao o čemu je riječ. 
Ono novo što je shvatio Marx sastoji se u tome što te dvije mo- 
gućnosti čovjekova odnosa spram svijeta postaju bezbitne kada 
se izobličuju historijski nastalom podjelom rada i stalno se fiksi- 
raju na određene grupe, slojeve i klase ljudi. Marxov zahtjev za 
izmjenom svijeta temelji se također na jednom filozofskom tu- 
mačenju teorije i prakse, i taj je zahtjev filozofski i metafilozofski 
u isti mah: svaka teorija s vremenom prelazi u praksu, ali odatle 
nipošto ne proizlazi da se ona može iscrpsti i rastvoriti u praksi. 
U tome i jest svjetovna snaga i povijesna izdržljivost ideja. Dok se 
jedne ostvaruju duh ne miruje, nego pronalazi nove. Teorija i 
praksa se međusobno posreduju, tome pridolazi i umjetnička pro- 
izvodnja, ali one nikada ne mogu jedna drugu apsolutno dijalek- 
tički ukinuti. Njihove niti vode u jedan iskon svijeta, premda 
se on drugačije javlja za svaku od njih i stoga traži adekvatan 
pristup koji se ničim ne da nadmašiti. »Nadmašivanje filozofije« 
kao njezino realiziranje nipošto ne valja shvatiti kao njezino 
»ugibanje«, kako to neki posve naopako tumače, pa i sprovode. 
Odatle će uvijek postojati takvi ljudi koji će znati i umjeti više 
od ostalih, ali zato ne moraju biti u stanju da to sprovedu u dje- 
lo; još je manje neophodno da za to moraju tvoriti posebnu 
društvenu grupu ili čak težiti tome da vladaju. 


3. 

Kao profesija i društvena grupa inteligencija nastaje tek s 
modernom kapitalističkom podjelom rada od Renesanse na ova- 
mo. O njoj kao posebnom društvenom sloju u striktnom smislu 
ne možemo govoriti ni u antici ni u srednjem vijeku, bez obzira 
što se oni koji znaju i umiju s vremenom sve više odvajaju od 
ostalih i u helenizmu već tvore zasebnu grupu. Robovski rad bio 
je doduše materijalna podloga intelektualnog stvaranja, ali nipo- 
što njegov bitan uvjet. U srednjem vijeku intelektualni je rad 
više vezan za duhovno, nego za svjetovno plemstvo, i tek u 
kapitalizmu prvi puta dolaze na svijet profesionalni intelek- 
tualci. Oni rastu'u krilu građanstva, no ono ih od početka upo- 
trebljava pretežno kao instrumente. Jer građanstvo prvi puta 

u povijesti intimno prezire duh teorije: nije mu stalo do zna. 
nja, nego do imanja, ono u prvom redu hoće moć i tako realizira 
samo jednu stranu onoga što je Platon htio pomiriti: svjetovnu 
vlast, dok mišljenje zapada u puko računanje i u tome se is. 
crpljuje. i 

No kako stoji s radničkim pokretom? 

Sami tvorci teorije i organizacije radničkog pokreta podrije- 
tlom su intelektualci, uključujući Lenjina. O položaju i posebnim 
zadacima inteligencije, ulozi inteligencije u radničkoj partiji mo- 
žemo u Marxa i Engelsa naći mnoga, čas povoljna, čas nepovolj- 
na izjašnjenja." Premda često disparatna, ta su izjašnjenja usko 
vezana s teorijom radničke partije o kojoj je u nas u posljednje 
vrijeme već dosta pisano. U socijal-demokraciji razvijaju se ta- 
kođer određene doktrine o inteligenciji od kojih je jedna s vreme- 
nom prevladala nad ostalima; to je doktrina Karla Kautskog. Pos- 
lije Engelsove smrti, u vrijeme ekonomskog prosperiteta kada je 
životni standard radničke klase rastao i kada je njemačka sacijal- 
demokracija težište svoje aktivnosti prebacila na parlamentarne 
oblike borbe, Kautsky je držao da inteligencija dobiva naročitu 
ulogu. Stvorio je teoriju intelektualnog štaba partije, prema ko- 
joj na čelu organizacije stoji intelektualna elita »profesionalnih 
revolucionara«. Njezin je zadatak da tromu radničku klasu koja 
ne zna politički formulirati svoje ekonomske, društvene i ljudske 
interese, trgne iz drijemeža, da je teorijom kao oruđem revolu- 
cionarne borbe probudi iz sna i načini instrumentom ideje u Mar- 
xovu smislu, te ova ovladavajući masama postaje materijalna 
snaga revolucije. 

Tu je doktrinu kasnije preuzeo Lenjin i modificirao je u skla- 
du sa svojom novom teorijom partije i revolucije. I kao što je- 
dan Lenjinov spis nosi naslov »Dvije taktike radničke partije«, 
mogli bismo reći da i njegovu doktrinu inteligencije karakterizira- 
ju dvije taktike. Postoji jedna ezoterična i jedna egzoterična. 
Lenjin je sam intelektualac, njegov stožer sačinjavaju pretežno 
intelektualci. Oni međusobno surađuju u najvišem centru parti 
je i na taj način predstavljaju višu razinu odnosa prema inteli- 
genciji. No postoji i druga razina toga odnosa koja je u Lenjino- 
voj teoriji partije došla do izraza u organizacionoj teoriji: »svaki 
profesor i gimnazijalac ne može biti članom partije« ako se samo 
apstraktno izjašnjava za program i statut, a ne pripada nekoj 
partijskoj organizaciji, ne uzima određene zadatke prema planu 
centrale, nec podvrgava gvozdenoj disciplini, itd. To pokazuje da 
se taj odnos prema inteligenciji odvija na dva kolosijeka, specifi- 
cira na dvije razine: ezoteričnu za štab, i egzoteričnu za masu 
intelektualaca. 

Prema tome, uza sve razlike u drugim pitanjima, Kautsky 
i Lenjin zastupaju gotovo istu doktrinu o inteligenciji i njezinoj 
ulozi u radničkom pokretu. Uz neke dopune ta doktrina o inteli- 
genciji ostaje na snazi u međunarodnom radničkom pokretu više 

od pola stoljeća, te se uglavnom održala i danas. S tom malom 
razlikom što u vodećim organima partije intelektualci s vreme- 
nom imaju sve manje učešća. Kako to objasniti? 

Postavlja se, međutim, važnije pitanje: zašto se veliki dio in- 
teligencije faktički opredjeljivao ulijevo, pa čak u stanovitom 
smislu morao opredjeljivati za radnički pokret? 

Čini nam se zato što je inteligencija naročito u ovom stolje- 
ću sama postepeno postajala proletarijat koji je shvatio da ne- 
ma što da izgubi osim svojih okova u građanskom društvu. Sto- 
ga je ona i tražila dodir s najlijevijom klasom i najradikalni- 
jom partijom koja nastupa kao princip — kako se to često ističe 
— apsolutne negativnosti, apsolutne opozicije, apsolutne negaci- 
je opstojećeg. U protivnom slučaju, kada se ona ne bi tako opre- 
djeljivala, a za to postoje povijesne mogućnosti, tj. partije i kla- 
se s takvim radikalnim programima, ona bi iznevjerila svoju bit, 
ma kako inače faktički izgledali oblici njezinih sklonosti i odboj- 
nosti prema politici, intimne simpatije i antipatije prema revo- 
luciji. 

Uzmemo li naš konkretan primjer, intelektualce u našim zem- 
ljama prije rata, konstatirat ćemo da su oni — s malim iznimka- 
ma — većinom stajali lijevo, počevši od Krleže, Cesarca, Keršova- 
nija, itd. Značajan dio mlađe generacije koia se školovala između 
1918. i 1941. opredijelio se politički ulijevo više pod utjecajem 
lijeve inteligencije koja je išla s radničkim pokretom, nego ne- 
posredno pod utjecajem radničke partije, ili pod utjecajem nau- 
ke Marxa i Engelsa. Bilo da su ti mladići čitali Gvozdenu petu Jac- 
ka Londona, bilo da su čitali Hrvatskog boga Marsa ili Na rubu 
pameti Miroslava Krleže, oni su počeli rebelirati protiv postoje- 
ćeg. Svakako nisu čitali samo te knjige, niti su se svjetovno i in- 
telektualno opredjeljivali samo na taj način, ali je taj element ig- 
rao odlučnu ulogu. Odatle se čini da nije pretjerano reći kako je 
sve ono što je bilo najduhovnije u nas stajalo i najlijevije, možda 
se to nigdje nije odvijalo tako konsekventno kao u nas između dva 
rata, osim u Rusiji uoči 1917. 

Kada, dakle, govorimo o našoj vlastitoj inteligenciji, ne tre- 
ba zaboraviti da je rijetko koja bila tako lijevo orijentirana. 
Bit svojega duha ona je shvatila kao negativnost, pri čemu je 
ta dijalektička negativnost nesumnjivo često dobivala oblike 
anarhične i anarhoidne pobune, što se u takvim zgodama ri- 
jetko može izbjeći. One osebine karaktera što ih je ona njego- 
vala još i danas joj služe na čast: osobnu hrabrost, mogućnost 
zalaganja do kraja, neprezanje pred bilo kakvim posljedica- 
ma svojega intelektualnog stava, neustrašivost, bezobzirnu is- 
krenost — sve to imali su i mnogi od nas priliku da neposred- 
no sretnu kod tih ljudi. Neki od njih još i danas prebivaju me- 
đu nama, no je li sigurno da su baš svi ostali takvi? 

Nakon ratnih zbivanja i revolucije situacija se u mnogo- 
čemu izmijenila. Inteligencija je nekoć bila glavni agitator 1 
nosilac ideje u masi, a sada se, htjela ne htjela, našla u novoj 

situaciji da pred sobom u prvom redu ima ideološku dimen- 
ziju intelektualne djelatnosti. Pred nju su došli sasvim novi 
problemi i nove odluke o kojima bi se sigurno mogle napisati 
knjige. Premda je gdjekad i oklijevala, ona je i sama dobrim di- 
jelom sudjelovala u revoluciji, i na taj način pokazala da nema 
drugih  društvenopolitičkih interesa od radničke klase: defi- 
nitivno se opredijelila za socijalizam. Ali nova Situacija u ko- 
joj se ona našla poslije revolucije odlikuje se time što se naj- 
značajniji događaj već zbio. Znači li to da je njena uloga time 
Završena? Znači li to da je povijest 1945. godine dolaskom rad- 
ničke partije na vlast u neku ruku prestala? Kakav je položaj 
inteligencije danas? 

Postoje mnogi nesporazumi o tome. Ako su neke ideje 
inteligencije pretežno realizirane, da li je time svaka zadaća 
anticipiranja zauvijek završena? U tom smislu, što znači kri- 
tika svijeta koja a priori nije ni pozitivna ni negativna nego 
sve mjeri mjerilom realne mogućnosti? Mjeri — kako veli Marx- 
zbiljnost na ideji, a ne samo ideju na zbiljnosti, jer filozofija 
treba da postane svjetovna jednako kao što i sam svijet treba 
da postane filozofski. U tom se aforizmu krije i sva zadaća 
inteligencije danas. Pitanje teorije, naime, odakle, kamo i če- 
mu? — ostaje i dalje, ostaje pitanje čovjeka kao čovjeka tako 
dugo dok bude bilo povijesti. Teorija se zato ne može rastvoriti 
u ideologiju i posljednji razlog za to leži u tome što se ona 
ne može rastvoriti ni u kakvu praksu. Ona ostaje u jednom 
dijalektičkom odnosu uvjetovanja prakse, dijalektičkog ras: 
pona spram zbiljnosti, ideja i svijet ne prestaju se suprot- 
stavljati u otvorenom procesu posredovanja bez ukidanja, ni 
apstraktnog ni dijalektičkog. Odatle nema ni apstraktnog iden- 
titeta između teorije i prakse, pa ni između inteligencije i po- 
litike, niti može da ga bude. Jedna relativna nezavisnost duha mo- 
ra uvijek ostati i zato sve intelektualno, svaki misaoni rad i na- 
por sadrži doduše i određene političke implikacije, pa čak i za- 
htijeva opredjeljenje, čega su intelektualci svjesni, ali se inte- 
lektualno stvaranje ne može svesti na politiku. O obratnom, 
tj. da se politika ne da rastvoriti u intelektualni posao, valjda 
ne treba nikoga uvjeravati. 


No, intelektualni svijet ostaje i na jedan drugi način razli- 
čit od politike: kao što inteligencija ne može zadovoljiti poli- 
tiku, ne može ni politika inteligenciju. Povijest nije samo sa- 
dašnjost, mogućnost nije samo zbiljnost, istina nije samo tač- 
nost. One ostaju različite, ali ne u smislu neke loše beskonač- 
nosti da se ipak na kraju krajeva nekako neposredno sastanu 
i ukinu, nego kao dijalektički momenti otvorenog procesa po- 
vijesti stoje i jedna nasuprot drugoj. Politika i inteligencija sto- 
ga također ne mogu a da ne ostanu u jednom prijateljskom 
sukobu: Raison d' Etat i Raison de I' Histoire! . 

Postoje i neke pretpostavke, ne za bezuvjetni sporazum 1! 
dosadnu istomišljenost, nego za otvoreni razgovor između in- 

telektualaca i drugih ljudi, uključujući političare. Samo uz is- 
punjenje tih pretpostavki otvara se prespektiva inteligencije 
uopće, a napose u socijalizmu kao kretanju u novo, svjesnom 
naporu za prevladavanje duhovnog i svakoga rada, a time i 
inteligencije kao duhovnoga najamnog radništva. 

Ponajprije, to je bezuvjetno diferenciranje sfera teorije i 
prakse, anticipiranja i etabliranja, pronalaženja i sprovođenja 
ideja. Nadalje, valja se pomiriti i s jednom avangardnom ulo- 
gom ideja inteligencije koja je uvijek postojala, ne mimo ni- 
li protiv, nego unutar općih tendencija socijalizma koji po- 
staje sudbina svijeta. Inteligencija koja nikada nije bila klasa 
nalazi se u jednoj situaciji da uvijek iznova mora tu avangad- 
nu ulogu ideja isticati i vezati je za svjetovni princip. Ona ne 
mora da bude politička avangarda, ona na to ne smije preten- 
dirati, niti ona to ikada biti može prema prirodi svojega svje- 
tovnoga bitka, premda neki (ne baš jaki) intelektualci nisu 
uvijek otporni prema iskušenju vlasti, te se i u njih može na- 
ići na političke ambicije, kako to pokazuje iskustvo svuda u 
svijetu, pa na kraju i u nas. No to je, ne najopasniji, nego nailoši- 
ji put koji ona može izabrati, a on sferi duha može i naškodi- 
ti, ne govoreći o tome da svijetu također nikada nije koristio. 
Ostaje, međutim, uloga duhovne avangarde. Ako danas išče- 
zavanjem rada u automatskoj funkciji postoji tendencija da 
iščeznu i klase, ali ne da budu prevladane u humanoj zajednici 
ili čovječnom društvu, nego u sivilu »masovnoga društva«, in- 
teligencija ne samo da se s tim ne mora pomiriti nego možda 
prvi put u tom trenutku povijesti dobiva novu ulogu: teorij- 
sko-intelektualna kritika svijeta opet postaje gotovo primaran 
način nadmašivanja onoga što jest. 


Zatim se javlja ono što nazivamo javnim mnjenjem, a što 
je u nas tek u svom začetku. Samo u mediju javnosti moguć je 
opstanak mišljenja, obrana vlastitog i sukob s drugim mišlje- 
njem. Ne u kuloarima i ne telefonskim razgovorima. Slobodno 
opredjeljenje bez tačnog predviđanja praktičkog ishoda afir- 
miranja svoga stava nije nešto akcidentalno, nego je bitno za 
opstanak duha. U isti mah, međutim, takvo slobodno opredje- 
ljenje jednoga imperativno zahtijeva i slobodu drugoga, različi- 
tog stava, bez ičijeg posredovanja, kao argumentirano zauzima- 
nje stava o svemu na bojištu mišljenja. 


Moment pak, koji treba naročito istaći kao pretpostavku slobo- 
dnog intelektualnog stvaranja jest i pravilno funkcioniranje javnih 
institucija, društvenih i intelektualnih, kao momenata posredo- 
vanja individualnog i općenitog u sistemu socijalističke demo- 
kracije. Nije dostatna neka apstraktna mogućnost tih institu- 
cija, već njihova svagdašnja zbiljnost. Npr. pravo i sloboda kri- 
tike, kako tako opstoji u intelektualnoj sferi, premda ipak 
ima umjetničkih veličina koje još nitko nije — kako bi kriti- 
čari rekli — dostojno »opalio«. Postoji li takva sloboda i u dru- 
gim sferama, i do kojeg stupnja ona dopire? Kada se u nas za- 

uzima stav, obično se uvijek malo pričeka i na kraju kaže »da«: 
ima li mogućnosti da se kaže i »ne«? Ima, ali se ipak ne kaže! 
No, ako se dijalektika proklamira kao princip svega, onda valja 
započeti od sama sebe i upitati: zašto smo tako nedijalektički 
pozitivni? U intelektualnoj sferi to vrijedi isto tako kao i u 
drugima, možda još i više, premda je samo djelomično realizi- 
rano. Intelektualna sloboda, međutim, kržlja bez takve negativ- 
nosti. Sva prava građana kao realiziranje političke volje zajed. 
nice treba da budu uklopljena u takav sistem institucija. O po- 
zitivnim institucijama se u nas obično govori suviše jednostrano 
i predbacuje im se da sputavaju slobodu. Naprotiv, nama se 
čini da načelno dobre institucije doduše omogućuju slobodu, 
ali same po sebi bez našega učešća još ništa ne realiziraju. To 
je razlog zašto smatramo da demokratsko funkcioniranje svih 
naših institucija predstavlja jedini put realizacije slobode duha. 
Inače, politika postaje optativna, a svako se intelektualno djelo- 
vanje pretvara u pusto moraliziranje. 

Valja se također lišiti iluzija o tzv. »utjecajima sa strane« 
kao da nitko nema svojega stava te a priori ima krivo ako misli 
drugačije od nas, jer i to tvori fundamentalnu pretpostavku 
za formiranje vlastitoga mnjenja. Kada se u nas neki stavovi 
proglašavaju diskvalificiranim, jer su tobože zauzeti »pod stra- 
nim utjecajem«, onda je to oportunistička linija manjeg otpo- 
ra i lijenost mišljenja, koje traži najlakši izgovor da bi sebe 
opravdalo. Upravo takvo prebacivanje (po Freudu) otkriva in- 
timnu nelagodu onih koji se tobože indigniraju nevlastitošću 
tuđih stavova, jer time prikrivaju ništa manje nego to da baš 
oni nemaju vlastitoga stava i odista stoje pod »utjecajem sa 
strane«: govoreći neprestano o tome oni hine vlastitost, premda 
u tome ne uspijevaju. Povrh toga, nekome se napr. mnogo svi- 
đa Picasso ili T.S. Eliot, nekome se pak sviđaju praktičnije 
stvari. Za svakoga možemo reći da bira prema svom ukusu. No 
ako se nekome više sviđa Picasso ili T.S. Eliot, a drugome više 
»Jaguar« ili »Mercedes«, može se upitati čiji je ukus bolji i 
koji je od njih pod jačim »stranim utjecajem«, premda takva 
diskusija nikamo ne vodi. 

Postoji danas i nešto što neki nazivaju prosvjetiteljskom ulo- 
gom inteligencije, ukoliko je ona moguća; no svako defetišizira- 
nje tabu-a nesumnjivo pretpostavlja ne samo prosvjetitelja nego 
i onoga koji može da bude prosvijećen. Tako je već bilo za So- 
krata i prosvijećenog apsolutizma, a nema razloga sumnjati da 
ikada može biti drugačije. Inteligencija nastoji djelovati na 
druge ljude tako da svi teže prema višim spoznajama 1 osjeća- 
jima, te u krajnjoj liniji tako teži da prevlada samu se 
be. Ali ona ne može biti prevladana kao grupa, sloj, ili »elita 
duha«, tako da se rastvori u prosjeku mase, rastopi u bezlič- 
nosti, ili da beskrajno čeka dok svi ne postanu pametni. 

Na kraju, moramo reći: pravi intelektualci niti su pokvare- 
ni, niti su prikrivena opozicija, što im se često licemjerno im- 

putira, jer inače ne bi bilo povike na njih da nešto javno kri- 
tiziraju što »nije zgodno«. Intelektualci vjerojatno ne žele da 
neki samozvani svemudraci budu oni koji umjesto svih odlučuju, 
bilo da sole pamet pjesnicima o čemu treba pjevati, filozofima 
o čemu treba da misle, jer to nije ni posao razboritih ljudi, 
nije dostojno autoriteta njihove ličnosti. 

Ima dva načina ukidanja povijesti na taj način da se ona 
apsolutizira. Jedan je stari pokušaj bio Platonov, drugi, nama 
bliže u sjećanju, učinio je Staljin. Prvi je način, naime, taj da 
filozofi postanu vladari, drugi je taj da vladari postanu filozofi. 
Nijedan od tih načina ne valja, niti je bitno moguć, i zato oba 
moraju propasti. Stoga vjerujemo da se Platonov ideal nikada 
neće i ne može realizirati, pa i ne treba da se realizira zato 
što političari prema svojoj prirodi ne mogu i neće postati filo- 
zofi, inače ne bi mogli da budu dobri političari. I obratno, isto 
tako intelektualci neće i ne mogu djelovati kao političari, jer 
to ne umiju da budu, a time bi i završila njihova duhovna misi- 
ja u svijetu. Njihov je posao da budu kritička savjest i svijest 
svojega vremena, a ne da izvršavaju ideje. Ali se intelektualci 
i političari moraju međusobno prijateljski razgovarati i prepi- 
rati, pa se čak u obostranom interesu i sporazumijevati. I to zato 
što, prema riječima najvećeg socijalista, srce oslobođenja čo- 
vjeka — proletarijat — ne može kucati bez glave, bez glave 
koja misli — filozofije. Utoliko više što bi u vrijeme univerzal- 
nog konformizma odista trebalo zapitati: nije li možda, ili što 
onda ako je od proletarijata u starom smislu riječi najviše os- 
talo utjelovljeno baš u današnjoj inteligenciji? 

SOCIJALIZAM I PROBLEM ALIJENACIJE 
Predrag Vranicki 


I 

Marksizam kao najznačajnija teorija o čovjeku i historiji i 
kao najznačajnija kritika svih mogućih mitova i mistifikacija 
proizveo je u svojoj ne dugoj historiji i sam mitove i mistifikaci- 
je. Jedan od tih je i stav da je teorija alijenacije idealistička i 
hegelijanski ostatak u marksizmu i da je alijenacija, otuđenje 
čovjeka, inkompatibilna sa socijalizmom. 

Time se marksizam u određenom periodu lišavao jedne di- 
menzije koja sačinjava njegovu bit. Teorija alijenacije nosi u sebi 
fundamentalnu preokupaciju marksizma — humanističku, te se 
kroz problem alijenacije drugačije i dublje sagledavaju odre- 
đeni procesi kako u kapitalizmu tako i u socijalizmu. 

Ona omogućava cjelovitije sagledavanje historijskog procesa 
oslobađanja čovjeka i daje teorijske mogućnosti da se ne zapa- 
da u jednostrane ekonomizme, tehnicizme i sl. 

Međutim, i sam fenomen alijenacije je veoma kompleksan 
i nedovoljno proučen. Pred filozofskom i sociološkom analizom 
stoji još niz problema: šta sve obuhvaća taj pojam, koja je nje- 
gova kategorijalna struktura, kakva je dinamika alijenacije to- 
kom historije, kakvu funkciju isti oblici alijenacije imaju u raz- 
nim periodima, je li proces prevladavanja alijenacije kontinuiran 
i unilateralan itd. Osta.ljajući po strani sva ova pitanja potreb- 
no je potcrtati onaj moment koji smatram u pojmu alijenacije 
bitnim: dok su s jedne strane cjelokupna ljudska historija i sve 
historijske tvorevine (država, kultura, religija itd.) čovjekovo 
djelo, izraz njegovih vlastitih mogućnosti i moći, — čovjek je 
egzistirao samo tako što je odvajao (zašto i kako — drugo je 
pitanje) te vlastite moći od sebe i nalazio ih suprotstavljene nje- 
mu samom kao određene materijalne, socijalne ili ideološke sile. 

Dokle god dakle čovjekovo vlastito djelo postoji kao njemu 
spoljašnje (politička sfera, religiozna, tržište, novac itd.) i kao 
takvo mu se suprotstavlja kao vlast nad njim — imamo fenomen 
alijenacije. Čovjekov svijet je dosad bio uvijek podvojeni svijet. U 
toj podvojenosti, čovjek, stvaralac historije, bio je pretežno histo- 


228 


rijski nemoćan, obespravljen i ponižen. Historija je do danas 
permanentno nasilje nad čovjekom. 

Međutim, svaka forma alijenacije ima određeni historijski 
sadržaj i funkciju, te se ne može identično ocjenjivati. Isto tako 
je dosad jedna forma otuđenja bila prevladavana drugom for- 
mom. Određena situacija alijenacije postaje nepodnošljivom tek 
kad se stvaraju nove mogućnosti razvoja ljudskih snaga i odnosa. 
Bez obzira dakle što se ljudski progres vršio uvijek u okvirima 
raznih formi alijenacije, jedne forme su ipak više omogućavale 
razvoj čovjeka kao polivalentnog bića, omogućavale daljnje kre- 
iranje bogatstva ljudskog bića i dokidale razna socijalna ograni- 
čenja koja su sputavala slobodnije historijsko kretanje čovjeka. 


Određene forme alijenacije, prema tome, u određenim histo- 
rijskim uvjetima, imale su i historijski progresivno značenje. 
Kada se tokom tog razvoja otvaraju nove historijske perspektive 
i za oslobađanje čovjeka nekih oblika otuđenja — stare forme 
alijenacije postaju nepodnošljive. To ne znači da neke od tih 
formi u tom procesu i sasvim, ne iščezavaju (na pr. robovska za- 
visnost, razne forme ideoloških alijenacija). 


Historijski, dosadašnji proces je isto tako proces stvaranja 
raznih formi alijenacije, kao što je i proces dezalijenacije. Taj 
proces se očituje u sve većem akcentu koji se daje samom čovje- 
ku, u okretanju prema ljudskom, a ne onostranom, političkoj si- 
li itd. Snažniji procesi dezalijenacije bit će upravo onda, kada ta 
okrenutost, usmjerenost čovjeka prema čovjeku i njegovu stva- 
ralaštvu bude primarna i bitna i kada kao takvi udruženi ljudi 
budu regulirali svoje odnose među sobom i prirodom. 


Alijenirane historijske situacije nisu samo  pretpostavljale 
čovjekovu podvojenost, nego su bitno karakterizirane i odvoje- 
nošću čovjeka od čovjeka, njegovim neprijateljstvom: klasnim, 
rasnim, nacionalnim i raznim drugim. Ti antagonizmi doveli su 
suvremenog čovjeka do ruba njegove egzistencije. I tek stravič- 
na perspektiva njegova samouništenja počela je da djeluje u 
smislu prevladavanja svih onih uskogrudnih i anahroničkih kon- 
sekvencija suvremenog alijeniranog svijeta. 


Socijalizam i bitni njegov smisao proizlaze iz takve historij- 
ske baštine, kao i iz određene historijske strukture nazvanc 
građanskim (buržoaskim) društvom. Nije ovdje mjesto da se 
analiziraju sve velike tekovine toga društva koje su značajan 
akvizit čovjekova stvaralaštva. Isto tako ni da se analiziraju sve 
njegove ograničenosti. Od Marxa do danas to je učinjeno toliko 
puta što bolje, što slabije. Ali, da bismo razumjeli osnove i his- 
torijske tradicije s kojih suvremeni socijalizam polazi, neophod- 
no je spomenuti barem one karakteristike građanskog društva 
po kojima ono više ne odgovara suvremenim čovjekovim zahtje- 
vima i mogućnostima. : 

Buržoasko društvo je razvoj čovjeka dovelo do neslućenih 
visina. Ali samo time što ga je unutar najamnog odnosa pretvo- 

rilo u dio svemoćnog stroja. Klasično društvo robne proizvodnje 
pretvorilo je sve u robu, stvar. Radnik u njemu prodaje radnu 
snagu kao i svaki drugi ono čime raspolaže: robu, um ideje, spe- 
cijalnosti, tijelo ili talent. Ako je čitavo društvo jedan kupopro- 
dajni odnos, ako je čovjek postao statistička brojka, ako se na 
njega gleda kao na dio jednog mehanizma — onda je jasno da 
ti odnosi gube osnovne crte humanosti. Ako je u običnom životu 
čovjek postao samo roba koja proizvodi druge robe, dio mehaniz. 
ma koji stvara vrijednosti — on isto tako lako postaje i dio meha. 
nizma koji u drugom čovjeku ili naciji vidi neprijatelja. 
Alijenacija njegova svakidašnjeg života samo je osnova i izvor 
svih drugih [formi alijeniranosti suvremenog čovjeka. Kao što 
mu se vlasnik roba i čitav tehnokratski mehanizam suprotstav- 
lja kao sila koja uvjetuje njegov rad i egzistenciju, tako se i roba 
koju proizvodi suprotstavlja ili kao moć ili kao izazov. Fetišizam 
robe je već davno poznati fenomen, kao i niz njegovih konsekven. 
cija. Pa ako najsuvremeniji procesi buržoaskog društva, svojom 
naučnom i etatističkom organizacijom uspijevaju da ublaže 
krajnje konsekvencije tog mehanizma tržišta, roba dobiva sve 
veću magičnu moć. Čovjeku izgleda da posjedovanje određenih 
roba mijenja njegove kvalitete čovjeka, da bogatstvo robom oz. 
načava ujedno obogaćenje ljudskog bića. Čovjek postaje sav us- 
mjeren prema toj spoljašnosti, što samo pokazuje da sebe ustva- 
ri osiromašuje. Filozofsko gledanje na razvoj ljudskosti ne mo- 
že naravno da apstrahira od tih potreba; ali ono zna isto tako 
da one nisu bitne pretpostavke niti dovoljne same sebi. 
Postvarenost čovjeka, kao jedna od bitnih formi alijenacije 
čovjeka građanskog društva, dehumanizira i niz njegovih osta- 
lih odnosa. Ako se političko-tehnokratski mehanizam odnosi pre- 
ma čovjeku kao prema stvari, te se njegova aktivna uloga svodi 
na brigu za blagostanjem ili političkim glasanjem, onda se i čov- 
jek odnosi prema drugom čovjeku kao prema stvari. Krajnji | 
drastični oblici nehumanosti posljednjih tridesetak godina samo 
su logične konsekvencije jednog primarnijeg i osnovnijeg odnosa. 
Polivalentnost ljudskog bića u tom krajnje postvarenom 1 
parcijaliziranom odnosu biva toliko osakaćena, da sam radni 
proces postaje nesnošljiv. Svi napori psihologa i sociologa da 
riješe tu bezličnu situaciju modernog čovjeka, uz sva poboljšanja 
doživljavaju poraze. Svi ti napori samo su korisni palijativi, jer 
problem nije prvenstveno psihološki ili tehnološki, nego filozof- 
sko-historijski. ' 
Mehanizirani odnosi tehničkog doba proizvode nužno niz 
drugih mehanizama za njegovo održavanje. Mitovi i mistifikaci- 
je, politički, ekonomski, nacionalni, rasni i dr. pokazuju se mno- 
go djelotvornijim od tradicionalno-religioznih. Svaka mistifikacija 
bila je dosad izraz određene čovjekove nemoći: ili: pred nekim 
prirodnim objektom ili nekom historijskom instancijom. 
Čovjek može biti više ili manje svjestan svoje alijeniranosti, 
ali krajnji je rezultat podvajanje njegove ličnosti, formiranje 

homo duplexa. Kao čovjek ne osjeća se dijelom jedne šire za- 
jednice, kao oficijelno biće ne osjeća se čovjekom. I ova već 
poznata karakteristika alijeniranog čovjeka ima najtragičnije 
konsekvencije na planu ljudskih odnosa. 


II 


Ako je suvremeno društvo privatnog vlasništva i najamnog 
odnosa karakterizirano tim momentima, a historija ovih pos- 
ljednjih stoljeća nebrojeno puta to potvrđuje (razne vrste rato- 
va, ekonomske krize, logori, plinske komore itd.) — smisao bor- 
be za prevladavanje takvog stanja jest i smisao borbe za soci- 
jalizam. 

Nekada se, barem u širim razmjerima, pitanje socijalizma 
postavljalo jednostavnije i izgledalo je jednostavnije. Danas, na- 
kon mnogih pa i tragičnih iskustava, problem socijalizma mora 
biti sagledavan prvenstveno u tim filozofsko-sociološkim hori- 
zontima. Često se smatralo da su politička revolucija i revolu- 
cionarna vlast dovoljne garancije oslobođenja čovjeka ne samo 
od najamnog odnosa, nego i svih ostalih oblika alijenacije. Prob- 
lem alijenacije postao je tako bespredmetan, te se na pr. tokom 
decenija staljinizma taj pojam nije uopće ni pojavio u teoret- 
skim raspravama. Pa čak i danas mnogi teoretičari socijalizma 
smatraju da je alijenacija inkompatibilna sa socijalizmom, kao 
da je socijalizam prirodnosimun od takvih deformantnih oblika. 


Historijska iskustva pokazuju sasvim drugu sliku. Ona su 
uvelike raspršila mnoge iluzije i mitove, a staljinizam kao odre- 
đeni period i koncepcija jest razdoblje i domena takvih mitova. 


Staljinizam nije shvatio da se nakon političke revolucije (kad 
ona postoji) glavno tek treba izvršiti. Tj. treba stvarati perma- 
nentno takve društvene oblike odnosa koji će voditi stalnom 
oslobađanju čovjeka i kreiranju nove historijske ličnosti. Jed- 
nom riječi ostvarivati najdublje zasade filozofske humanističke 
misli. A za to ostvarivanje treba biti načistu s tim da socijalizam 
nastavlja na niz alijenantnih oblika koje on ne može niti odjed- 
nom dokinuti niti preskočiti: na državu, klase, partiju, nacije, 
birokraciju, religiju, robnu proizvodnju, tržište itd. bez obzira 
što u jednom stvarnom socijalističkom razvoju ti oblici moraju 
dobivati i druge predznake i značenja i imati, kako ćemo vidjeti, 
i drugu ulogu. 


Ali, samim tim što oni postoje, određene strane tih alijenan- 
tnih oblika mogu se (ali ne moraju) ispoljiti i na najnegativniji 
.način. Dokle god čovjek u bilo kojem sistemu pa tako i u socija- 
lizmu svoju moć ostvaruje, osjeća i doživljava kao moć od njega 
' odvojenih instancija, postoji mogućnost da te instancije i vrše 
stvarnu silu nad njim i da ga sprečavaju u slobodnim historijskim 
kreacijama koje bi trebale da budu primjerene stupnju suvre- 

' menog čovjekova razvoja. 

Zato, nasuprot tezi o bespredmetnosti problema alijenacije u 
socijalizmu, moramo najodlučnije postaviti tezu da je problem 
dlijenacije centralno pitanje socijalizma. 


Ovo pitanje nije moglo biti centralno pitanje buržoaskog druš- 
tva iz jednostavnog razloga što to društvo nije imalo niti ima kao 
osnovni historijski zadatak oslobođenje čovjeka od svih spome- 
nutih formi alijenacije. Ono je svoj historijski zadatak izvršilo 
prevladavanjem feudalnih oblika zavisnosti i podređenosti i 
razvijanjem određenih formi demokratizma koji u ekonomskoj 
demokraciji imaju svoju granicu. Tamo gdje se unutar građan. 
skog društva nastoje prevladati određene negativne konsekven- 
cije buržoaskog privatnog vlasništva, tamo i to vlasništvo, pa 
prema tome i kasični buržoaski poredak, ustupaju mjesto etatis- 
tičkim tendencijama i zahvatima u te odnose. Građansko društvo 
nije imalo, niti je moglo imati historijski zadatak — dokidanje 
ekonomske i političke, a time i ideološke vlasti. Njen osnovni za- 
datak je bio funkcioniranje te vlasti, a ne njeno dokidanje, učvrš- 
ćenje vladajuće klase, a ne njeno dokidanje, odvajanje vlasti od 
naroda, a ne pretvaranje naroda u »vlast«. Građansko društvo je 
par excellence političko društvo gdje je »političko« sinonim za 
vlast određene grupacije nad drugom. 


Socijalizam ne može prema tome da počiva na onim katego- 
rijama koje su bitne kategorije građanskog društva. Pa kako 
je njegov zadatak prevladavanje tih oblika čovjekova postojanja 
unutar kojih čovjek egzistira kao otuđeno biće — dokidanje 
alijenantnih formi njegova društvenog života postaje njegov 
centralni problem. 

Ako se problem socijalizma tako ne shvati, krajnji rezultat 
može da bude i dovođenje političkih formi do paroksizma, a time 
i do osjetnih oblika dehumanizacije. 


Staljinizam je tipičan primjer nesagledavanja bitnih prob- 
lema socijalizma. Historijska činjenica je da je staljinizam zna- 
čio povjerenje i jačanje upravo onih formi društvenog života 
koje označavaju razne vidove čovjekove alijenacije, onih formi 
koje su direktno naslijeđene od bivših klasnih društava. Umjesto 
da je povjerenje dao čovjeku — historijskom kreatoru samog 
društvenog života — staljinizam je to povjerenje i glavnu ulogu 
u formiranju i razvoju zajednice dao državi i raznim transmisi- 
jama. 


Gubeći iz svog misaonog horizonta pravi smisao socijalistič- 
kog preobražaja, to jest napor da se postepeno dokida sistem 
političkog društva, pa prema tome i oblici ekonomske i političke 
alijenacije — staljinizam je označavao dovođenje tog političkog 
društva do krajnjih konsekvencija i moći. A svemoć političkog, 
državnog aparata nužno je morala imati svoju drugu stranu: po- 
svemašnju nemoć individuuma, čovjeka, ličnosti. Upravo one 
instancije u kojoj leži i smisao ovog radikalnog historijskog na- 
pora. 

Ako je čovjek-proizvođač u takvom sistemu ne samo sveopćeg 
državnog planiranja, nego i raspolaganja viškom vrijednosti od 
strane države bio dakle u potpunosti lišen učestvovanja u rukovo- 
đenju proizvodnjom i raspodjeli proizvoda — onda je ponovo 
dospio u alijenantni odnos najamnog rada. Samo što je u ovom 
slučaju kapitalistički monopol zamijenio sveopći monopol — dr- 
žava. Marksistička ideja o planiranoj proizvodnji nasuprot ka- 
pitalističkoj anarhiji pretvorila se u svoju suprotnost: čovjek- 
proizvođač, jer nije postao i sam planer, postao je dio plana, tj. 
isplaniran. Da su se kod toga manifestirale i mnoge druge karak- 
teristike otuđenog rada, o tom ne treba mnogo trošiti riječi. 

Umjesto da prevladava tu fundamentalnu karakteristiku gra- 
đanskog, političkog društva — najamni rad i odnos — iz kojeg 
potječu i sve ostale deformacije tog društva — socijalizam u svo- 
joj staljinističkoj fazi razvoja ostvario je nove oblike tog odnosa. 
Problem ekonomske alijenacije, a time i političke, nije dakle 
prestao nego tek postao njegov stvarni, životni problem. 

Sasvim je razumljivo da je ova historijska iluzija — da je 
u takvom odnosu ostvaren socijalizam (kao prva faza komuniz- 
ma) — nužno rađala i niz drugih mitova i mistifikacija. Ne treba 
zaboraviti da je mistifikacija iedan od osnovnih oblika ideološ- 
ke alijenacije. Kao i svaki oblik alijenacije ni nju ne treba ne- 
historijski, apstraktno shvatiti. U određenim razdobljima primi- 
tivne svijesti i niskog stupnja društvenog razvitka — čovjek je 
mogao voditi izvjesne borbe i kretati se naprijed samo uz pomoć 
takvih, alijenatnih oblika svoje svijesti. O njima je često ovisila 
i njegova egzistencija. Ali, ako se čovječanstvo moglo nekad 


Tako je sam socijalizam, apsolutizirajući političku sferu ži- 
vota, proizveo niz mistifikacija, pokazujući još jednom da prob- 
lem alijenacije nije samom političkom revolucijom ili socijalistič- 
kom vlasti prestao postojati. 


Jedan od tih mitova jest već spomenuti mit o socijalističkoj 
državi kao osnovnoj snazi i poluzi socijalističkog kretanja. Kako 
državu sačinjava u prvom redu određeni aparat, taj stav je eo 
ipso uzvisivao političku instanciju. Umjesto da se radni čovjek 
prizna osnovnim akterom tog novog historijskog preobražaja, 
opet mu se suprotstavila jedna za njega u krajnjoj liniji nedo- 
kučiva instancija, koja je upravljala svim sferama njegova života. 
Time je bila dana osnova za razvoj birokracije i svih birokratskih 
pretenzija i mistifikacija. Od mita da je problem slobode riješen 
time što je ta država dokinula buržoaziju i da država radničke 

klase nije određena sila koja može, u određenim uvjetima, da 
postane sila nad samom tom klasom, pa do primitivnog kulta vo- 
deće ličnosti. Područje etatističke arbitraže ne postaju samo po- 
litički i ekonomski procesi i odnosi, nego i svi ostali: naučni, filo- 
zofski, umjetnički. Dok su nekad filozofija i nauka bile ancillae 
teologije, u ovom slučaju sve te sfere postaju ancillae politike. 


Kult ličnosti i svi ostali alijenantni oblici nisu dakle samo 
akcidencije, nego izrazi određene strukture koja počiva na kon- 
cepciji o socijalizmu kao apsorbiranju svih sfera u državi. Ta 
koncepcija je u staljinskoj praksi i teoriji kulminirala u tezi o 
»izgrađenom socijalizmu«, kada je dostignut stepen predomina- 
cije državnog vlasništva i državne arbitraže.! 


Ta ideološka opčinjenost administrativnim i birokratskim, 
dakle tehnokratskim, postavila je veoma visoki stupanj jednog 
alijenantnog odnosa kao vrhovni teoretski kredo. Nije se vidjelo 
da je davanje tako velike slobode političkoj instanciji nužno zna- 
čilo, i u praksi se to pokazalo, smanjivanje realne slobode osta- 
lim instancijama: radnim, znanstvenim i drugim. Nije se vidjelo 
da smisao socijalizma ne može da bude u tome da alijenantne o- 
blike građanskog društva dovede do još veće moći i krajnosti. 
Da dokidanje tih alijenantnih oblika nužno pretpostavlja stva- 
ranje nekih novih odnosa koji će permanentno — u suprotnosti- 
ma i protivurječnostima s tim tradicionalnim oblicima — prev- 
ladavati sve te forme vlasti i sile koje socijalizam nasljeđuje. Da 
je socijalizam prema tome jedno protivurječno kretanje i raz- 
vijanje tih novih odnosa koji sve više omogućuju da radni čov- 
jek dođe do riječi u upravljanju i organiziranju svoga života. Da je 
socijalizam prema tome stvarno prelazno društvo koje znači pre- 
vladavanje naslijeđenog političkog društva i simultano ostva- 
rivanje nepolitičkog, takvih formi upravljanja koje više neće ima- 
ti politički karakter. Socijalizam se dakle ne može izgraditi na po- 
litičkim formama koje su historijsko naslijeđe klasnih društava, 
kao što se ne može još ni na potpuno novim, jer stare forme 
mogu još persistirati i u pravilnom razvoju čak vršiti, do izvjes- 
ne granice, i progresivnu ulogu. 


Teza o izgrađenom socijalizmu je dakle  contradictio in 
adjecto, jer se ne može izgraditi nešto što je u stalnom trans- 
formacionom procesu. Na starim političkim oblicima (državi, 
partiji, birokraciji) to je nemoguće, zbog već navedenih konse- 
kvencija; na novim je još nemoguće, jer se ne mogu odjednom 
dokinuti stari oblici. Socijalizam je dakle cjelokupna ta prva 
faza komunizma u kojoj se ti protivurječni procesi odvijaju, 
a potpuna prevlast novih oblika znači već historijsko prevladava- 
nje te prve faze. 


I! Vidi o ovom problemu u moioj raspravi »Marginalije o humanizmu«. 

III 


Problem alijenacije za socijalizam je dakle od vitalne i his- 
iorijske važnosti ne samo zbog toga što je praksa pokazala da su 
mogući i mnogi deformantni oblici alijenacije u socija- 
lizmu, nego i zbog toga što socijalizam mora da nastavlja na razne 
društvene oblike koji predstavljaju po sebi razne forme čovjeko- 
va otuđenja. Uz to, kako ćemo vidjeti, sam nivo ekonomskog i 
kulturnog razvitka uvjetuje u suvremenom društvu i razne druge 
oblike alijenacije kojih se socijalizam također ne može odjednom 
riješiti. Pojavljivanje socijalizma na svjetskoj pozornici nije i po- 
javljivanje čarobnog štapića koji sva zla pretvara u dobra i rje- 
šava odjednom sve ljudske probleme. 

Ovdje nije mjesto da se dokazuje zašto se ne može u počet- 
nom stadiju socijalizma odjednom dokinuti država i ostale po- 
litičke institucije. Argumenti su za ovo već davno poznati. Ali, iz 
svega dosadašnjeg slijedi da ovi oblici, ako se želi ostvarivati his- 
torijski smisao socijalizma, ne mogu postati apsolutna strana 
društva. 

Ako se želi bitnije doprinijeti čovjekovu oslobađanju, Lj. pre- 
vladavanju raznih oblika alijenacije, socijalizam mora osnovni 
akcent staviti na čovjeka, i slobodnu ličnost pretpostaviti kao u- 
vjet slobode društva. Ne samo u teoriji, nego i u praksi. A to 
znači permanentno ostvarivanje takvih odnosa koji radnom 
čovjeku sve više omogućuju da upravlja samim sobom, svojim 
radnim procesom, u ekonomici, kulturi, prosvjeti i svim ostalim 
»sektorima« društvenog života. Suprotnost apsolutizacije politič- 
kog faktora jest jačanje opće-društvenog, moći cjelokupne za- 
jednice, a ne samo njenog političkog dijela. Druga strana log 
društvenog upravljanja (u formi radničkih i raznih drugih sav- 
jeta) jest slabljenje i odumiranje države kao sile nad čovjekom. 


Pred ovim se činjenicama ne smiju zatvarati oči. Niti pred tim 
da socijalizam nije nikakav mistični skok iz alijeniranog društva 
u dezalijenirano, da on naprotiv nastavlja novi historijski pro- 
ces također u određenim formama koje su alijenantne, ali isto 
tako niti pred tim da je njegov upravo historijski smisao i za- 
datak prevladavanje, a ne jačanje tih formi. 

S obzirom na suvremeni nivo čovjekova razvoja, bez obzira 
o kojim se zemljama radi, socijalizam je također hijerarhizirano 


*) U jugoslavenskoj terminologiji ove forme upravljanja zovu se »druš“ 
tveno samoupravljanje« i svakako pokazuju niz specifičnosti koje su ka- 
rakteristične za jugoslavensko društvo. Mnoge raspre oko problema odu- 
miranja države pokazuju samo da se bit problema ne razumije. Ona može 
da »odumire« u nizu veoma značajnih funkcija (u ekonomici, kulturi) što 
označava dokidanje određenih formi alijenacije. Ali to ujedno ne znači da 
socijalističko društvo može, dokle god nisu riješeni internacionalni antago- 
nizmi, slabiti i dokidati svoje oružane snage. Zato se socijalizam i bori za 
koegzistenciju i opće razoružanje, jer bi prevladavanje tog historijskog 
anahronizma (vojske) bilo za čovjeka grandiozan korak u njegovu razvoju. 

društvo. S obzirom na taj moment, kao i na forme u kojima Se 
razvija, birokratizam je fenomen koji prati i socijalizam. Odre. 
đene hijerarhije svih sfera života uvijek teže da se što više osa. 
mostale nasuprot nižim. A to opet znači da je tendencija ka stva. 
ranju novih oblika alijenacije permanentni proces koji socijali- 
zam mora da potiskuje i prevladava. Socijalizam je dakle proces 
u kojem se razvoj samoupravnih formi prožimlje i suprotstavlja 
etatističkim i birokratskim tendencijama. To nije dakle nikakav 
linearan proces bez konflikata, nego pravi dijalektički protivu. 
rječan proces. Političke forme u kojima se i socijalizam odvija 
u biti određeni oblici alijenacije, jesu do kraja pozitivne i histo- 
rijski progresivne samo u tom slučaju ako rade i na svom vlas- 
titom odumiranju i dokidanju. 

Paradoksalno to može izgledati, ali upravo i preko raznih for- 
mi alijenacije, kao i dezalijenantnih formi, socijalističke sna- 
ge vrše proces dezalijenacije. Ovo je jedan svojevrstan, potpuno 
nov, originalan i duboko humani proces i historijski 
zadatak. Dok je dosad svaka vlast težila da sebe učini 
apsolutnom i vječnom — socijalističke snage koriste svoju vlast 
za postepeno dokidanje nje same. 

Zato je u dosadašnjem razvoju socijalizma, u onim slučaje- 
vima gdje su komunističke partije (ili slične) bile avangardni od- 
redi socijalističkih snaga — problem države i partije bilo jedno 
od centralnih pitanja. 

Bit problema kod toga nije u višepartijnosti, jer to ovisi o 
historijskim okolnostima. Bit je u stalnom razvoju takvih demo- 
kratskih procesa, koji će neposrednog proizvođača učiniti stvar- 
nim ekonomskim subjektom, političke forme sve više transfor- 
mirati u općedruštvene, a kulturno-naučnu kreaciju shvatiti pri- 
marno kao bitni vid slobodne kreacije čovjekove. 

Pragmatičko-instrumentalne koncepcije staljinizma svele su 
osnovna područja kulture na oruđa političke borbe i određenih 
ciljeva. Umjesto da bude ravnopravni sudionik u stvaranju novih 
odnosa, humanije i svestranije ličnosti — najviši izrazi ljudske 
kreativnosti postali su transmisije, poluge, što je eo ipso sputava- 
lo njihovu samostalnost, izvornost, slobodu traženja, uspjeha i 
promašaja — bez čega niti jedno kulturno stvaralaštvo ne može 
postojati. 

Socijalizam, gledan s ovog filozofsko-sociološkog aspekta, 
čitav je jedan historijski period i proces prevladavanja dosadaš- 
njih osnovnih formi alijenacije čovjeka. 

Socijalizam se dosad počeo razvijati u slabije razvijenim zem- 
ljama te je izgledalo kao da je podizanje proizvodnje i industrij- 
ski razvilak prvenstveni njegov zadatak. To je samo jedna stra- 
na problema tih zemalja, svakidašnja stvarnost i briga, bez čega 
se više forme ljudskih odnosa naravno ne mogu izgraditi. Ali, 
sam po sebi to nije specifično socijalistički problem, jer je po- 
dizanje proizvodnje isto tako i zakonitost kapitalizma. Bitni 
problem socijalizma nalazi se u domeni problematike društve- 


nih odnosa. Ne potcjenjujući značenje ekonomskog momienta,; 
znači i kulturnog, — bez simultanih dubokih socijalnih trans- 
formacija u smislu šamoupravnosti čovjeka, ove mjere ne po- 
gađaju svoju historijsku metu. 

S obzirom na kompleksnost unutrašnjih i međunarodnih si- 
tuacija i utjecaja u početnim fazama razvoja nisu međutim ni 
ove forme samoupravljanja, u osnovi dezalijenantne forme, po 
sebi apsolutne. Pa kao što politički oblici sami po sebi tendira- 
ju razvoju birokratizma i dominaciji političkog, tako se isto na 
planu samoupravnosti mogu javljati razni oblici partikularizma, 
lokalizma i učahurenosti što je također određeni oblik alijenacije. 
Upravo zato je od tolike važnosti djelatnost najprogresivnijih 
snaga socijalizma u pravcu prevladavanja i birokratizma i lo- 
kalizma i ostalih deformantnih oblika. Ovo je i osnovni smisao 
djelatnosti socijalističkih i komunističkih partija i saveza gdje 
oni postoje ili drugih snaga koje iz zamjenjuju. 


S obzirom na problem partije, suvremena historija je izbacila 
niz novih procesa i oblika koji su i korigirali i nadopunili mark- 
sističke koncepcije. Bitna Marxova koncepcija o radničkoj klasi, 
njenoj partiji kao avangardi i diktaturi proletarijata kao politič- 
koj formi prelaznog perioda — pokazala se preuska. Naime, ta- 
mo gdje je proletarijat sa svojim saveznicima bio osnova revolu- 
zionarnog procesa, ti oblici su potvrdili dalekovidnost Marxovih 
analiza. Međutim, najnovija historija je izbacila na površinu niz 
revolucionarnih procesa (naročito u kolonijalnim zemljama) na 
čijem čelu su se nalazile druge snage, pri čemu minoritetna rad- 
nička klasa i njena partija nije odigravala gotovo nikakvu zna- 
*ajniju ulogu. Inauguriranje socijalističkih procesa od strane 
tih revolucionarnih snaga nužno je izbacilo nove forme i prela- 
zne situacije koje dosad nisu bile poznate ni teorijski definirane, 


Isto tako se različiti procesi odvijaju u mnogim najrazvijeni- 
jim zemljama u kojima je promijenjeni položaj radničke kla- 
se, barem za ovaj historijski period, političku revoluciju metnuo 
ad acta. Unutrašnje transformacije koje se danomice vrše u tim 
zemljama, ponajviše u pravcu državno-kapitalističkih odnosa _i 
struktura, svojevrsno određuju i politiku i ulogu socijalističkih 
radničkih partija ili organizacija u najširem smislu. 


Međutim, za nas je daleko odsudnije pitanje uloge najsvjesni- 
jih snaga socijalizma u našim i sličnim uvjetima. Iz dosadašnjih 
iskustava jasno se vidi da i ulogu partije treba historijski pro- 
matrati. Drugačiji je bio njen položaj i zadaci u periodu ilegalne 
borbe, drugačiji u periodu oružane revolucije, kao što se i tokom 
izgradnje socijalističkih odnosa također mijenja. Mogli bismo 
ukratko reći za ovaj treći period: od njena neposrednog učestvo- 
vanja u vlasti, što je u prvim danima organiziranja socijalizma i 
diktature proletarijata bilo neophodno, od »pokrivanja« svih 
važnijih punktova u organizaciji društva članovima i rukovodio- 
cima avangardne organizacije — proces mora ići u pravcu odva- 

janja partije od državne vlasti i u što širem oslanjanju na novog 
socijalističkog čovjeka s obzirom na vršenje najrazličitijih funk- 
cija u društvenom životu. 


U ovom pitanju inače, mislim, ne treba imati nikakvih iluzija. 1 
u najrazvijenijim zemljama ostaci barbarstva, primitivizma i feti. 
ške svijesti još su uvijek enormni. Apsolutizirati slobodnog poje. 
dinca u ovom historijskom periodu značilo bi zapadati u novi 
fetišizam. Organizacije najprogresivnijih i najsvjesnijih eleme. 
nata još su uvijek historijska nužnost. Ali — odgovoriti svom his. 
torijskom zadatku mogu samo onda, ako se ne pretvore u drugu 
stranu državno-političke vlasti, ako inauguriraju procese odumira. 
nja i same države i politike, a to znači ostvaruju i takav društve. 
ni položaj da mogu imati slobodan kritički odnos prema onim 
instancijama koje neposredno rukovode bilo kojim društvenim 
i ekonomskim procesima u zemlji. 


Partijske snage moraju na taj način postajati ona instancija 
koja će se najenergičnije suprotstavljati svim birokratskim defor- 
macijama socijalističke države, ali i raznim drugim lokalistič. 
kim negativnostima i deformacijama u najelementarnijim obli. 
cima društvene organizacije. 


Te snage moraju prema tome biti osnovna moralna snaga 
društva i kao takva ujedno vodeća. 


Kao što fenomen alijenacije može na tom političkom planu da 
ima najrazličitije oblike i intenzitete, alijenacija u socijalizmu 
nužno persistira i na drugim područjima društvenog života koji 
su slični u suvremenim razvijenim društvima uopće. Socijalizam 
još uvijek nije dokinuo proizvodnju roba, pa prema tome niti trži- 
šte, novac i sve one fetišizme koji se na ovom stupnju razvoja čov- 
ječanstva neminovno javljaju. Bez obzira na mogućnost mnogo 
jače intervencije od strane socijalističke države ili samog društva 
u cilju sprečavanja raznih deformacija koje proizlaze iz takve 
strukture i fenomena, magija tržišta i novca, hijerarhija položaja 
i vrijednosti moraju alijenantno djelovati na labilne strukture 
suvremenog čovjeka. Egocentrizmi, razni oblici iživljavanja, pod- 
vajanja ličnosti na oficijelnu i privatnu i razne druge moralne 
aberacije koje iz toga proizlaze samo su oblici alijenacije čovje- 
ka i u socijalizmu. Homo duplex, taj karakteristični fenomen su- 
vremene civilizacije, nije kao problem nestao u socijalizmu. Dje- 
lovanje spoljašnjeg, površnog, efemernog, u obliku standarda, 
prestiža ili samo površnih divertismana pratit će čitav transfor- 
macioni period socijalizma. Struktura i fizionomija suvremenog 
čovjeka u mnogo čemu je još primitivna, neizgrađena i optere- 
ćena raznim negativnostima prošlosti, pa prema tome 1 veoma 
labilna. Ne nalazeći stvarne sadržaje u sebi i svom kreativnom 
odnosu prema dubokim, historijskim problemima socijalizma 
mnogi bježe od samih sebe. Svoje životne sadržaje nalaze van 
sebe i u spoljašnjem, akcidentalnom, a ne u bitnim pitanjima 
svoje ličnosti i svoje zajednice. 

Isto tako i problematika moderne industrijske proizvodnje, 
koja je dovela do krajnjih specijalizacija i rasparčanosti rada, 
1 koja radnika otuđuje od takvog monotonog, nekreativnog i 
dosadnog rada, problem je i socijalizma. Razna palijativna sred- 
stva poslužit će naravno ublažavanju te situacije i u socijalizmu. 
Vleđutim, historijsko rješenje te situacije ne nalazi se ni u kakvim 
Jalijativima nego u onim mjerama koje socijalizam karakterizi- 
aju kao novi historijski oblik društvene organizacije rada, tj. dru- 
stvenih odnosa uopće. Dokidanje onih odnosa u kojima je radnik 
»trgnut od učestvovanja u cjelokupnoj organizaciji rada, proizvo- 
dnje, planirania i distribucije viška.rada conditio je sine qua non 
rješenja tog fundamentalnog problema suvremene civilizacije. 
Samoupravljanjem radnog čovjeka započinje proces dokidanja 
1najammnog odnosa, onog alijenantnog odnosa u kojem je čovjek 
Juko sredstvo. Pretvarajući se iz sredstva u aktivnog činioca, 
areokreće se i cjelokupna hijerarhija vrijednosti, mijenja se i 
struktura njegove ličnosti i njegov odnos prema radu i zajednici. 


Ali, samo ovaj moment nije dovoljan za definitivnije rješenje 
sjelokupne problematike. Sve većim ostvarivanjem društva u ko- 
me je okosnica samoupravnost čovjeka, permanentnim produb- 
ljivanjem prevladavanja političkih oblika njegove egzistencije, si- 
nultano se mora mijenjati i struktura proizvodnih snaga, uklju- 
*ujući tu i samog čovjeka. Perspektive koje pruža automatizacija 
| ostala dostignuća suvremene nauke, s radikalnim skraćenjem 
radnog dana i u krajnjoj instanciji prevladavanjem dosadašnje 
velike podjele rada na fizički i umni rad, proširit će se uz spome- 
nute transformacije socijalnih odnosa i područje čovjekove slo- 
bode. 


Međutim za kreativno korišćenje tog »slobodnog vremena« 
daljnja je pretpostavka i nova, polikulturna, kritička i historijski 
odgovorna ličnost. Ličnost koja za svoje jedinstvo s historijom 
ne treba nikakvih posrednika, nikakvih alijenantnih formi, ni 
političkih, ni religioznih ni bilo kakvih drugih. Ličnost čiji će 
horizonti biti mnogo više obrazovanje od današnjeg i koje će se 
nastavljati tokom čitavog njezinog života; čiji horizonti neće biti 
samo njezin rod, pleme, niti samo nacija. Zato je cjelokupni taj 
transformacioni period socijalizma razdoblje izgradnje nove hi- 
storijske ličnosti koja će u potpunosti postati svjesna svoje histo- 
rije kao svog vlastitog djela, te joj neće biti potrebne nikakve 
transcendencije da joj objasne njezinu egzistenciju i njen smisao. 

Zbog svega toga možemo još jednom zaključiti da alijenacija 
nije problem građanskog društva, jer ono može i egzistirati samo 
kao alijenirano. Alijenacija postaje centralni problem socijaliz- 
ma, jer on može postojati i razvijati se samo time što alijenaciju 
prevladava i dokida. 

SOCIJALIZAM I IDEOLOGIJA 
Erich Hahn 


Ovaj se prilog sastoji iz dva dijela, koji su međusobno usko 
povezani: Najprije se izlaže nekoliko misli o nekim aspektima sa- 
dašnjeg stanja diskusije o pojmu ideologije. Zatim se daje ne- 
koliko primjedbi o problemu prevladavanja ideologije kao is- 
krivljene svijesti (falsches Bewusstsein). 


] 

O kojim je aspektima riječ u diskusiji o ideologiji? 

S jedne strane mislimo ovdje na nastavljanje Mannheimove 
interpretacije u različitim, prije svega slijedećim oblicima: U- 
općavanje pojma ideologije u smislu iskrivljene svijesti na svaku 
društvenu svijest, na svako, uključivši i socijalističko mišljenje 
o društvenoj zbilji. Polazeći odatle niječe se mogućnost obrazo- 
vanja znanstveno zasnovane svijesti koja tačno odražava druš- 
tvenu zbilju. Napokon se u vezi s tim tvrdi, da je Marx pojam 
ideologije kao iskrivljene svijesti upotrebljavao za označavanje 
svojih shvaćanja o odnosu društvenog bitka i društvene svijesti 
uopće. . 

S druge se strane nastavlja na kritiku sociologije znanja. 
Ovaj se pravac u Zapadnoj Njemačkoj povezuje s imenima 
Horkheimera, Adornoa, Habermasa ili Lenka. On vrši temeljitu 
kritiku Mannheima i njegovih epigona, koja djelomično sadrži 
tačno predstavljanje odgovarajućih Marxovih i Engelsovih kon- 
cepcija. Ali taj je pravac nekonsekventan. ' 

Slijedeće primjedbe razumiju se na osnovu tih gledišta. 

Šta su Marx i Engles shvaćali pod ideologijom? 

Ponajprije su Marx i Engels ideologijom označavali onu pred- 
stavu ili shvaćanje, koja društvene pojave odražava lažno, iskriv- 
ljeno, izvrnuto, koja međutim u svojoj iskrivljenosti proizlazi 
s objektivnom nužnošću iz materijalnih odnosa i uvjeta egzisten- 
cije dotičnog subjekta. U tom je smislu ideologija proces koji se 
zbiva svjesno, ali s iskrivljenom sviješću. Iskrivljena je ta svijest 
zato, što su joj skriveni njezini poticaji, ukoliko nije svjesna 
svog podrijetla, koje postoji izvan nje i neovisno o njoj, ukoliko 
se smatra samostalnom, nezavisnom veličinom i kao takva se 


240 


predstavlja. Dotični mislilac uobražava sebi krive, odnosno pri- 
vidne pokretačke snage svog mišljenja. Kao izvor njegovih ideja 
čine mu se jedino druge, njemu unaprijed dane ideje, misaoni 
materijal njegovih prethodnika, na koji on nadovezuje i koji pre- 
rađuje. On ne istražuje ove pretpostavke svoga mišljenja do nje- 
gova podrijetla koje leži dublje i koje je nezavisno od samoga 
mišljenja. On ne shvaća svoja naziranja kao odraz. 

Marx i Engels razlikuju tri korijena ove ideologije. Prvo, u- 
vjete vlasti neke eksploatatorske klase. Da bi se ugnjetene klase 
pomirile s tim društvom i tom vlašću, ne smije se vladajuća kla- 
sa osjetiti i shvatiti kao vladavina manjine, kao klasna vladavina. 
Naprotiv, ona se mora pojaviti kao opći poredak, kao poredak u 
općem interesu. Uvjeti vladavine ne pojavljuju se kao uvjeti vlas- 
ti jedne klase nego naprosto kao uvjeti društva. Klasa ne istupa 
kao klasa nego kao predstavnik čovječanstva, ona svojim mislima 
daje oblik općenitosti. Iz ove njoj objektivno dosuđene funkciie 
nameće se buržoaziji granica koju ona nije kadra da prekorači ni 
u svijesti. Kao vladajuća klasa mora ona poput svake druge 
eksploatatorske klase cjelinu društva svesti na jedan nazivnik. 
Ona to pokušava poduzeti objektivno sa stanovišta svoje klase, u 
interesu osiguranja njene specifične, posebne manjinske vlada- 
vine. Ona ipak nije svjesna ovog stanovišta kao pretvostavke 
svoga mišljenja. Ono posebno, specifično vlastite situacije ne ot- 
kriva se, nego prekriva. 


Drugo, građansko ie mišljenie samo ograničeno u staniu da 
iza neposrednosti, pojavnog oblika i površine društva otkriie 
sakrivene bitne i suprotne odnose i posredovanja. 

Na osnovi privatnog vlasništva nad sredstvima za proizvodnju 
realiziraju se društveni odnosi ljudi u vidu društvenih odnosa 
stvari. Društveni karakter proizvodnje posreduje se razmjenom 
uzajamno nezavisnih radova ili proizvoda rada. Bit se u pojavi 
iskrivljuje, prekriva se i javlja izvrnuto. 

U svijesti indiviđuumaA koji žive u tim odnosima ukorjeniuju 
se međutim upravo ovi pojavni oblici. Objektivni pojavni oblici 
građanskih proizvodnih odnosa reproduciraju se neposredno, 
spontano kao »uobičajeni« (Marx), dok bit ostaje sakrivena u 
pozadini. Marx govori o »predmetnom prividu« društvenih karak- 


tera rada.! Objektivna pojava pretvara se u izvor subjektivne is- 
krivljenosti. 


Iz ovog postvarenja društvenih odnosa izvodi Marx osnovne 
sastojke građanskog nazora o svijetu: brisanje konkretnog, .his- 
torijskog, prolaznog karaktera ovih odnosa, ovjekovječenje uvje- 
ta egzistencije buržoazije, gašenje bitnih suprotnosti, pomoću 
kojih su posredovani pojavni oblici ovih odnosa, građanske pred- 
stave o slobodi i jednakosti. 


1) Karl Marx, Das Kapital, Erster Band, Berlin 1951 S. 80. 

Treće, društvena podjela rada na manualni i intelektualni. 
Društvena podjela rada ide na ruku osamostaljenju pojedinih 
područja spram cjeline, tako na primjer ideologije spram njezine 
materijalne osnove. U okviru opće zavisnosti od ekonomije po- 
dliježe razvitak ideologije u historijskoj vezi vlastitim zakono- 
mjernostima, koje proizlaze iz prirode ovog djelomičnog po- 
dručja. 

Odatle proizlazi, da su Marx i Engels pojam ideologije kao 
iskrivljenu svijest sveli na sasvim konkretne pojave društvene 
svijesti. Oni su terminom ideologije označavali osnovnu i bitnu 
sadržinu građanske klasne svijesti, tj. iskrivljenu svijest vlastite 
društvene situacije, historijske uloge i perspektive ove klase, dak- 
le u bitnom ovjekovječenje građanskih odnosa. Stoga je krivo, 
odnosno neopravdano, pozivajući se na Marxa, dovršiti s klasnom 
sviješću naprosto ili sagledati svijest u njenoj povezanosti s bit- 
kom naprosto kao iskrivljenu svijest, u tom je smislu označiti 
kao ideologijsku i suprotstaviti je znanstvenom uvidu odnosno 
istini. Isto je tako krivo, kako se to katkad događa u vulgarnom 
maniru, proglasiti sve misli društva o samome sebi kao iskrivljenu 
svijest, i na taj ih način smatrati sumnjivima. I napokon je pot- 
puno krivo zastupati tezu, da su Marx i Engels skovali pojam i- 
deologije kao iskrivljene svijesti i upotrebljavali je za označava- 
nje svojih vlastitih osnovnih općih koncepcija o odnosu između 
društvenog bitka i društvene svijesti. 

Kako stoji s tvrdnjom da je Marx propustio da samu pro- 
letersku svijest podvrgne jednoj ideologijskoj kritici? Kako stoji 
s tvrđenjem da je socijalistička svijest ideologija u smislu iskriv- 
ljene svijesti, budući da je ona dakako klasna svijest? 

Oznake iskrivljene svijesti ne odgovaraju proleterskoj i soci- 
lističkoj svijesti. Proleterijat je u stanju da proizvede tačnu, znan- 
stvenu svijest svog položaja : svog historijskog zadatka. Znan- 
stveni socijalizam nije ideologija u dosadašnjem smislu. Socija- 
listička je ideologija naprotiv znanstveno utemeljena ideologija. 


Uvjeti egzistencije i razvitka proleterijata temeljito se razliku- 
ju od uvjeta svih prethodnih klasa. Sve dosadašnje klase zasni- 
vale su svoju egzistenciju na određenom obliku privatnog vlas- 
ništva. One su se historijski svagda oslobađale time što su uvjete 
egzistencije, svoj vladajući položaj u danom sistemu materijal- 
nih odnosa, pretvarale u vladajuće uvjete cjelokupnog društva. 

Proleterijat se naprotiv ne oslobađa time, da bi svoje specifi- 
čne, posebne uvjete egzistencije uzdigao na vladajuće uvjete cjelo- 
kupnog društva, da bi se pretvorio u »apsolutnu stranu društva«. 
Proleterijat se naprotiv oslobađa time što ukida uvjete svoje 
vlastite socijalne egzistencije. On može pobijediti samo »ukoli- 
ko ukine samoga sebe i svoju suprotnost«. Proleterijat može 1 


*) Marx / Engels, Die heilige Familie und andere philosophische 
Fruhschriften, Berlin 1958, S. 137 

mora spoznati svoje specifične uvjete egzistencije kao posebne 
uvjete egzistencije jedne klase. Da bi ukinuo vlastitu situaciju, 
mora se ona spoznati, pokazati, razobličiti! Kako pak svaka eks- 
ploatatorska klasa naprotiv svoju vlastitu situaciju ovjekovje- 
čuje, ne može je ona spoznati kao takvu. To je principijelna raz- 
lika. U proleterijatu se na taj način sjedinjuju samospoznaja 
drušiva i historijska perspektiva. Uzajamnu uvjetovanost uvida u 
ono posebno vlastite situacije i uvida u totalitet društva iskazuje 
Marx u Svetoj porodici: »Nije riječ o tome, šta ovaj ili onaj pro- 
leter ili čak čitav proleterijat predstavlja sebi u danom času kao 
cilj. Riječ je o tome, šta on jest i šta će biti prisiljen da povijesno 
učini primjereno svom bitku«.* 

I stoga je to izvrtanje i izopačavanje marksizma i sofistika, 
kad še s pozivanjem na Marxa i Engelsa ili polazeći od njih socija- 
listička ideologija označuje kao iskrivljena svijest. Pojam ideolo- 
gije upotrebljava se naprotiv u marksističkoj literaturi u dvos- 
trukom smislu. Jednom za označavanje onoga što su Marx_i 
Engels konkretno razumijevali pod iskrivljenom sviješću. Zatim 
se pak termin ideologija pojavljuje u marksističkoj literaturi — 
ali ne samo u njoj — kao skupni pojam za društvenu svijest 
jedne klase uopće. 

Dok tako s jedne strane slijedi neodrživost stava sociologije 
znanja — što se ovdje, razumljivo samo po sebi, moglo dokazati 
samo s jednoga gledišta — to s druge strane proizlazi da je kon- 
sekventna kritika sociologije znanja moguća samo sa svjesnog 
klasnog stanovišta proleterijata. Socijalistička svijest nije samo 
alternativa spram građanske svijesti uopće, nego također spram 
njezina indirektnog rehabilitiranja pomoću sociologije znanja. 


II 


Marx nije pokazao samo uvjete i subjekt prevladavanja is- 
krivljene svijesti, on je istovremeno naznačio i pozitivan proces, 
sadržaj prevrata, u toku kojega se rastvara građanska ideologija. 
Odlučan je korak shvaćanje čovjeka kao subjekta povijesti, od- 
nosno proleterijata kao subjekta kapitalističkog rada. Marx je, 
s osloncem na Hegela, otkrio bit povijesnog procesa kao proizvo- 
đenje čovjeka u njegovu radu. On je otkrio bit čovjeka kao histo- 
rijskog, društvenog bića, kao stalnog subjekta i objekta historij- 
ske, umjetne, društvene zbilje. Čovjek se ne može shvatiti kao pri- 
rodno biće. On se također ne može shvatiti kao specifično druš- 
štveno biće, ako se ovo biće shvati apstraktno ili se postavi ap- 
solutno s onu stranu zbiljske, empirijske povijesti. Ljudsko je 
biće ansambli društvenih odnosa, čovjek je proizvoditelj i proiz- 
vod društvene zbilje. Zbilja se mora shvatiti kao objekt i kao 
ljudska, osjetilna djelatnost, praksa, subjektivno. To znači da 


%/ Isto, str, 137 

čovjek ne može razumjeti svoju zbilju i time povijesni proces 
ako ih on ne shvati kao svoj produkt i sebe kao njihov produkt. 
Ova se pak veza može materijalistički pojmiti samo preko pro- 
cesa rada. To ne znači reduciranje povijesti na povijest rada. To 
naprotiv znači pronaći u radu član posredovanja ovog protivu- 
rječnog određenja čovjeka i njegove zbilje, iz rada objasniti o- 
bjektivnost razvitka cjeline društvene zbilje, a time na kraju 
krajeva i mjesto svijesti. 

No, upravo ovu svijest sprečava postvarenje društvenih od- 
nosa. Postvarenje društvenih odnosa podiže u pojavi jedan od. 
vojni zid između čovjeka i društvene zbilje što ju je on stvorio 
ono sprečava da čovjek bude shvaćen kao tom zbiljom određen. 
Postvarenje briše historijski karakter ovog okolnog svijeta čovje- 
kova. On nije kadar shvatiti ovaj okolni svijet, svoj proizvod 
kao takav. 


Ovaj se privid učvršćuje pomoću fenomena otuđenja. Otu- 
đenje je do kraja dotjerani izraz ovog izvrtanja. Materijalna je 
proizvodnja uzajamna igra živoga i predmetnog, opredmećenog 
rada. Kao takvo jedinstvo ona je upravo u stanju da konstituira 
objektivnost, prirodnu zakonitost razvitka i strukture socijalne 
zbilje. Da bi naglasio jedinstvo ovih dvaju momenata, Marx ozna- 
čuje predmetni rad kao organsko tijelo živog rada. Na osnovi 
kapitalističke proizvodnje ne održava se sad samo opredmeće- 
nje, nego se predmetni rad osamostaljuje spram živog rada; on 
se otuđuje kao vlasništvo kapitalista. 

Ali spoznaja zbilje otuđenja ne znači i tvrđenje njezine vječ- 
nosti! Marx piše: ». . . Građanski su ekonomi tako sabijeni u tor 
predstava jednog određenog historijskog stupnja razvitka druš- 
tva, da se njima nužnost opredmećenja društvenih snaga rada 
pojavljuje neodvojivo od nužnosti otuđenja istih spram živoga 
rada«. 

To jest, izvojevanje samosvijesti, shvaćanje samoga sebe kao 
subjekta i moć u društvu znači za radnog čovjeka poimanje otu- 
đenja kao prolazni, historijski oblik opredmećenja, znači shvatiti 
mogućnost ukidanja otuđenja i stoga razumjeti bit opredmeće- 
nja kao opredmećenja ljudskih bitnih snaga. 


U masovnom obimu ne može ova svijest nastati na osnovi 
kapitalizma. Proces njezina obrazovanja počinje zapravo tek u 
socijalizmu. Tek na osnovi društvenog vlasništva, odnosno nepo- 
sredno društvenog karaktera rada, moguće je potpuno shvatiti 
položaj individuuma u društvu, njegovu ulogu kao subjekta so- 
cijalne zbilje. Tek na ovoj je osnovi individuum kadar da shvati 
predmetne, društvene rezultate svoje individualne djelatnosti kao 
svoj proizvod. 


"/ Karl Marx, Grundrisse der Kritik der politisehen Oekonomie, 
Berlin 1953, S. 716. 

Na osnovi društvenog vlasništva nad sredstvima za proizvod- 
nju dobiva postvarenje društvenih odnosa novi karakter. Nepo- 
sredno društveni rad znači, da društveni karakter proizvodnje 
nije posredovan razmjenom proizvoda proizvedenih kao privat- 
no vlasništvo, znači da rad i proizvod pojedinca ne postižu opću 
formu tek pomoću ovog predmetnog posredovanja. Društveni je 
karakter proizvodnje naprotiv pretpostavljen. On zahtijeva i o- 
mogućuje jedan cjelokupno-društveni plan rada. 


Pod ovim uvjetima predstavljaju na primjer kategorije vrijed- 
nosti kao stvarne moći, kasnije kao i prije, elemente jednog pred- 
metnog posredovanja društvenih odnosa. Ali društvo može i mora 
njima kao takvima svjesno rukovati. Preko tih elemenata posre- 
duje društvo svjesno njihove odnose. Na osnovu društvenog vlas- 
ništva nad sredstvima za proizvodnju mora društvo kao cjelina 
znanstveno otkriti potrebe ekonomskih zakona.  Iskorištava- 
njem kategorija vrijednosti osposobljuju se individuumi da svoje 
djelovanje dovode u sklad s ovim cjelokupnim društvenim potre- 
bama. Zakonomjerni odnosi između objektivnih potreba i mate- 
rijalnih interesa ljudi potiču kao ekonomska poluga (nagrada, 
dobit, zarada) određeno odnošenje ljudi. 


To u našoj vezi ima dvostruko značenje. Prvo proizlazi mo- 
gućnost i nužnost jednog harmoničnog oblikovanja ovih druš- 
tvenih odnosa, prije svega povezivanja individualnih i društve- 
nih interesa. Slijedi mogućnost i nužnost isključivanja nepred- 
viđenih učinaka, osamostaljivanja i otuđivanja ovih odnosa nas- 
pram individuuma. To je odlučni uvjet za to, da se ovi odnosi i 
time strukture, srž socijalne zbilje mogu shvatiti kao proizvod 
čovjekova djelovanja. 


Drugo, same ekonomske kategorije služe tome, da indivi- 
duuma učine svjesnim ovih objektivnih odnosa. Njihova se funk- 
cija sastoji upravo u tome, da bi individuumi o materijalnoj zain- 
teresiranosti spoznali kako je individualno djelovanje ukotvlje- 
no u društvenu povezanost, kako njihovo djelovanje ima druš- 
tvene pretpostavke i rezultate, i da je osobna dobrobit ovisna o 
suglašavanju s ovim odnosima; pri pravilnom obliku, tj. pri tač- 
nom uzimanju u obzir ekonomskih odnosa i zadataka od stra- 
ne društva posreduju oni pojedinačnom individuumu ili kolek- 
tivu iskustvo, da se individualna i društvena korist uzajamno 
uvjetuju. 


Pritom se svakako mora voditi računa o dvije stvari. S jed- 
ne strane, ekonomske kategorije u obliku materijalnih stimula 
nisu u stanju da ovu ulogu igraju izolirano, apstraktno. Svjes- 
no upravljanje i mobiliziranje ljudskog odnošenja pretpostavlja 
što je moguće svestranije i jedinstvenije prilaženje čovjeku kao 
mnogoslojnoj ličnosti. Učinak materijalnih stimula mora se na 
svaki način dopuniti pomoću direktnog utjecaja znanja i htijenja 
ličnosti. Tom cilju služi, pored kulturnog i duhovnog obrazova- 

nja i djelovanja moralnih faktora, prije svega neposredno učešće 
pojedinca u vođenju i upravljanju društvenom proizvodnjom i 
razvitkom. 


S druge je strane jasno da se ovo svjesno oblikovanje druš. 
tvenih odnosa izvodi pomoću individuumA korak po korak u 
različitim stupnjevima i područjima. Skala se proteže od aktiv- 
nog organiziranja javnih poslova u okviru područja stanovanja 
ili u okviru neposrednog radnog kolektiva, preko različitih formi 
sudjelovanja u vođenju pogona u industriji i privredi, preko 
djelatnosti u društvenim organizacijama ili mjesnim organima 
državne uprave do učešća u cjelokupnim državnim poslovima. 
Bilo bi krivo ove različite razine međusobno suprotstaviti ili ih 
izolirati. Zadatak se sastoji u tome da se kolektivna, društvena 
unapređenja materijalne proizvodnje, neposredni rezultati, dalji 
učinci individualnog odnošenja stalno osvješćuju u neposrednom 
okolnom svijetu individuuma. Moderni razvitak proizvodnih 
snaga postavio je pomoću njih izazvanom stupnju podruštvovlje- 
nja rada objektivna mjerila za obim i dimenziju, za raspon, koji 
ima da se savlada pri ovladavanju društvenim odnosima po čovje- 
ku. Ovo teorijsko i praktičko savladavanje društvenih odnosa po 
čovjeku nezaobilazni je prelazni stadij na putu ponovnog zado- 
bivanja i prisvajanja onog organskog tijela živoga rada, koje se u 
toku klasnog društva osamostalilo naspram čovjeka. Taj je rad 
time također odlučan sastavni dio procesa objektivnog i subjek- 
tivnog prevladavanja one društvene svijesti, koja se u obliku i- 
deologije odriješila od svoje vlastite osnove. Marx ističe huma- 
nistički karakter ovog procesa, kad označuje spoznaju i organizi- 
ranje njegovih snaga po čovjeku kao odlučujuće uvjete zbiljskog 
ljudskog oslobođenja. 


II 


Pri analizi zbiljskog procesa ukidanja ideologije kao iskriv- 
ljene svijesti pojavljivali su se i pojavljuju se greške  najraz- 


ličitije vrste. 


Dogmatska je greška tvrditi da je socijalistička svijest apso- 
lutno imuna protiv zabluda. Time se poriče značenje prakse 
prema teoriji, čije je priznavanje jedan od najsnažnijih izvora dje: 
lotvornosti socijalističke ideologije. Ali, prvo, zablude socijalis- 
tičkog mišljenja ne tiču se historijskog osnovnog zadatka rad- 
ničke klase. I, drugo, one ne izrastaju iz klasno uvjetovanih gra- 
nica spoznaje. Socijalistička je svijest stoga u stanju da na osno- 
vu svog vlastitog nazora o svijetu i spoznajnog stava korigira 
takve zablude. 

Potvrđenje pravilnosti socijalističke svijesti u svojoj cjelini 
kao i njezinih pojedinačnih zaključaka vrši se kontinuirano u 
praksi socijalističkog pokreta. Socijalizam se ne može više osla- 
njati na snagu spontanosti. Svjesno ozbiljenje znanstvenog pro- 

grama ovog društva zbiva se u procesu stalnog preispitivanja, 
potvrđivanja ili korekture postignutih spoznaja. 

Jedna dogmatska greška druge vrste jest pojednostavljenje 
odnosa između istinitog i lažnog u građanskoj svijesti. Naravno, 
označavanje osnovne sadržine građanske ideologije kao iskrivlje- 
ne svijesti ne znači, da bi građanska svijest bila apsolutno nespo- 
sobna da proizvede pravilne spoznaje o socijalnoj zbilji: Praktič- 
ka bi se egzistencija ove klase pod jednom takvom posve po- 
grešnom pretpostavkom ukinula sama od sebe. Vrlo nezgrapan 
i štetan pojavni oblik tog dogmatizma pokazuje se danas u tome, 
što se s određene strane negira humanistički karakter i sadržaj 
socijalističke svijesti, odnosno da se svršava s građanskim huma- 
nizmom kao s osobitom zabludom. 


S tih gledišta bio bi također koristan zadatak marksističke 
društvene znanosti da analizira građansku svijest današnjice s 
obzirom na to, koliko se praksa socijalizma uobličila na razra- 
đivanju ili reformi određenih teza građanske ideologije. Očevid- 
no postaje sve jača tendencija da se snagom socijalizma nameću 
modernoj buržoaziji — protiv njezinih iskonskih intencija — o- 
dređeni pogledi i praktički načini odnošenja, kao na pr. ustupci 
prema radničkoj klasi na osnovu socijalnog napretka u socijalis- 
tičkim zemljama. 


Svakako se odlučujuće granice građanske svijesti, koje pro- 
žimaju sva pojedinačna područja, i u današnjici pokazuju osobi- 
to jasno. To prije svega pokazuje praksa socijalističke revolucije. 
Ideološka crta građanske svijesti u tom prevratu dade se zapa- 
ziti u tome, što se promjene materijalnih osnova društvenog ži- 
vota ne shvaćaju kao takve, tj. ne u njihovoj objektivnoj zako- 
nomjernosti, nego se — grubo rečeno — pojavljuju kao skreta- 
nje od normalnog, kao zabluda i stranputica koja se da korigi- 
rati. Iz nemoći da se prizna materijalna uvjetovanost i određe- 
nost vlastitog mišljenja slijedi neizbježno nerazumijevanje pro- 
laznosti onih pretpostavki i ovog mišljenja. 

Osebujnost ideologijske revolucije sastoji se dakle u tome, 
što ona obuzima svijest individuumaA zapletenih u građanskom 
mišljenju, a da oni toga nisu svjesni. Da nisu svjesni prirodne 
nužnosti, materijalne uvjetovanosti koja svoj korijen ima izvan 
svijesti i historijskih perspektiva te revolucije. Nužnost ideolo- 
gijskog preobražaja i obračunavanja s građanskom ideologijom, 
nužnost borbe za sprovođenje, ukorjenjivanje i proširivanje so- 
cijalističke ideologije, proizlazi odatle bar iz dva izvora: 1. iz 
sadržajne bitne nesjedinljivosti novih materijalnih odnosa sa 
starom ideologijom; 2. iz nemoći građanske svijesti da sa svoje 
strane provede tu revoluciju, ovo obnavljanje od vrha do dna. 

Njezino praktičko djelovanje i pojavni oblik pokazuje iskriv- 
ljeni karakter građanske svijesti prije svega u egzistenciji odre- 
đenog spoznajnog stava, određenog stanovišta i načina mišljenja, 
određenih čvrsto usađenih predrasuda i mjerila. Po tim se mje: 

rilima mjeri svaka konkretna pojava socijalnog života, svagdaš. 
nji stvarni sadržaj. A tu se pokazuje nepodobnost ideologijske 
građanske svijesti da objektivno, stvari primjereno, shvati nove 
društvene odnose socijalizma. 

Mi nailazimo pri analizi ovih procesa na jedno protivurječje, 
koje u praktičkom toku ideologijskog preobražaja igra odlučnu 
ulogu i koje u jačoj ili slabijoj mjeri pokreće građansku propa- 
gandu protiv socijalizma od početka do današnjih dana. S jedne 
se strane novi praktički procesi i pojave svijeta socijalizma ne mo- 
gu mjeriti po ustaljenim tradicionalnim predstavama i mjerili- 
ma; potvrđenje bez ograda, osobno poistovećenje s ovim novim 
svijetom zahtijeva skidanje starih naočala građanske ideologije. 
S druge je strane svjesni angažman u toj praksi odlučni uvjet da 
bi se čovjek otresao ovih predstava. Prevladavanje građanske i- 
deologije pretpostavka je socijalističke prakse, ali je i socijalis- 
tička praksa pretpostavka prevladavanja stare ideologije. Ovo 
se protivurječje može riješiti samo u praksi djelatnog učešća 
pojedinca u ovoj revoluciji. 

Proizlazi da se ideologijski preobražaj sastoji ne samo u tome 
da se sadržajno promisle pojedinačni problemi, nego u prevla- 
davanju jednog načina mišljenja, u stvaranju uvjeta i pretpostav- 
ki za nalaženje istine od strane svakog pojedinog individuuma. 
Obračunavanje sa starom građanskom ideologijom ne zahtijeva 
samo odbacivanje ili pravilno postavljanje pojedinačnih teza, 
odnosno izlaganje našeg vlastitog stanovišta, nego isto tako otkri- 
vanje spoznajno-teorijskih pretpostavki i korijena te ideolo- 
gije, razotkrivanje onog stanovišta koje nužno proizvodi predra- 
sude. 


Bila bi stoga sudbonosna greška potcijeniti značenje ideolo- 
gijske borbe, funkciju ideologijskog preobražaja u odnosu na 
razvitak u svim drugim područjima društvenog života i tezu o 
miroljubivoj koegzistenciji prakticirati na području ideologije. 
Jedna pojavna forma ove greške leži u tome, što se pri prosu- 
đivanju određenih problema socijalističke izgradnje zanemaruje 
uloga građanskih predrasuda i ograničavanja koji koče unapre- 
đenje praktičkih odnosa ljudi. 

Iskorijeniti ove socijalne predrasude svim sredstvima, među 
njima i s pomoću Marxove kritike ideologije, otkrivanjem i raz: 
golićavanjem ideologijskog, tj. iskrivljenog, ali nužno iskrivlje- 
noga karaktera tih ideja, to bi trebalo da bude jedan od najglav- 
nijih naloga filozofa i sociologa u našem vremenu. 


(Preveo MK.) 

SOCIJALIZAM I RELIGIJA 
Branko Bošnjak 


Kad bismo upitali religioznog čovjeka u što vjeruje, on 
možda ne bi znao definiciju vjerovanja iz tekstova Novog Za- 
vjeta, ali bi ipak najvjerojatnije odgovorio da vjeruje u boga. 
A šta je bog? Da li je to biće koje daje bogatstvo? Etimološki, 
pojmovi: bog i bogat u korijenskoj su vezi. Bogatstvo se ne- 
kad moglo očekivati od apsolutnog bića, jer se vjerovalo da 
takvom biću nije ništa nemoguće. No povijest mišljenja i raz- 
voj društva pokazuju da se to ishodište pokazalo nemoćnim. 
Namjesto očekivanog bogatstva od boga, čovjek je shvatio, da 
svoje životne potrebe može ostvariti samo radom. Starozavjet- 
no prokletstvo rada nastalo je kao reakcija naivnog mišljenja 
prema maštanju o nekadašnjem vremenu kada se lako živjelo. 
Pojmovi: bog i bogat, te bog i raj ostadoše lijepa iluzija. I 
pored te spoznaje religiozni čovjek očekuje, da mu bog olakša 
sve njegove brige i nedaće. Gledano psihološki to može biti lič- 
na utjeha za ljude koji su izgubili povjerenje u sebe. 

I na tlu religioznog shvaćanja treba upitati: kako možemo 
misliti boga? Šta o bogu znamo? Ako bismo pretpostavili da 
bog postoji, onda bi nesumnjivo bilo potrebno da utvrdimo 
sadržaj i atribute boga. Je li to moguće? Da bismo o bogu rekli 
što on jest, onda bi taj iskaz bio adekvatan bogu tada, kad bi- 
smo upoznali božju bit (essentia). No ako bismo tvrdili da to 
možemo, tada bi se čovjek izjednačio s bogom. To je problem 
koji je osjetio već Toma Akvinski kad je dokazivao egzistenciju 
boga. Stoga'je te putove tražio a posteriori, a ne iz samog poj- 


1) Koriienski ie isto: sanskr. bhagas (=gospodar kruha), pers. baga, st. 
slav. bogu. Ind'jci imaju: Bhaga, Baktri i Perzijanci: Bagha-Boga, i 
Slaveni: Bog. Bagaios je frigijski bog neba. Grci su to božanstvo identifi 
cirali sa Zeusom (Zeus Frygios i Zeus Bagaios). U slavenskoj mitolo- 
giji bog neba i gromovnik bio je Perun, koji je izjednačen s Bogom (Znaj 
više božanstvo). Bog je dakle: bogat, dobar i milosrdan (Dr P. Wilhelm 
Schmidt: Ursprung und Werden der Religion, Theorien und Tatsachen, 
1930, Munster i. Westi.). 

ma boga kao skolastičar Anselm (primjer: njegov ontološki do- 
kaz). U rješavanju tog problema postoje tri metode: 1) negativ- 
na teologija, 2) pozitivna teologija i 3) superlativna teologija 
(J. S. Eriugena i drugi). Prvom metodom izražavalo bi se ono 
što bog nije (npr. bog nije nepravedan i sl.) Drugom metodom 
saopćavalo bi se (po analogiji) što bog jest (npr. bog je do- 
bar). Treća metoda bila bi sinteza prve dvije, jer bi dodatkom 
»super« označavali da je bog iznad svakog mogućeg iskaza 
Tada ne bismo mogli reći da je bog dobar, jer bi morao biti i 
iznad dobra. To bi se svelo na rješenje koje je postavio već 
Plotin o Jednom o kojem se ne može ni govoriti ni pisati, jer 
nijedari iskaz ne može biti adekvatan tom sadržaju. Dakle ni- 
jedna od kategorija ne bi se mogla primijeniti na sadržaj boga. 
Ne treba u prilog toga navoditi razne argumente, počevši od 
Karneada, Pirona i stoika do Eckharta, B&hmea, Schleierma- 
chera, Kierkegaarda i Feuerbacha. Problem je jasan. O bogu se 
ne može reći što bi on bio', jer (u pretpostavci da bog postoji) 
čovjek ne može doći do stupnja boga. 


Kad je to nemoguće, onda je nužno postaviti pitanje: da li 
je uopće moguć razgovor o bogu? Mi možemo govoriti samo o 
našem pojmu boga (primjer: različiti sistemi filozofije i razli- 
čite religije). Taj pojam ovisi i o mašti. Razgovor o bogu kao 
bogu nije moguć. Čim taj razgovor počnemo on odmah postaje 
govor o čovjeku, dakle razgovor o nama samima. No to nas je 
ipak mnogo udaljilo od prvobitne namjere da razgovaramo o 
samom bogu. Ugledni protestantski teolog i filozof religije Ru- 
dolf Bultmann saopćio je u odnosu na te probleme mnogo kri- 
tičkih primjedbi koje pogađaju teologiju i dogmatiku. Iz ne- 
mogućnosti da se razgovara o bogu, proizlazi zaključak da je 
svaki razgovor o bogu govorenje onoga što bog nije. To bih 
nazvao teistički ateizam. Dakle, vjernik kad misli da vjeruje, 
nije svjestan toga da čini prestup prema bogu, jer govori o 
bogu što bog nije, a drugačije i ne može, jer ne zna što bog 
jest. Dogma o otkrivenju tu ništa ne pomaže, jer je i to samo 
ljudsko mišljenje o božjem biću. Osim toga bit otkrivenja je 
u vjerovanju u Isusa Krista (n.pr.: 1 Tim. 3, 16. Lk. 17, 30. Rim. 
8, 18). Ako bog postoji bilo bi suvišno dokazivati njegovu egzis- 
tenciju, a ako ne postoji onda je nelogično pokušavati takve 
izvode. Teist nužno postaje ateist, jer o bogu govori ono što 
bog nije. 

Osim teističkog ateizma postoji i racionalistički ili filozof: 
ski ateizam, koji potpuno negira egzistenciju božjeg bića. Ate- 


1) U zapisima jednog misionara stoji interesantno saopćenje. On je po: 
kušao urođenicima objasniti apsolutnost božjeg bića. Urođenici su taj po" 
jam preveli na svoj jezik. Kasnije, kad je naučio njihov jezik bio je iz- 
nenađen, jer su urođenici pojam boga preveli riječju, koja kod njih oz 
načuje đavola. 

izam je star koliko i teizam. U novijoj filozofiji Fichte je bio 
optužen za ateizam, jer je pisao da bog nije nikakvo personalno 
biće, već se može izjednačiti s moralnim redom svijeta. 

Problem je bio u traženju reda. Ako ideja reda treba uzrok 
onda je nužno upitati se da li je bog taj uzročnik? I o tome 
postoje različite teze u razvoju filozofije od Heraklita do Marxa 

Francuski prosvjetitelji 18. stoljeća smatrali su da se raci. 
onalnom kritikom može ukloniti religiozna svijest iz ljudskog 
mišljenja. Čovjek bi tako postao slobodan. Francuski prosvje- 
titelji htjeli su ostvariti revoluciju mišljenja. Čovjek bi bio 
mjera svega. Bit takvog prosvjetiteljstva zastupao je već sofist 
Protagora. 

Prosvjetiteljski ateizam bio je uvjeren u apsolutnu moć mi- 
šljenja. Taj ateizam, iako je došao u sukob sa tadašnjim druš- 
tvenim institucijama, ipak nije imao jasnu ideju o povijesnoj 
ulozi čovjeka i društvenog kretanja uopće. ' 

Kad je Marx saopćio svijetu svoju viziju da svijet treba 
mijenjati, onda je to značilo da je u pitanju i nova praksa koja 
se ne svodi samo na teoriju. Kao što je Hegel mogao reći o 
stoicima da je to nesretna svijest, jer su stoici smatrali da je 
bit čovjeka a time i prakse moguće ostvariti u svijesti i volji, 
bez ikakvih društvenih promjena, tako je i Marx morao poreći 
vrijednost ranijem materijalizmu, jer je taj materijalizam bio 
u suštini pasivan, tj. nije vidio ni znao da objekt nije gotova 
datost koja stoji pred subjektom, već je to rezultat čovjekove 
djelatnosti. 


Marksistički ateizam znači sasvim nešta drugo nego što je 
bio prosvjetiteljski ateizam. Kritika religije ne može se izvrši- 
ti uspješno bez kritike i promjene društva. To znači da nije do- 
voljno da postoji ateizam kao individualno uvjerenje, jer time 
još ništa nije u društvenoj praksi riješeno. Bit marksističkog 
ateizma sastoji se u tome, da ateizam iz privatnog uvjerenja 
postane sadržaj društvene svijesti i uvjerenja. Ovaj prelaz ate- 
izma iz individualnog u društveno stanje ne može se izvršiti 
bez socijalnih promjena i društvene revolucije. Prema tome 
marksistički ateizam prevodi individuum u društvenu i povijes- 
nu ulogu, koja treba da se afirmira kao volja svakog progresiv- 
nog htijenja. 

Socijalizam koji se ostvaruje i izgrađuje na principima mar- 
ksizma nužno se mora sukobiti s religijom tj. s različitim for- 
mama teizma. Nijedan društveni sistem nije dolazio u takav 
odnos, jer nije imao ni program društvenog razvoja i povijesnog 
kretanja kako to zasniva filozofija marksizma. U borbi za u- 
kidanje različitih modusa čovjekove otuđenosti, socijalizam koji 
ide za tim da ostvari sve uvjete za razvoj cjelovitog ljudskog 


2) Tekstovi: 1. Versuch einer Kritik aller Offenbarung, 1792, 2. Appela- 
tion an das Publicum gegen Anklage des Atheismus, 1799. 

bića, ne može biti indiferentan prema religiji kao jednoj od mo 
gućih formi otuđenja. Socijalizam na principima marksizma hoće 
da ukine religiju, jer religiju smatra opijumom za narod. Nasu- 
prot tome, crkva se i dalje bori za religiju i želi da se svim sred. 
stvima održi. Time je sukob neizbježan. Socijalizam i religija 
su protivrječnosti, jer jedan stav negira drugi. Nije rješenje u 
tome da religija bude privatna stvar, iako je to sada jedino logič- 
no. Već su socijal-demokratske partije diskutirale o tome da li da 
budu prema religiji indiferentne, jer je to privatna stvar onih 
koji vjeruju. Lenjin je u svojim člancima pisao, da se radnički 
pokret mora kritički odnositi prema religiji, jer je religija »jedan 
od oblika duhovnog ugnjetavanja«. Stoga »u odnosu prema par- 
tiji socijalističkog proletarijata religija nije privatna stvar«.! 

Kad se religija proglasi za privatnu stvar, onda je to rješenje 
koje se odnosi samo na pojedince, jer zakon osigurava slobodu 
mišljenja i vjeroispovijesti. No za partiju koja se rukovodi mark- 
sističkim principima ne može religija biti privatna stvar. Ta par- 
tija po logici svoga postojanja i povijesnog ideala mora biti i ate- 
istička i antiteistička. Dakle, ono što se zakonom osigurava poje- 
dincu nije definitivno rješenje za društvo koje je na stupnju dru- 
štvenog ateizma. Na tom stupnju društvo kao cjelina je slobodno 
i na sadržaju principa, iako, pojedinci još uvijek mogu, unutar 
tog stanja, biti ispod tog nivoa. Njima je dozvoljeno da se u reli- 
giji osjećaju kao u svom idealu, ako to baš hoće. 

Kad bi se socijalizam u svojoj biti pomirio sa postojanjem re- 
ligije, onda bi to značilo da takav socijalizam nije temeljen na 
racionalnoj ili naučnoj spoznaji svijeta i povijesti. Religija želi 
da iz sfere privatnosti prijeđe na društvenu funkciju, a društvo 
se od toga štiti i teži za smanjenjem opsega religije kao privatnog 
odnosa. Jedno prema drugom ne može biti u ideološkoj koegzis- 
tenciji jer bi to bio apsurd. Socijalizam u svojoj ideji čovjeka kao 
totaliteta i gospodara povijesti isključuje religiju, a religija po 
svom idealu ne može prihvatiti rješenje čovjeka u ovozemaljskoj 
egzistenciji. 

I društvo koje je ostvarilo socijalističku revoluciju stoji pred 
problemom religije, jer još uvijek religiozna svijest ostaje sa- 
držaj i problem mnogih koji svoje mjesto u svijetu i životu ne 
mogu zamisliti bez te iluzije. A zašto je to? Religija se održava 
bez obzira na ekonomski standard i u kapitalističkim i u socijalis- 
tičkim zemljama. I pored naučnog tumačenja prirode i svijeta 
sadržaj religije i dalje ostaje kao moguće shvaćanje. Da li se tu 
radi o ljudima koje ne može nikakva logika uvjeriti u ono što je 
logično i sadržajno? Nesumnjivo je da religiozni ljudi vjeruju, jer 
žele više od onog što im obećaje mišljenje. Religija ih prenosi 
u vječnost, a to ne proizlazi iz zakona zbiljskog postojanja. 


1) Vidi: V. I. Leniin — »Socijalizam i religija«, 1905., i: »O odnosu radničke 
partije prema religiji«, (U Zborniku: V. I. Lenjin — O religiji, priredio 
Gajo Petrović Zagreb, 1953, Kultura). 

. Religija se nikada ne može svesti na dodatak politici bez raz- 
like o kakvoj se politici radi. Teolog bi čak mogao reći da mu poli- 
tika ne smeta, jer u Svetom Pismu piše, da je svaka vlast od 
boga.' Još u doba romantike Schleiermacher je tražio da se crkva 
odvoji od države (ne država od crkve), jer država previše opte- 
rećuje crkvu svojim problemima. Danski egzistencijalist S. Kier- 
kegaard pisao je protiv kršćanske crkve više nego mnogi ateisti. 
On je bio uvjeren da evanđeosko kršćanstvo nije nikad postojalo. 
Kant je zastupao tezu religije u granicama uma, a Feuerbach je 
smatrao da je glavni problem u tome da se teologija svede na 
antropologiju. Dakle i prije marksizma i socijalizma bilo je za- 
htjeva da se teologija disciplinira i da se crkva odvoji od države i 
politike. 

Religija u svom odnosu prema Iskonu ne ostaje u okviru bitka 
i stvarnosti. Njen ideal je vječnost, zagrobni život, dakle uskrsnu- 
će iz mrtvih. Taj sadržaj budućnosti ne obećaje nijedna naučna 
disciplina ni razložno mišljenje. A baš to kao utjehu mnogi žele. 
Takav zahtjev svodi se na egoizam pojedinca. Kad čovjek želi 
da vječno postoji, onda hoće da svojim bićem negira bit stvar- 
nosti ili dijalektiku bitka, a to je veoma nerazumno. Religiozni 
čovjek hoće da bude izuzetak u prirodi bića. Takav zahtjev je 
ironija prirode prema religioznim ljudima. Nesumnjivo je da je 
čovjek u prirodi najtragičnije biće. Jedino čovjek zna da je smr- 
tan i da mora umrijeti. Ta svijest je čovjekova tragedija. No kad 
se ta tragedija pretvara u religioznu komediju, onda je to dvo- 
struka tragedija. Stoga je logičnije i bolje živjeti u jednoj nego u 
dvije tragedije. 

Smrtnost čovjeka stalno je ishodište religioznih iluzija. To što 
čovjek mora da umre ostaje najveći misterij ljudskog postojanja. 
Nitko to ne može spriječiti. U tom pogledu teologija se uopće ne 
mora bojati nauke. Ni čovjekov let u kozmos ništa tu ne mijenja. 
Teolog će reći, da je bog čovjeku dao razum da ga što više koristi, 
kako bi upoznao božje savršenstvo svijeta. Zašto ni najnoviji re- 
zultati nauke ne mogu biti za religioznog čovjeka uvjerljiv argu- 
ment protiv religije i egzistencije boga? Zato što totalitet (sve 
što jest) ne može biti predmet znanja, jer kad bismo to saznali 
onda bi zaista svemu bio kraj. Nemogućnost da se sazna totalitet 
(bitak) ostaje druga mogućnost i ishodište za religiju, koja do- 
čarava svoju eshatologiju. 


Da li se iz toga može zaključiti da je religioznost data sa bit- 
nošću čovjeka? Ne, jer kako bi se objasnio ateizam ako bi religija 
bila sastavni dio ljudske biti ili suštine? To ovisi o tome koliko 
se pojedinci mogu racionalno uzdići i osloboditi svog egoizma, 


1) Rim. 13, 1-2: Svaka duša da se pokori vlastima koje vladaju, jer nema 
vlasti da nije od Boga, a što su vlasti od Boga su postavljene. Tako koji se 
suprotivi vlasti suprotivi se naredbi Božjoj, a koji se suprotivi primit će 
grijeh na sebe. 

kojim žele da vječno postoje. Dakle egoizam (u težnji za eshato: 
lošim) i smrtnost čovjeka ostaju elementi za religioznost neovi. 
sno o kakvom se društvenom sistemu radi. Da je religija u svom 
sadržaju imala samo imanentnost zbiljnosti, onda bi se s njom 
dogodilo isto što i sa starom filozofijom nakon naučnog objašnje- 
nja svijeta i principa kauzalnosti. Ali tako nije. Stoga »ovostra- 
nost« ne može potpuno ugroziti religiju. N jena sfera eshatološkog, 
koja postoji samo kao iluzija u glavi religioznih ljudi, ostaje za- 
grobni ideal koji se dočarava veoma zamamnim nadama: »Nego 
kao što je pisano: niti oko ne vidje i uho ne ču, i u srce čovjeku ne 
dođe, ono ugotovi Bog onima, koji ga ljube« (IKor 2,9,). Islam je 
u tom pogledu ipak konkretniji. U Koranu piše da vjernika očeku- 
ju bogati vrtovi, vinogradi, pune čaše, raskošni stolovi i djevojke 
s jakim prsima (Koran 78, 32, 55, 46 i d.). 

Po »logici iluzije« religija ne može odumrijeti. S tim moramo 
biti na čisto. No to ne znači da se sadržaj tog ispoljavanja i odno- 
sa može prepustiti stihiji. Ne treba religiju silom sprečavati. Tko 
hoće da vjeruje u svoje iluzije neka vjeruje. Ali mora postojati 
stalan dijalog s takvim shvaćanjem. Moć riječi ipak nije tako nez- 
natna. Nekada je »metoda nagovora« bio prvi predmet starih re- 
torskih škola. Nagovor kao rješenje može biti uspješan, ako se za- 
sniva na logosu, tj. na razložnosti. 

Dijalog o religiji protiv religije ostaje zadatak socijalističkih 
principa. Mi nismo imali stalan takav dijalog. Religiozne institu- 
cije dobro su koristile takvo stanje. U zadnje vrijeme objavljeno 
je kod nas mnogo publikacija, listova i brošura o raznim religio- 
znim manifestacijama. Ponovo se ističu prednosti vjere. Ide se 
već toliko daleko, da se Marxovo shvaćanje proglašuje mračnim 
odgovorom na svijet i život (n. pr.: Jordan Kuničić u knjizi — 
Smjer u život, Split 1963.). Vrši se velik utjecaj na omladinu da bi 
se što više učio vjeronauk. Kod nas se nijedna institucija ne bavi 
sistematskim izučavanjem te teološke literature. Da li će se neki 
pojedinci tim baviti uz svoje druge obaveze, nije rješenje za soci- 
jalističko društvo, koje želi ostvariti naučne i humane ideale mark- 
sističke teorije i prakse. Na 

O mnogim događajima koji mogu poslužiti kao sadržaj za 
diskusiju protiv religije i mračnjaštva nije se dosad mnogo go- 
vorilo. Na primjer otkrićem Kumranskih tekstova na obali Mrt: 
vog Mora spoznato je da je Kumran sekta (Eseni) starija od 
prvih kršćanskih općina. U tekstovima te sekte nalaze se mnoge 
sličnosti sa Novim Zavjetom. O tome je kod nas objavljen čla- 
nak u Vjesniku u srijedu (i to nepotpisan). Stoga je bilo lako 
jednom teologu da u svom doktoratu (Kumran i Betlehem, Za- 
greb, 1960) polemizira s tim novinskim člankom. 

Tko prati teološku literaturu zna da je danas kršćanstvo u 
osjetnoj krizi. To se pokušava ublažiti Enciklikama. Krščanski 
religiozni svijet opet je uzdrman akcijom protestanata. Bultma- 
nnov program demitologiziranja kršćanstva toliko je uzbudio or- 
todoksnost, da je protiv njega pisano više nego protiv nekih ate- 

ista prije. Bultmannovo naglašavanje da je kršćanstvo z 
i da ono čovjeku atomskog doba mora govoriti drugim 
i sadržajem veoma je interesantno.' Takva diskusija 
prihvatiti, jer se u njoj izražava raspoloženje koje se bori za egzi- 
stencijalni oblik vjerovanja. Takav način interpretiranja uvijek 
sadrži više probleme čovjeka nego boga, dakle bliži je antropolo- 
giji nego teologiji. 

Religija je stalna suprotnost i negativnost prema marksisti- 
čkom socijalizmu, jer se pitanje čovjeka, društva i povijesti u re- 
ligiji tumači teocentrično, čime je ukinuta svaka osnova za pravi 
humanizam. 


Pored religije za socijalističko društvo je opasnost i pseudo- 
religija. Što to znači? Religija je vjerovanje u neke zamišljene 
iluzije koje treba stalno da vrijede. Njihova apsolutnost uvjetuje 
i dogmatski pristup prema sebi. Isti takav odnos može se dogo- 
ditiiu socijalističkom društvu, kad se prema društvenim i držav- 
nim institucijama počinje religiozno odnositi, tj. nekritički. To se 
događa tada kad se u tim institucijama vidi gotovo ostvarenje 
ideala. Kult ličnosti je jedan od mnogih pojava takvog egzistira- 
nja. Tada se dolazi do uvjerenja da je »hijerarhija sveti red« (de- 
finicija iz 5. stoljeća n. ere) kojem treba težiti, kao cilju koji u 
sebi određuje društveni i povijesni smisao. 

Da bi se socijalističko društvo zaštitilo od religije i pseudore- 
ligije mora razvijati takvu praksu da onemogući svaki nehuma- 
ni odnos prema čovjeku. Stoga je borba za humanizain, tj. za pra- 
vi i istinski način života, učestvovanja u društvu i povijesti jedini 
horizont na kojem se odvija marksistički dijalog i marksistička 
praksa. Na nivou takvog događanja religija ne može biti antitetič- 
ka sila. Ali čim se ideje birokratiziraju, religija odmah dobiva po- 
voljno tlo, jer tada lako postaje utjeha života. Socijalizam bez 
takve utjehe jest naš stalan zadatak. 

Moralna dužnost i pravo socijalizma da kritikuje religiju pro- 
izlazi iz kriterija shvaćanja povijesti. Povijesno treba da postane 
humano. Ostvarivanje tog sadržaja postaje moguće kad je čov- 
jek osigurao uvjete da se može odnositi kao čovjek, tj. da može 
govoriti istinu. To u biti nije egzistencijalistički stav, koji je iz- 
ražen kao »liebender Kampf« (Jaspers), tj. borba s ljubavlju. 
Taj egzistencijalni odnos naglašava prava pojedinca da mu bu: 
du omogućena sva pozitivna sredstva do kojih može doći. Na- 
mjesto stava: homo homini lupus, nastalo bi mnoštvo individu- 
alnog, izoliranog djelovanja. Na takvom odnosu povijesnost ne- 
ma svoj organizirani i aktivni cilj, jer pojedinci ne djeluju kao 
društveno-revolucionarni subjekt. Jednakost povijesnog 1 huma- 
nog u principima socijalizma pokazuje zadatak koji treba da se 
ostvari. Sadržaj tog rješenja može biti samo humani čovjek. Po 


astarjelo 
jezikom 
mora se 


1) O tome sam pisao opširnije u Našim temama: »Dijalektička teologija i de- 
| mitologiziranje kršćanstva« (9/1963). 

svojoj biti religija je smetnja takvom htijenju, jer religija ne 
dozvoljava da bi čovjek bez boga mogao ostvariti svoj životni 
poziv i smisao. Moralno pravo socijalizma proizlazi iz obaveze da 
se ukine svaki fenomen i sadržaj otuđenja. Kad socijalizam sam 
sobom ne bi nosio takvu bit, tj. borbu za slobodu, onda ne bi ni 
mogao biti kritičan prema religiji. Bit socijalizma treba da bude 


sloboda. Tu bit moguće je sadržajno ostvarivati ako povijest posta. 
ne mjesto za razvoj čovječnosti. 


Socijalizam mora ispoljavati društvenu univerzalnost. To sa 
svoje strane čini i religija. Sistemi klasnog društva nisu nikad 
išli za tim da se ukloni religiozni odgoj. Škola je sprovodila želje 
crkve i klera. Ta univerzalnost bila je negativno usmjerena, jer je 
onemogućavala slobodno odlučivanje na osnovu razložnog shva- 
ćanja. U vrijednost te univerzalnosti sumnjalo se i sumnjat će se. 
Na pr. indijski filozof Sarvepalli Radhakrishnan! pisao je da bi 
svijet bio mnogo religiozniji kad bi iz njega bile uklonjene sve 
postojeće religije. On piše da religija nije mogla uvjeriti jačeg 
čovjeka da ne izrabljuje svog slabijeg brata. Ta osuda religije 
proizlazi iz humanističkih ideala. Religija govori čovjeku ono što 
nije i što ne može biti. 


Da bi se svijet oslobodio sadašnjih religija i mogućih budućih 
religija, treba stalno razvijati ideju čovjeka. Religija je bijeg iz 
svijeta, jer ga smatra grešnim. Ideja čovjeka sadrži baš princip 
ovostranosti. No ideja čovjeka kao ideja povijesnog subjekta nije 
identična s Platonovim svijetom ideja. Ta ideja nije apstrakcija 
koja se ostvaruje u svakom pojedincu kao njegova aktivna for- 
ma. Ideja čovjeka u programu socijalizma ostaje cilj, koji se ni- 
kad ne može ostvariti do kraja. Smiješno bi bilo reći da je posti- 
gnut stupanj gdje je umno zbiljsko ili stvarno, a stvarno da je 
umno. To ovdje nije niti može biti hegelovski odnos. Ideja čovje- 
ka mora postati program povijesti. A svaka religija stoji na putu 
takvoj ideji, jer čovjeka ne želi zadržati samo u »ovostranom« 
postojanju. 

Što preostaje iz spoznaje da se ideal čovjeka nikad ne može 
ostvariti? Može se čak postaviti analogija s religijom. I na tlu 
socijalizma čovjek stoji daleko od svog ideala (kao apsoluta) kao 
što i religiozan čovjek stoji daleko od svog ideala (koji može biti 
samo bog). Paralele: čovjek-idealan čovjek, te čovjek i bog poka- 
zuju ipak bitne razlike. Čovjek u svom idealu samoga sebe poku- 
šao je domisliti mogućnost svoje povijesne vizije A čovjek pre- 
ma bogu stoji izvan svog bitnog određenja. Apsolutiziranje čov- 
jeka u njemu samom u stvari je logički domišljen njegov najviši 
cilj. Ideal čovjeka ostaje bitna čovjekova smislenost. Odatle jas- 
no slijedi da socijalizam svojom suštinom mora negirati religiju 
sa svim njenim iluzijama. 


1) Sarvepalli Radhakrishnan: Meine Suche nach Wahrheit, (prevod sa en- 
gleskog), C. Bertelsmann Verlag, 1961, Giitersloh. 

A šta pokazuje praksa socijalizma? Da li je do sada igdje us- 
pjelo da svi budu ateisti? Sigurno da nije. Kao što teizam nije po- 
stigao da svi budu religiozni, tako ni ateizam ne postiže tu broj- 
čanu sveukupnost. U tome uopće nije problem. Mnogo je važnije 
da socijalizam ostane vjeran svojim principima, nego da se gleda 
koliko je teista prešlo u ateiste. Ako se društveni ateizam ispolji 
kao forma i sadržaj povijesne aktivnosti, onda je uspjeh takvog 
shvaćanja osiguran. Dakle nije bit u kvantitetu već u kvalitetu. 
Ako bi se socijalizam spajao s različitim formama religije (budi- 
zam, islam, kršćanstvo i sl.) onda to može biti socijalna reforma, 
koja nikako u svojoj biti ne nosi totalitet humanosti, već je samo 
njen dio u ekonomskom sadržaju. Budući da i takav parcijalni 
način rješavanja može biti progresivan ne treba ga negirati. No 
isto tako ne treba imati ni iluzija da je to socijalizam u Marxo- 
vom smislu, koji ide za humaniziranjem cjelokupne zbiljnosti. 
Takav socijalizam ne može ostati pomirljiv ni prema jednom fe- 
nomenu otuđenja, pa stoga ni prema religiji. 


Socijalizam bez religije nije iluzija već povijesni zadatak, da 
bi čovjek mogao postati svoje vlastito biće. Težnja za tim ciljem 
pokazuje da je već stvorena osnova, koja će čovjeku osigurati uv- 
jete očovječene egzistencije. Oni koji ne prihvaćaju takav put i na- 
čin zatvaraju sebe u vlastite iluzije, koje mogu biti utjeha i nada 
u eshatologiju, ali ne i istina. 

SOCIJALIZAM I MASOVNA KULTURA 
Miladin Životić 


Pojava masovne kulture 


U delu Pobuna masa Josć Ortega y Gasset piše: »Postoji jedna 
činjenica koja je, nezavisno od toga da li je dobra ili loša, od naj- 
većeg značaja za današnji javni život. Ta činjenica je nastupanje 
mase kao najviše društvene moći. Pošto mase, po definiciji, niti 
treba niti mogu da upravljaju svojom vlastitom egzistencijom, 
a još manje da upravljaju društvom u celini, ova činjenica znači 
da Evropa sada trpi najveću krizu koja može da zahvati naro- 
de, nacije i civilizaciju. Ova kriza se pojavljivala više puta u 
istoriji. Njene karakteristike i posledice su dobro poznate. Isto 
tako i njeno ime. Ona se zove pobuna masa«. 


Da bi se, nastavlja Ortega y Gasset, razumela ova strahotna 
činjenica našeg vremena rečima »pobuna«, »masa« i »društvena 
moć« ne sme da se prida značenje koje je isključivo ili preva- 
shodno političko. »Javni život nije samo politički, nego isto tako, 
čak primarno, intelektualni, moralni, ekonomski, religiozni; on 
obuhvata sve naše kolektivne navike. . .« 

U čemu je suština pobune masa? ...»Na tribini javnog ži- 
vota, kaže Ortega y Gasset, nema više protagonista, postoji sa- 
mo hor«. 

Josć Ortega y Gasset je aristokrat konzervativac, u njego- 
vom učenju o pobuni masa ima jakih tonova žaljenja za aris- 
tokratskim društvom, društvom elite, ali ovaj savremeni filo- 
zof tačno ističe jednu od najvažnijih činjenica našega vremena - 
pojavu depersonalizovanog masovnog društva i depersonalizo- 
vane kulture toga društva. 

Društvo je, po Ortegi y Gassetu uvek dinamičko jedinstvo dve 
komponente — manjine i masa. Manjine su individue ili grupe 
individua specijalno kvalifikovane. »Masovan je prosečan čo- 


1) Jos€ Ortega y Gasset The Revolt of the _Masses; navodi sa prema izdanju 
W. W. Northon and Co., 1932. god., str. 11 i dalje. 

vek... čovek koji se ne razlikuje od drugog čoveka nego sobomi 
ponavlja opšti tip.« 

Ove odredbe masovnosti bi se mogle usvojiti kad u njima 
ne bi postojala identifikacija pojmova masovan i neelitski, tj. 
masovan i demokratski. Masovan čovek je za Ortegu y Gasseta 
isto što je za Martina Heideggera čovek kao bezlično »se« (das 
Man), čovek koji misli, dela, oseća, onako kako se misli, kako 
se dela i kako se oseća u određenim društvenim zajednicama 
to je čovek kao bezlična neautentična jedinka. Ali, izlaz iz ove 
bezlične masovnosti Ortega y Gasset vidi u povratku na druš- 
tvo elite i kulturu elite. U ovom smislu on potpuno sledi sta- 
roga de Tocquevillea koji je svaki umetnički progres vezivao za 
postojanje aristokratije. Dinamiku odnosa samosvesne manji- 
ne, tj. elite, i bezlične većine, tj. mase, Ortega y Gasset razma- 
tra kao borbu dva večita principa: kad pobedi princip elite 
dobija se autentična kultura, kad pobedi princip mase dobija 
se bezlična, prosečna i masovna kultura. Takva je za Gasseta 
kultura naših dana. »Pobuna mase« u savremenom društvu, tj. 
pojava bezlične masovnosti postaje osnovni oblik savremenog 
ljudskog egzistiranja. 

»Masovna je, objašnjava Gasset, svaka individua koja ne 
poseduje nikakvu samosvojnu vrednost (dobru ili zlu), nika- 
kvu vrednost zasnovanu na specifičnoj osnovi, već je to ona 
individua koja se oseća 'kao svi drugi', a ipak nikada nije za- 
brinuta zbog toga... Ona je, u stvari, sasvim srećna da se ose- 
ća jednim sa svakim drugim«... »Karakteristika je vremena da 
prosečna svest znajući da je prosečna, ima sigurnosti da pro- 
klamuje prava na prosečnost i da ih svuda nameće«. U savre- 
menom društvu, kaže Gasset, važi pravilo »Biti različit znači biti 
nepristojan«. Masovno društvo ruši sve što je različito, sve 
što je izuzetno, lično, kvalifikovano i izdvojeno. Onaj ko ne mi- 
sli kao svi drugi rizikuje da bude od društva eliminisan. 

Ova podela društva na ,»ase i elitnu manjinu ne odgovara, 
veli Gasset, podeli društva na klase. Bezličnost, tj. masovnost 
je osobina svih savremenih klasa. 

Iako je tačno video jednu od bitnih karakteristika našega 
vremena — pojavu depersonalizacije, tj. masovnog društva i 
masovne kulture, Gasset je daleko od toga da vidi stvarne uz- 
roke ovoga procesa i sagleda prava rješenja ove, po njegovim 
rečima, glavne krize savremenog sveta. Izlaz iz ove situacije Ga- 
sset vidi u vraćanju na društvo elite i kulturu elite. Veliki je 
broj onih koji su teorijom o društvu elite i kulturi elite hteli 
da reše probleme depersonalizovane, masovne kulture našega 
vremena. 

Jedan od najvećih kritičara masovne kulture našega vremena, 
Friedrich Nietzsche, zahteva (u svom »Zaratustri«) vraćanje u 
samotnost, bežanje od »sajamskih muva«, tj. izolaciju od mase. 
Samo usamljenik-umetnik i usamljenik-filozof može, po Nietz- 
scheu, da postane autentični, neponovljivi stvaralac koji će 

svetu da nametne Svoje vrednosti. Taj usamljenik postaje filo- 
zof-silnik i umetnik-silnik koji razbija stare tablice vrednosti 
i oktroiše nove. 


Među onima koji zastupaju ovu teoriju kulture elite nalaze 
se i Arnold Toynbee, Thomas S. Eliot, Oswald Spengler i dr. 


Ovom teorijom oni označavaju aristokratsku reakciju na po- 
javu bezlične, masovne kulture savremenog društva. »Veliki u- 
metnik, rezimira ova shvatanja B. Chartier*, može da bude onaj 
koji odvaja sebe od ostalog društva«... »Položaj misaonog čove- 
ka u društvu je položaj autsajdera«. 


Ono što je bitno za teoriju kulture elite jeste traženje pose- 
bnih društvenih privilegija onih koji treba da stvaraju autentič- 
ne kulturne vrednosti. Ovu misao George Santayana ovako iz- 
riče: »Uništiti aristrokratiju u smislu društvenih privilegija i 
sankcionisane vlasti značilo bi ukinuti izvor iz kojeg je do sada 
proisticala sva kultura«. 


Suprotno ovoj teoriji kulture elite savremeni sovjetski filo- 
zofi zastupaju teoriju o »narodnoj kulturi«. U osnovi svojoj 
ova teorija nije ništa drugo do odbrana i opravdavanje masov- 
ne kulture u onom vidu u kojem se ona javlja u Sovjetskom 
Savezu i drugim socijalističkim zemljama. 


Problem masovne, depersonalizovane kulture nije uopšte u 
polju vida savremenih sovjetskih filozofa. Oni u kritici ma- 
sovne kulture vide samo i jedino oblike ideološke zaštite privile- 
gija vladajućih klasa, samo aristokratsku reakciju na proces 
demokratizacije savremenog društva. 


Suprotno teoriji po kojoj tek distancija od masovnog društva 
(i društva uopšte) daje mogućnost za stvaranje autentičnih-kul- 
turnih vrednosti, mnogi savremeni sovjetski filozofi razvijaju 
teoriju o »stvaralaštvu mase«, o »odlučujućoj ulozi narodnih 
masa u razvoju kulture«. 


U ovoj teoriji o stvaralaštvu masa, nastaloj iz potreba oprav- 
davanja procesa depersonalizacije i stereotipiziranja kulturnog 
stvaralaštva u SSSR-u, ne razlikuju se, i to ne slučajno, poj- 
movi narodne i masovne kulture. Nova, socijalistička kultura 
je, po ovoj teoriji, postala narodna, a ta narodnost se ogleda 
u sledećem: u tome da se sovjetska inteligencija vaspitava na 
principima kolektivizma, da se vaspitava tako da stvara radi za- 


2) U članku The Social Role of L'terary Elite, »Socijal Forces«, 1950, N. 2, 
str. 183. 

3) George Santayana Atoms of Thougth, 1950, str. 33. A 
4) Upore i na primer A. J. Arnoljdov Socijalizam i kultura, izd. Akademjja 
nauka SSSR, 1962, str. 68 i dalje. . 

5) U pomenutoj knjiz: Arnoljdova (na str. 76) stoji: »Nova kultura iz naro- 
da za narod« ... ili (na str. 74): »Prvi put u istoriji čovečanstva narodne 
mase SSSR-a i ostalih socijalističkih država su u oblasti kulture postale 
vladajuća sila«. 

dovoljavanja kolektivnih društvenih interesa"; u planiranju ume- 
tničke proizvodnje, u rukovodećoj ulozi Partije... itd. Princip 
planiranja umetničke proizvodnje i rukovodeće uloge Partije u 
ovom procesu ističe se kao socijalistički Princip kojim se pre- 
vazilaze »buržoaske teorije o autonomiji umetnosti«!", 

Umetnost je, po ovoj teoriji, narodna jer — služi kolektiv- 
nim interesima koje formuliše Partija. | 

Ova vulgarno-utilitaristička teorija »narodne umetnosti« sa- 
mo je teorijski vid ispoljavanja činjenice da je u SSSR-u (iz 
razloga drugačiji od onih na Zapadu) došlo do pojave, i odbrane 
masovne, bezlične, kolektivističke kulture. Mnogi savremeni s0- 
vjetski teoretičari kulture nastoje uporno da konzumente kul- 
turnih vrednosti odvuku od dostignuća moderne umetnosti. »Ši- 
renje modernizma, kaže Arnoljdov, je tesno povezano sa utica- 
jem revizionizma« 


Veliki je broj razloga zbog čega se danas u Sovjetskom Sa- 
vezu i mnogim drugim socijalističkim zemljama anatemiše mo- 
derna umetnost; jedan od najbitnijih je taj što je avangarda 
moderna umetnost antikonformistička, što je njen predmet sa- 
vremena drama ljudskog otuđenja koju apologetska kvaziume- 
tnost socijalističkog realizma ne može da prihvati. 


Šta je masovna kultura? 


Masovnom kulturom se naziva standardizovano, stereotipno 
reprodukovanje date stvarnosti i prezentiranje takvih reproduk- 
cija u obliku vrednosti. 

Prava kultura je produktivna, masovna — reproduktivna; a- 
utentična kultura je lično stvaralaštvo, masovna — bezlično, ste- 
reotipno. Masovna kultura reprodukuje stvarnost nehumanizu- 
jući je, ona glorifikuje datu stvarnost, a autentična kultura je 
uvek stvaranje takvih vrednosti koje zahtevaju izmenu sveta. 
Masovna kultura je klišetizirani eho prosečnosti i bezličnosti, pra- 
va kultura je delo neponovljive autentične stvaralačke ličnosti. 
Masovnu kulturu stvara profesionalizovani tim, pravu kulturu 
stvara neponovljiva ličnost. 


6) Videti str. 206 pomenute knjige. 

7) Ibid. 

8) Op. cit., str. 273. 

9) Kreacija pravih kulturnih vrednosti je neponovljiva. Razume seo, 
nema ničega apsolutnog, pa i ovu osobinu neponovljivosti prave kulture 
ne treba shvatiti u apsolutnom smislu. U kulturnom stvaralaštvu postoje 
i određeni uticaji, ali se oni »ponavljaju« kroz neponovijivo stvaralačku 
ličnost. Izvesni opšti elementi formalnog i sadržinskog karaktera ostaju 
samo elementi; celina, stil — neponovljiva autentična ličnost. Prvi tonovi 
autentične muzike i prvi stihovi autentične poezije su dovoljni da znamo 
čiji su. To ne važi za »narodnu« umetnost socijalističkog realizma. Ova 
'karakteristika neponovljivosti se ne može tumačiti u apsolutnom shi 
zbog toga što autentičnu kulturu stvara samo ličnost koja je — generičko 

.. Masovna kultura se stvara po porudžbini, bilo komercijalnoj 
bilo birokratsko-etatističkoj, autentična kultura se stvara na os- 
novu lične stvaralačke pobude. 

ME ii olako je ija za zadovoljavanje prosečnog, 

e L : ična kultura je napor humaniza- 
cije sveta i čoveka. 

Stereotipni način reprodukcije bezličnog, masovnog čove- 
ka našega vremena u masovnoj kulturi izaziva depersonalizujuće, 
homogenizujuće efekte, tj. pojačava onu bezličnost na kojoj i 
niče pojava masovne kulture i potreba za njom. Masovna kul- 
tura traži i formira stereotipne ukuse koji ruše intelektualne i 
druge razlike, ruše potrebu za posebnim naporima u doživljava- 
nju i usvajanju kulturnih vrednosti. 

Masovna kultura formira bezlični odnos čoveka prema stvar- 
nosti: ona, na primer, znači pretvaranje fizičke kulture koja 
zahteva lični napor u iživljavanje masovnih navijačkih strasti, 
znači pretvaranje ličnog doživljaja filmske umetnosti u obožava- 
nje filmskih diva, masovna kultura je pretvaranje aktivne do- 
kolice u oblike vašarske i bezlične razonode." 

Potrošač pseudo vrednosti masovne kulture nije samosvesna, 
izgrađena ličnost, već bezlični masovni čovek. Masovna kultura 
je takva proizvodnja vrednosti koja ugađa postojećim bezličnim 
ukusima umesto da ih oplemenjuje. Masovna kultura je proiz- 
vodnja roba kojima se eksploatiše neznanje, primitivizam, du- 
hovna prosečnost, putem ugađanja tom neznanju, primitivizmu 
i duhovnom siromaštvu. Pri tome nije važno da li su to robe koje 
poručuje komercijalni menadžer ili politički birokrat, čijem 
birokratskom autoritetu su neophodni masovna prosečnost, od- 
sustvo lične samosvesti, konformizam, reprodukcija datog sta- 
nja stvarnosti. 

Osnovne teme masovne umetnosti (tog glavnog oblika is- 
poljavanja savremene masovne kulture) su teme koje reprodu- 
kuju depersonalizovanog čoveka. To su teme pseudopersonali- 
zacije. Mnogi savremeni socijalni psiholozi ukazuju na pseudo- 
personalizaciju kao na osnovni oblik fiktivnog razrešavanja kri- 
za i fiktivnog dolaženja do autentičnosti savremenog čoveka, 
kao na osnovni oblik nadkompenzacije otuđene savremene lič- 


biće, koja na neponovljivo lični način ispoljava generičku: ljudsku suštinu, 
Lično bez ovog generičkog sadržaja ne može ni da postoji, u oblasti kul 
turnog stvaralaštva, »lično« bez generičkog ostaje nekreativna poza, šar“ 
iatanski erzac. ing Gre- 
10) U interesantnom članku Igranje karata kao masovna kultura Te ija 
spi objašnjava zbog čega je ova igra postala jednim od najmasovnijih i 
ka razonode: igra karata je depersonal'zovano takmičenje, takmičenje ; Z 
ikakvih intelektualnih napora... »Igranje karata, kaže Grespi, zeni Ja 
minimalne zahteve ličnim sposobnostima i karakternim osobinama igrača«. 
Zbog toga je ona i postala značajnim oblikom razonode masovnog, deper- 
sonalizovanog čoveka. 

Irving Grespi Playing Cards as Mass Culture, u zborniku radova o ma- 
sovnoj kulturi Mass Culture, ed. by B. Rosenberg, and D. M. White, Free 
Press, USA, 1959). 


262 


nosti. Obezličavanje u procesu rada, u savremenoj mehanizovanoj 
i automatizovanoj proizvodnji, obezličavanje ljudskih društvenih 
odnosa, otuđenje potreba, prevlast jedne jedine potrebe, potrebe 
prisvajanja nad svim drugim ljudskim potrebama, itd., nadkom. 
penzira se procesom pseudopersonalizacije, fiktivnim prevazilaže- 
njem bezličnosti i anonimnosti, fiktivnim dosezanjem do autentič- 
ne ličnosti. U Zabeleškama o masovnoj kulturi Irving Howe"! pri. 
mećuje da je jedna od osnovnih tema šund literature — neka- 
žnjeno kršenje zakona i kaže: »... dalje od ovakvog kršenja 
društvenog zakona masovna kultura ne može da ide... Heroj 
masovne kulture je izraz socijalne anonimnosti savremenog 
masovnog čoveka«.!'? 


U Usamljenoj gomili David Riesman navodi vrlo karakteris- 
tičnu literaturu da bi pokazao kako je jedna od osnovnih tema 
masovne kulture — pseudopersonalizacije, tj. fiktivno preva- 
zilaženje otuđenosti savremenog čoveka prema sebi i drugom 
čoveku: »Kako postići prijatelje i uticati na ljude«, »Kako pres- 
tati brinuti se i početi živeti«, »Kako da si srećan dok si sam«, 
»Umiri sebe«, i dr. Bezbroj je ovakvih knjiga u SAD danas. 

U ovoj kulturi vrednost postaje fikcija, fiktivno iživljavanje 
i fiktivno prevazilaženje bezličnosti. Konzumenti ove kulture i 
nisu ličnosti, već gomila. Njene kulturne »vrednosti« su robe 
namenjene masovnom ukusu. Jedna od osnovnih karakteristika 
masovne kulture je stvaranje potrošnih vrednosti koje se mogu 
bez napora konzumirati. 


Masovna kultura otuđuje čoveka od njegovog ličnog doži- 
vljaja sveta, ličnog stvaralaštva, otuđuje ga od potrebe da ima 
lično iskustvo i lični doživljaj stvarnosti, da ima lični ukus. Ma- 
sovna kultura utvrđuje njegovu moralnu apstinenciju pred 
procesom gubljenja samosvojnosti, gubljenja autentičnosti. Ova 
kultura guši potrebu za autentičnim ličnim odnosom prema 
stvarnosti i time ruši osnovu na kojoj je humanizam uopšte 
moguć. 


U postojećim teorijama o kulturi u Sovjetskom Savezu ovaj 
depersonalizovani odnos čoveka prema stvarnosti se meša sa 
pojmom narodnosti kulture. Narodno i masovno, kolektivistič- 
ko, u ovim se teorijama izjednačuje. Narodnost kulture se ovde 
shvata kao zahtev da se proizvode kulturne vrednosti za mase, 
tj. kao zahtev za ugađanjem postojećem kolektivnom ukusu. 
Međutim, masovnost i narodnost (popularnost) kulture ne mo- 
gu da budu identični pojmovi. Ne postoji ni jedna prava, auten- 
tična umetnost koju bi mogla da konzumira samo elita. Nije 


11) Irving Howe Notes on Mass Culture, u pomenutom zborniku radova o 
masovnoj kulturi. 

12) Op. cit. str. 503. : : 
13) Depersonalizujući efekti masovne kulture uvlače se i u savremenu pe 
dagogiju u kojoj se sve više razvijaju teorije o učenju kroz razonodu, o 
učenju bez napora, 

pojmu masovne kulture suprotan pojam elitne kulture već pojam 
autentične kulture, tj. kulture koju stvaraju avangardne auten- 
tične ličnosti. 

U Periklovoj Atini narod je bio konzument najviše avangar- 
dne umetnosti. Poznato je da su mnogi veliki umetnici u proš- 
losti stvarali po porudžbini elitne manjine, aristokratije, ali je 
njihova autentična umetnost postala popularna, narodna. Ko- 
ja će umetnost da bude više konzumirana, da li bezlična, ma- 
sovna sa temama pseudopersonalizacije ili autentična umetnost, 
ne zavisi samo od nerazvijenog i primitivnog ukusa, već od 
onih faktora koji taj ukus formiraju. Među tim faktorima danas 
najsnažnije deluju komercijalizam i birokratija. Pojava neshva- 
ćenog avangardnog umetnika, pojava koju tako rado  zloupo- 
trebljavaju oni koji brane masovnu kulturu, kulturu po poru- 
džbini, ne proističe iz nesposobnosti naroda da dela ovakvog u- 
metnika shvati i doživi, ne proističe iz nepremostivih teškoća. 
Konzumacija proizvoda avangadne moderne umetnosti često 
zahteva postojanje tzv. specifične percepcije koja se stiče pose- 
bnim obrazovanjem; razvijanje te specifične percepcije je je- 
dan od bitnih faktora integralnog razvoja ljudske ličnosti. Ali, 
pojava neshvaćenog avangardnog umetnika se može objasniti je- 
dino onim faktorima koji ne podstiču razvoj ličnosti već potpoma- 
žu delovanje razornih depersonalizujućih efekata masovnog dru- 
štva i kulture tog društva. 

Masovna kultura nije samo bezvredni otpadak prave kultu- 
re, ona je takav otpadak koji preti da uništi autentičnu kulturu. 


Po mnogim teoretičarima kulture elite, sve što je popularno 
samim tim je i vulgarno i bezvredno tj. masovno; po mnogim 
teoretičarima socijalističkog realizma popularno i masovno je, 
isto tako, identično, ali ne u pežorativnom smislu. U osnovi teo- 
rije o socijalističkom realizmu stoji zahtev da socijalistička kul- 
tura postane proizvodnja za postojeći ukus masa, tj. masovna 
kultura. Ovaj zahtev proističe iz birokratske potrebe za masov: 
nom bezličnošću i prosečnošću. Ova reakcionarna teorija kul- 
ture nastupala je i nastupa protiv svakog avangardizma, protiv 
svakog tona ličnog traženja u svim oblastima kulturnog stva- 
ralaštva, protiv takvog traženja kojim bi se započinjao sukob 
sa postojećim prosečnim, bezličnim ukusima. Sve primitivne 
samouverene direktive političkih birokrata upućene umetnici- 
ma i kulturnim stvaraocima u ime narodnosti umetnosti i kul- 
ture označavale su do sada zahtev za masovnom kulturom, tj. 
takvom kulturom koja treba da postane oblik transmisije biro- 
kratskih shvatanja, da postane uporište birokratske volje. : 

Autentična kultura je ona koju stvara slobodna neponovljiva 
autentična ličnost. To je kultura koja sagledava datu stvarnost, 
postojeća shvatanja i postojeće ukuse sa pozicija zahteva za au- 
tentičnom ličnošću i humanizacijom čoveka. Jedino takva kultura 
može da postane narodna u punom smislu te reči. Takva kultura 
je antimasovna, jer zahteva da prosečan masovni čovek postane 

samosvesna ličnost. Jedino ta kultura je identična sa borbom za 
socijalizam, jer borba za socijalizam i nije ništa drugo već borba 
za društvo autentičnih celovitih ličnosti, borba protiv deperso- 
nalizacije, tj. masovnosti, borba protiv svih sila otuđenja koje 
izazivaju i održavaju depersonalizovanog savremenog čoveka. 

Avangardizam u kulturi kao izraz neponovljivog ličnog stva- 
ralaštva jedina je alternativa masovnoj kulturi. Avangardna kul- 
tura nije suprotna narodnoj kulturi. Ona onemogućava identifi- 
kaciju naroda i bezlične mase i zahteva pretvaranje bezlične ma- 
se u društvo samosvojnih ličnosti.“ 

Avangardna autentična kultura je suprotna i masovnoj i elit- 
noj kulturi, jer pojam elitne kulture znači stvaranje potrošnih do- 
bara za ukus jednog uskog kruga ljudi. Poznato je da postoji is- 
to tako akademski kič, kič aristokratskog ukusa kao i kič na- 
menjen nižim slojevima masovnog društva. Depersonalizacija, 
tj. masovnost nije svojstvena samo nižim slojevima. 

Masovna kultura znači uvek pretvaranje intrinsičnih vrednosti 
u instrumentalne vrednosti, u instrument zadovoljenja potreba 
koje su van kulturne sfere. 

Kad se ovako razlikuju pojmovi masovne i narodne kulture 
ne zastupa se teorija po kojoj je ukus naroda zdrav samo ga tvor- 
ci kiča kvare. Ovde se tvrdi samo to da ona umetnost koja je re- 
zultat autentične stvaralačke ličnosti može jedino da dopre do 
ličnog i autentičnog u svakom čoveku te može da postane široko 
prihvaćena. Masovna kultura je danas rasprostranjena samo zato 
što je postojanje savremenog čoveka vezano za sile otuđenja ko- 
je onemogućavaju lični i autentični život. . 

Da li će da prevlada masovna ili autentična kultura to ne za- 
visi od same kulture, to zavisi od oblika i rezultata borbe za au- 
tentičnu ličnost, borbe za humanizaciju savremenog čoveka. 


Masovna umetnost i avangardna moderna umetnost 


Avangardna moderna umetnost" je suštinski  ne-masovna. 
Za razliku od masovne umetnosti koja je klišetizirana repro- 


14) Narodna poezija i drugi oblici narodnog stvaralaštva takođe ne pripa- 
daju masovnoj kulturi, jer se u tom stvaralaštvu ispoljavaju neponovljive 
autentične vrednosti. To što su tvorci te kulture ostali nepoznati ne čini tu 
kulturu bezličnom, tj. masovnom. 

I ova umetnost je danas pred opasnošću da bude ugušena i potisnuta proiz- 
vodima savremene masovne kulture. Narodna poezija. narodno likovno 
stvaralaštvo, kroz koje se ispoljavaju autentične ličnosti nepoznatih umet- 
nika, sve više se potiskuju šundom i kičom masovne proizvodnje. o 

15) Pojmovi avangardne i moderne umetnosti se ne mogu poistovetiti. Nije 
sva moderna umetnost avangardna i autentična. U okviru same moderne 
umetnosti postoje jake tendencije ka depersonalizovanoj umetničkoj pro- 
izvodnji. Mnogi nadrealisti su sanjali o tome da svak može da postane pes- 
nik ako ispuni određene tehničke uslove koii treba da obezbede nesmeta- 
no nizanje asocijativnih predstava. U apstraktnom slikarstvu postoje jake 
težnje ka masovnoj stereotipnoj produkciji. Masovna je 1 kurbizijeovska ar- 
hitektura po kojoj se stereotipno proizvode »fabrike za stanovanje«, itd. 

dukcija stvarnosti avangardna moderna umetnost nastupa sa ra- 
dikalnim odbacivanjem reproduktivne funkcije; svojom antire- 
produktivističkom usmerenošću avangardna moderna umetnost 
se radikalno suprotstavlja masovnoj umetnosti. Cilj avangardne 
moderne umetnosti nije da preslika stvarnost, već da prikaže 
ljudski doživljaj stvarnosti, stvarnost onakvu kakvu je doživljava 
ličnost. Procesi destrukcije objekta, forme, iščezavanje sižea 
prostornih dimenzija, dimenzija vremena, itd, u avangardnoj mo- 
dernoj umetnosti usmereni su na težnju da se produkuje ljudski 
doživljaj sveta, lični doživljaj sveta. Ovom svojom težnjom da 
proizvede nepatvoreni lični doživljaj sveta avangardna moderna 
umetnost vrši humanističku funkciju — ona preko toga doživljaja 
pokazuje kakav je ljudski profil savremenog sveta. Destrukcija 
svih reproduktivnih funkcija u savremenoj avangardnoj umet- 
nosti je neophodni uslov sagledavanja ljudske suštine stvarnosti. 
Sa destrukcijom formi, fabule, prostorno-vremenskih dimenzija, 
itd. površnom posmatraču izgleda da iščezavaju i svake vredno- 
sti iz moderne avangardne umetnosti. Ali, savremena umetnost 
pokazuje bezvrednost sveta, ona u doba depersonalizovanog dru- 
štva heroja našega vremena mora da slika kao što to čini Kafka 
svojim bezličnim junakom K, ona se ne može optuživati što nalazi 
besmisao i iracionalnost u stvarnosti, ona se ne može kriviti ako 
umesto pozitivnog heroja pronalazi samo, kako Nietzsche kaže, 
»komadiće i grozne slučajeve«, ne može se optuživati ako joj ži- 
vot ne izgleda kao život nastojaščego čeloveka Borisa Poljevoja, 
već kao Faulknerova »priča koju je ispričao idiot, 


puna zvuka i besa 
koja ne znači ništa«. 


Savremena avangardna umetnost nije prefarbavanje stvarno- 
sti, po porudžbini, već produkcija autentičnih doživljaja sveta. 
I samo kao takva produkcija ona može da vrši humanističku 
funkciju u postojećoj drami ljudskog otuđenja. 


U staljinskoj (i poststaljinskoj) eri ovu avangardnu modernu 
umetnost oficijelno odbacuju pre svega zbog njenog radikalnog 
napuštanja reproduktivnih funkcija tako neophodnih onima koji 
umetnost hoće da pretvore u sluškinju politike. 


Socijalistički realizam počiva na zahtevu za umetnošću koja 
reprodukuje datu stvarnost, na zahtevu da se data stvarnost ovak- 
vom reprodukcijom digne na rang vrednosti. A ovo je osnovna 
osobina masovne umetnosti i masovne kulture uopšte. Teorija 
socijalističkog realizma zahteva tako angažovanu umetnost koja 
u suštini ne znači ništa drugo do težnju da se fiktivno dosezanje 
do smisla života, tj. proces pseudopersonalizacija, proglasi za 
osnovnu temu i osnovni sadržaj umetnosti. Potreba za pozitiv- 
nim herojem u ovoj vrsti umetnosti nije ništa drugo nego potre- 

ba za fiktivnim prevazilaženjem otuđenog sveta, za fiktivnimi 
dolaženjem do autentično ljudske stvarnosti, tj. potreba za pseu- 
dopersonalizacijom. 

Savremena avangardna umetnost je na izgled vrednosno neu- 
tralna, ali svojim radikalnim sagledavanjem otuđenosti i iracio- 
nalnosti savremenoga sveta ona jedina ostavlja humane poruke 
jedina može humano da angažuje. ' 


Slikanje pozitivnog heroja je samo na izgled vrednosno an- 
gažovanje, umetnost socijalističkog realizma znači reprodukova- 
nje datog stanja stvari u obliku pseudopersonalizacija. 

Savremena teorija i »umetnička praksa« socijalističkog rea- 
lizma nije teorija i praksa koja zahteva humanizaciju masa, ona 
konzumenta kulture tretira na isti način na koji birokratija tre- 
tira čoveka uopšte — kao bezličnu masu za koju se proizvode 
određene norme. 

Antikonformizam avangarde moderne umetnosti je glavni raz- 
log nesporazuma između nje i zastupnika socijalističkog realizma 
po kojima je umetnost reprodukcija date stvarnosti, takva repro- 
dukcija koja fiktivnim pozitivnim vrednostima prikriva dato sta- 
nje stvari, umesto da kaže ljudsku istinu o tom stanju. Avan- 
gardna moderna umetnost razbija ovakve pseudopersonalizacije, 
ona ne pogoduje mentalitetu prosečnosti i lične apstinencije pred 
stvarnošću. 


Kako se kod nas raspravlja o problemu masovne kulture? 


Kod nas se o problemima masovne kulture počelo da rasprav- 
lja sa pojavom komercijalizacije kulture i pojavom šunda u lite- 
raturi. Masovna kultura u obliku komercijalnog šunda se sve više 
širi. Drugi oblik masovne kulture kao birokratski dirigovane kul- 
turne proizvodnje sve je manje kod nas problem. Ali, sve više se 
javljaju šund romani, roto romani poluanonimnih autora, čak i 
komercijalni filmovi. Sve je veći broj novinarskih poduzeća koja 
izdaju šund literaturu. Izračunato je da se u poslednje vreme iz- 
daje oko tri i po miliona primeraka šund romana (ne računaju- 
ći šund romane koji u nastavcima izlaze u dnevnoj štampi). 

U ovakvoj situaciji porasta šunda javljaju se i pokušaji obja- 
šnjenja te pojave. Oni su se često kretali na nivou traženja od- 
govora šta je prvo: šund ili iskvareni ukus (kokoška ili jaje!). 
Često se zaboravlja da se uzrok masovne kulture traži među onim 
faktorima koji stvaraju i održavaju masovni ukus. 

U poslednje vreme javljaju se kod nas svojevrsni oblici odbra- 
ne masovne kulture, pre svega u obliku tumačenja masovne kul- 
ture kao predvorja prave kulture. 

Javljaju se isto tako svojevrsni zahtevi za kulturom elite. 

Kulturu elite traže oni koji traže posebne privilegije i poseb- 
nu društvenu moć za »majstore kulture«, koji traže staleške pri- 
vilegije. 

. Druga krajnost ovom esnafskom mentalitetu je tumačenje ma. 

sovne kulture kao preduslova za pravu, kao tla iz kojeg se razvija 
potreba za pravom kulturom. Jedan od branilaca masovne kul- 
ture kod nas kaže: »Želeći da preko svih realnih granica prakse... 
razvijemo danas ukus i kulturnu potrošnu moć svakog građanina 
lišavajući ga polukulturnih dela, znači lišavati ga puta ka novim 
višim iskustvima...« 

Međutim, masovna kultura nije predvorje prave, ona svojim 
depersonalizujućim efektima ruši temelje na kojima može da ni- 
če prava kultura, masovna kultura ostavlja za sobom pustoš. Pra- 
vdati komercijalnim razlozima ovu kulturu nije čak ni iz komer- 
cijalnih razloga ispravno — ova kultura čini da se sve manje is- 
plaćuje izdavati prava i vredna kulturna dostignuća. 


Socijalizam i perspektive masovne kulture. 


Sudbina masovne kulture zavisi od sudbine masovnog društva. 
Uzroci masovne kulture su svi objektivni izvori depersonalizacije, 
tj. otuđenja savremenog čoveka. 


Živimo u vremenu otuđenja rada, potreba, svesti, slobode, ži- 
vimo u vremenu u kojem snažno deluju birokratske težnje uok- 
viravanja ljudske delatnosti, težnje pretvaranja ličnosti u trans- 
misije birokratske samovolje... Svi ti oblici otuđenja su tle na 
kojem niče masovna kultura. 


Jedni izlaz iz ove krize vide u formiranju nove elite koja bi 
imala posebne društvene privilegije; drugi taj izlaz traže u jača- 
nju uloge savremene stvaralačke inteligencije. 

Ali, društvena uloga stvaralačke inteligencije zavisi od čitave 
strukture društvenih odnosa. U najkomercijalizovanom. društvu, 
u SAD, uticaji stvaralačke inteligencije su sve slabiji. »Američka 
inteligencija, kaže Gilbert Seldes ", sastoji se od ljudi koji su izo- 
lovani od zajednice. Ova izolacija je samoprogonstvo«. Da li ova 
izolacija nije neizbežna apstinencija pred iracionalnim silama 
»gramzivog društva«? 

Do takve izolacije je došlo i u birokratskim sistemima koji se- 
be krste socijalističkim imenom. 

Stvaralačka inteligencija bez korenite izmene društvenih od- 
nosa, izmene položaja ličnosti u društvu, ne može masovnu kul- 
turu da suzbije pravim vrednostima. Uništenje masovne kulture 
vezano je za ukidanje objektivnih društvenih izvora depersonali- 
zacije, procesa koji stvara potrebu za pseudo kulturom. Tek kad 
je socijalizam identičan sa borbom protiv depersonalizacije, tj. 
kad je pravi socijalizam, stvaralačka inteligencija, tvorac kultu- 
re, dobija mogućnost da pravim vrednostima guši pseudo kulturu. 


16) Gilbert Selder The People and the Arts, u knjizi Mass Culture, str. 78. 
268 


FILOZOFIJA I POLITIKA U SOCIJALIZMU 


Gajo Petrović 


Živimo u vrijeme kad već i djeca svuda po svijetu znaju po- 
nešto o socijalizmu, a teoretičari su o toj »temi« napisali čitava 
brda knjiga i članaka. Ipak bilo bi pogrešno misliti da je pita- 
nje o smislu i perspektivama socijalizma »riješeno« i prema 
tome neaktualno. U vrijeme kada čak i među socijalistima (ili 
onima koji se deklariraju kao socijalisti) susrećemo desetke 
pa i stotine različitih interpretacija socijalizma, pri čemu iza 
mnogih od tih interpretacija ne stoje samo pojedini usamljeni 
mislioci ni grupe mislilaca već i snažne društvene grupe, orga- 
nizacije i institucije, ponekad čak i dominantne nacionalne 
snage ili čitave države (zbog toga se ponekad govori o »kines- 
koj«, »jugoslavenskoj«, »talijanskoj«, »kubanskoj«, »alžirskoj«, 
»indijskoj«, »burmanskoj« itd koncepciji socijalizma), bilo bi 
doista smiješno kad bi netko smatrao da je pitanje o smislu 
socijalizma riješeno i neaktualno. Isto tako, u vremenu kada 
nisu jasne ni sigurne perspektive čovječanstva kao čovječan- 
stva (jer je i sam opstanak čovječanstva došao u pitanje), bi- 
lo bi naivno misliti da su perspektive socijalizma potpuno jasne. 


To što vrijedi za opće pitanje o smislu i o perspektivama 
socijalizma, vrijedi uglavnom i za temu >»Filozofija i politika u 
socijalizmu«. Ta tema svakako nije nova, jer je susrećemo na 
primjer, kod Marxa i još mnogo ranije kod Platona. Međutim, 
teško bi se moglo reći da je neaktualna, premda ovdje izgleda 
postoji veća suglasnost nego u općem pitanju o smislu socija- 
lizma. U velikom broju socijalističkih zemalja odnos između 
politike i filozofije vrlo je sličan: filozofija vrši funkciju slu- 
žavke politike. Čak i u onim socijalističkim zemljama gdje ta- 
kav odnos ne postoji, ima utjecajnih grupa i pojedinaca koji 
takav odnos priželjkuju i povremeno pokušavaju da ga uspos- 
tave. Po mom mišljenju Karl Marx nije nikad tako zamišljao 
odnos filozofije i politike u socijalizmu, pa nam to može biti 
poticaj da se upitamo: Da li nešto nije u redu s Marxom ili 
nešto nije u redu s odnosom između filozofije i politike u so- 

cijalizmu i sa socijalizmom u kojem je opisani odnos uspos- 
tavljen? Ovom pitanju može se prići na razne načine. Pokušaj- 
mo mu prići tako da se najprije upitamo šta je zapravo soci- 
jalizam. 


Prije svega, treba podsjetiti da se termin »socijalizam« pri- 
mjenjuje na tri razna područja. O socijalizmu se govori kao 
o određenom društvenom poretku koji bi trebalo da nastane ili 
već nastaje kao negacija kapitalizma. O socijalizmu se također 
govori kao o određenom političkom pokretu koji se zalaže za 
ostvarenje socijalizma kao takvog društvenog poretka. Najzad 
o socijalizmu se govori kao o teoriji koja zasniva mogućnost 
i pokazuje putove i sredstva za ostvarenje socijalizma u pr- 
vom od navedena dva smisla. U ovom izlaganju bit će riječi o 
socijalizmu u prvom smislu, u smislu određenog društvenog 
poretka. Međutim, treba napomenuti da ono što vrijedi za so- 
cijalizam kao društveni poredak vrijedi uvelike i za socijalizam 
kao politički pokret i za socijalizam kao teoriju, jer od toga 
kakav će biti odnos između filozofije i politike u socijalizmu 
kao teoriji i u socijalizmu kao pokretu svakako zavisi i to ka- 
kav će biti taj odnos u socijalizmu kao društvenom poretku. 
Također treba naglasiti da određenjem područja primjene o- 
vog pojma još uvijek nije riješeno pitanje njegova sadržaja, 
još su uvijek moguće različite interpretacije. 


U koncepciji marksizma, koju je Staljin kanonizirao i koja 
je još uvijek vrlo proširena u nekim socijalističkim zemljama, 
termin »socijalizam« ima sasvim određeno značenje. On ozna- 
čava prvu fazu komunizma koja dolazi nakon tzv. perioda dik- 
tature proletarijata a prije tzv. više faze komunizma. Prema 
ovoj pojmovno-terminološkoj shemi imamo dakle slijedeći re- 
doslijed društvenih poredaka: kapitalizam, diktatura proletari- 
jata, niža faza komunizma (socijalizam), viša faza komunizma 
(pravi komunizam). Prema pristalicama ove sheme period 
diktature proletarijata traje u Sovjetskom Savezu tačno do do- 
nošenja Staljinskog ustava, od Staljinskog ustava počinje pe- 
riod niže faze komunizma koja se naziva socijalizmom a danas 
se, nakon: završene izgradnje socijalizma, već vrši prijelaz od 
socijalizma ka komunizmu. | 


Po mom mišljenju ova je shema iz više razloga defektna. 
Prije nego što iznesem te razloge želim istaći da ta omiljena 
staljinistička shema nije proizvoljna staljinistička izmišljotina, 
da ona ima svoj korijen u Marxu. Kao što je poznato, Marx 
u Kritici gotskog programa govori o dvjema fazama komunizma, 
samo što ih terminološki ne fiksira kao »socijalizam« i »komuni- 
zam«. Nazivi su naknadni dodatak. U Kritici gotskog programa 
Marx također govori o »periodu revolucionarnog. preobražaja 
prvog u drugo« (kapitalističkog društva u komunističko), kao 
o nečem što se razlikuje i od kapitalizma i od komunizma, kao 

o nečem trećem čemu »odgovara i politički prelazni period« 


pri čemu »država tog perioda ne može biti ništa drugo osim re- 
volucionarna diktatura proletarijata«.! 


U vezi sa shvaćanjem prelaznog perioda kao perioda dikta- 
ture proletarijata, koji se bitno razlikuje i od kapitalizma i od 
socijalizma, treba prije svega reći da je to vrlo opasna teorijska 
koncepcija koja se može iskoristiti i doista je bila korištena u 
antisocijalističke svrhe. Ako prelazni period nije ni kapitalizam 
ni socijalizam, već ima neka svoja posebna svojstva koja ga 
bitno razlikuju i od jednog i od drugog, onda je moguće tvrditi: 
premda je za razvijeno kapitalističko društvo karakteristična 
politička demokracija, i premda će i socijalistički odnosno komu- 
nistički društveni poredak biti demokratski, prelazni period od ka- 
pitalizma ka socijalizmu, odnosno od buržoaske demokracije ka 
socijalističkoj, ne mora biti demokratski, to može biti i period 
terora, nasilja i nehumanosti. Štoviše, može netko tvrditi da su 
upravo nehumanost, nesloboda i nasilje najbolji ili jedini mo- 
gući »dijalektički« put u socijalizam, da su to ona dijalektička 
sredstva koja vode svojoj suprotnosti — istinskoj demokraciji, 
slobodi i humanosti socijalističkog društva. Naravno, kad ka- 
žemo da se tako nešto može tvrditi u okviru teorije o dikta- 
turi proletarijata kao posebnom prelaznom periodu, to ne zna- 
či da se to mora tvrditi, da takva interpretacija nužno proistje- 
če iz biti spomenute teorije. Međutim, ne treba previdjeti da 
to nije samo jedna među mnogim mogućim interpretacijama, 
već upravo ona koju je staljinizam ne samo riječju već i djelom 
afirmirao. Da je Marx mogao predvidjeti ovakvu interpretaciju 
svoje teorije o diktaturi preletarijata kao posebnom prelaznom 
razdoblju, on je možda nikad ne bi postavio, čak ni onako us- 
put kao što to čini u Kritici gotskog programa, već bi se kon- 
sekventnije držao jedne druge svoje teorije prelaznog razdo- 
blja koja spomenutu staljinističku interpretaciju isključuje. To 
je teorija po kojoj prelazni period nije samo period diktature 
proletarijata već je ujedno period komunizma i socijalizma. 
Da bismo doprli do razumijevanja ove teorije, potrebno je da 
za trenutak ostavimo po strani pitanje prelaznog perioda i da 
pažljivije razmotrimo teoriju o dvije faze komunizma. 


Na osnovu onog što Marx u Kritici gotskog programa govo- 
ri o dvije faze komunizma, može se steći utisak da ih on razli- 
kuje po vladajućem principu raspodjele, naime po tome što u 
prvoj fazi vrijedi princip raspodjele prema: radu, a u drugoj — 
princip raspodjele prema potrebama. U nižoj fazi komunizma 
po Marxu, naime, »pojedini proizvođač dobiva nazad od sdp 
tva — poslije odbitaka — tačno onoliko koliko mu daje,«* dol 
u višoj fazi komunizma društvo može na svojoj zastavi napr 
sati »Svaki prema svojim sposobnostima, svakome prema nje- 


1) K. Marx: Kritika gotskog programa, Kultura 1948, str. 35. 

govim potrebama!«* Iz Marxova teksta proistječe da će druš- 
tvo moći da proklamira princip raspodjele prema potrebama 
samo onda kad budu ispunjeni određeni uvjeti, naime onda 
»kad nestane ropske podčinjenosti individuuma podjeli rada 
a s njome i suprotnosti između intelektualnog i fizičkog rada: 
kad rad postane ne samo sredstvo za život nego i prva Životna 
potreba; kad sa svestranim razvitkom indiviđuuma porastu i 
produkcione snage i kad svi izvori društvenog bogatstva poteku 
obilnije«.* Ali ovo isticanje uvjeta za realizaciju principa raspo- 
djele prema radu ne mora isključivati shvaćanje da je upravo 
taj princip bitna odlika više faze komunizma. Kao da je i sam 
osjetio da se nije najsretnije izrazio i da bi mogao biti krivo 
shvaćen, Marx zato upozorava: »Nezavisno od svega dosad reče- 
nog, bilo je uopće pogrešno dizati galamu oko takozvane ras- 
podjele i stavljati glavni akcenat na nju. Svaka raspodjela sred- 
stava potrošnje samo je posljedica raspodjele samih uslova 
proizvodnje. A raspodjela uslova proizvodnje zavisi od samog 
načina proizvodnje... Vulgarni socijalizam (a od njega jedan 
dio demokracije) naslijedio je od buržoaskih ekonomista to da 
distribuciju promatra i tretira kao nezavisnu od načina pro- 
izvodnje i da stoga socijalizam prikazuje kao da se on uglavnom 
vrti oko distribucije." Tako Marx, nakon što je sam pripisao 
značajnu ulogu razlikama u distribuciji pri razlikovanju faza 
komunizma, podvrgava kritici one koji smatraju da se socija- 
lizam vrti oko distribucije, te tvrdi da je to shvaćanje naslije- 
đeno od buržoaskih ekonomista. Takav Marxov stav je u skla- 
du s njegovim općim shvaćanjem da je proizvodnja bitnija od 
raspodjele i da oblici raspodjele zavise od oblika proizvodnje. 

Mogao bi netko upitati ne bi li »nižu« i »višu« fazu komu- 
nizma trebalo razlikovati prema oblicima ekonomske proizvod- 
nje. Mislim da ni takvo shvaćanje nije u duhu Marxa. Po Mar- 
xovu mišljenju u jednoj epohi ljudske historije, u epohi otu- 
đenog klasnog društva, čovjek je doista ekonomska životinja, 
njegov cjelokupni život je u krajnjoj liniji određen sferom eko- 
nvmske proizvodnje. U toj epohi logično je da se razne raz 
vojne faze razlikuju u prvom redu prema načinu proizvodnje. 
Ali ono društvo koje treba da nastane kao negacija kapitaliz- 
ma nije po Marxu samo negacija određenog ekonomskog po- 
retka, ono treba da bude i negacija dotadašnjeg odnosa među 
»sferama«, da ukine ne samo primat ekonomske sfere već i u- 
opće rascjep čovjeka na međusobno otuđene sfere. Prema tome 
kriterij za razlikovanje faza u tom društvu ne može biti razlika 
u načinu ekonomske proizvodnje, on mora biti mnogo kom- 
pleksniji. 


2) Op. cit., str. 22. 
3) Op. cit., str. 24. 
4) Op. cit., str. 24. 
5) Op. cit., str. 25. 

Ako udomaćenu distinkciju između niže i više faze komuniz- 
ma promatramo s njene sadržajne strane, vidimo da ona ne sa- 
mo kod stal jinista nego ni kod Marxa nije domišl jena i dovedena 
do: jasnoće. Nejasnoća nije samo u sadržaju nego i u terminolo- 
giji. Marx ne govori o tim dvjema fazama kao o fazi socijalizma 
i o fazi komunizma. Ovi nazivi fiksirani su ovako naknadno. U- 
prkos tome mnogi marksisti još uvijek prihvaćaju ne samo gor- 
nju distinkciju koja je faktično Marxova (premda se ne slaže s 
nekim njegovim fundamentalnim shvaćaniima), već i terminolo- 
giju koja uopće nije njegova. Ta terminologija (kao ni bilo ko- 
ja druga) nije »neistinita«, ali ona je po mom mišljenju nea- 
dekvatna za distingviranje glavnih faza komunističkog društva. 
Međutim, premda je staljinistička koncepcija socijalizma i komu- 
nizma bila već oštro kritizirana, terminologija koju je ona kano- 
nizirala ostala je pošteđena. Kritizirano je shvaćanje da je so- 
cijalizam izgrađeni društveni sistem bitno različit od komuniz- 
ma, kritizirano je i shvaćanje da je nehumanost dopuštena u 
socijalizmu kao sredstvo za postizanje humanosti u komuniz- 
mu. Ipak nitko od kritičara, koliko mi je to poznato, nije doveo 
u pitanje ni razlikovanje dviju osnovnih faza u razvoju komu- 
nističkog društva ni terminološko fiksiranje te razlike pomoću 
naziva »socijalizam« (za »nižu« fazu) i »komunizam« ( za »višu« 
fazu). 

Međutim, Marxovi tekstovi daju više osnova da se socijali- 
zam promatra kao viša faza u odnosu na komunizam. U prilog 
takve terminologije govori i etimologija ovih riječi. Komunizam 
(prema communis — zajednički) trebalo bi da bude društvo u 
kojem su sredstva za proizvodnju zajednička, a socijalizam (pre- 
ma socius — drug) društvo u kojem je čovjek čovjeku drug. A 
ovo drugo svakako je nešto više i teže ostvarljivo nego ono prvo. 

Da je Marx doista smatrao socijalizam »višim« od komu- 
nizma pokazat ću pomoću jednog teksta koji je svima poznat 
i često se navodi, samo što se neadekvatno shvaća, jer se Marx 
još uvijek suviše čita kroz staljinističke naočari. Marx, dakle, 
piše:»Ateizam kao poricanje te nebitnosti nema više smisla, jer 
je ateizam negacija boga i postavlja tom negacijom postojanje 
čovjeka; ali socijalizam kao socijalizam ne treba više takvog 
posrednika; on počinje od teorijski i praktički čulne čovjekove 
i prirodne svijesti kao bića. On je pozitivna čovjekova samosvi- 
jest koja nije više posredovana ukidanjem religije, kao što je 
zbiljski život pozitivna čovjekova stvarnost koja nije više posre- 
dovana ukidanjem privatnog vlasništva, komunizmom.«* Kao što 
vidimo, komunizam je za Marxa ono posredovanje kojim se uki- 
da privatno vlasništvo, a zbiljski život je pozitivna čovjekova 
stvarnost koja nije posredovana tim ukidanjem. Drugim dei 
ma, komunizam je »niža« faza, a zbiljski život »viša«. Ovom od- 
nosu »komunizma« i »zbiljskog života« analogan je odnos iz- 


među »ateizma« i »socijalizma«. Ateizam je afirmacija postoja- 


8) K. Marx, F. Engels: Rani radovi, Kultura, Zagreb 1953,str. 237. 

nja čovjeka putem negacije boga. Socijalizam kao socijalizam 
naprotiv ne treba posrednika. On počinje od teorijski i prak- 
tički osjetne čovjekove i prirodne svijesti kao bića. On je po- 
zitivna čovjekova samosvijest koja nije posredovana ukidanjem 
religije. Prema tome, dok je komunizam ukidanjem privatnog 
vlasništva posredovano ljudsko društvo, socijalizam je aspekt 
onog višeg oblika društva koje je neposredno ljudsko. Socija- 
lizam nije to društvo u cjelini, ono je tek jedan aspekt »zbilj- 
skog života«, njegova samosvijest. Naravno, ako je Marx sma- 
trao komunizam »nižom« fazom a socijalizam — jednim aspek- 
tom »više« faze (njenom samosviješću), to ne znači da njego- 
vu terminologiju i koncepciju (jer ipak nije riječ samo o ter- 
minologiji!) moramo prihvatiti. No nije li danas više nego ikad 
prije od životnog značenja za čovječanstvo da razlikujemo druš- 
tveno stanje u kojem je ukinuto privatno vlasništvo (komuni- 
zam) od humane ljudske zajednice u kojoj je čovjek čovjeku ne 
vuk, već drug (socijalizam ili još bolje humanizam)? 

U diskusijama o socijalizmu i o komunizmu često se postavlja 
pitanje da li je socijalizam ili komunizam neki konačni cilj, za- 
vršetak ljudske historije, a marksisti i marksolozi unisono s vi- 
sine odgovaraju da to — naravno nije. Kad neinformirani da- 
lje pitaju šta će u tom slučaju biti iza komunizma, onda se sni- 
shodljivo objašnjava da je to skolastičko pitanje koje ide pre- 
više daleko u budućnost. Sigurno je da komunizam neće vječno 
trajati i da će se nakon toga dogoditi još nešto, ali šta će to 
biti ne znamo niti možemo znati. A ako neki »skolastičar« upo- 
zori da Marx ipak ponekad govori o komunizmu kao o »rije- 
šenoj zagonetki historije«, te zatraži da mu se razjasni u kakvom 
su odnosu takve izjave prema tvrdnjama kao što je ona da »ko- 
munizam nije kao takav cilj ljudskog razvitka« nego samo »nuž- 
dan oblik i energičan princip najbliže budućnosti«, onda mu se 
superiorno odgovara da je to »dijalektika«. Međutim, ako paž- 
ljivije pogledamo Marxove tekstove, vidjet ćemo da je »dija- 
lektika« u smislu istovremenog tvrđenja  kontradiktornih teza 
njemu strana. Otkrit ćemo također da na »skolastičko« pitanje, 
šta će se dogoditi nakon komunizma, Marx bez ustezanja i jasno 
odgovara. On naime kaže: »Kao što je ateizam kao ukidanje bo- 
ga nastajanje teorijskog humanizma, tako je komunizam kao u- 
kidanje privatnog vlasništva prisvajanje stvarnog čovjekova ži 
vota kao njegova vlasništva, nastajanje praktičnog humanizma; 
drugim riječima, ateizam je pomoću ukidanja religije, a komu- 
nizam pomoću ukidanja privatnog vlasništva — samim sobom 
posredovani humanizam. Tek pomoću ukidanja toga posredo- 
vanja — koje je međutim nužna pretpostavka — nastaje pozitivni 
humanizam, koji pozitivno počinje od sebe sama«, ' 

Po Marxu, dakle, komunizam je u biti nastajanje humanizma, 
samo za razliku od ateizma koji je nastajanje teorijskog hu- 

manizma, on je nastajanje praktičnog humanizma. Kao nastaja: 
nje humanizma on nije nešto bitno drugačije ili suprotno hu. 
manizmu nego je već humanizam, samo posredovani, humanizam 
posredovan ukidanjem privatnog vlasništva. Tek pomoću i na: 
kon ukidanja toga posredovanja nastaje pozitivni humanizam, 
humanizam koji pozitivno počinje od sebe sama. Taj pozitivni 
humanizam nema razloga da se naziva komunizmom, jer ovaj 
naziv ukazuje da imamo posla sa zajednicom koja je tek nastala 
kao negacija društva koje počiva na privatnom vlasništvu. 

Kad ističe da je komunizam posredovani humanizam, Marx 
ne želi reći da komunizam uopće nije humanizam. On naprotiv 
naglašava: »Ali ateizam, komunizam nisu bijeg, apstrakcija, gu- 
bitak predmetnog svijeta koji proizvodi čovjek, gubitak njego- 
vih suštinskih snaga koje su postale predmetnost, nisu siromaš- 
tvo koje se vratilo k neprirodnoj, nerazvijenoj jednostavnosti. 
Oni su naprotiv tek stvarno nastajanje, za čovjeka nastalo os- 
tvarenje njegova bića, njegova bića kao stvarnog bića. 

Marx se dakle zalaže da se kapitalističko društvo ne negira 
nekim drugim klasnim društvom ni uopće društvom u kojem bi 
dominirala ekonomska sfera te bi se moglo bitno karakterizirati 
samo određenim odnosima ekonomske proizvodnje ili raspodje- 
le, on se zalaže za bitno drukčije, humanističko društvo. A ko- 
munističko društvo je humanističko društvo u procesu svoga 
nastajanja. Komunizam je zapravo »prelazni period« — od ka- 
pitalizma (i klasnog društva uopće) ka humanizmu, ali to ne 
znači da je on negdje po sredini između kapitalizma i humaniz- 
ma. Komunizam je u onoj mjeri komunizam u kojoj jest i sve vi- 
še postaje humanizam. A socijalizam je u ovoj koncepciji jedan 
od aspekata humanističkog društva, jer u društvu u kojem je 
čovjek doista čovjek, čovjek je čovjeku drug. 

No kakav je bliži smisao ovako shvaćenog komunizma koji je 
proces nastajanja humanizma? Najpotpuniji odgovor daje Marx 
u Ekonomsko-filozofskim rukopisima u fragmentu »Privatno vlas- 
ništvo i komunizam«." Marx tamo među ostalim podrobno go- 
vori o tri faze komunizma, ali čini mi se da to raščlanjivanje fa- 
za nije od bitnog značaja. Najvažnije je što Marx tu općenito 
kaže o komunizmu. A općenito o komunizmu on tu govori čak 
i onda kad se naizgled bavi pojedinim fazama. Tako u vezi s 
prve dvije faze piše: »U oba oblika komunizam se već pokazuje 
kao reintegracija ili povratak čovjeka k sebi,.kao ukidanje čo- 
vjekova samootuđenja, ali kako još nije shvatio pozitivnu suštinu 
privatnog vlasništva i kako je isto tako malo shvatio ljudsku 
prirodu potrebe, on je njime još obuzet i inficiran.«" s 

Raspravljajući o fazama komunizma Marx tako ukazuje i 
na njegovu humanističku bit: na ukidanje čovjekova samootu- 

đenja, na reintegraciju ili povratak čovjeka k sebi. Raspravljaju- 
ći o »trećoj fazi«, on produbljuje ovo svoje određenje kad tvrdi 
da su religija, porodica, država, moral, pravo, nauka, umjetnost 
itd. samo posebni načini proizvodnje te da je »pozitivno ukidanje 
privatnog vlasništva kao prisvajanje čovjekova života pozitivno 
ukidanje svakog otuđenja, dakle, povratak čovjeka iz religije, 
porodice, države itd. u svoje ljudsko, tj. društveno postojanje.«" 

Ako bismo htjeli sažeti Marxov odgovor na pitanje šta je 
komunizam i humanizam, mogli bismo reći da je to prisvajanje 
čovjekova života ukidanjem čovjekova samootuđenja a napose 
ukidanjem rascijepljenosti čovjeka na međusobno nezavisne 
sfere koje stoje u odnosima vanjskog određivanja. Komunizam, 
dakle, nije jednostavno nova društveno-ekonomska formacija ne- 
go je, među ostalim, ukidanje primata ekonomske sfere, pa pre- 
ma tome i dominacije ekonomskih kriterija pri razlikovanju 
ljudskih zajednica. 


Iz izloženog shvaćanja komunizma, socijalizma i humanizma 
proistječe kakav može i treba da bude odnos između filozofije 
1 politike u društvu koje je komunističko, socijalističko, ili hu- 
manističko (to troje nije sasvim isto ali nije ni bitno različito, 
jer je kao što sam rekao komunizam — nastajanje humanizma, 
a socijalizam — jedan aspekt komunizma i humanizma). Pret- 
hodno je ipak potrebno da kažem nešto o filozofiji i politici do 
komunizma odnosno socijalizma. 


Ne želim davati neku preciznu definiciju bilo filozofije bilo 
politike. Poznato je da ima bezbroj različitih definicija filozofi- 
je i sporovi oko toga koja je najbolja vjerojatno neće nikada 
svršiti. Svoje shvaćanje o biti filozofije izložio sam u više ma- 
hova, pa nije potrebno da to sve ovdje ponavljam ili obrazlažem. 
Spomenut ću samo da filozofiju ne smatram granom nauke ili 
umjetnosti već zasebnom formom duhovne djelatnosti kojom 
čovjek ne samo otkriva svoju bit i svoj položaj u svijetu, svoje 
mogućnosti za mijenjanje svijeta i za obogaćivanje vlastite pri- 
rode, nego također podstiče djelo preobražavanja svijeta i u nje- 
mu kao stvaralac sudjeluje. 


Poznato je također da postoje najrazličitije definicije politike, 
od onih užih koje određuju politiku kao djelatnost ili način up- 
ravljanja državom, preko širih koje promatraju politiku kao na- 
čin upravljanja društvom u cjelini, do onih najširih koje iden- 
tificiraju politiku s usmjerenom ljudskom djelatnošću ili s nači- 
nom života ljudi. Ni u ove sporove o najboljoj definiciji politike 
ne mogu ovdje ulaziti. Spomenut ću samo da u ovom kontekstu 
pod politikom ne mislim ni svaku usmjerenu ljudsku djelatnost 
ni samo djelatnost upravljanja državom. Pod politikom ovdje 
mislim svaku djelatnost usmjerenu na upravljanje općim društ- 

venim poslovima, bez obzira na to da li se to upravljanje vrši 
putem države ili u nekoj nedržavnoj formi. 

Uprkos tome što su filozofija i politika uvijek bile i do danas 
ostale dvije razne stvari, one su uvijek imale i neke zajedničke 
karakteristike. I filozofija i politika dosad su bile posebne dru- 
štvene djelatnosti, .naporedo s mnogim drugima (ekonomskom, 
umjetničkom, naučnom, religioznom, pravnom itd.), jasno od- 
vojene od ostalih i jedna od druge, a povezane vanjskim odno- 
sima međusobnog djelovanja i uvjetovanja. Obje su djelatnosti 
također kroz svu dosadašnju historiju bile vezane uz posebne 
društvene slojeve, političare i filozofe, Premda u.tim djelatno- 
stirna djelomično sudjeluju ili ih bar s interesom prate i ostali 
ljudi (nema gotovo nijednog čovjeka koji bi bio potpuno po- 
litički nezainteresiran ili koji ne bi imao baš nikakve svoje ma- 
kar i potpuno »amaterske« filozofske koncepcije) i premda aktiv- 
nost »masa« u tim djelatnostima, osobito u onoj političkoj, u ne- 
kim razdobljima (naročito u revolucijama) može postići i vrlo vi- 
sok stupanj, u osnovi su te djelatnosti bile i ostale u rukama us- 
kog kruga ljudi, u rukama političara i filozofa. Iako mnogi filozo- 
fi i političari kroz historiju nisu bili samo to, već su također bili 
robovlasnici, zemljoposjednici, kapitalisti, trgovci, advokati itd., s 
razvojem klasnog društva i s razvojem ovih djelatnosti sve je više 
jačala i u razvijenom kapitalizmu dostigla snažan razvoj tendenci- 
ja profesionalizacije ovih djelatnosti, tendencija da se filozofi i 
političari pretvore u dva zasebna sloja ljudi koji se od tih djelat- 
nosti izdržavaju, osiguravaju sebi sredstva za život. Birokratski 
ili, Marxovim riječima, »grubi i nemisaoni komunizam« ne sup- 
rotstavlja se ovoj tendenciji nego je čak ponegdje dovodi do ap- 
surda pretvarajući političare u politikante, a filozofe u školni- 
ke. Originalnost je takvog komunizma u ovom pitanju što on 
»dijalektički« ukida suprotnost između ova dva sloja pretvaraju- 
ći jedne (»filozofe«) u sluge drugih (»političara«). 

No ako se to tako događa, mora li tako i biti? Proistječe li ta- 
kav odnos iz biti komunizma, filozofije i politike? Ili iz biti ovih 
fenomena proistječe sasvim drukčiji odnos, pri čemu taj druk- 
čiji odnos nije samo idealna zamisao ni bespomoćna želja nego 
realna mogućnost i već prisutna tendencija historijskog razvoja, 
ali takva mogućnost čije realiziranje pretpostavlja naše djelatno 
angažiranje? 

Šta bi dakle moglo i trebalo da se dogodi s filozofijom i po- 
litikom u komunizmu, odnosno humanizmu? U skladu sa skici- 
ranom koncepcijom komunizma, filozofija u komunizmu i huma- 
nizmu trebalo bi da nestane kao posebna djelatnost strogo od- 
vojena od svih ostalih. Ali ona bi morala da ostane i da se razvi- 
ja kao kritička refleksija čovjeka o samome sebi, kao autoreflek- 
sija koja prožima sav čovjekov život i služi kao da rena 
snaga njegove cjelokupne djelatnosti, kao jedno od osnovni! 
»sredstava« pomoću kojih on ostvaruje cjelovitost svoje ličnosti. 
Filozofija bi također morala prestati da bude profesionalna duž- 

Dost i privilegij jednoga sloja ljudi. To, naravno, ne znači da svi 
ljudi mogu ili čak moraju postati veliki filozofi, ali znači da filo- 
zofija mora razbiti svoju zatvorenost, da ona ne samo mora da 
se okrene bitnim ljudskim pitanjima svoga vremena, nego tako- 
đer mora da se razvija kroz slobodnu i ravnopravnu diskusiju 
svih onih koji o tim pitanjima misle. 

Politika bi, po mom mišljenju, u komunizmu .i humanizmu 
trebalo da se razvija u sličnom smjeru. Ona bi morala nestati kao 
posebna djelatnost jednog privilegiranog sloja suprotstavljena 
ostalima a determinirana primarno ekonomskim interesima od- 
ređenih klasa (i samog tog sloja) i morala bi prerasti u djelatnost 
koja nije u rukama profesionalnih političara, u djelatnost kojom 
cjelokupna društvena zajednica na osnovu kritičke refleksije o 
svojim problemima rješava sva važna pitanja svoga života. 

Prema tome, ako je riječ o odnosu filozofije i politike u ko- 
munizmu (socijalizmu, humanizmu), mislim da bi filozofija kao 
čovjekova kritička autorefleksija trebala da usmjerava sve njego- 
vo djelo pa i ono političko. Ali, ne mislim da bi političko djelo 
moglo ili trebalo biti propisano od bilo kakve filozofije ili filozof- 
skog foruma, nego bi ono moralo biti stvar demokratske i slobo- 
dne odluke svih zainteresiranih. : 


Ako se na ovakav način skicira, s jedne strane, u kakvom su 
odnosu filozofija i politika dosad bile i, s druge strane, kakav 
bi njihov odnos trebalo da bude u socijalizmu, može se postaviti 
pitanje o putovima ostvarenja takvog odnosa. U vezi s tim treba 
prije svega istaći da se takav odnos između filozofije i politike 
ne može uspostaviti tako da najprije krenemo suprotnim prav- 
cem, na primjer, tako da filozofiju »privremeno« učinimo služav- 
kom politike ili da umjesto demokratskih oblika upravljanja raz- 
vijamo birokratske. Ne čekajući da »dođe vrijeme« za razvoj 
humanističke biti komunizma (oni koji čekaju vrijeme obično 
ga ne dočekaju), moramo već danas nastojati da maksimalno 
ostvarimo ono što po našem uvjerenju može i treba da bude. 


Ne čekajući pasivno »budućnost« filozofija mora učiniti stvar- 
ni svijet, između ostalog i politiku, predmetom svoje kritike. Na 
pitanje treba li o politici filozofski raspravljati u novinama, mladi 
Marx je odgovorio da novine ne samo smiju već i moraju pisati 
o političkim pitanjima, a filozofija kao »mudrost svijeta« mora 
da se brine za državu kao »carstvo« toga svijeta. »Ne pita se ovdje 
treba li o državi filozofirati, pita se treba li o državi filozofirati 
dobro ili loše, filozofski ili nefilozofski, s predrasudama, ili bez 
predrasuda, sa sviješću ili bez svijesti, konsekventno ili nekon- 
sekventno, sasvim racionalno ili poluracionalno.«" 

Filozofija mora učiniti zbiljski svijet pa i njegovu politiku pred- 
metom svoje kritike. Ali to nije dovoljno. Filozofija također mo- 
ra razbiti uske granice diskusije u okviru uskoga kruga profesio- 


12/ K. Marx, F. Engels: Werke, Band 1. Dietz Verlag Berlin 1957, S. 100-101. 

nalnih filozofa, ona se mora sama okrenuti i nefilozofima, i to 
ne samo naučenjacima, umjetnicima, političarima, već svima oni- 
ma koji misle o živim problemima svoga vremena. 

Da bi se uspostavio drukčiji odnos između filozofije i politike 
politika također mora da se razvija u određenom smjeru. Ona 
mora postajati sve više stvar ne ovog ili onog skupa pojedinaca 
već cijele zajednice. Ona također mora postajati sve više funkci- 
ja kritičke misli i diskusije o spornim pitanjima a ne samo slu- 
čajne i proizvoljne odluke. Idući u ovom pravcu filozofija i poli- 
tika mogu postići to da se ukinu kao posebni »sektori« ili »sfere« 
rasparčanog društvenog života a realiziraju i razviju kao bitni 
»aspekti« ili »momenti« cjelovitog čovjeka. 

Na ovakvom putu mogu nastati razne teškoće. One mogu na- 
stati među ostalim i zato što nosioci procesa prevazilaženja filo- 
zofije i politike mogu biti jedino sami filozofi i političari, a oni to 
mogu biti samo ukoliko su u stanju da se izdignu iznad stanovi- 
šta koje im sugeriraju egoistički interesi njihova sloja i ukoliko 
mogu da stanu na stanovište cjelokupnog čovječanstva i one dru- 
štvene klase koja danas može biti nosilac društvenog preobra- 
žaja, a to je radnička klasa. 

Koliko god da su i profesionalni filozofi i profesionalni politi- 
čari zainteresirani za očuvanje društvenih privilegija svojih slo- 
jeva, pa to može biti zapreka (nikako ne nepremostiva!) da stanu 
na revolucionarno stanovište, mislim da ipak postoji znatna raz- 
lika između filozofa i političara kao društvenih slojeva. Razlika 
nije samo u vrsti i količini društvenih privilegija, premda ta raz- 
lika može biti vrlo velika i lako uočljiva. Još je od većeg značaja 
slijedeća fundamentalna asimetrija: Da bi stvar upravljanja dru- 
štvom postala opća, sloj političara koji u ime društva upravlja 
cijelim društvom mora ograničiti svoju djelatnost u upravljanju 
društvom. Da bi mogli upravljati svi, oni koji su upravljali dosad 
moraju upravljati manje. Međutim, da bi svi mogli kritički mi- 
sliti o fundamentalnim problemima suvremenog svijeta 1 čovje- 
ka, nijedan filozof ne mora se odreći svoga prava i dužnosti da 
kritički misli, jer je »prostor« za to dovoljno širok za sve. Štovi- 
še, što je više onih koji misle i raspravljaju o filozofskim pitanji- 
ma, to je stimulativnija atmosfera za filozofsku misao, to je veća 
mogućnost za svakog pojedinca da maksimalno razvije svoje filo- 
zofsko mišljenje. 

Navedena asimetrija u položaju filozofa i političara može do- 
vesti do toga da u početku izgradnje komunizma i 
humanizma nastanu izvjesni nesporazumi u odnosima iz 
među pripadnika ova dva sloja. Može se, na primjer, 
dogoditi da neki političari, koji su nesposobni da se 
izdignu na  općedruštveno stanovište te nastoje da  sa- 
čuvaju svoj privilegirani položaj upravljača drušivom i s tim po- 
ložajem povezane materijalne privilegije, osjete opasnost u filo- 
zofiji i u njenoj usmjerenosti na ukidanje svojih vlastitih ali i 
svih drugih privilegija. Takvi političari imat će principijelno ne- 

gativan stav prema filozofiji i filozofima, ali će izbjegavati otvo- 
renu diskusiju o spornim pitanjima, te će obranu svojih mate- 
rijalnih interesa i privilegija prikazivati kao obranu socijalizma 
od »nesocijalističkih« nastojanja. 

Ovakve sukobe i napetosti moguće je izbjeći ili razriješiti na 
razne načine. Jedan bi način bio da se filozofija likvidira ili pret- 
vori u služavku politike. To je u nekim socijalističkim zemljama 
u velikoj mjeri i uspjelo. U drugima (a takva je u prvom redu 
naša) mislim da te opasnosti nema. No tamo gdje nema-realnih 
uvjeta za pretvaranje filozofije u služavku politike, može posto- 
jati opasnost da političari odstupajući dio (tačnije djelić) svoje 
vlasti »potkupe« filozofe, da s filozofima i eventualno s nauče- 
njacima kao s trećim slojem podijele (naravno ne na jednake di- 
jelove) svoju vlast nad cjelokupnim društvom. To je ona najo- 
pasnija zamka koju po mom mišljenju filozofi u socijalizmu mo- 
raju izbjeći. Dužnost je filozofa — marksista da razvijaju kritič- 
ku svijest usmjerenu i prema samima sebi kao posebnom slo- 
ju, i prema političarima, i prema svakom drugom tko želi da o- 
drži ili da postigne privilegiran položaj u društvu. U ovom nas- 
tojanju filozofi-marksisti mogu naći najbolje saveznike među 
političarima-marksistima koji ne stoje na stanovištu svoga dru- 
štvenog sloja, već na stanovištu društva kao cjeline. 


280 


PORTRETI | SITUACIJE 


JEDNA DISKUSIJA O DIJALEKTICI 
Predrag Vranicki 


Pred dvije godine izašla je u Francuskoj brošura »Marxisme et 
existentialismme«, controverse sur la dialectique (Paris, 1962), ko- 
ja predstavlja stenogram diskusije o temi: je li dijalektika samo 
zakon historije ili je ona također zakon prirode? U diskusiji su 
učestvovali J. Orcel, Jean-Paul Sartre, Roger Garaudy, Jean Hyp- 
polite i Jean-Pierre Vigier. 

Inaugurirana naročito Hegelovom i Marxovom mišlju dija- 
lektika postaje jedna od centralnih tema teorijske i filozofske 
misli posljednjih stotinjak godina i, ujedno, osnovni pokazatelj, 
kriterij smislenosti i karakteristike određenih koncepcija. 


Dijalektika je, svojim principom unutrašnjih protivrječja i 
negacije, uvijek bila kritički revolucionarni princip: jer je ukazi- 
vala na nužnost unutrašnjih konflikata svega postojećeg i nuž- 
nost prevladavanja, negiranja njegovih unutrašnjih granica. Nije 
ni malo čudno da je građanska filozofska misao druge polovine 19. 
st., u svom ushitu na građanski prosperitet i ostvarenje vjekovnih 
težnji građanske klase (gdje je ne samo sloboda; nego i privatno 
vlasništvo uzdignuto na rang prirodnog prava) morala imati ne- 
gativan odnos prema toj dijalektici, kojoj »ništa nije sveto« i 
koja proklamira neizbježnost svršetka i takve građanske idile. 
Kantova filozofija, sa svojom statičkom kategorijalnom struk- 
turom i transcendentalnom svijesti, fihteanski .apsolutizirana, 
postala je mnogo ugodnije misaono oruđe za teorijske preokupa- 
cije. 

To je ujedno i razdoblje, kada se odvija prvi snažniji pokušaj 
ne samo kritičkog razmatranja dotadašnjih rezultata dijalektike, 
nego i radikalnog odbacivanja dijalektike, pa i materijalističke, 
u redovima tadašnjih marksista. Napuštanje fou nine 
principa u politici i društvenoj praksi od strane Bernsteina, Wolt- 
manna, Schmidta i dr. rezultiralo je odbacivanjem revolucionar- 
nog principa i u teoriji. Ono što ih je najviše smetalo kod Marxa 
bila je upravo njegova dijalektika, dijalektičko tumačenje stvar- 
nosti, u-ćemu su svi oni nalazili glavni nedostatak Marxove teo- 

rije, glavni razlog, kako su govorili, diskrepancije i protivrječja 
između Marxa učenjaka i političara, genijalnog naučnog analiti- 
čara i ideologa zarobljenog u Hegelovoj dijalektičkoj spekula- 
ciji. Nasuprot dijalektici suprotstavili su i oni neokantovski inter- 
pretiranog Kanta kao pogodniju misaonu varijantu. Tako je ta 
prva velika raspra o dijalektici, u kojoj su na drugoj strani učes- 
tvovali Plehanov, R. Luxemburg, K. Kautsky, F. Mehring i dr,, 
ukazala barem na jedno: da je problem dijalektike u marksizmu 
jedno od njegovih fundamentalnih pitanja i da ona svojom revo- 
lucionarnom suštinom može i te kako da muti uspavanu savjest 
političkog empirizma. 

Druga velika raspra o dijalektici odvija se nakon prvog svjet- 
skog rata. Krah socijaldemokratizma bio je svakako jedan od 
najvažnijih razloga preispitivanja teorijskih pretpostavaka čita- 
vog marksističkog pokreta do tada. Kompleksne situacije moder- 
ne historije zahtijevale su mnogo elastičnije, suptilnije, »dijalek- 
tičnije« misaone instrumente nego što su bile vulgarno-mar- 
ksističke ili mehaničko-materijalističke interpretacije marksizma 
kod glavnih teoretičara socijal-demokracije, naročito Kautskog 
i Bauera. 

Lenjin je bio među prvima koji je taj problem osjetio, te su 
njegova bavljenja problematikom dijalektike u razdoblju 1914— 
1916. u izvjesnom smislu teorijska prolegomena njegovog daljeg 
revolucionarnog dijalektičkog stvaralaštva. U praktičkoj politič- 
koj raspri, na pr. u diskusiji o sindikatima sa Trockim i Buhari- 
nom, isto tako meće dijalektiku u prvi plan, kao i kad razmatra 
problem putova revolucionarne borbe (»Dječja bolest ljevičar- 
stva u komunizmu«), ili kada sugerira proučavanje Hegelove i 
Marxove dijalektike ruskim filozofima okupljenim oko časopisa 
»Pod zastavom marksizma«. Time je bila inaugurirana linija pro- 
učavanja dijalektike više kao opće metodologije, kao nauke o 
općim zakonima kretanja stvarnosti, što je u Sovjetskom Savezu 
rezultiralo poznatom borbom između »dijalektičara« (deborina- 
ca) i mehanicista. 

Drugu stranu dijalektičkog problema, vezanog više s teorij- 
skom interpretacijom čovjeka i historije, najznačajnije je uočio 
Luk4cs i donekle Korsch u isto vrijeme. Isto tako oštro suprot- 
stavljen socijal-demokratskom mehanizmu i empirizmu, Lukacs 
limitira područje dijalektike na historiju, da u kategorijama prak- 
se, totaliteta, historije, postvarenja i alijenacije nađe mogućnost 
najdubljeg poniranja u složeno tkivo historije. 


Treća velika diskusija o dijalektici povezana je s borbom pro- 
tiv staljinističke interpretacije marksizma i s definitivnim ruše- 
njem staljinizma naročito od strane jugoslavenskih marksista. 
God. 1948. je time postala onaj značajan datum, kada je jedan ve- 
liki politički i teorijski mit u marksističkom pokretu počeo da 
pokazuje svoju golotinju i kada se počelo rušiti jedno čitavo zda- 
nje mistifikacija koje su za racionalnu i kulturnu misao marksiz- 
ma gotovo nepojmljive. Nije time rečeno da i prije nisu postojali 

pojedinci teoretičari marksisti koji su oštro razračunavali sa sta- 
ljinskom dogmatikom, fetišizmom i primitivizmom. Ali, tek je 
sukob cijelih partija, a onda i nacija tu kritiku učinilo historij- 
ski djelotvornom. : 

Na općeteorijskom, filozofskom planu kritika staljinizma od 
strane jugoslavenskih marksista našla se na sličnim putovima kao 
i kritika onih rijetkih lucidnih pojedinaca koji se nikad nisu mo- 
gli složiti s vulgarnom egzegezom i dogmatikom (Fromm, Marcu- 
se, Lefebvre, Sartre, Goldmann i još neki). 

Ono što je u prvom redu odbijalo na teorijskom planu, bilo 
je siromaštvo staljinističke teorijske misli, nekritički realizam, 
ontologizam sa svojom konsekvencijom u potpunom nedostaja- 
nju humanističke i historijsko-antropološke problematike. Sas- 
vim je razumljivo da se pri tom ne samo izgubilo ono specifično 
ljudsko, njegova kompleksnost i bogatstvo formi i struktura, nego 
se i složena i protivrječna problematika čovjeka u socijalizmu 
svela na nekoliko birokratskih fraza. 

Iz takve tek atmosfere postaju nam jasniji neki stavovi Sar- 
trea kao i Garaudyja, dva glavna diskutanta u ovom slučaju. 
Zato Sartre i počinje svoju uvodnu riječ konstatacijom, da je 
fundamentalna kategorija historijskog bitka i mišljenja tog bitka 
— kategorija totaliteta (str. 3). Biološki individuum, kao i histo- 
rija su totaliteti — za prirodu se to, po Sartreu, ne može reći. 
Tamo gdje ne možemo govoriti o totalitetu, ne možemo govoriti 
niti o dijalektici. Dapače, Sartre misli da je pitanje dijalektike 
u prirodi problem na koji treba da odgovaraju specijalni učenjaci. 
»Pitanje se može još jasnije postaviti: postoje li totaliteti ili to- 
talizacije u toku u prirodi? Postoji li totalizacija cjeline koja bi 
bila priroda? Evo dva pitanja koja želim postaviti učenjacima, 
jer, još jednom, nisu filozofi oni koji o tom odlučuju.« (str. 12) 

Tek o historiji možemo govoriti kao totalitetu i totalizaciji. 
Upravo zato »dijalektički zakon je totalizacija društva po nama 
samima, i nas samih socijalnim kretanjem. Ukratko, dijalektika 
nije drugo nego praksa.« (16). 

Za Sartrea je glavni dokaz nemogućnosti dijalektike prirode 
u tome što je ona beskonačna. Čak ako postoje različiti nivoi, o- 
na je beskonačnost na svakom nivou. I upravo kao takva ona ne 
može biti totalitet — dakle ni dijalektika. 

U osnovi svih ovih Sartreovih preokupacija i stavova leži jed- 
na teza i ujedno bojazan: da ne bismo, priznavši dijalektiku pri- 
rode, predodredili i sam tok historije. Jer, historija je za Sartrea 
naše djelo, jasna kao dijalektičko zbivanje, nezavisna od nekih 
zakona koji bi bili vanhistorijski! Zato i zaključuje: »Ove nas 
konstatacije dovode dakle da odbacimo dogmatizam izvana, to 
jest jednu tobožnju dijalektičku teoriju prirodnog totaliteta koja 
bi pretendirala da uvjetuje ljudsku historiju u njenoj specifič- 
nosti.« (21). I na kraju onda zaključuje svoja izlaganja pitanjem 
i konstatacijom — da li se može priznati specifičnost dijalektike 
koja je »po sebi samoj ljudska, to jest vezana za to materijalno 

i organsko biće: čovjeka? Ako da, onda se može očekivati da će- 
mo u prirodi oikriti samo veoma krnje, veoma nejasne i veoma 
slabo razvijene forme dijalektičkog procesa.« (26) 

Sartreu je odgovorio R. Garaudy, inače i član politbiroa CK KP 
Francuske i pisac niza filozofskih djela i jedan od glavnih ideo- 
loga francuske KP. Ne ulazeći u šira razmatranja, Garaudy se ne 
slaže da kategorija totaliteta dostaje da se definira historijska 
dijalektika, da se »preokretanje« hegelizma ne može samo defini- 
rati idejom da se znanje (savoir) prestaje identificirati s bitkom, 
da Engels smatra listu zakona dijalektike završenom (jer je Sar- 
tre u izlaganju postavio pitanje: odakle baš tri zakona?, zastu- 
pajući mišljenje da se ne može govoriti niti o tri, deset itd., nego 
O »dijalektici koja samu sebe određuje« (str. 6), i, konačno, ne 
slaže se sa tvrdnjom da je između Marxa i Engelsa postojala raz- 
lika u koncepciji dijalektike prirode, smatrajući da njihova ko- 
respodencija pokazuje da je Marx odobravao Engelsova istra- 
živanja. 

Garaudyjeva analiza ide drugim putem, na čemu se detaljnije 
zadržava. Analizirajući neke Sartreove stavove iz »Critique de la 
raison dialectique«, zaustavljajući se na kategoriji prakse, zaklju- 
čuje da se naša praksa ipak nekako odnosi, transformira to po — 
sebi. Ako bismo ostali na agnostičkim pozicijama, značilo bi da je 
naša praksa slijepa; nužno se dakle mora pretpostaviti da to 
»po — sebi« koje naša praksa oblikuje — ima neku strukturu. 
Postavlja se pitanje: da li je ta struktura dijalektička? 

Garaudy smatra da nam znanosti pokazuju da je svaka inert- 
nost relativna, da to gibanje nije obično premještanje, nego da 
nastaju nove strukture, da nastajanje tog novog dozvoljava da 
datiramo stvari, da odredimo njihovu starost itd. tj. da priroda 
ima historiju (str. 34). 

»Ali, ako se jedna hipoteza o strukturi obistini, ako se pokaže 
efikasnom, ako nam ona daje vlast nad stvarima, kako onda 
shvatiti da nema nikakvog realnog odnosa između te spoznate 
strukture i tog po — sebi? Kako nam dijalektičko mišljenje može 
dati vlast nad jednim bitkom koji ne bi bio dijalektičan ni na ko- 
jem stupnju?« (34—35). 

Na temelju svega toga osnovna formulacija Garaudyjeva je 
slijedeća: »Dijalektika ne postoji u prirodi onakva kakva je u 
našem mišljenju. Takva tvrdnja bi bila teološka koncepcija, u 
najmanju ruku hegelovska, po kojoj egzistenciju u prirodi pos: 
tavlja apsolutni duh. Reći da postoji dijalektika prirode, znači 
kazati da su struktura i kretanje stvarnosti takvi, da nam samo 
dijalektičko mišljenje čini fenomene razumljivim i pogodnim za 
upravljanje. Rezimirajmo: postoji jedno materijalno po — sebi 
(prije nas i izvan nas); ono ima (uvijek prije nas i izvan nas) 
strukturu; znanosti nam pokazuju da je ta struktura dijalektična« 
(35). 

Garaudy nadalje ukazuje na jednu teškoću u Sartreovoj kon- 
cepciji: s jedne strane kategoriju totaliteta, a time i dijalektiku 

priznaje samo u odnosu na društvo; s druge strane, priznaje da 
u biološkoj sferi (na pr. čovjek kao biološki individuum) može- 
mo također govoriti o totalitetu. Ali — tada smo već van his- 
torije. (37). 

Raspravljajući još o teoriji odraza, koja nas u ovom slučaju 

ne interesira, Garaudy novodi još četiri momenta u vezi s ko- 
jima, po njegovu mišljenju, vlada konfuzija. Prvo, smatra da 
marksisti nemaju intenciju, da se postave van stvari i iz vana ih 
određuju; dijalektika prirode nije filozofija prirode, po čijim se 
kategorijama priroda mora vladati. Drugo, jedinstvo znanja ne 
isključuje nesvodljivost sektora, specifičnost sektora, pa prema 
tome ne treba imati bojazni da prihvaćanje dijalektike prirode 
znači ujedno da je ljudska historija samo privjesak jedne 
mnogo šire historije prirode. Treće, odbijanje da priroda zna- 
či totalitet, ne znači da marksisti to tvrde. Dijalektika prirode 
ne akceptira nikakav dogmatizam iil teologiju totaliteta. Ona po- 
kazuje da postoje u prirodi totaliteti, a to isto vrijedi i za histo- 
riju, gdje se može također govoriti samo o totalitetima a ne tota- 
litetu, i četvrto, slaže se da i marksisti odbijaju apriornu shemu 
dijalektičkih zakona koja se onda projicira na prirodu, kao i s 
činjenicom da nije završena spoznaja zakona o kojima raspravlja- 
mo. 
Daljnje intervencije J. Hyppolitea i J. P. Vigiera nisu bitnije 
doprinijele ovim kontroverzama, te se ne moramo opširnije za- 
državati. Hyppolite ne odbacuje mogućnost aplikacije dijalektič- 
kih shema i na prirodno područje, samo smatra da je ta aplikacija 
problematična i da joj nedostaje sigurnost koju nam daje naša 
efektivna participacija u ljudskoj historiji (48). Diveći se usput 
kreativnosti ruskog naroda, razočaran je filozofijom »koja je 
pretendirala da izrazi to iskustvo« (49) i zaključuje s konstataci- 
jom da termini negacije i negacija negacije imaju svoj prvobitni 
smisao u dijalektici historije i da ga mogu imati samo tu. (51). 
J. P. Vigier, kao fizičar, uglavnom nastoji pokazati ono, što se 
uvijek dosad ponajviše uzimalo kao glavne argumente za dijalek- 
tičke momente u prirodi. Počevši od kontradiktornih procesa 
kompleksnih unutrašnjih kretanja u mikrosvijetu, preko de 
Broglieve i Yukawine koncepcije nivoa, koja nam ukazuje na bes- 
konačnost nivoa ili totaliteta stvarnosti, pa preko konstatacija 
da ne vidi zašto organsko biće, zemlja i sunčev sistem, galaksija 
ne bi također bili totaliteti i zašto svakom tom nivou ne bi od: 
govarala posebna dijalektika — do postavljanja pitanja zašto bi 
na pr. prijelaz kvantiteta u kvalitet bio razumljiviji u historiji ne- 
g0 u fizici i kemiji — Vigier iznosi one argumente iz područja pri- 
rodnih nauka koji ukazuju na dijalektičnost struktura i procesa 
u prirodi. Prga 

Kraće intervencije koje su nakon ovih izlaganja uslijedile u- 
glavnom su pokazale da svaka strana ostaje pri svojim stavovima. 
Sartreov je osnovni prigovor Vigieru, da katkad dobiva dojam iz 
njegova izlaganja da smo mi mravi i brojke i da ne vidi onu spe- 

cifičnost dijalektike koju sam dupušta. Ako se želi ustvrditi da se 
radi o istoj dijalektici u prirodi i historiji, onda se negira ona 
bitna činjenica koju je Marx otkrio: »to je da ljudi prave svoju 
vlastitu historiju, na osnovi prethodnih okolnosti.« (83) Hyppo- 
lite također predbacuje Vigieru da je imao dojam kao da čita He- 
gela i kao da marksistička revolucija nije postojala, i da je imao 
impresiju da asistira dijalektici koja maršira sasvim sama, koja 
slijedi svoj vlastiti ritam, koja je dio stvari te se kao takva reflek- 
tira u našem mišljenju. Pojam prakse, tako duboko otkriven od 
Marxa, kao da je ostao zaboravljen (85). 


Na taj problem specifičnosti ljudskog i historijske dijalektike 
Garaudy je pokušao da odgovori na primjeru eksplikacije »histo- 
rijske nužnosti« u vezi s prijelazom kapitalizma u socijalizam. 
»To znači ovo: protivrječnosti kapitalizma su takve da ih jedino 
socijalizam može riješiti. Ali to ne isključuje da, u jednom du- 
gom vremenskom razdoblju, ako se ne borimo ili ako se borimo 
loše, ne može nastati, prema Lenjinovom izrazu »truljenje histo- 
rije« kao što se to zbilo u epohama u kojima nije postojala klasa 
sposobna da riješi te probleme.« (92). 


Time je, u osnovi, ova diskusija iscrpljena, jedna od mnogih 
koje se vode među marksistima i izvan njihovih redova. Obje 
strane su koristile nekoliko argumenata u potvrdu svojih stavo- 
va, ali ni jedna dovoljno da bi se sagledao taj veoma složeni filo- 
zofski problem. Kolikogod je opravdana Sartreova bojazan od di- 
jalektičkog ontologizma koji je u periodu staljinizma carevao, a 
Garaudy mu bio jedan od glavnih idejnih stjegonoša, toliko je i 
jednostrana solucija u vezi s kategorijom totaliteta kao osnovnog 
kriterija za dijalektičko. Isto tako, kolikogod je opravdana inten- 
cija Garaudyja, pa i Vigiera, da ne mimoiđu prirodne procese, 
evoluciju, razne sfere stvarnosti i njihovu procesualnost pa_i 
strukturiranost — što nam pokazuje također dijalektičnost tih 
momenata, njihovo priznavanje specifičnosti historijskog i ljud- 
skog, kao i odnos historijske dijalektike prema jednoj nesvjesno- 
prirodnoj — ostaje bez odgovora. 


LukaAcseva, Blochova, Sartreova i sl. bitna usmjerenost na 
humano i dijalektiku historijskog danas je pogotovo više nego 
opravdana. Mnogi marksisti dogmatici zaboravljaju, da su glavni 
doprinosi dijalektici od strane najvećih marksističkih umova 
(Marx, Engels, Lenjin na pr.) dani upravo na tom području. 
Njihova osnovna preokupacija je uvijek bila: čovjek i njegova 
historija. Engels je kao jedan od zadataka preuzeo istraživanje 
dijalektike u vezi s prirodom i prirodnim naukama, a niti jedan 
od njih se nije gubio u apstraktnim formulacijama dijalektičkih 
zakona i traženju potvrda za te formulacije u prirodnim nauka- 
ma. Naprotiv — Marx i Engels od najranijeg perioda proučavaju 
kompleksnu strukturu i dinamiku ljudske historije, od ranih ra- 
dova preko Manifesta, Kapitala, Anti-Diihringa i Porijekla po- 
rodice, a Lenjin svu genijalnost svoje misli u prvom redu posve- 

cuje analisi, objalnjenju i spoznaji društvene stvarnosti svoga 
vremena. Najdublja dijalektićnost njegove misli ogleda «e upravo 
u tome. 


Sasvim je razumljivo da mi ne možemo apatrahirati »prirodue« 
(stavljam ic u navodnike, jer je to uvijek historijska kategorija) 
i »prirudno«, što u achi nosimo, 12 naših dijalektičkih natraživanja 


Ah, rjedenic ljudskog prohlema moguce je samo na historij. 
skom terenu. Zato su problemi kako shvatiti praksu, kako hiato 
rijsku determinaciju. kako slobodu, kako coricka 1 hurnanum, 
kako procese i putove oslobođenja. kako dijalektiku hrtorijskog 
— od primarnog i odsudnog interesa i značenja 


MISAO_[_ZBILJA 


IMAMO LI SOCIOLOGIJU I GDJE JE ONA 
Rudi Supek 


U posljednje vrijeme imali smo prilike da u nizu izjava, inter- 
vjua ili govora odgovornih društveno-političkih rukovodilaca 
susretnemo, kad se spominju društvene nauke i njihova druš- 
tvena primjena, i sociologiju. Ovakve izjave mogu nas samo 
obradovati, jer pokazuju da se sociologiji pridaje određeni zna- 
čaj i uviđa njena korisnost u društvenoj primjeni, pa možemo 
očekivati da će se poduzimati i odgovarajuće društvene mjere 
za njeno unapređenje. No, kako su ove izjave većinom kritičke 
prirode s obzirom na rezultate što ih sociologija kod nas postiže, 
to se može steći utisak kao da je riječ o nauci koja se normalno 
razvija i postoji na isti način kao i druge društvene nauke, sa sto- 
ljetnom ili viševjekovnom tradicijom. Čitajući ovakve izjave ne 
možemo se oteti utisku da je posrijedi nedovoljna obaviještenost 
o pravom stanju i ulozi sociologije u našoj zemlji. 


Postavlja se naime pitanje imamo li mi uopće sociologiju 
kao konstituiranu nauku, te da li je ova naša sociologija spo- 


sobna da sudjeluje korisno i uspješno u rješavanju složenih 
društvenih zadataka? 


Na ovako postavljeno pitanje možemo bez mnogo oklijeva- 
nja odgovoriti da mi sociologije još nemamo, pa kad je riječ o 
sociologiji u javnim izjavama, govori se o nečemu čega u pra- 
vom smislu kod nas još uvijek nema. Evo nekoliko činjenica 
koje mogu potkrijepiti ovaj odgovor. Prije svega kako dugo 
kod nas postoji sociologija, kao teorijska i empirijska nauka 
istovremeno? Pogledajmo prije svega kakva je situacija na o- 
nim ustanovama gdje se nauka stvara ili konstituira — na sve- 
učilištima. Znamo da je kod nas sociologija nakon rata bila 
zabranjena kao »buržoaska nauka«, pa ona i danas, iako je sada 
dozvoljena, nosi ožiljke ove zabrane. Tako je prva katedra za 
sociologiju stvorena na beogradskom Filozofskom roje 
1959. godine, a godinu dana kasnije u Ljubljani, dok je u S 
grebu otvorena tek prošle godine. (Imamo, naravno, u vicu 

one katedre sociologije koje osiguravaju stvaranje sociologa- 
stručnjaka). To znači da se prva generacija diplomiranih so- 
ciologa pojavila u Beogradu prošle godine. Jesu li ovi sociolozi 
osposobljeni za sociološka istraživanja i rješavanje raznih druš- 
tvenih problema? Nisu. Potpuno formiranje sociologa-struč- 
njaka za sociološka istraživanja traži bar još tri godine post-di- 
plomskog ili specijaliziranog studija. To je opća praksa u 
svijetu. Ako ih ovoga časa smatramo osposobljenima za samo- 
stalni naučni rad, tada treba uzeti u obzir da jedan naučno-is- 
traživački rad u sociologiji traje prosječno dvije do pet godina, 
a to opet znači da nam na prve naučne radove školovanih so- 
ciologa valja čekati pet do sedam godina! Iz toga proizlazi da 
o sociologiji kao konstituiranoj nauci kod nas još ne može biti 
govora. Dakako, naša situacija u tom području bila bi danas 
mnogo bolja, da su odgovorni društveni faktori ozbiljno uzeli 
ono što su 1953. godine pisali »Pogledi«, kad se argumentirano 
tražilo osnivanje i primjena empirijske sociologije u našem 
društvu. No, tada je to bio »glas vapijućeg u pustinji«, mada 
se nakon nekoliko godina počelo ozbiljno pomišljati na stva- 
ranje socioloških ustanova za istraživanje. 


I u tome se kod nas počelo u neku ruku naopačke. Do otva- 
ranja socioloških instituta došlo je naime nešto ranije nego 
do otvaranja univerzitetskih katedri. No, to nije tako neobično, 
pogotovu ako instituti prateći dinamičnije razvitak nauke nas- 
toje istovremeno osigurati obrazovanje kadrova koje je na 
sveučilištu, iz bilo kojeg razloga, bilo zanemareno. Tako je 1958. 
godine u Beogradu u Institutu društvenih nauka proradilo so- 
ciološko odjeljenje, dvije godine kasnije osnovan je sociološki 
institut u Ljubljani, a isto tako se nalazi sada u osnivanju i u 
Zagrebu. Ovi instituti okupili su mlađe ljude, s različitom sve- 
učilišnom prednaobrazbom (filozofe, psihologe, etnologe, prav- 
nike) koji su pokazivali interes i sklonosti za sociološki naučni 
rad. Naravno da je i njima manjkala uža sociološka naobrazba 
i da su instituti bili dužni preuzeti je na sebe. Međutim, zbog 
razloga koji su čovjeku od nauke neobjašnjivi, došlo je do ot- 
pora protiv toga da se »instituti pretvore u škole«, i zauzeto je 
stanovište da neuki naučni kadrovi moraju sebe školovati kroz 
naučno-istraživački rad. (Tako je barem bilo na Institutu druš- 
tvenih nauka u Beogradu, sa čijim je radom pisac ovih redaka 
dobro upoznat, jer je na njemu radio i došao u sukob zbog 
spomenutog »stila rada«.) Istovremeno i pored neškolovanog 
naučnog kadra pristupilo se veoma ambicioznim naučnim pro- 
gramima, koji su impresionirali čak i takvog. stručnjaka za 
sociološka istraživanja kao što je američki sociolog P. Lazar 
sfeld. Prema tome, s neškolovanim ili nedoškolovanim kadrovi- 
ma ušlo se u veoma ambiciozne istraživačke planove. Posljedice 
toga danas su već dobro poznate i nećemo se na njima zadr- 
žavati, jer smo imali prilike da o tome već pišemo. (U »Našim 
temama« i u »Borbi« uoči godišnje skupštine Jugoslavenskog 

sociološkog udruženja.) Međutim, o 
u ovom času jeste to, da je ovaj 
ciran i nametnut od van-naučnih ili van-socioloških faktora te 
da se vršio uz otvoreni otpor naučno-odgovornih pojedinaca u 
našoj sociologiji koji su zbog ovakvog svojeg stava bili javno 
napadani kao: »buržoaski objektivisti« i uklonjeni kao »sum- 
njivi marksisti«. Tako je sprovođenje ove diletantske linije bilo 
povjereno sociolozima koji se u naučno-istraživački rad uopće 
nisu razumjeli, te su oni našoj sociologiji nanijeli priličnu šte- 
tu, ne samo stvarajući nezdrave odnose među ljudima (mislimo 
da na ovom mjestu nije potrebno objašnjavati kakvim se sve 
sredstvima u našem društvu služi čovjek koji zauzima mjesto 
za koje nije stručno kvalificiran), nego, što je mnogo gore, 
vodeći mlade ljude (one manje otporne) putem naučne neob- 
jektivnosti, pristranosti ili pukog ideologiziranja. Čitav niz na- 
učnih radova, koji je pod takvim uvjetima objavljen, bio je 
izložen oštroj kritici od strane stručnjaka, a da stvarnu kriv- 
nju za takve naučne proizvode ne snose neiskusni naučni kad- 
rovi nego oni koji takvu »naučnu politiku« sprovode. Željeli 
bismo uzgred napomenuti, da smo jednom prilikom upitali 
direktora jednog sociološkog instituta iz Nizozemske može li 
nam dati koji naučni rad iz njegova instituta, a on nam je od- 
govorio da ne može, jer institut postoji tek sedam godina, pa 
se nada prvim radovima tek slijedećih godina. 

Kad već upozoravamo na nepovoljne uvjete rada nekih na- 
ših instituta i na nezadovoljavajuće rezultate njihove naučne 
proizvodnje, onda dakako ne smijemo ispustiti iz vida da je 
i čitava naša politika naučnog financiranja takvih instituta po- 
grešna, jer ona uopće ne predviđa troškove za izobrazbu kadro- 
va, nego samo troškove za predložene projekte istraživanja i 
njihovo sprovođenje. (Ovo je još jedan apsurd takozvanog 
»nagrađivanja po radnom učinku!«) Sigurno je da kako za pred- 
nje tako ni za teškoće ove prirode odgovornost ne leži na na- 
šoj sociologiji i sociolozima, jer oni i pored velikih objektivnih 
teškoća nastoje nešto ostvariti u svojem radu i pripomoći na- 
šem društvenom razvitku. 

Ova dobra volja naših sociologa ogleda se i u tome što se 
nisu orijentirali na »periferne« nego na ključne probleme u 
našem društvenom razvitku. Na Kongresu za primijenjenu psi 
hologiju u Ljubljani ove godine mogli smo pred inozemnom 
naučnom publikom iznijeti da smo pregledali »nekih 70 empi- 
rijskih radova koji se odnose na strukturu, funkcioniranje 1 
ljudske odnose u radničkom samoupravljanju, iako su ovi ra: 
dovi veoma nejednake vrijednosti« (U ove radove uključene su 1 
ankete što ih sprovodi Savezni statistički zavod). Nije pm to- 
me problem u naučnoj orijentaciji naših socioloških kadrova 
koji dobro shvaćaju značaj pojedinih društvenih pojava, kei ši 
naučnoj, odnosno metodološkoj vrijednosti tih re E 
kadrovi u sociologiji u najvećem dijelu vrlo su dobro shvati 

no na što želimo upozoriti 
naučni diletantizam bio ini- 


da se u sociologiji o društvenim problemima pred naučnom jav- 
nošću imože uspješno govoriti samo naučnim, a ne propagan- 
dističkim jezikom, koji je toliko štete nanio ugledu društve- 
nih nauka za vrijeme staljinističkog perioda. 

Već iz ovog što smo naveli možemo vidjeti da li su op- 
ravdane kritike koje se od strane odgovornih društvenih ru- 
kovodilaca upućuju našoj sociologiji. To ne znači da od kri- 
tike bježimo ili da nam nije dobro došla. Jedino mislimo da 
u toj kritici valja voditi računa i o zbiljskom položaju naše so- 
ciologije i o svim onim faktorima koji su doista odgovorni za 
takvo stanje, i čini se da nije pretjerano reći da kritika mora u 
sebi uključivati i samokritiku, naročito kad dolazi od strane 
društvenih faktora, jer naša zaostalost u toj nauci ima prven- 
stveno tamo svoje podrijetlo. 


Stoga se nikako ne bismo mogli složiti s jednom vrstom 
kritike naše sociologije, koja nas ne zbunjuje svojom oštrinom 
već upotrijebljenom argumentacijom, i za koju doista ne znamo 
na kakvoj dokumentaciji ili teorijskoj koncepciji počiva. Na 
primjer, kad se sociologiji prigovara da se orijentira na »ap- 
straktni humanizam« (čitaj na teoriju alijenacije!), da »negira 
proizvodnju vrijednosti, pa dosljedno i marksizam«, da zastupa 
»politički štetna gledišta« kao što su »etatistička rješenja u 
sprovođenju praktičkih mjera u našem društvu«, i to s teorij- 
skih pozicija »predstavničkog etatizma koji zastupaju engleski 
laburisti«, da »negira ulogu našeg društvenog upravljanja i sa- 
moraspodjele«, i tome slično. Neargumentiranost ove kritike li- 
šava nas mogućnosti da s njome povedemo bilo kakav dijalog, 
tek nas njena intonacija podsjeća na vremena za koja bismo 
željeli da definitivno pripadaju prošlosti. U svakom slučaju, s 
ovakvom se vrstom kritike u nauci ne može ništa postići, jer 
se u nauci uvjerljivost ne mjeri agresivnošću. Ono što zbunjuje 
u takvoj kritici, to je diskontinuitet u načinu mišljenja: ona 
suviše brzo zaboravlja na vlastitu pogrešnu praksu i ne trudi 
se uopće da na osnovu neophodne samokritike stekne ponovno 
pravo na kritiku. Ovakva kritika može samo ohrabriti one ko- 
ji su dosada nanijeli mnogo štete normalnom razvitku naše so- 
ciologije. 

O METODI I DOMAŠAJU JEDNE KRITIKE 
Milan Kangrga 


»Kod nas je dosta raspostranjen manir — naročito u našoj Ji- 
lozofskoj literaturi — da se u posmatranju naših realnih 
problema polazi od nekog vrlo dalekog i himeričkog idea- 
la koji ni u kom slučaju ne može biti predmet današnje 
društveno—polit čke akcije. U tom slučaju moguća je i ta- 
kozvana radikalna kritika, destrukcija postojećeg. S druge 
strane, takva kritika destruktivno djeluje, jer stvara za- 
bunu. Ako se realne političke snage podstiču van onoga što 
je u datim uslovima u društvu moguće ostvariti i pozivaju 
na izvršavanje nekih himeričnih zadataka, da li to onda pra- 
ktično znači radikaliziranje političke atmosfere od strane ne- 
kih opozicionih elemenata, pa i idejno—političku dezorijen- 
taciju?« 

Radoslav Ratković i 

Živojin Rakočević 


»Ja se slažem da takva »radikalna« kritika, destrukcija pos- 
tojećeg, ima negativne implikacije 1 da je ona štetna«. 


Milent'je Popović 
Socijalizam 7—8 1964. 


»Ako konstruiranje budućnosti i završavanje za sva vreme- 
na nije naša stvar, onda je utoliko sigurnije što treba da iz- 
vršimo u sad šnjosti, mislim na bezobzirnu kritiku svega pos- 
tojećeg, dakako, bezobzirnu kako u tom smislu da se kritika 
ne boji svojih rezultata, a isto tako da se ne boji sukoba s 
postojećim silama«. 


ij i i je ad homi- 
»Teorija je sposobna za zahvati mase čim ukazuje a i 
nem pja ukazuje ad hominem, čim postane radikalna. Biti 
radikalan znači zahvatiti stvar u korijenu. A korijen za čov- 
eka jest čovjek sam«. i 
g ; f Karl Mare 


Čini se da danas nije baš posve jednostavno i lako biti marksist 
li Marxov sljedbenik. Jer, kao što se iz navedenog vd Mire 
je bitna i revolucionarna misao u ovih posljednjih stotinu godi: 
na toliko evoluirala i napredovala, da su čak i njegovi osnovni 
stavovi i srž njegova filozofiranja, smisao čitavog njegova a 
votnog djela postali danas, po shvaćanju nekih marksista, upra 
vo — štetni. Kao što znamo, dijalektika ide na negaciju onoga 

što jest i što je bilo, * pa je eto — a zašto i ne, ako je to potreb- 
no?! — i sam Marx u citiranom pitanju i odgovoru negiran. 

Samo, neprilika je u tome što se marksist, ali ne samo mar- 
ksist, nego svaki čovjek koji radi na ostvarivanju socijalizma, 
vrlo lako može naći u nedoumici, štaviše u posvemašnjoj dez- 
orijentaciji: Jer ovdje dijalektika ne izaziva ljutnju i užasava- 
nje u redovima buržoaskih teoretičara i doktrinara o kojima go- 
vori Marx, nego u redovima samih marksista. 

Lako je doduše ljudima imati svoja privatna — ovakva ili 
onakva — mišljenja o Marxu, marksizmu, filozofiji, sociologiji, 
nauci itd., pa ih iznositi u razgovorima u kojima onaj tko pita 
ima unaprijed isto mišljenje s onim tko odgovara, i obratno, 
pa sve teče vrlo glatko i normalno, da ne može bolje. Teže bi 
međutim bilo naći se u situaciji, u kojoj bi se u otvorenoj dis- 
kusiji moralo istinski i argumentirano braniti svoje stavove, i 
objasniti na primjer, kako je to moguće da netko tko se sma- 
tra marksistom negira, odnosno eliminira bit Marxove nauke. 
Jer onda verbalizam, i sve ono što ga nosi, ostaje bespomoćan 
i zatajuje pri prvom odgovoru. 

Stvar se međutim još više komplicira time, što se čovjek, 
čitajući slična pitanja, odgovore i napise, može naći u pravoj 
dilemi. Logika je naime ova: Ako već odgovorni marksisti zastu- 
paju takva mišljenja i javno ih iznose, oštro kritizirajući one 
koji misle drugačije, onda mora da ima nešto u tome, pa za 
ovu našu izgradnju socijalizma možda zbilja ne vrijede više 
Marxovi bitni stavovi. Na koncu konca, kad Marx govori o ra- 
dikalnoj kritici, destruiranju opstojećega, negaciji postalih ob- 
lika, izmjeni i propasti staroga i dijalektici koja se ne da ničim 
tutorisati, onda on time misli samo na građansko, klasno druš- 
tvo, i kapitalistički sistem, a ne valjda i na socijalističko druš- 
tvo, u kojemu ta dijalektika istim časom prestaje, kako ne bi 
narušavala mir socijalističke izgradnje i onih koji njome ru- 
kovode. 

No, ako je razvitak suvremene naučne marksističke misli 
istinski doveo dotle da (u ostvarivanju socijalizma) vrijedi neš- 
to što je posve suprotno Marxu, onda treba biti konsekventan 
pa Marxa odbaciti, a ne istovremeno se i pozivati na nj. Rečeno 
je naime posve jasno i otvoreno: Radikalna kritika i destrukcija 
(što znači dijalektička negacija negacije) opstojećega unosi za- 
bunu u redove marksista, predstavlja idejno-političku dezorijen- 
taciju, kao takva nužno je nošena od opozicionih elemenata — 


i izaziva 
1) Marx je o dijalektici pisao: »U svom racionalnom obliku ona 1zaz 
utnju ka i njen'h doktrinarskih zastupnika, jer u ee 
razumijevanje postojećeg stanja unosi ujedno i Saumje vine pje 
negacije, njegove nužne propasti; jer svaki postali oblik shva : : ki 
kretanja, dakle i po njegovoj dei strani; jer se ničim ne da tutor, 
i jer je u svojoj biti kritička i revoluc.onarna« 
Modover drugom izdanju Kapitala, Kultura 1947, str. LXIV) 

(koji su opozicija — prema čemu?, i šta to zapravo treba da 
znači?) — koji radikaliziraju Političku atmosferu (!) itd., pa 
je sve to skupa štetno. Ako pak Marx sa svoje strane (ne o 
u navedenim citatima, nego čitavim svojim djelom), upravo te 
»momente« smatra temeljima svoje nauke i bitnim zadatkom 
svakog marksista i borca za novo društvo, te radikalnu kriti- 
ku i negaciju opstojećega proglašava povijesno nezaobilaznim 
bitnim preduvjetom i djelatnim nosiočem ostvarenja socijalis- 
tičke i komunističke zajednice slobodnih ljudi, onda je u sve- 
mu tome posrijedi, u najblažem smislu riječi, očiti i potpuni 
nesporazum. Budući pak da to nije i ne može biti samo nespo- 
razum u okviru jedne »teorijske spekulacije« i proizvoljnog 
domišljanja i ćaskanja, nego u sebi sadrži i te kako ozbiljne pra- 
ktičke implikacije, to onda takvi i slični, oprečni i protivurječ- 
ni stavovi u svakom slučaju gone na opredjeljenje i zauzima- 
nje vlastitog stava. Jer ovdje, htjeli mi to ili ne, vrijedi i može 
da vrijedi samo .ono formalno-logičko »ili — ili«. Ili vrijedi Marx 
ili oni koji u bitnim stavovima zastupaju suprotno. 


U svakom slučaju navedeni stavovi predstavljaju jedan no- 
vum u marksističkoj literaturi (izuzevši nekadašnje Bernstei- 
novo izbacivanje dijalektike iz Marxove nauke i filozofije), jer 
bi danas bilo doista teško naći čak i jednog jedinog građan- 
skog filozofa ili teoretičara, koji ne bi smatrao da je marksi- 
zam nauka revolucije ili revolucionarna, radikalno-kritička mi- 
sao današnjice. A ovdje prvi put na ovako otvoren i jasan na- 
čin, bez uvijanja, neki marksisti javno proklamiraju Štetnost 
njenih vlastitih bitnih pretpostavki, a radikalnost i kritičnost 
revolucionarne izmjene starog svijeta i društva na osnovu i u 
tragu Marxove smione misli poistovećuju s idejno-političkom 
dezorijentacijom. Svakako se tada s pravom ima postaviti pi- 
tanje, šta je to drugo ili suprotno što ne unosi zabunu u re- 
dove marksista i komunista koji se bore za ostvarenje socija- 
lističke društvene zajednice. Zar ostvarenje neposredne demo- 
kracije (o kojoj je u navedenom napisu toliko puta riječ kao 
o jedinom mjerilu svega što činimo i što treba da činimo) = 
konkretno u našem društvu koje je prvo prišlo k provođenju 
u djelo Marxova principa samoupravljanja (asocijacije neposred- 
nih proizvođača) u svoj njegovoj širini, zar ovo ostvarenje ne 
sadrži u sebi i ne zahtijeva upravo radikalnu i opću kritiku i 
destrukciju ili djelatnu negaciju svega onoga opstojećega (=još 
-ne-samoupravnog) što se na čitavom frontu žilavo bori s po- 
zicija starog i daje upravo radikalan, kritički (i »kritički«) . 
por novome, dakle onome što može 1 treba da bude, a što neki 
naši marksisti, kao što vidimo, nazivaju —. himeričnim idea- 
lima?! Još nigdje do sada nismo čuli ili čitali da bi sami mar- 
ksisti i komunisti socijalizam i komunizam nazivali himeričnim 
idealima, pa je svakako i to jedan novum i obogaćivanje HA 
ksizma i socijalističke prakse. Novum se sastoji 1 u tezi ka 


295 


socijalizam i komunizam ne mogu da budu »predmet današnje 
društveno-političke akcije«. Ovu pak tezu o socijalizmu i ko- 
munizmu kao »dalekoj budućnosti« s jedne strane i o »višim 
ciljevima« s druge strane, poznamo međutim iz originalnijih 
izvora nego što je ovaj, samo što je ova politička mistifikacija 
već dosta dugo i spoznata i osvijetljena kao takva, te je već u 
čitavom radničkom pokretu dobila svoje pravo ime. 

Da bi pak socijalizam i komunizam (ne — ostvarili! nego) 
ostvarivali sada i ovdje, marksisti i komunisti, kao i svi radni 
ljudi socijalističkog društva za to imaju samo jedno jedino 
oružje: radikalnu, bezobzirnu, bespoštednu, djelatnu kritiku i 
negaciju svega što tu postoji kao staro, ne-socijalističko, ne- 
-ljudsko, još-ne-smisleno, ne-održivo i povijesno-misaono pre- 
vladano, te se boreći se za ostvarenje novih društveno-povijes- 
nih, političkih, ljudskih, moralnih i smisleno-svrhovitih zada- 
taka nalaze na stanovištu revolucionarne destrukcije ili negaci- 
je opstojećeg, još-ne-socijalističkog. Time se dakako bore i tre- 
ba da se bore i protiv svih onih i pojava i pojedinaca koji to 
stanje uporno brane i žele konzervirati, ovjekovječiti i idealizi- 
rati. 

Kakav pak smjer, ton i sadržaj ima navedena kritika, pog- 
ledajmo na jednom primjeru: 

»Ono što ti diskutanti (!) ne poznaju i nisu u stanju (!) 
da shvate, to su naši društveni, pre svega produkcioni odnosi 
i njima imanentna, objektivna zakonitost, kako u društveno-eko- 
nomskoj, tako i u društveno-političkoj sferi. U tom smislu oni 
ne poznaju (!) realnost (realnost nije suma kvantiteta već ob- 
jektivna zakonitost) — ne poznaju sopstveno društvo (!), na 
žalost. I razume se, iz toga proizlazi da ne poznaju tzv. mogu- 
ćnost. Međutim, mogućnosti za razvitak demokratije i slobode 
postoje, i ukoliko mi. . . budemo razvijali odnose u sarmouprav- 
ljanju i neposrednoj demokratiji, a takvi odnosi upravo dopri- 
nose i omogućuju dalji porast materijalnog bogatstva — uto- 
liko će u društvu biti više demokratije i slobode«." 

Bez obzira na koga se to odnosi i koji su to »diskutanti« 
(vidjet ćemo kasnije na koga se to misli), sam tekst i iznesene 
teze zahtijevaju.da se postave neka pitanja kako bi se ove ap- 
straktne i na mjestima potpuno nejasne formulacije osvijetli- 
le i shvatile u onome što one u sebi sadrže. : 

Prije svega mora da su ti »diskutanti«, na koje se rečeno 
odnosi, doista nedorasli, tupi i nezreli kad ne razumiju i ne 
mogu da shvate ono za što se obično pretpostavlja da bi morao 
da znade svaki naš prosječni obaviješteni i upućeni radni čovjek 
i građanin u okviru neposredne demokracije i sistemu samou- 
pravljanja. Jer oni (ti diskutanti), kako vidimo, ne poznaju 


2) Milent'je Popović: »Idejna kretanja u uslovima borbe za neposrednu 
demokratiju«, Socijalizam 7-8, 1964, str. 935. 

realnost, ne poznaju vlastit 
tako, doista nažalost! 


No, zar svi radni | 


O društvo, nažalost. Ako je tome 


. . judi i građani ove zemlje i ovog društva 
njem radu, zalaganju, borbi so ovako kutanti) u svom evakjdaš 

e , nika sa svim mogućim prilikama i ne- 
prilikama, u rvanju S teškoćama, u svojim patnjama, briga- 
ma, strepnjama, žalostima i radostima, elanu, težnjama, po- 
bjedama 1 porazima, u svim ovim društvenim i ljudskim, eko- 
nomskim i političkim odnosima i životnim iskustvima, mo- 
ralnim sukobima, depresijama, ponižavanjima,  opredjeljenji- 
ma, stavovima i htijenjima, u upornoj, teškoj, mučnoj borbi 
za bolji život svoj, svoje zemlje, svog naroda i društva u ko- 
jem žive, u ostvarivanju socijalističkih, humanijih ljudskih 
odnosa, i tako dalje, i tome slično, — zar svi ovi ljudi i ovi 
»diskutanti« među njima, ama baš ništa ne znaju o svom ži- 
votu, svom društvu i svojoj realnosti?! Kako je to moguće, 
kad se ta ista realnost na njima lomi svakodnevno, i kroz nju 
se oni sami lome, istraju i guraju naprijed, da bi prodrli do 
svjetlijih horizonata, jasnijih perspektiva i smislenijeg vlasti- 
tog i tuđeg opstanka. Zar su ta rečena »realnost«, to verbali- 
zirano »društvo« i ta naglašena »objektivna zakonitost« zaista 
jedna takva mračna, daleka, neshvatljiva i nedokučiva, od njih 
sasvim odvojena i obogotvorena metafizička kategorija, da baš 
nitko, čak ni oni koji se trude i žele da misaono prodru u bit 
svega toga zbivanja oko nas i u nama samima (zar oni uvijek 
i svagda baš najmanje?), ne znaju, ne shvaćaju, ništa ne vide, 
ne razumiju, idu mimo ovu nedokučivu našu realnost i njezinu 
toliko »objektivnu zakonitost«? Mora da je tu posrijedi đavol- 
ski fatalizam. Interesantno, doista! Pa ipak pomalo čudnovato. 
Zar čovjek koji gradi socijalizam i bori se za nj svakodnevno 
u svim mogućim i nemogućim situacijama i otporima, baš niš- 
ta ne zna šta gradi, za koga i protiv koga radi i gradi, i šta hoće 
ili neće, za čim ide i sa čime se sukobljava, i šta i tko mu sto- 
ji na putu, i šta bi trebalo učiniti, i šta se može i mora uči- 
niti i poduzeti? 

Suviše je smiono to čuti od onih koji tolikim neznalicama 
krste druge zbog toga što navodno ne znaju šta je realnost, a 
za uzvrat nam daju određenje, kako »realnost nije suma kvan- 
titeta već objektivna zakonitost«. Šta bi to zapravo imalo da 
znači, to je teško odgonetnuti. Stoga ne treba ući u razmrsi- 
vanje ove teorijske zagonetke (koja je suprotno »apstraktno-hu- 
manističkim« stavovima, kao što se vidi, veoma »konkretna« i 
»konkretno-humanistička«). Ne znamo doduše kada, tko i gdje 
je tvrdio da je realnost suma kvantiteta (možda ima i takvih), 
kao ni to šta to znači, ali se ni uz najbolju volju ne bismo 
mogli sjetiti iole poznatijeg filozofa koji bi došao do ds 
definicije realnosti. No, kad je već riječ o objektivnoj koa a 
nitosti, koja se ovdje poistovećuje s realnošću, onda treba da 

se kaže da je to određenje koje je Marx smatrao mehaničko- 
-materijalističkim, pa imamo pred sobom osnovnu tezu vul- 
garnog ili kontemplativnog materijalizma, što ga je Marx upra- 
vo radikalno-kritički ukinuo i prevladao svojim povijesnim ili 
dijalektičkim materijalizmom, i to već u svojoj I tezi o Feuer- 
bachu (1845), a onda temeljito i u svim svojim djelima za- 
ključno s Kapitalom. Ali o tome se u suvremenoj (a naroči- 
to u našoj!) marksističkoj literaturi već toliko argumentira- 
no i naširoko pisalo, da to ovdje nije potrebno ponovo izvodi- 
ti i dokazivati, nego bi to najprije trebalo samo čitati! Možda 
bi se onda iz toga dokučio i jedan drugačiji pojam realnosti. 


Što se pak tiče »tzv. mogućnosti« kako je nalazimo u nave- 
denom napisu, a koju apostrofirani diskutanti također »ne poz- 
naju«, treba reći da će ta mogućnost tako dugo ostati »tako- 
zvana«, dok ne bude prije toga i istovremeno djelom potvrđena 
i utvrđena, proizvedena, izborena i otvorena, te nikakve ap- 
straktne refleksije i deklaracije (a najmanje one koje ju iro- 
nično i posprdno imenuju sa »tzv.«!) ni jednu jedinu moguć- 
nost čovjekovu neće moći tvrditi, potvrditi i dokazati, pa pre- 
ma tome ni mogućnost slobode i (socijalističke) demokracije. 
Mogućnost ne »postoji« nego postaje to kad je čovjek kao 
društveno i ljudsko biće, dakle kao slobodna i stvaralačka lič- 
nost i subjekt na djelu ostvarivanja smisla i svrhe svoga ži- 
vota u borbi i zajednici s drugima, a u konkretnom slučaju kad 
ima dovoljno kičme da i na sebi samome ponese jedan dio ono- 
ga što još nije, a može i treba da bude, dakle da bude i druga- 
čije nego što naprosto jest, a da pritom ne misli (ili: da ne de- 
nuncira i ne insinuira), da su to puki »himerični ideali« i »da- 
leka budućnost«. Mogućnost postaje moguća, a budućnost sa- 
dašnja i zavičajna, kad je mi sami djelatno-smisleno omogu- 
ćavamo, kao što i realnost i njezina takozvana (=otuđena, od 
čovjeka odvojena i njemu izvanjski nadređena, mistificirana 
i u najrazličitijem interesu obogotvorena) objektivna zakoni- 
tost postaju naša istinska zbilja kad je svrhovito-smisleno sub- 
jektiviramo i ljudski prisvojimo kao moguću, kao čovjekovo 
istinsko prebivalište, kao ethos, kao realno tlo njegova huma- 
numa, kao njegov vlastiti očovječeni i čovječni svijet. 


Dakako, za one koji iz bilo kojih razloga i interesa upor- 
no stoje na poziciji apstrakcije »objektivne zakonitosti« izvan 
i iznad čovjeka, društva, povijesti i čovjekove pona 
djelatnosti (dakle, ostaju u okviru mehaničkog i KOME 
tivnog materijalizma), to su teze i shvaćanja koja se progla: 
šavaju apstraktno-humanističkima ( jedna etiketa više u arse 
nalu mnogih dosadašnjih), premda još nigdje dosada nismo ima- 
li prilike čuti ili pročitati, šta bi zapravo to imalo da znači i 
u čemu se teorijsko-praktički sastoji taj »apstraktni humani- 
zam«, a šta bi naprotiv imao da bude »konkretni bumanizama. 

Ali nije dovoljno PA, zica 
nego je ERE dpršto aaa vade navija 
samo od ovih istih »apstraktnih humanist A solidn Taoa 
na, čitavim čovjekovi i i o 

, čovjekovim bićem nošena, stvaralačka filozofijska 
argumentacija i prodiranje do korijena same stvari, a Za 
prije svega djelo koje to samim sobom dokazuje i EEsžnje: 
Nemojmo se zavaravati: za to postoje sigurni i čvrsti teorijski 
i praktički, to jest baš ljudski kriteriji, granice i mjere. Ne opa 
ramo jedan drugome »soliti« pamet, jer nije primarno riječ ni 
o kakvoj i ni o čijoj pameti. Postoje mnogo presudnija ljud- 
ska pitanja. Pritom ne treba zaboraviti ono što je već izbo- 
reno i pokazano, pa kao takvo i poznato i općeprihvaćeno: Za 
Marxovu je misao isuviše prekratko politiku kao jedan od ide- 
oloških oblika (pored morala, religije, države, prava itd.) sa- 
gledati i postaviti kao univerzalnog, jedinog, nepogrešivog, pr- 
vog i posljednjeg arbitra svemu što jest, što se zbiva i nastaje 
što se hoće, može i treba, s tim da sama bude izvučena izvan 
domašaja kritičkog osvjetljenja. Dobro je poznato kuda takav 
postupak može odvesti i kakvim plodovima roditi. Spomenimo 
samo staljinizam, koji se začudo u čitavom navedenom razma- 
tranju samo jednom usputno spominje, dok se s druge strane 
stalno govori o liberalističko-formalističkim i etatističko-norma- 
tivističkim shvaćanjima. Ukoliko smo dobro shvatili, staljini- 
zam se krije u ovoj drugoj kategoriji. Ako je tome tako, nije 
nam jasno zašto se staljnizam ne bi mogao nazvati njegovim 
pravim imenom. S jedne strane, sam termin potječe iz našeg, 
jugoslavenskog sukoba s tom pojavom, a s druge strane, sta- 
ljinizam nije neka daleka prevladana prošlost, nego i te kako 
živa i aktualna sadašnjost, prihvaćena i proturana od rukovo- 
dstva najmnogoljudnije zemlje kao oficijelna ideologija. 


Interesantno je razmotriti i neke teze iz političko-ekonom- 
ske problematike, što ih autor iznosi u svojim odgovorima. Te 
su teze s jedne strane veoma originalne, jer ih ne nalazimo 
ni u Marxa, ni u ostalih marksističkih teoretičara, a s druge 
su strane njegovi stavovi formulirani u obliku poduke »eko- 
nomistima, sociolozima i filozofima koji ili ne razumeju ili 
namerno zaobilaze ovaj problem i ove pojmove« (Isto, str. 
907). Iz oba razloga vrijedno je vidjeti o kojim je problemima 
i pojmovima riječ. 

Pošto je citirao dio poznatog Marxova Predgovora za Pri- 
log kritici političke ekonomije koji glasi: »U društvenoj pro- 
izvodnji svoga života ljudi stupaju u određene, nužne odnose, 
nezavisne od njihove volje, odnosa proizvodnje, koji odgova- 
raju određenom stupnju razvitka njihovih materijalnih proiz 
vodnih snaga,« — i pošto je utvrdio da time počinje čovjeko- 
va naučna misao o društvu, autor se pita: 

»Kako shvatiti ovu Marxovu misao: da bi »proizvodili svoj 
život«, ljudi se kao društvo organizuju, konstituišu«, — pa 

onda odmah odgovara ovo: »Pre svega, | 
»proizvode vrednost« (Isto, str. 906). u takvom društvu oni 

Prije svega u navedenom Marxovu citatu nema ni riieči 
tome da se »ljudi kao društvo organizuju, konštiališie pode 
bi onda ovako organizirani i konstituirani »proizvodili svoj Ta 
vot«, jer bi to u tom i takvom obliku bila osnovna teza iz poz- 
natih teorija o društvenom ugovoru 17. i 18. stoljeća. Stvar — 
prema Marxu — stoji upravo obrnuto: ljudi su počeli proizvodi- 
ti, i tek je ta proizvodnja sa sobom donijela, uvjetovala i za- 
htijevala određeni oblik društvene organizacije i konstituira 
nja. Sto se pak tiče autorova odgovora na ovako formulirano 
svoje vlastito pitanje, tek sad se nužno postavlja pitanje, šta 
se zapravo pomoću pojma »proizvodnja vrijednosti« želi tvr- 
diti? Od Marxa smo naime naučili, kako je svagda kad je riječ o 
vrijednosti u pitanju dvostruki karakter robnog oblika, koji 
se javlja i kao »upotrebna vrijednost« i kao »prometna vrijed- 
nost«, a ovu posljednju naziva Marx naprosto »vrijednost«. 
Kako se pak prema Marxu u toj distinkciji krije čitava tajna 
kapitalističkog načina proizvodnje (rada) i građanskih druš- 
tvenih odnosa, čija je »ćelija« roba (vrijednost, novac, kapi- 
tal) kao specifičnog društveno-povijesnog, pa time dakako i 
ljudskog odnosa, to svakako odmah upada u oči, a onda i za. 
čuđuje Popovićeva upotreba pojma »proizvodnja vrijednosti«. 
Ona se naime javlja bez ove nužne distinkcije, bez određenja 
ovog dvostrukog karaktera robnog oblika, čijom genijalnom 
analizom Marx vrši kritiku temelja kapitalizma i građanskog 
društva, kako bi istovremeno time pokazao u čemu i gdje se kri- 
je mogućnost njihova povijesnog prevladavanja. Dok dakle 
Marx pojmom vrijednosti (ili robe) određuje otuđeni ili feti- 
šizirani društveni odnos, dotle u M. Popovića nailazimo na tu 
kategoriju — ako se ona uopće dade racionalno shvatiti — vje- 
rojatno: 1. u smislu proizvodnje predmeta, materijalnih stva- 
ri, ili materijalnog bogatstva, 2. po svemu sudeći u sasvim po- 
zitivnom smislu, i 3. što se dade tačno utvrditi: kao univer- 
zalnu kategoriju koja tek konstituira društvo kao društvo. 

Tako pored ostalog čitamo: 

»Proizvodnja vrednosti u određenim produkcionim odnosima, 
dakle, čini suštinu društva i društvenih zakonitosti: to čini 
društvo društvom (podcrtao M. P.!), odvajajući ljude, organi- 
zovane kao društvo, od običnih gomila ili nekakvih neuobliče- 
nih, neodređenih grupa ili bioloških jedinica« (Isto, str. 906). 

Ovdje doduše ima dosta toga nejasnog, pa bismo mogli pi- 
tati, šta su to »neuobličene, neodređene grupe« i kako jedna 
grupa može biti neodređena, ako već jest grupa. Nas međutim 
zanima jedna druga konsekvencija iz ovakvih teza. Jer, .oda- 
tle prije svega proizlazi da otuđeni, od čovjeka odvojeni, njemu 
nadređeni, mistificirani i fetišizirani društveni odnosi, izraženi 
u pojmu vrijednosti (ili robe, novca, kapitala itd.) tek čine 

društvo društvom i izdvajaju čovjeka iz gomile i nod 
sljedno tome kapitalistički društveni sištein Bla Meo Pidčala) 
oblik čovjekova opstanka, koji zapravo sačinjava njegovu druš- 
tvenu (i ljudsku) bit. Time smo istovremeno dobili i jedno 
novo, dosada u teoriji nepoznato antropološko određenje čov- 
jeka. Građanski teoretičari i filozofi (danas ponajviše oni ma- 
njeg ranga) bili bi ovim otkrićem veoma zadovoljni (naročito 
kad bi to čuli od jednog marksista), jer još nijednome od njih 
nije dosada uspjelo toliko pregnantno svesti čovjekovu bit 
u okvire građanskog društva i bez ostatka je iscrpsti u njemu. 


Marx je oštro kritizirao kapitalističko-građansku,  apstrak- 
tnu društvenost koja se realizira »iza leđa« čovjekove volje i 
nezavisno od nje, u obliku prirodne nužnosti ili prinude pri- 
sile, izvrnuto, u obliku objektivne zakonitosti. Takvu društve- 
nost i njoj svojstvenu nužnost treba po Marxu ukinuti i pre- 
vladati ostvarenjem socijalističke i komunističke društvene i ljud- 
ske zajednice, u kojoj se čovjekova društvenost i ljudskost neće 
više manifestirati »iza leđa«, posredno (preko robe ili vrijednos- 
ti itd), apstraktno, u obliku države, politike, prava, morala itd. 
Stoga je ova specifična (a ne univerzalna) vrsta društvenosti 
o kojoj govori Marx, bazirana na isto tako apstraktnom radu, 
koji se u obliku (prometne) vrijednosti — nivelirajući sve kon- 
kretne, kvalitativne oblike proizvodnje i kvalitete proizvedenih 
predmeta na puki kvantitet — svodi na čisto kvantitativne 
odnose proizvoda rada izvan čovjeka i njegovih neposredno 
ljudskih odnosa, pa se kao takav (otuđen) taj rad i može mje- 
riti količinom društveno-potrebnog radnog vremena. To su me- 
đutim sve negativna određenja i radikalna kritika svih tih ob- 
lika, »nužnosti«, »prirodne zakonitosti«, apstraktne objektivno- 
sti itd, dok ih M. Popović shvaća u — pozitivnom smislu. 


Tako autor piše: 


»To znači da se ono što čovek proizvodi meri količinom 
društvenopotrebnog rada, to jest da ima vrednost. I to vredi 
kako za oblast materijalne proizvodnje, to jest za oblast proiz- 
vodnje materijalnih dobara, tako i za celokupnu oblast druš- 
tvenog života, za celokupnu »proizvodnju svog života« — sve 
do proizvodnje kulturnih potreba društva« (Isto, str. 906) 


M. Popović je i ovdje ispustio iz vida samo jednu »sitnicu«, 
da se naime sva ova njegova određenja odnose na kapitalistički 
sistem i društvene odnose u njemu koje on rađa, a on ovo nama 
govori — bar pretpostavljamo — o socijalizmu. No, ako već M. 
Popović misli da ono što je gore rekao vri jedi — »sve do proiz- 
vodnje kulturnih potreba društva«, onda bismo ga zapitali sa- 
mo jedno: A šta on proizvodi, da bismo to mogli izmjeriti ko- 
ličinom društvenopotrebnog radnog vremena ili rada? Ako se 
sistem nagrade po učinku, za koji se autor ovdje zalaže, ima 
protegnuti na sve oblasti, onda bi to zaista imalo vrijediti za 

»celokupnu oblast društvenog života«, kako to s pravom kaže 
M. Popović. 

No, u vezi s navedenim autorovim 
ipak i Marxa koji kaže ovo: 

»Religiozni svijet samo je odraz stvarnog svijeta. Za takvo 
društvo robnih proizvođača, kojih se opći društveni odnos u pro- 
izvodnji sastoji u tome što se prema svojim proizvodima drže 
kao prema robama, dakle kao prema vrijednostima, te u tom 
materijalnom obliku dovode svoje privatne radove u među. 
sobni odnos kao jednak ljudski rad, najprikladniji je religi- 
ozni oblik kršćanstvo sa svojim kultom apstraktnog čovjeka 
osobito u svom buržoaskom razvitku, u protestantizmu, deiz- 
mu itd.«. 

I dalje: 

»... Politička ekonomija je, istina, makar i nepotpuno, ana- 
lizirala vrijednost i veličinu vrijednosti i otkrila sadržaj koji 
se u ovim oblicima krije. Ali nikad nije ni postavila pitanje 
zašto taj sadržaj uzima onaj oblik, odnosno zašto se rad pred- 
stavlja u vrijednosti, a mjerenje rada njegovim vremenskim 
trajanjem u veličini vrijednosti proizvoda rada. Obrasci kojima 
na čelu stoji napisano da pripadaju takvoj društvenoj formaci- 
ji u kojoj proces proizvodnje gospodari ljudima, a čovjek još 
ne procesu proizvodnje, važe u njenoj buržoaskoj svijesti kao 
prirodna nužnost isto tako razumljiva kao i sam proizvodni rad« 
(Kapital I, Kultura 1947, str. 46). 


Ovo je svakako dovoljno. Predaleko bi nas odvelo, kad bi- 
smo htjeli navesti i ostale Marxove stavove sličnog ili istog 
karaktera i sadržaja. I ovo, ako ništa drugo, pokazuje bar to 
kako se s pojmom »proizvodnje vrijednosti« M. Popovića, u 
najblažem smislu riječi, nalazimo u potpunoj neodređenosti 
i nejasnoći. Da pak Popovićeve teze nemaju veze s Marxovom 
kritikom političke ekonomije i političko-ekonomskog (kapita- 
lističko-građanskog) stanja, nego su joj naprotiv u biti oprečne, 
jasno se vidi već iz navedenog. Stoga je u svakom slučaju za 
čuđenje ovakva apodiktička Popovićeva tvrdnja i »teorijska«, 
»kritička« ocjena čitavog niza naših ekonomista, sociologa, zna- 
nstvenih radnika, filozofa i intelektualaca, koji se ozbiljno ba- 
ve tim i drugim problemima ne samo godinama, nego čak i de- 
cenijima, pa su već mnogo toga publicirali, što M. Popoviću 
očito nije poznato, kad on piše slijedeće: 

»Negiranje i zaobilaženje činjenice da postoje »proizvod- 
nja vrednosti« i proizvodni odnosi u datom društvu je, u stva- 
ri, negiranje marksizma i kao nauke. Marksizam: se tada pre- 
tvara u sasvim proizvoljno tumačenje i spekulaciju ovog ili o- 
nog »filozofskog uma« i time prestaje da bude nauka, a to zna- 
či da prestaje biti marksizam« (Isto, str. 907). m“. 

Ovdje se međutim nameće još jedno pitanje koje je veoma 
značajno. Ako nekome doista toliko na srcu leži teorija, filo- 

citatom navest ćemo 


zofija, Marx, marksizam, nauka, naučnost itd onda bi bi 
malno pretpostaviti da se konzultira i poznaje o IE 
slavenska marksistička literatura i djela onih autora koji su 
ovdje en bloc podvrgnuti ovako drastičnoj kritici. Budući da 
to ovdje nije slučaj, ova i ovakva kritika ne seže daleko i nije 
nikakvo čudo što je zbiljski promašena. I to, ako ni zbog čega 
drugoga, a ono iz jednog jedinog razloga — političkog! 


U uvjetima borbe za socijalizam u našoj zemlji formirala 
se i sazrela čitava jedna generacija ekonomista, sociologa, te- 
oretičara, naučnih radnika, filozofa i intelektualaca, koji či- 
tavim svojim bićem, svojim htijenjem, usmjerenjem, strem- 
ljenjem, nastojanjima, težnjama, idealima, osjećajima, preo- 
kupacijama, poticajima, motivima, željama i td. stoje ovdje na 
našem jugoslavenskom tlu, čvrsto riješeni da prema svim svo- 
jim vlastitim subjektivnim i našim općim objektivnim mogu- 
ćnostima pridonesu svoj udio u ostvarenju jugoslavenskog soci- 
jalizma u njegovu najprogresivnijem vidu. Naša se filozofija i 
nauka, naša se marksistička misao svojom ozbiljnošću, temelji- 
tošću, angažiranošću, kritičnošću i otvorenošću manifestirala i 
afirmirala i u međunarodnim razmjerima. Ta je generacija svo- 
jim djelom pokazala i dokazala, i stalno iznova pokazuje, šta 
ona jest, šta hoće i za čim ide, za što se bori i kuda je društve- 
no-politički i misaono usmjerena, a taj smjer ili pravac jest i 
može da bude samo uporno i nepokolebljivo, kritičko, slobodno 
i stvaralačko ostvarivanje novih, humanih socijalističkih druš- 
tvenih i ljudskih odnosa u tragu Marxove revolucionarne misli 
i htijenja. Ako je ta naša misao imala ili još uvijek ima teorij- 
skih promašaja i padova, ako je pokatkad lutala i »griješila«, 
onda je to s jedne strane konstitutivni moment i normalni pra- 
tilac naučnog rada i filozofijske spoznaje, a s druge sva odgo- 
vornost za te promašaje ne pada nipošto na nju samu, jer je 
ona u tom slučaju zaista samo tačno odražavala razvitak našeg 
socijalizma. 

U svakom slučaju međutim — a to je upravo ono bitno, 
što se u navedenom napisu toliko drastično i nedomišljeno po- 
sve osporava — ta je misao, filozofija, teorija 1 nauka neod- 
vojivi dio ili moment naše zbilje (usuđujemo se reći, često od- 
lučniji i značajniji, pa i progresivniji i na višem nivou od fak- 
ticiteta zbivanja ili tzv. »objektivne zakonitosti«), jer je bilo 
implicitno, bilo eksplicitno djelatno-smisleno prisutna 1 čvrsto 
usidrena u našem kretanju i njegovu osmišljavanju. Ito kat- 
kad usprkos preprekama i otporima koje je morala 1 još uvijek 
mora da prevlada. Dakako, što je misao kritičkija i tiene 
ja, to su i otpori veći, pa je i to za nju konstitutivno da d MK 
vlada i bori se dalje. No, ti otpori i te prepreke nisu svagda 011 
kak oo . lizmu, naime, tako- 
i nisu samo »objektivne prirode«. U socijali , osti dtd 
zvane »objektivne« teškoće, prilike, okolnosti, oak om i ili 
dobivaju samo uvjetan smisao i ne mogu se apsolutizirani 

generalizirati. Stoga postaju čista apstrakcij : 
bična fraza i mistifikacije, ukoliko i paso na 
istovremeno i »subjektivne«, i da su to dvije strane jednog i je- 
dinstvenog procesa, u kojem subjektivne, stvaralačke i revolu- 
cionarne snage socijalizma sve više odnose i treba da odnose 
prevagu u djelatnoj i svrhovitoj, idejno usmjerenoj, radikalnoj 
i kritičkoj negaciji tih tzv. vanjskih, objektivnih uvjeta i nuž- 
nosti. Jer, ostvarenje socijalizma — to zaista ne bi smjela da 
bude nova misao — ne ovisi o stihiji vanjske »nužnosti« i »ob- 
jektivne zakonitosti« kapitalističko-građanskog karaktera, niti 
će ga ona sama po sebi mehanički »roditi«, nego ovisi o slobo- 
dnim subjektivnim snagama, — o čovjeku! 

Ii neki možda doista misle da je istinski intelektualni an- 
gažman za socijalizam i marksizam, koji zahtijeva čitavog čo- 
vjeka i kompletnu ličnost, identičan s verbalnim izjašnjava- 
njem za taj isti socijalizam i marksizam? Iza jedne riječi, te- 
orije, misli i filozofijske preokupacije treba stajati, pa jedna 
filozofijska ili kritička analiza proizlazi ne samo iz nekog po- 
vršnog nabacivanja riječima, ili pak ravnodušnosti i spoznaj- 
ne neutralnosti, nego primarno iz emotivne, intimne, strastvene 
vezanosti uz ono što ulazi u fokus misaona osvjetljenja i ana- 
litičko-kritičkog objašnjenja, uviđanja, osmišljavanja, saopća- 
vanja. Jer tu je čovjek na djelu. On sam jeste to što čini, pa 
nije nešto drugo, jer bi to bilo i psihološki nemoguće, budući da 
bi tada lako svršio i u ludnici. Nitko se tu ne igra »skrivačice«. 
Ljudske su stvari ipak dublje, nego što to katkada može da se 
učini iz jednog suženog političkog aspekta, lišenog šire, filo- 
zofijske dimenzije i ispod istinski idejnog nivoa. Kad se pro- 
matraju stvari iz takvog uskog aspekta, pa se cijeloj generaciji 
filozofa i naučenjaka marksista oduzima legitimacija poznava- 
nja svog vlastitog društva i realnosti, uz optužbu da oni tobo- 
že »lebde« u zraku nad tom realnošću, prirodno se nameće pi- 
tanje: čemu i kome je to danas zapravo potrebno? Da nije mož- 
da onima koji u prikrajku jedva čekaju kakav »novi napad 
rukovodstva na svoje vlastite marksističke kadrove«, da bi 
oni — iskoristivši situaciju — mogli bolje loviti u mutnome!? 
U svakom slučaju znamo, vidimo i osjećamo samo to, da takvi i 
slični potezi idu ili na krivo mjesto ili u prazno, i da su kao 
takvi ne samo teorijsko-kritički, nego i politički promašaji. 

Stoga je i optuživanje zrelih, ozbiljnih i odgovornih, mark- 
sistički izgrađenih kadrova za »guranje k vlasti« isto takav pro- 
mašaj. 

Filozofi kao filozofi, a naročito marksistički filozofi, ne teže 
za vlašću niti se guraju u vlast, jer bi inače prestali da budu 
filozofi, ili bi pak u najboljem slučaju — ostajući u tradicio- 
nalnim okvirima pojma vlasti — postali »državni filozofi« od 
tsphilosophen). Ta je kategorija u svim svojim nijansama _co- 
bro poznata, i o njoj nam dovoljno govori kako historijsko is- 

kustvo, tako i suvremena praksa. Kako ie međuti i 

i teorijski i praktički usmjeren na sjaje de E 
politike, partija, prava itd., što se ne zbiva mehanički, samo 
od sebe, nego tek djelovanjem jakih, odlučnih i svjesnih su- 
bjektivnih, revolucionarnih, kritičkih snaga, to je jedan od za- 
dataka marksističkih filozofa da budu dio tih snaga koje dje- 
latno otvaraju i proširuju mogućnost ostvarivanja teže klasika 
marksizma o odumiranju države. Bila bi to stoga obična flos- 
kula, kad bi bilo koji od filozofa ili svi filozofi tvrdili kako tre- 
ba ići za vlašću da bi se ona lakše ukinula. Nijedna vlast ne u- 
kida samu sebe, pa je to iluzorno očekivati i od filozofa i svakog 
drugoga na vlasti. Filozofi bi zaista zaslužili da ih nazovu ap- 
straktnim humanistima, kad bi upali u takvu ili u slične iluzije. 


VOIN. 


No, kako su svjesne socijalističke snage našeg društva inici- 
rale borbu za ostvarenje principa neposredne demokracije i sa- 
moupravljanja, normalno je pretpostaviti i zaključiti, da će i 
filozofi — kao proleteri par excellence, kako po svom društveno- 
političkom statusu i ekonomskom položaju, tako i po svom uvje- 
renju, preokupaciji, usmjerenju i htijenju, dakle svojom klas- 
nom sviješću i filozofskom samosviješću — zajedno sa svim rad- 
nim ljudima biti aktivni u samo-upravljanju životom naše soci- 
jalističke zajednice. Pripisivati filozofima težnje za vlašću u tra- 
dicionalnom smislu te riječi, potpuno je deplasirano i po svojoj 
biti apsurdno, budući da je njihova kritika usmjerena i protiv 
onoga, u što bi se oni navodno htjeli »ugurati«, odnosno čemu 
bi se htjeli »prikrpiti«. 

Iz svih ovih i sličnih razloga nipošto nije danas korisno za 
stvar socijalizma, kad jedan odgovorni politički rukovodilac na 
našem doista revolucionarnom jugoslavenskom tlu pokušava da 
čitavu generaciju marksista, teoretičara, ekonomista, sociologa, 
filozofa, naučnih radnika i socijalističkih intelektualaca jednim 
jedinim potezom diskreditira, eliminira i proglasi neznalicama, 
diskutantima, smutljivcima, štetočincima i političkim sumnjivci- 
ma. Ta, čitavo njihovo djelo i javno djelovanje svakim danom do- 
kazuje suprotno. Takvi stavovi, takva metoda, ton i način istupa- 
nja (koji je u svestranom izgrađivanju naše neposredne demo- 
kracije i sistema samoupravlianja po svojoj biti anahroničan) 
objektivno ne idu na mobiliziranje, nego na demobiliziranje stva 
ralačkih, poštenih, iskrenih i stvari socijalizma, komunizma 1 
marksizma odanih snaga našeg društvenog života. Stoga treba 
otvoreno reći da to nije put koji će nas sve zajedno odvesti tamo 
kuda po svojim najintimnijim težnjama, intencijama 1 Ki 
ljenjima želimo da idemo. A sazrelo je vrijeme da o tome zajed- 

nički ozbiljno i odgovorno razmislimo, u najdubljem interesu 
jugoslavenskog socijalizma, a time i međunarodnog radničkog 
pokreta i progresivnih snaga u svijetu. 

Potrebno nam je svima u ovom času više dobre volje, uza- 
jamnog povjerenja, razumijevanja i otvorenosti. 

Henri Lefebvre: Introduction a 
la Modernitć 


Paris 1962, str. 373. 


Ovo Lefebvreovo djelo se sastoji 
iz dvanaest što većih što manjih 
eseja na temu modernizam — moder- 
nitet. Pisani poznatim briljantnim 
stilom, mogu se rezimirati samo 
djelomično, naglašavanjem nekih te- 
ma i misli (Poglavlja su slijedeća: 
I O ironiji, majeutici i historiji, II 
Edip, III Metamorfoze đavla, IV Na 
temu o novom životu, V Šta kaže ras- 
peto sunce, VI Jedfio pismo, VII 
Bilješke o novom gradu, VIII Vizija, 
IX Priroda i istraživanje prirode, 
X Obnavljanje, mladost, ponavljanje, 
XI Šta je modernitet? XII Prema 
jednom novom romantizmu.) 


Odmah na početku Lefebvre pravi 
distinkciju između modernizma i mo- 
derniteta: dok je modemizam svijest 
koju imaju epohe, periodi i generaci- 
je o sebi, te se dakle sastoji iz feno- 
mena svijesti, slika, projekcija o sebi, 
egzaltacija s mnogo iluzija i malo 
pronicljivosti — pod modernitetom 
razumije početnu refleksiju, začetak 
kritike i autokritike, težnju svijesti. 
Zato se modernitet razlikuje od 
modernizma kao što se pojam na 
putu formuliranja razlikuje od soci- 
jalnih fenomena i kao što se refle- 
ksija razlikuje od činjenica. (str. 9.) 


U svakoj prilici sukobljavaju se 
dva suprotna toka i rivalska stajali- 
šta: ohola sigurnost i zabrinuta ne- 
sigumost. Prva tendencija — sigur- 
nost i arogancija — odgovara moder- 
nizmu; druga — pitanje i kritička 
refleksija — modernitetu. Obadvije, 
neodvojene, dva su aspekta moder- 
nog svijeta (10) 

Cjelokupno djelo prožima ova re- 
fleksija i kritičnost prema mnogim 
tezama, stavovima i ostvarenjima 
koji su u marksizmu ili u modernom 

životu postali »oficijelni« i »normal- 
ni«. Alijenacija suvremenog čovjeka 
je osnovna preokupacija Lefebvreo- 
va. Kao i mnoge zablude, mistifika- 
cije, predrasude itd. u krilu samog 
marksizma. Pokazalo se posljednjih 
decenija da je marksizmu uzmanj- 
kalo njegovo inače najoštrije oružje: 
kritičnost. I prema drugome i prema 
samom sebi. Zato L. pledira u prvom 
eseju za »ironiju«, jer bez nje svatko 
postaje vjernik. Slijepo povjerenje 
se katkad vezuje s odanošću i najće- 
šće glupošću. Kuda ide modernitet? 
Što će iz njega nastati? San koji je 
postao java ili monstrum? (23) 


Lefebvre smatra da je Marx uveo 
ponovo ironiju u filozofiju, restitu- 
irajući u negaciji njenu revolucio- 
narnu moć. Marksistička ironija je 
moment svijesti i spoznaje koja mete 
lažne svijesti: dogmatizam, mistifi- 
kacije, smiješne lokalizacije, stereo- 
tipije itd. (28) Ona nameće ujedno 
neka pravila: pravilo distancije i 
pravilo opcije, koji nam govore da 
se ne treba strašiti ljudi koji prave 
buku, da treba izabrati objekte stras- 
ti, ali isto tako da distancija ne smije 
sprečavati da se participira na ono- 
me što se izabralo. (52—53) 


Pokazujući duhovito u eseju o me- 
tamorfozi đavola kako se »đavo« 
mnogo promijenio s obzirom na razne 
epohe, događaje, klase itd. koje ga 
uvijek na svoj način predočuju i 
shvaćaju, u eseju o novom životu 
ponovno se vraća na suvremenost, 
zadržavajući se naročito na nedavnoj 
historiji Francuske i njenom narod- 
nom frontu. U vezi s proleterijatom, 
s obzirom na dosadašnja iskustva, 
L. smatra da, suprotno Marxovim 
gledanjima, proleterijat nije bio spo- 
soban da prekine historiju — i da 
završi s alijenacijama uspostavivši 
novi život. Njegova je uloga danas 
da završi sa svjetskom industrijali- 
zacijom (89). 

Ovakvo mišljenje je svakako je- 
dnostavno i protivrječi Lefebvreo- 
vom vlastitom gledanju na procese 
društvenog samoupravljanja, odumi- 
ranja države, koje on na nekim 
mjest.ma svoga djela, iako ne naj- 
odlučnije, ali ipak jasno potcrtava, 
posebno u vezi s jugoslavenskom pra- 
ksom. A kod toga se već radi i o 
procesima dezalijenacije. 


Inače, nije neinteresantno šesto 
poglavlje: jedno pismo, napisano još 
1956. redaktoru ruskog časop.sa Pita- 
nja filozofije. Evocirajući značenje 
i djelovanje ruske revolucionarne 
umjetnosti nakon Oktobra, vlastite 
dož.vljaje gledajući i slušajući Đagi- 
leva, Šagala, Kandinskog, Stravin- 
skog, Majakovskog, Jesenj.na, koji je 
mamio suze a da ga nisu razumjeli, 
postavlja pitanje: kako to da su kroz 
30 godina ljudi s desnice upotrijebili 
mnogo napora da apsorbiraju »mo- 
dernitet«, a to nije učinila misao 
inspirirana Oktobrom koja je inače 
dopr.nijela da se modernitet razvije. 
Ta misao je nanrotiv nastojala da 
apsorbira klasičnu tradiciju i njene 
forme umjetnosti, koje su izgledale 
vlasništvo buržoazije par excellence. 
(109) 


Nakon isto tako interesantnog IX 
poglavlja o prirodi i istraživanju 
prirode, gdje govori o čovjeku kao 
prirodnom biću i ujedno ljudskom, 
o autentičnoj marksističkoj misli 
koja ima jedan stil: stil intenzifi- 
kacije i proširenja života (143), o 
prevladavanju alijenacije, završava 
s interesantnim pasažama o otkriću 
proljeća (148—152) i o ženi novoj Evi. 

Dva posljednja poglavlja su uje- 
dno i najopsežnija i najdirektnije 
povezana s osnovnim problemom. Od 
analize nekih Marxovih, Baudela- 
ireovih stavcva, preko krize umje- 
tnosti krajem 19. st., L. se zadržava 
na analizi početaka modernosti koji 
datira oko 1905. god. s Apollinai- 
reom, Cendrarsom, Marxom, Jaco- 
bom, Braqueom, Picassom itd. U ve- 
zi s ovim pitanjem pokušava L. da 
dade nekoliko odgovora na pitanje 
šta je modernitet. 


Jedni, naročito neki sociolozi, od- 
ređuju ga mobilnošću (tehnike, so- 
cijalnom i moralnom mobilnošću itd. 
190); drugi kao nastojanje da se do- 
minira nad potrebom i da se pri- 
svoji želja. Čovjek se suočava s tom 
strašnom silom—željom—koja se rađa 
iz potrebe i razlikuje se od potrebe 
kao jedan »svijet« od »drugog« u 


istom svemiru. Modernitet je to na- 
stojanje: otkriće i usvajanje želje 
(191); u sferu moderniteta treći stav- 
ljaju procese zaoste..h naroda i nji- 
hovo oslobađanje; oni ulaze u period 
akumulacije i pita se, šta je s tom 
novom državom? Karakteristika mo- 
derniteta je svakako socijalizacija 
suvremenog društva koje počinje so- 
cijalizacijom sredstava za proizvo- 
dnju. Pri tome Lefebvre naglašava 
važnost jugoslavenskog iskustva, kao 
još nesavršenog ali sposobnog da 
se usavršava. (200) 


Da li je možda bitna karakteri- 
stika moderniteta aleatornost (koju 
shvaća kao dijalektičko jedinstvo 
nužnosti i slučajnosti); postoji više 
mogućnosti pa prema tome i opcija 
za jednu od njih (203). Govoreći da- 
lje o suprotnosti socijalizma i kapita- 
lizma, djelovanje jednog na drugog, 
o borbi klasa koja, po njemu, kod 
toga igra sekundarnu ulogu (207), 
završava opet s pitanjem alijenacije 
i konstatira da modernitet donosi 
nova otuđenja: alijenaciju tehnike. 
U socijalizmu se, konstatira L., ba- 
rem vide snage koje bi mogle da 
savladaju tehnološku alijenaciju, da 
eliminiraju tehnokraciju i u tome 
je jedna od glavnih uloga marksisti- 
čko—lenjinističkih partija. Ali zašto 
se to otvoreno ne kaže, nego se uvi- 
jek zamagljuju protivrječnosti soci- 
jalizma? (231) 

U posljednjem eseju, »Prema no- 
vom romantizmu« L. oštro ustaje 
protiv socijalističkog neoklasicizma 
dominantnog u eri staljinizma. Lefe- 
bvreove analize dovode do zaključaka 
da svaki uspostavljeni poredak proi- 
zašao iz revolucije ili restauracije, 
želi klasicizam koji ga opravdava. 
Svaka vlast države rađa dogmatizam, 
svaka birokracija, crkva ili država 
imale su ili imaju svoju flozofiju, 
svoj sistem, svoju doktrinu bivstva 
itd. (239) Zato je L. za odbacivanje 
epike, epopeje na račun dramatike, 
saglašujući se sa nekim gledištima 
Stendhala. Nismo li, pita L., bili 
više puta zavedeni epskim tonom: 
napoleonska  epopeja, kolonijalna, 
staljinska itd. Brechtova epika jest 
epopeja odumiranja države i zato 
nikad nije Brecht, marksist i komu- 
nist, potpuno prihvaćen od svojih 
(249). 


Zadržavajući se detaljnije na ana- 
lizi Rousseauovih i Stendhalovih 
koncepcija o umjetnosti kao imitaciji 
i umjetnosti kao kreaciji, opredjeljuje 

se za Stendhala i njegov princip 
užitka, koji ide od korisnog prema 
snu i fizičkog prema fikciji. Ustajući 
protiv političkog utilitarizma (266) 
postavlja pitanje umjetnosti i radni- 
čke klase. Ima li ona potrebu umje- 
tnosti kao medijacije da definira 
sebe i svoju akciju? (323) U vezi s 
tim se postavlja i pitanje masovne 
kulture, kao i njene desne i lijeve 
kritike. L. upozorava na fenomen 
spektakla. P. Canjuers i G. Debord 
su u svojim »Prolegomenama« (1960) 
izvrsno uočili da su suvremeni mode- 
rnitet i masovna kultura proizveli 
jednu neizlječivu manu: sve postaje 
spektaklom tj. po suštini ne—parti- 
cipacija. Spektakl (telev. i dr.) je do- 
minantan način odnosa među ljudi- 
ma. Preko spektakla ljudi dolaze do 
svijesti — falsificirane — o izvjesnim 
aspektima cjeline društvenog života. 
Odnos autora i gledalaca je transpo- 
zicija fundamentalnijeg odnosa izme- 
đu rukovodilaca i izvršilaca. On 
savršeno odgovara potrebama jedne 
reificirane i alijenirane kulture. . . 
(328) 

Na kraju L. u improviziranom 
dijalogu konstatira smrt umjetnosti. 
Umjetnost kao specijalizirana dje- 
latnost je mrtva, kao što će odumri- 
jeti kao takvi i filozofija, politika, 
država (344) da bi se time došlo do 
»stvarnog prisvajanja« čovjeka od 
čovjeka, prirode i njegove vlastite 
prirode, povrat ljudskog samom sebi, 
bez posrednika, spoljašnjih i specija- 
liziranih aktivnosti (344). Kad život 
postane umjetnost živjeti, umjetnost 
se mora izgubiti i ponovo naći u ži- 
votu. 

Dovoljno je da završimo sumar- 
nim zaključkom: Lefebvreov tekst 
izazvat će podvojena reagiranja. 
Mnogima će smetati tolika otvorena 
Pitanja i pojačana skepsa. Ali ne 
treba zaboraviti na nemila iskustva 
socijalizma kao i lična Lefebvreova 
sa njegovom KP Francuske, a da 
ne govorimo o mnogim otvorenim 
problemima suvremenog svijeta. Ne 
treba smetnuti s uma da je svijet 
postao kritičniji a pogotovo njegovi 
najlucidniji pojedinci. Bez obzira na 
moguće primjedbe, koje se naročito 
filozofskom esejizmu uvijek mogu 
Učiniti, pogotovo u vezi s nerazvi- 
jenosti pojedinih stavova, i s ovom 
Lefebvreovom knjigom — dobila je 
marksistička misao interesantan tekst 
toliko potreban suvremenoj renesan- 
Si marksizma.“ 

P. VRANICKI 


Serge Mallet: La nouvelle classe 
ouviečre 


Par:s, 1963, ed. du Seuil, str. 262. 


Da bismo odmah otklonili svaki mo- 
gući nesporazum, upozorit ćemo da u 
Malletovoj studiji pojam »nova rad- 
nička klasa« znači novi tip radnika i 
nove strukture radne snage u naj- 
razvijenijem obliku proizvodnje, u 
automatizaciji. Automatizacija rađa 
novi odnos između čovjeka i stroja, 
kao i nove odnose u samom radnom 
kolektivu, što se nesumnjivo ogleda 
i u promjeni niza stavova kod radni- 
ka u odnosu na proizvodnju, zapo- 
slenje i shvaćanje njegovog položaja 
i uloge u proizvodnom procesu. Ma- 
llet nastoji izučiti koje su to promje- 
ne u proizvođačevim stavovima i ka- 
ko se oni ogledaju u pogledu »radn - 
čke klasne svijesti«. Kao iskusni si- 
ndikalni borac Mallet se naročito 
pita o značaju tih stavova u odnos: 
na sindikat i na klasnu borbu radni- 
ške klase u kapitalizmu. 


Svoja zapažanja i zaključke o 
»novoj radničkoj klasi« Mallet zasni- 
va na materijalu dobivenom u tri 
kompleksne ankete sprovedene u po- 
duzećima gdje je uloga automatiza- 
cije najizrazitija: u francuskoj tvo- 
rnici elektronskih računskih strojeva 
Bull, u petrolejskoj rafineriji Caltex 
i u tvornici električnih strojeva i pri- 
bora Thomson-Houston, koja pre- 
dstavlja francuski General-Electric, 
Ankete su sprovedene u vremenu od 
1958. do 1962. zasnivajući se na opa- 
žanju, intervjuima, analizi dokume- 
nata koji se odnose na razne vidove 
aktivnosti jednog modernog poduze- 
ća: na profesionalnu strukturu, ka- 
drovsku politiku, ekonomsku politi- 
ku. organizaciju poduzeća sa svojim 
brojnim filijalama, itd. Svoja izuća- 
vanja Mallet vrši isto tol'ko u svoj- 
stvu sociologa, kao i ekonomiste i 
političara ili sindikalista, tako da u 
knjizi prevladava sintetički i globa- 
listički pristup pojavama, pa se _ po 
tome ova studija donekle razlikuje 
od drugih francuskih autora koji se 
bave problemima industrijske socio- 
logije, kao što su A. Touraine, Trćan- 
ton ili Crozier. 


Mallet smatra da je tehnološki 
razvitak otežao samu definiciju ra- 
dničke klase. Neki ranije uobičajeni 
kriteriji postali su neupotrebivi. Ta- 
ko, na primjer, oni iz svakidanjeg 

života (stanovanje, razonoda, običa- 
ji, ishrana, itd), što još ne znači da 
je radnička klasa u Francuskoj po- 
stigla životni standard srednjih sloje- 
va. U svakom slučaju postoji tende- 
ncija da se način života, po kojemu 
se ranije radnička klasa toliko ra- 
zlikovala, izjednači. Isto _ su toliko 
proizvoljni tehnološki kriteriji: je- 
dan inženjer koji radi na programi- 
ranju u svojem laboratoriju je isto 
toliko »proleter« kao i radnik koji 
nadzire kontrolne ploče u automa- 
tiziranom poduzeću. Isto tako stari 
pravni ili ekonomski kriteriji — na- 
dničar ili »mjesečar« — sve su manje 
značajni, jer ne samo radnici u auto- 
matizaciji već i u drugim granama po- 
staju sve više »mjesečari«, plaćeni na 
koncu mjeseca. Tako preostaje samo 
jedan bitni kriterij koji se sastoji u 
»vršenju proizvodne uloge sa  isto- 
vremenom isključenošću iz posjeda 
ili upravljanja sredstvima proizvo- 
dnje«. Ovaj jedini kriterij, naglašava 
Mallet, je međutim dovoljan. 


Polazeći od osnovne teze, da sva- 
ki novi oblik organizacije rada, uvje- 
tovan stupnjem razvitka i primjene 
proizvodnih sredstava, uvjetuje i re- 
lativno stabilnu strukturu radničke 
klase, koja se, prema tome, mijenja 
sa tehnološkim razvitkom, autor na- 
stoji u svojem istraživanju utvrditi 
dvije osnovne stvari: prvo, struktu- 
ru radničke klase (naročito kvalifi- 
kacionu strukturu) u uvjetima auto- 
matizacije, i drugo, mentalitet ili o- 
snovne stavove radničke klase u no- 
vim uvjetima. 


Koje su osnovne promjene u nje- 
noj strukturi? U prvom redu, isklju- 
čivanje velikog broja specijalizira- 
nih ili priučenih radnika, koji u me- 
haniziranoj  (lančanoj) proizvodnji 
predstavljaju glavnu masu radnika. 
Njihovo mjesto zauzimaju automa- 
tižirani strojevi koji umjesto »raspa- 
rčanog rada« vrše sintetički rad, što 
je ponovno ujedinio pojedine odvo- 
jene faze radnih operacija. U tom po- 
gledu automatizacija predstavlja sta- 
novitog »osloboditelja« od degrada- 
cije radnika-prvizvođača — priuče- 
nog radnika uz lančanu vrpcu. Umje- 
sto mase specijaliziranih radnika sa- 
da se pojavljuje visoko kvalificirani 
profesionalni radnik (P3) i tehniča- 
rski kadar. 

Iznad tehmičarskog kadra dolazi 
također u većoj proporciji kadar in- 
ženjera i ostalih stručnjaka za orga- 
nizaciju rada, poslovanja i tržišta. 


Za tehnički kadar, koji može iznositi 
preko 30 %% ukupnog osoblja, kara- 
kteristično je da se raspodjeljuje u 
samoj proizvodnji, u istraživačkim 
i projektantskim uredima i u tere- 
nskoj službi. Potonja obuhvaća  ra- 
zne tipove kontrolora i reparatora 
postavljenih elektronskih i drugih 
jako složenih postrojenja i predsta- 
vlja novi tip samostalnog zanatl'ie, 
mada strogo specijaliziranog za odre- 
đene poslove. Bitna je promjena ra- 
dničke klase u novim uvjetima pro- 
izvodnje, da je ona po svojim fun- 
kcijama i položaju mnogo više inte- 
grirana u sam proizvodni proces, što 
nije bio slučaj u lančanoj proizvo- 
dnji. Većina radnika i tehničkog oso- 
blja plaćena je mjesečno, a samo 
manji broj su nadničari sa plaćom 
po satu (manje od 30 %). Pojedini 
radnici i tehničari mnogo su bliži 
jedni drugome u vršenju posla, tako 
da Mallet uspoređuje radni kolektiv 
automatizirane tvornice sa posadom 
aviona, dok je onaj u mehaniziranoj 
prije ličio na pješadijski bataljon sa 
strogim komandantom. Stoga i hije- 
rarhijski odnosi nisu toliko naglaše- 
ni i zato dolazi do toga da u zahtje- 
vima za poboljšanjem položaja ra- 
dnika često puta incijativa dolazi od 
inženjera, tehničara i šefova postro- 
jenja. To je uvjetovano većom pri- 
vrženošću ovih samoj organizaciji 
posla i proizvodnji, tako da je koji 
put dobra organizacija rada radnici- 
ma važnija od visine plaće. 


S tim u vezi rađaju se i novi sta- 
vovi kod radnika i namještenika. In- 
ženjeri i tehničari po svojem polo- 
žaju osjećaju se bliži radničkoj klasi. 
(U ovim automatiziranim poduzećima 
inženjeri su odbili da se učlane u 
svoju profesionalnu organizaciju, već 
su pristupili radničkim sindikatima, 
:ako su kasnije došli u sukob sa si- 
nd kalnim rukovodstvom.) Tehničkom 
kadru je mnogo stalo do toga da 
ljudi budu zadovoljni, jer se ovaj 
posao ne može dobro odvijati samo 
uz vanjske disciplinske mjere nego 
jedino uz dobrovoljnu disciplinu ko- 
ja podrazumijeva ljudsku solidarnost 
u poslu.Proizvodni kolektivi pribli- 
žavaju se po svojim unutarnjim odno- 
sima istraživačkim ekipama: osjeća- 
jući da rukuju veoma skupim i slože- 
nim strojevima i radnom organizaci- 
jom, oni njeno dobro funkcioniranje 
počinju smatrati pitanjem svoje 1i- 
čne časti. Ova promjena u odnosu 
prema poslu ili radnom mjestu, bitno 

razlikuje ovog radnika u automati- 
zaciji od onoga u lančanoj proizvod- 
nji koji je bio sasvim ravnodušan 
prema svojem poslu i tvornici uopće. 
Ovdje Mallet upozorava da se sa gle- 
dišta odnosa prema radničkom pok- 
retu rađa jedna nova vrsta sindika- 
lizma koji on naziva »sindikalizmom 
poduzeća«, a što bi bolje mogli pre- 
vesti sa »upravljačkim sindikaliz- 
mom «. 


Dok je klasični sindikalizam vo- 
dio računa prvenstveno o poveća- 
nju nadnica i organizirao štrajkove 
na toj bazi, »upravljački sindikali- 
zam« pored zahtjeva za plaćama po- 
stavlja u prvi plan zahtjev za ne- 
posrednim utjecajem radnika i teh- 
ničara u upravljanju poduzećem, 
u organizaciji posla i u čitavoj ka- 
drovskoj politici. Imajući osjećaj 
veće materijalne sigurnosti u pogledu 
zaposlenja i plaća, on svoje težnje 
usmjerava naročito u pravcu bolje 
stručne kontrole proizvodnje i pro- 
izvodne politike imajući ovdje u vi- 
du i tržište, kojim su se ranije bavi- 
li samo komercijalisti. To nije ču- 
dno, jer proizvođač, kad je riječ o 
unajmljenim elektronskim  račun- 
skim strojevima, održava stalnu te- 
hničku vezu sa potrošačem. Pored 
toga postoje i određene tendenci- 
je da se privreda 1 poslovanje sve 
više rukovode naučnim načelima, a 
ne improvizacijama. Nema sum- 
nje, da ovdje dolaze do izražaja 
izvjesne tehnokratske tendencije, ali 
je značajno da se one povezuju sa 
zahtjevima radničke klase. 


Mallet upozorava da u Francuskoj 
postoje dva tipa sindikalizma: jedan 
je klasični i oslanja se na najamnu 
radnu klasu i njene revandikacije u 
pogledu plaća (to je uglavnom taktika 
CGT-a), dok se u novim tehnički 
razvijenim poduzećima razvija novi 
tip sindikalizma, takozvani  »upra- 
vljački sindikalizam« koji se ne za- 
dovoljava samo zahtjevima za boljim 
nadnicama već traži određene upra- 
vljačke funkcije u poduzeću. Potre- 
bno bi bilo povezati obje taktike. 

Studija S. Malleta predstavlja 
veoma značajno djelo, naročito po 
svojim — praktičkim  — implikacijama. 
Ona upozorava na stvaranje jednog 


novog tipa »radničke klase« pod utje- 
cajem automatizacije, dakle onog 
proizvodnog procesa koji ne samo 
da će sve više prevladavati u suvre- 
menoj privredi, nego koji istovreme- 
no postavlja niz rješenja i problema 
u vezi sa humanizacijom rada i p ta- 
njima industrijske demokratizacije. 
On upozorava na nove oblike sindi- 
kalne i političke borbe radničke kla- 
se u novim uvjetima, i uklanja neke 
predrasude, naročito s obzirom 
na pojam »radničke aristokracije«. 
Ova se u ranijim uvjetima pretežno 
oblikovala pod utjecajem srednjih 
građanskih slojeva, a danas u proi- 
zvodnji potpada pod utjecaje tehni- 
čke i naučne organizacije rada, pa 
dolazi pred alternativu da se opre- 
dijeli za neka tehnokratska rješenja 
ili za samoupravnu demokraciju, 
odnosno za radničko samoupravlja- 
nje. Malletova studija pokazuje da 
postoje jake tendencije kod inženjer- 
skih i tehničkih kadrova prema rad- 
ničkom upravljanju, s obzirom na 
integriranost radnih kolektiva, te da 
je ova mogućnost sindikalne akcije 
zbog ideoloških razloga (stare sheme 
komunističke partije o strukturi 
proletarijata) zapostavljena. Na taj 
način Malletova knjiga daje vrijedne 
sugestije za nove oblike borbe radni- 
čke klase, koji znače teorijsko i akci- 
jsko proširenje dosadašniih oblika. 
R. SUPEK 


Milan Ranković: Svet umetno- 
sti. Elementi opšte estetike 
Naprijed, Zagreb 1964., str. 306. 


306. 


U nas postoji relativno malen broj 
sistematskih radova s područja este- 
tike. U poslijeratnom razdoblju, ko- 
liko znamo, knjiga Milana Rankovi- 
ća prvi je takav pokušaj. Time ona 
pobuđuje naročit interes. Sve su oko- 
lnosti išle u prilog da joj se izrazi 
dobrodošlica. Imala je najbolje ša- 
nse. Nažalost, iznevjerila je očekiva- 
nja. 

Knjiga je podijeljena u tri dijela. 
Prvi dio, iza uvodnog eseja pod na- 
slovom »Anti-sudbina«, iznosi pro- 
bleme estetske egzistencije,  umjec- 
tničke istine i osobenosti estetskih 

osjećanja. U drugom su dijelu kroz 
pet poglavlja razmatrani problemi 
estetskog ukusa, umjetničke vrije- 
dnosti, pa kriterija za određivanje 
umjetničkih vrijednosti, te zatim pro- 


blemi zastarjevanja i obnavljanja 
umjetničkih vrijednosti. U trećem, 
problem  angažiranosti umjetnosti, 


odnosa humaniteta i umjetnosti; tre- 
će poglavlje trećeg dijela posebno 
dotiče neke probleme moderne umje- 
tnosti. 


Sadržaj pokazuje obilje interesa- 
ntnih tema. Uz to treba napomenuti 
isto tako zanimljivo tematsko pove- 
zivanje humanističke i estetske pro- 
blematike. Specifično je također da 
se autor koristio pretežno domaćim 
izvorima literature, vodeći računa 
kako o prevedenim estetičkim  dje- 
lima i raspravama, tako i o našim 
domaćim izvornim tekstovima. (Ovo 
posljednje nažalost nedovoljno). I 
pored svega toga kritička ocjena 
knjige ne može ništa drugo nego sa- 
mo argumentirati već naznačeno 
iznevjereno očekivanje. Ne zato, što 
bi se očekivali određeni stavovi i 
rješenja, a knjiga daje sasvim druga 
i drugačije, nego što je iznevjerena 
solidnost, rac'onalna  koherentnost 
i teorijska fundiranost. Na nekoliko 
načina. 


U Predgovoru autor kaže kako 
je u knjizi nastojao ostvariti »dopri- 
nos daljem razvijanju marksističke 
orijentacije u estetici« (p. 12) pri če- 
mu je izlagao »svoja shvatanja upo- 
redo sa kritičkim  preispitivanjem 
stavova ne samo marksistički orije- 
ntisanih estetičara, već i stavova ko- 
ji se sa marksističkim koncepcijama 
umetnosti razilaze« (p. 11), želeći 
tako dati »doprinos teoriji estetike, 
a ne njenoj istoriji« (p. 12). Da je pi- 
sac na teorijski zadovoljavajući na- 
čin ispunio nagoviještanja predgo- 
vora, čak i u skromnijim razmjerima, 
bili bismo veoma zadovoljni; bila bi 
bar djelomično ispunjena velika pra- 
znina naše estetičke literature. 

Poslije čitanja cijele knjige M. 
R-a čitalac ostaje zbunjen. »Kritičko 
preispitivanje« različitih  estetičkih 
stavova površno je i uglavnom se 
svodi na poneku primjedbu. Nadalje, 
ostat će tajnom zašto bi knjigu M. 
R-a trebalo smatrati pozicijom mar- 
ksističke estetike. Puko deklariranje 
i tematsko povezivanje umjetnosti s 
različitim aspektima humanosti i 
humanizma u tom pogledu ne znači 
ništa. Autor se zapravo i nije potru- 


dio da bar malo rasvijetli prilično 
nejasnu situaciju s tzv. marksisti- 
čkom estetikom; kako tu zapravo sto- 
je stvari? Objašnjenje u Predgovoru 
(p. 11) ne može se smatrati zadovo- 
ljavajućim. Začuđuje osim toga pre- 
šućivanje nekih specifičnih stavova 
s područja marksistički or.jentiranih 
istraživanja, naročito novijih (reda- 
kcija knjige je završena 1963). Kad 
je npr. autor već unio u knjigu za- 
vršno poglavlje pod naslovom »Ume- 
tnost protiv umetnosti« u kojoj ra- 
spravlja fenomene tzv. »antiumje- 
tnosti«, kad je već uvodnom eseju 
stavio naslov »Anti-sudbina«, kako 
onda može mimoići teorijske poku- 
šaje »antiestetike«? Tim više, što 
izrazito takvih pokušaja ima i u nas. 


Moglo bi se i odustati od zahtje- 
va objašnjavanja pozicija  marksi- 
stičke estetike, ali se ne može odu- 
stati od osnovnih zahtjeva u načinu 
teorijskog raspravljanja. Knjiga na- 
ime ima podnaslov »Elementi opšte 
estetike«, a da nigdje nisu izvedeni 
(dosljedno tome ni provedeni!) bilo 
kakvi sistematski odnosno metodo- 
loški principi. Knjiga ne želi biti ni 
priručnik, ni elementarni udžbenik. 
No ni po čemu se ne može naslutiti 
što u jednom estetičkom istraživanju 
treba shvatiti kao elementarno, tj. 
fundametalno. Koji su to »eleme- 
nti«? M. R. sam kaže u Predgovoru 
da je pokušao »sistematsku razradu 
nekih estetičkih problema« _(p. 12); 
naravno, to znači da »nisu obuhvaće- 
ni svi problemi« (1. c.). Ali po čemu 
se može zaključiti zašto su neki pro- 
blemi kao »glavniji« ušli u knjigu, a 
ostali ne? U stvari, M. R. je mogao 
svojoj knjizi i dodati i oduzeti čak 
četiri do pet poglavlja, a da se ova 
»Elementa aesthet.ca« ne bi značaj- 
nije izmijenila. (O poretku da i ne 
govorimo). Ne opet zato što bi se poja- 
vila neka nova ponavljanja, ili možda 
otklonila postojeća (uporediti p. 155 i 
280), nego zatošto se zaista ne može 
uv:djeti zašto je za marksističku este- 
tiku elementarniji (!) problem» osobe- 
nosti estetskih osećanja« a ne pro- 
blem — povijesnosti. Na potpuno 
isti način ponovit će se ova nedou- 
mica unutar pojedinih poglavlja. 
»Kriterijumi za određivanje  ume- 
tničke vrednosti« za M. R-a su 
brojni; ostavimo li čak po strani oko- 
lnost da su u njegovu tekstu ned»- 
voljno definirani (bilo da je riječ o 
»upotrebljivim« ili »neupotrebljivim« 
kako se izražava M. R., premda se 
ne zna koji su »kriterijumi« takve 

diobe), pa i to da nisu popraćeni do- 
voljnom argumentacijom (tko je, kada 
i kako zastupao u historiji estet'ke 
određena stanovišta), ostat će opet 
otvoreno pitanje zašto ovih 8 ili 11, 
a ne pet-šest više ili manje. I dalje: 
M. R. je u svojoj knjizi redao nizove 
»suštinskih« i »primarnih« određe- 
nja umjetnosti, pa i sam eksplicite 
napominje »niz njenih  suštinskih 
dimenzija« (npr. p. 272, ali i drugdje), 
a da napokon ipak ne znamo koja su 
to određenja i u kakvoj se međuso- 
bnoj konstelaciji nalaze; zašto ova 
da, a ona ne!? Doduše, ono će pone- 
kad nekima dati »primat«. Primjer: 
»Umetnička vrednost i angažovanost 
umetnosti jesu kvaliteti koji su te- 
sno povezani. Međutim, umetnička 
vrednost je primarniji kval tet..«. 
(p. 255). U cjelini pak, međusobni se 
odnosi ovog učenja. o primarnim i 
sekundarnim kvalitetima (!) ne mogu 
razabrati. Do onog bitnog, do afir- 
mativnog određivanja struktu- 
re estetskog i umjetničkog, esen- 
cijalne — relacioniranosti njihovih 
»kvaliteta«, M. R. ne dopire, mada 
se i sam opredjeljuje za tezu o stru- 
kturi (p. 280). M. R. nam u tom po- 
gledu duguje poglavlje pod naslovom 
»Specifična struktura fenomena este- 
tskog«. 

»Opredjeljivanje« ili »odabiranje« 
stavova, materijala, tema, problema, 
kriterija, itd, bilo neobjašnjivo kad 
se ne bi u slučaju M. R-a samo po 
sebi objasnilo kao — slučaj i proizvo- 
ljnost. Teorijski ono proizlazi iz po- 
tpunog odsustva metodološke fundi- 
ranosti. Pristup je nedefiniran, pa 
je bilo kakva »sistematičnost« puki 
privid. M. R. će kao u kakvom udžbe- 
niku napisati da estetiku možemo 
podijeliti na »opštu«, »komparativnu« 
i »estetiku pojedin'h —umetnosti« 
(p. 9., valjda prema E. Soriauu), a 
da se ni najmanje ne pita da li je 
takva podjela teorijski opravdana i 
uopće moguća. M. R. se tako pravo 
ne pita mi za mogućnost same (mar- 
ksističke) estetike uopće, iako je baš 
u nas, i to s marksističkih pozicija 
bilo negativnih teza. Račun o »mno- 
gostranim mogućnostima teorijskog 
prilaženja umetnosti« (p. 293) M. R. 
polaže na taj način što kaže: »Este- 
tika se služi svim metodama koje se 
pokažu kao estet'čki relevantne . . « 
(p. 9), držeći se valjda i u estetici 
one poslovice da je u ljubavi i ratu 
sve dopušteno. Finis sanctificat me- 
dia. Rezultat je ovog metodološkog 
makijavelizma knjiga o kojoj govo- 


rimo. A kao kuriozum treba navesti 
neke vrsti »eksperimentalnu metodu« 
koju upotrebljava M. R2»... da 
svaki od bitnih stavova ... zasnu- 
jem i proverim određenim doživljaj- 
nim stavom«. Ne vjerujemo vla- 
stitim očima! Zar baš »provjeriti«? 
Ali tako piše na desetoj strani. 

Naslov knjige je, čini nam se, sa- 
mo metaforički »spoj« dviju riječi, 
jer se u čitavoj knjizi ne može naći 
njegovo pojmovno obrazloženje. Tako 
je taj lijepi naslov, pun obećanja, 
profaniran i kao naslov i kao pojam. 
M. R., koji čini se piše prilično lako. 
ležerno, bez teškoća, pa stoga i mno- 
80, vodi premalo brigu o  »tež'ni« 
riječi. I riječi naime imaju svoje 
»plemstvo« — koje obavezuje. Kad 
riječi postanu termini, nos'oci poj- 
mova određenog znanstvenog  po- 
dručja, onda obaveza postaje još 
stroža. Onda se ne može raditi o 
»terminskim spojevima«, jer takva 
terminološka kemija uvijek ostaje 
podalje od sadržajnih određenja. Ne 
može se u jednoj teorijskoj raspravi 
tolerirati upotreba riječi  »svest« 
kao snonim za »racionalno« i »poj- 
movno« (p. 120), ne smije se termi- 
nom »originalnost« brkati novo, izvo- 
rno i osebujno u isti mah _(p. 196— 
197), ne može se govoreći o suštini 
bilo čega, bez teorijski opravdanih 
pretpostavki, samo tako reći da je 
nešto »očevidno« (p. 49 1 drugdje; ili 
»već ma prvi pogled . . .«, p. 47), kao 
što nije danas više preporučljiva ni- 
kakva Icentia poetica izražavanja, 
ma kako bilo »duboko logično este- 
tičko razmišljanje« (p. 134), pa reći 
da »u toku slušanja jednog muzičkog 
dela uho uživa .. .« (p. 126) ili da »oko 
ima relativno posebni tok uživanja 

..« (1. c.).Itd, itd. 


Ne manja mana je i pretencioznost 
kojom nastupa M. R., dakako u ra- 
skoraku s onim što stvarno čini. On 
želi izlagati »svoja shvaćanja«, a ne 
samo informirati o situaciji na polju 
estet'čkih istraživanja. Ono što se 
stvarno dešava u knjizi izgleda otpri- 
like ovako: M. R. uvodnim esejem 
komentira »terminski spoj«  »anti- 
sudbina« A. Marlauxa, zatim izlaže 
problem »egzistencijalne analize 
umetničkog dela« na osnovu inter- 
pretacije Ivana Fochta Max Ben- 
seove dubiozne kategorije »Mitreali- 
tit«, a startajući citatom iz članka 
Milana Damnjanovića čime ulazi u 
probleme ontološkog pristupa umje- 
tnosti diskut'ranih na stavovima E. 
Souriaua i (opet!) Fochtova referi- 

ranja o pozicijama NN. Hartmanna. 


S druge pak strane M. R. propu- 
šta dati najminimalnija obavještenja 
bar o nekim autorima. Tako se ni- 
kad ne zna što je posudba; ona to 
može i ne mora biti! Kad M. R. npr, 
uvodi pojam »dubine« (p. 177 i 194) 
on neće navesti Lippsa (kojeg inače 
čak jednom i spominje), ali ni Ge- 
igera (kojeg ne spominje). 

Postaje groteskno kad se M. R. 
izjašnjava za ekskluzivnost stavova 
koji moraju biti zasnovani »na po- 
tpuno nov način« (p. 147). Kao para- 
digma neka posluži tretiranje pro- 
blema umjetničke vrijednosti gdje 
rješenje ne smije biti »negde na sre- 
dini između subjektivizma i obje- 
ktivizma« (ibidem). To svoje novo 
zasnivanje M. R. će izvršiti citira- 
njem Vuka Pavičevića (p. 148), a 
završiti zaista »potpuno novom« i 
»originalnom« tezom kako je »ume- 
tnička vrednost i subjektivno i obje- 
ktivno zasnovana« (Pp. 149). 

Valja međutim priznati da je M. 
R-a inače teško »uhvatiti« za neku 
određenu i jasnije formuliranu tezu. 
Njegov metodološki pluralizam izmiče 
zahtjevima jasnoće. Sve je kod nje- 
ga  »polivalentno«,  »kompleksno«, 
»mnogodimenzionalno«, »usložnjeno«. 
Dijalektika je to u smislu malo ovog, 
malo onog; relativno da, relativno 
ne. To nam dakako ne može biti izli- 
ka da ne upitamo bar o glavnoj tezi 
knjige u koju i sam M. R. mnogo po- 
laže: problem humanog karaktera 
umjetnosti; nešto kao lajtmotiv knji- 
ge. Ne dirajući pri tom u apsurdni 
horizam »estetskog« i »vanestetskog« 
u koji se M.R. zapleo ne snalazeći se 
više ni sam u njemu, nažalost se mo- 
ra utvrditi da ni taj problem huma- 
nog nije bolje savladan. 


Govoriti o »opšteljudskoj potrebi 
za estetskim doživljavanjem« — (p. 
149—150) — o čemu se M. R. na 
više mjesta izjašnjava na isti način 
— najordinarnija ie metafizika. Oba- 
zrivo rečeno, neka vrst naivnog 
apriorizma koji sa suvremenom este- 
tikom kao i s marksizmom nema 
nikakve veze. Koliko god se tu go- 
vorilo o »razvoju«, o »psihofizičkim« 
i »društvenoistorijskim« uslovima, 
svaki čas očekujemo da bi se moglo 
progovoriti i o »urođenim ideiama« 
ili nekom »estetičkom čulu«. Govo- 
reći tako o »opštehumanističkom ka- 
rakteru estetskog osećanja« M.R. go- 
Vori naivnosti: »U trenucima kada 
estetski osećamo — mi smo manje 
egoistični, skoro najmanje u okviru 


onoga koliko je to uopšte mogućno« 
(p. 177), pa da sasvm neodgovorno 
nastavi: »Estetsko zadovoljstvo sadr- 
ži snažan elemenat najšire identifi- 
kacije subjekta sa mnoštvom i mno- 
štva sa subjektom« (1. c.). Kulmina- 
ciju svakako čini teza koja svršava 


u nekom »opštehumanističkom« — 
narcizmu : »Pojed'nac koji estetski 
doživljava — vidi društvo preko 


estetske radosti kao umnoženog sebe« 
(p. 118). 

I napokon, bile »potrebe« za es- 
tetskim doživljavanjem ne znam ka- 
ko »visoko kulturne i duboko huma- 
ne« (p. 119), ili pak malo niže i pl'će, 
svejedno, ako predstavljaju »opšte- 
ljudski interes« (1. c.), zašto se onda 
govori samo »u okviru daljeg razvi- 
tka kulturnog  čovečanstva«  (ibi- 
dem)? Ostaje naime neriješeno: a 
što s nekulturnim dijelom čovje- 
čanstva, koji eto uvijek stvara nove 
i nove neprilike!? 

Tako se i ova centralna tema 
knjige _ M. R. rastvara u nekakvoj 
nedomišljenoj romantici. Oznaka 
»romantičnosti«, dakako ne u poziti- 
vnom smislu, nije ovdje slučajna. 
Vidljivo je to iz formulacija kojima 
će M. R. npr. o umjetniku reći da se 
»u trenucima stvaranja« (p. 250) na- 
lazi u »nezaustavljivoj stvaralačkoj 
groznici« (p. 61), »raspinjan eruptiv- 
nom stvaralačkom strašću«a (p. 191) 
»ljubavne groznice stvaranja« (p.191); 
a sve to u knjizi koja »nastoji da 
predstavlja doprinos teoriji estetike, 
a ne njenoj istoriji« (p. 12). 

Nesumnjivo je da su metodološka 
besprincipijelnost i nedisciplinirana 
elokvencija nesretna kombinacija. 
Ako se tome pridruže stilističke ne- 
marnosti pisanja, onda se negodova- 
nie ne smije prešutjeti. Reći npr. 
»Umetnost je čovekova, ukoliko je 
čovečna« (p. 13) ne govori u prilog 
ni briljantnoj bistrini stila, ni b'stro- 
umlju. »Stvarnost umetnosti je stva- 
rna« (Pp. 21) ili je tautologija il! — bes- 
mislica. I još, npr. nešto, što već 
pripada poslu lektora; ili psihoana- 
litičara; govoreći o realističkom sli- 
karstvu, o »portretu mlade žene«, M. 
R. će reći kako smo »kao gledaoci 
prinuđeni da estetsku egzistenciju 
lika te žene posmatramo u vezi s 
neestetskom (!) egzistencijom mnogih 
stvarnih mladih žena koje smo ima- 
li (sic!), ili imamo još uvek (sic!) 
u sadržaiu našeg životnog iskustva 
(!17)« (p. 29). Toliko 1 o stilu. 

Zaključimo. Knjiga M. Rankovića 
ipak ima egzemplarnu vrijednost: 

prvo, njen sadržajni quodlibet mo- 
že poslužiti kao podsjetnik iz kojeg 
je vidljivo koliko je neriješenih pro- 
blema u estetici; drugo, ona je pri- 
mjer da se i u našim domaćim okvi- 
rima može realizirati veća teorijska 
cjelina, kao knjiga čak, (koja ne bi 
trebala, u našim skromnim  prili- 
kama, opremom biti jednaka recimo 
Helelovoj Fenomenologiji); i treće: 
ona ostaje trajan dokument kakvi 
ti pokušaji ne smiju biti. 

Z. POSAVAC 


Milan Dukić: Čovek danas 


Bibl'oteka »Sazvežđa«, Nolit, Beo- 
grad 1964. 


Knjiga »Čovek danas« je zbo- 
rnik filozofskih ogleda dvanaestori- 
ce afirmiranih jugoslavenskih  filo- 
zofa. Pisci zbornika razmatraju tri 
aktuelna problema današnjice 
problem slobode, tehnike i koegzi- 
stencije.  Namijera_je_ autora dau 

vremenog svijeta i čovjeka. Zajedni- 
čka namjera i filozofska pozicija 
odredili su cjelovitost djela, premda 
je individualnost pojedinih autora 
vidljivo došla do izražaja u kara- 
kteru i stupnju njihove kritičnosti, 
u originalnosti i bogatstvu njihovih 
misli, postavki i rješenja. Gili zba= 


rnika je da pomo i da 
sebi razja složenost ivi 


mena u kojem žive i 


U uvodnoj raspravi Mihajlo Ma- 
rković govori o tome što čovjek u 
današnjem svijetu jest i što bi mo- 
gao i trebao da bude, ako uzna- 
stoji da shvati krivudave i protiv- 
rječne tokove moderne historije i 
odlučno stane na stranu  progresi- 
vnih snaga koje revolucionarnom 
djelatnošću izgrađuju svoju histori- 
jsku perspektivu i ispunjavaju je 
humanim sadržajem slobodnog stva- 
Talaštva. Marković sažeto i jasno 
ocrtava bitne suprotnosti građanskog 
i socijalističkog svijeta i ukazuje na 
duboke krize i otuđenja buržoaskog 
društva kao i na brojne deformacije 
koje proživljava socijalizam.  Pro- 
gresivno čovječanstvo danas strahu- 
je od mogućih ratnih sukoba i ra- 
zaranja, buni se protiv teških osta- 
taka eksploatacije, bijede i neznanja 
i uporno se bori da proširi horizont 

slobode_i 


iteta. Pitanje stva- 
e i konkretnog humanizma 
je osnovno pitanje “danasnjeg ćovje- 
& Ovo pitanje se ENI iZ da 
ovjekove suštine. Čovjek i slobo- 
da su oduvijek bili jedno. Oni se za- 
jedno rađaju, žive, pate i umiru. 
Sloboda je i veličina i tragika čovje- 
kova. Kakav je netko čovjek, naj- 
boli 1 po tom ako_s 
slobodu i za ka slobo za- 
laže 1 1. 
Po mmm 


Zbornik eseja »Čovek danas« ima 
u središtu pažnje odsudno pitanje 
stvarnog oslobođenja čovječanstva 
od svih ograničenja koja nameću i 
kapitalističko i socijalističko  dru- 
štvo. Ovaj zbornik je u stvari tra- 
ktat o slobodi. 


U svojoj raspravi »Čovjek i slo- 
boda« Gajo Petrović tretira odnos 
prakse i slobode. Bit slobode pro- 
izlazi iz suštinskog određenja  lju- 
dske prirode — iz prakse. Čayjek 
egzistira kao biće prakse. On se kroz 


ino kroz praksu čovjek smjera u 
dimenziju budućnosti. Čovjek, pra- 
ksa i sloboda predstavljaju  jedin- 
stveni dijalektički proces koji se na 
svakom stupnju historijskog razvi- 
tka ispoljava u osobitim oblicima 
društvenosti i ljudskosti. Praksa je 
samokreiranje čovjeka, njegove isti- 
nske društvenosti, ljudskosti i slo- 
bode. Praksa je način na koji slo- 
bodan čovjek rekreira materijalni 
svijet i kreira sebe kao slobodu. 


Petrović kritikuje nedostatke 0o- 
snovnih filozofskih teorija slobode i 
nastoji ove teorije dijalektički pre- 
vladati. Napose ističe da sloboda ni- 
je samo spoznavanje i savladavanje 
nego i humaniziranje svijeta. Djelo- 
vanje koje je determinirano izvana, 
ma kako bilo uspješno, nije čin slo- 
bode. S e_ne že_ darovati. 


u sebi izboriti i razviti. Covjek može 
Sam određivati svoju sudbinu samo 
u slobodnom društvu. ILaktu_slo- 
čovjek istupa_kao* integra 
ličnost 1 sa Gterminira svoje S 
Stupanj slobode zavisi o stvara ačkoj 
snazi djela. Petrović piše: »Bit slo- 
bode nije u ovladavanju datim, ne- 
go u stvaranju novog, u razvijanju 
čovjekovih kreat vnih moći, u pro- 
širivanju i obogaćivanju ljudskost'«. 


Predrag Vranicki raspravlja »O 
historijskom determinizmu i ljudskoj 

slobodi«. On drži da revoluciona- 
rnost i stvaralaštvo čovjeka proizla- 
ze iz sveukupnosti društvenih odno- 
sa. Ljudi proizvode historiju kao za- 
konito događanje. Čovjek ne može 
graditi novo i napredn:je društvo a- 
ko prije toga nije u dovoljnoj mjeri 
razvio proizvodne snage. Bitna ko- 
mponenta proizvodnih snaga je čo- 
vjek, a ne sredstva za proizvodnju. 
Pro.zvodnja ne obuhvaća samo eko- 
nomsku i industrijsku pro.zvodnju, 
nego cjelokupnu revolucionarnu i 
stvaralačku aktivnost čovjeka, kao 
i reakcionarnu aktivnost otuđene svi- 
jesti i društvenosti.  Revoluciona- 
rnost proizvodnih snaga nije uvijek 
adekvatna stupnju ekonomskog i 
tehnološkog razvitka. Sredstva za 
proizvodnju su revolucionarna samo 
u rukama revolucionarne klase ko- 
ja proizvodi nove i napredne forme 
društvenog ž.vota. Mjerilo razvije- 
nosti proizvodnih snaga nije razvitak 
ekonomike i tehnike nego karakter 
revolucionarnosti proizvodne klase. 


Premda u tumačenju historijskih 
pojava polaze od ekonomske stru- 
kture društva, klasici marksizma su 
uvijek isticali veliki stvaralački 
utjecaj ljudskog faktora, tj. faktora 
svjesne i idejne aktivnosti grupa i 
pojedinaca. Lenj.n je tvrdio da nema 
revolucionarne prakse bez revolu- 
c.onarne teorije, a teorija je subje- 
ktivni faktor. 


Ljubomir Tadić govori o odnosu 
solidarnosti i slobode i o prav.ma 
čovjeka u socijalizmu. Za revolu- 
cionarnu marksističku svijest je po- 
gubno ako padne pod uticaj »priva- 
tnih interesa i privatnog  prava«. 
Opasno je nove društvene pojave 


supsumirati pod stara shvaćanja, ali 
je još opasnije stare forme društve- 
nog života prikazivati i uljepšavati 
etiketama nov.h shvaćanja. Suština 
buržoas j j ] 


as! 
kao sredstvo u ostvariva- 


ti sehičn:h ci g 
Ukoliko bi privatni interes _ postao 
PSR socijal 'stičKe emokracije, 
radničko ET ši = 
iia . i ' 2 ' 
pa_b'ti klasna_ 1 Ijudsl i 


Zato Pprinc'p 


pješnu borbu protiv mogućih pojava 


Rudi Supek prilaže interesantnu 
raspravu: »Sloboda i pol:determini- 
zam u kritici kulture«. Stvaralačko 
djelovanje je čovjeku najbliže i u- 
jedno najzagonetnije. Otkrivanje uz- 
roka nastanka stvaralačkih proizvo- 
da spada među najteže probleme 
ljudske teorijske misli. To se vidi i 
po tome, što i buržoaske i marksisti- 
čke teorije umjetnosti i kulture pate 
od niza nedostataka. Supek nastoji 
kritički i dijalektički prevladati ne- 
dostatke vodećih teorija kulture u 
suvremenoj građanskoj i marksisti:č- 
koj filozofiji. On ukazuje na jedno- 
stranosti pozitivizma, kulturalizma, 
funkcionalnog real zma, teorije odra- 
za, teorije reifikacije i dr. teorija. Sve 
ove teorije uzimaju samo po jedan 
faktor kao jedini uzrok nastanka, 
razvitka i osob.tosti kulturnih feno- 
mena. Suština stvaralačkih djela mo- 
že objasniti samo ako se uzme u ob- 
zir mnoštvo objektivnih i subjek- 
tivnih faktora koji se međusobno di- 
jalektički prožimaju i uvjetuju. Sva- 
ko istinski stvaralačko djelo preds- 
tavlja neponovljivu individualnost, 
ima specifične uzroke nastanka i tra- 
ži zasebno objašnjenje. 

Zanimljive priloge o slobodi na- 
pisali su Danko Grlić i Svetozar Sto- 
janović. Grlić shvaća slobodu kao 
neprekidan stvaralački proces u ko- 
jemu čovjek sve intenzivnije i sve- 
stranije ispoljava svoju ljudsku suš- 
tinu. Stojanović govori o slobodi u 
socijalizmu i zalaže se za jednake 
ekonomske i kulturne mogućnosti u 
kojima bi svi ljudi mogli da svestra- 
no razviju svoje stvaralačke spo- 
sobnosti. 

Druga skupina priloga u zborni- 
ku raspravlja o tehnici. U svom 
ogledu »Tehnika i mehan'ka« Da- 
nilo Pejović vrlo znalački analizira 
suštinu tehnike i njeno značenje za 
čovjeka u toku historije. Riječ TEH- 
NE izvorno grčki znači umijeće pro- 
izvodnje u umjetnosti i obrtu. Za 
grčkog čovjeka Ar'stotelova vreme- 
na, umjetničko (pjesničko) stvaranje 
i zanatska proizvodnja nisu predstav- 
ljali temeljni odnos čovjeka prema 
svijetu. Temeljni odnos je bio teorij- 
ski (filozofski i metafizički) kojim se 
otkriva najpotpunija istina o svije- 
tu. 

Misao o mogućnosti mijenjanja 1 
proizvođenja svijeta javlja se u gra- 
ćanskom društvu. Descartes je prvi 

istakao da čovjek proizvodi istinu o 
svijetu, a Kant i F.chte su ustvrdi- 
li da ljudska svijest i razum omo- 
gućuju i stvaraju prirodu. U građan- 
skom društvu teoretska (metafizička) 
aktivnost poprima tehničko proizvo- 
dni karakter. Tehnika postaje uni- 
verzalni odnos čovjeka prema svi- 
jetu. Građanski čovjek pomoću teh- 
nike tehnizira i obezvređuje i pri- 
rodu i samoga sebe. Tehnička proiz- 
vodnja se uzdiže do samosvrhe i fe- 
tiša kojemu čovjek pobožno i fana- 
tički služi. U rukama otuđenog svi- 
jeta tehnika uvećava i produbljuje o- 
tuđenost. 


Zadatak je socijalističkog društva 
da suzbije i prevlada negativne pos- 


ljedice tehnike. U_gocijalizmu tehni- 
ka mora postati sredstvo. -22_uveča- 


v mater 


o sada je čov- 
vjekova sloboda uglavnom bila žrtva 
tehn.ke umjesto da tehnika bude 
kreativno sredstvo u rukama slobo- 
de. 


O različitim utjecajima tehnike na 
socijalne i kulturne promjene u da- 
našnjem svijetu, raspravljaju Mila- 
din Životić,  Zaga Pešić i Mihajlo 
Marković. U svim prilozima o tehnici 
primjećuje se velika zabrinutost au- 
tora nad sudbinom današnjeg čovje- 
ka u ovom vijeku silne ekspanzije i 
dominacije tehnike i utilitarnog pra- 
kticizma. 


Na kraju zbornika nalaze se dvije 
rasprave o koegzistenciji. Vuko Pa- 
vičević raspravlja o osnovnim huma- 
nim vrednotama današnjeg čovjeka. 
Čovjek treba da se bori za pobjedu 
humanih vrijednosti. Jedna od tak- 
vih vrijednosti je i koegzistencija kao 
Princip aktivne suradnje i uzaja- 
mnog pomaganja među narodima. U 
današnjem svijetu općeg straha od 
ratnih razaranja i uništenja, koeg- 
zistencija je jedino mogući način op- 
stanka i razvitka čavječanstva. 

Andrija Krešić govori o odnosu 
humanizma, politike i rata. Osvaja- 
čki rat je oduvijek bio praktična pri- 
mjena nehumane politike. Čovječan- 
stvo može izbjeći rat i njegove stra- 
hote samo u tom slučaju ako do kra- 
ja humanizira političku praksu. 


Zbornik filozofskih eseja »Covek 
danas« je veoma zanimljivo i vrijed- 
no djelo. U njemu se na smion i kri- 
tičan način raspravlja o odsudnim 
Pitanjima za suvremenog čovjeka. 


Većina priloga u zborniku predstav- 
lja značajan doprinos stvaralačkom 
razvitku marksističke misli u nas 
Pisci zbornika su jasno pokazali da 


je_izvorna_marksistička teorija naj- 
snažn ija krit čka, TEVOnim Iornarna | 
humanistička misao današnjice. 

M. DUKIC 


Dr Jordan Kuničić O. P.: Smjer 
u život - Kratki prikaz katoli- 
čke moralke 


Izdao Dominikanski — provincijalat 
Dubrovnik 1963, str. 179. 


Dr J. Kuničić je profesor i dekan 
teološkog fakulteta u Zagrebu. Po- 
znat je kao teološki pisac. U svom 
djelu Smjer u život saopćio je bit 
katoličke moralke. Ta bit sastoji se 
u upuć' vanju kako će se čovjek po- 
vratiti bogu. A što je s čovjekom na 
zemlji? Kuničić kaže: »Poznati Boga 
i odraziti ga u životu: to je svrha 
života na zemlji.« (str. 178). Teolog 
ima pravo da tako piše. Relig:ja je 
privatna stvar i religiozno uvjerenje 
ostaje pravo onih, koji to smatraju 
istinom i sigurnom zagrobnom budu- 
ćnošću. Ali kad teolog s takvog tla 
daje sud o stvarnosti i problemima 
ž.vota, onda to ipak prestaje biti 
samo njegova privatna stvar i postaje 
nužno predmeti kritike. 

Dr Kuničić obraća se svojim čita- 
ocima i daje im općenite upute o 
vrijednosti pojava koje su veoma 
aktuelne. Problem je u traženju i 
rješenju cilja života. O tome postoje 
različita mišljenja. No autor piše 
da se ipak sve može staviti u dvije 
grupe. Jedno su mračni odgovori na 
to pitanje, a drugo su odgovori puni 
svjetla i utjehe. Takva vedra shva- 
ćanja daje crkva, a mračni odgovori 
pro zlaze iz svjetovne sredine. Kao 
primjere mračnog shvaćanja dr 
Kuničić među ostalim navodi Heinea, 
Kranjčevića, Sartrea, Camusa, Feu- 
erbacha i Marxa. On smatra neodr- 
živom Feuerbachovu misao da je 
»jedini bog čovjekov sam čovjek«, 
i Marxov problem da se čovjek mora 
vratiti samom sebi kao društvenom 
biću. »Što čovjeka ne vodi k Bogu, 
to ga u pravom smislu »otuđuje«, 
jer ga vodi na stranputicu« (str 15). 
A gdje se nalaze takve mogućnosti? 
Prema autoru nesumnjivo i u školi. 
On razmatra ovaj primjer: »Pita 

miadić: smijem li čitati ovu knjigu, 
da udovoljim potrebi školovanja, ako 
znam da će mi čitanje prouzrokovati 
i nepoželjan učinak: buđenje niskih 
poriva?« (32). Odgovor je više nego 
magičan. Dr Kuničić piše: »Mladić 
smije čitati knjigu, koju mora čitati, 
da udovolji potrebi školovanja, iako 
predviđa i zao učinak, ali mora spri- 
ječiti, odnosno zaštititi se protiv šte- 
te koje se boji, npr. štetna mjesta 
mora samo letimice pročitati« (33). 
Prema tom savjetu udovoljit će se i 
školi koja traži i knjige s niskim 
porivima (!), a opet spasit će se i 
duša od grijeha. No kako da se vjer- 
nik očuva od dotičnih stranica koje 
treba samo letimično pročitati? Gle- 
dano logički najprije ih mora proči- 
tati, da bi zaključio da bi to morao 
samo letimično prelistati. Dakle, za- 
htijeva se nemoguća vještina koju 
ne može pomoći ni »objavljeni mo- 
ral«. 


Službi bogu suprotstavlja se, pre- 
ma mišljenju autora, moderno po- 
ganstvo koje se usuđuje da čovjeka 
shvati kao čovjeka koji nema razlo- 
ga da služi bogu. Dr Kuničić piše: 
»Moderno poganstvo ponavlja stare 
zablude pa naučava protivno. »Ljud- 
ski rod je istinski veliko biće, zato 
zaslužuje, da do sada Bogu posvećen 
oltar postane "podnožje kipu ljud- 
skoga —roda' (Comte).  Poganski 
humanizam i danas ponavlja: "Co- 
vjek je početak religije, čovjek je 
centar religije, čovjek je svršetak 
religije. (Feuerbach). Za neke je 
religija' otuđenje čovječje samosvi- 
jesti' (Marx)« (124—125) 


Vidimo da Marx nikako nema 
sreće. Ne samo da zastupa neki sum- 
njivi humanizam, nego daje i mra- 
čne odgovore na pitanje svijeta i 
života. Dr Kuničić u principu odbija 
mogućnost da bi se pomoću Marx- 
ove filozofije mogla objasniti bit 
života i čovjeka. On smatra da da- 
našnji pogani ne vide da sve rješava 
teologalni humanizam (kršćanski) 
s. čovjeku pridodaje pomoć s ne- 

a. 

Dr Kuničić pisao je o marksizmu 
i prije. Na prvoj stranici ove svoje 
knjige (Smjer u život) on navodi svo- 
ja djela na hrvatskom jeziku. Tu se 
nalazi i knjiga: Problem komunizma 
s idejnog stanovišta (1942). Što znači 
da je autor u svojoj knjizi koja je 
štampana 1963. naveo i djelo iz 1942? 
Ako to djelo ne preporučuje čitaoci- 


ma, zašto bi ga onda navodio? Jedini 
ustupak je taj, da je 1963. riječ ko- 
munizam napisana skraćeno »komx«, 
pa bibliografski glasi: »Problem kom. 
s idejnog stanovišta«, a u zagradi 
stoji »raspačano«. Što je Kuničić ta- 
da mogao pisati o »Židovu Karlu 
Marksu«? U to ovdje nećemo ulaziti. 
Navest ćemo samo ovo mjesto iz te 
knjige: »Marksizam sadrži u sebi 
bakcile neistine. Ruši se po neumo- 
ljivom zakonu raspadanja, po kojem 
se ruše svi sistemi, koji uključuju 
u svojim b.tnim tezama apsurdne 
tvrdnje. Pada od prve do zadnje 
nauke baš zato jer mu je nesolidna 
baza. Kuća sagrađena na pijesku, 
kula u zraku« (str 12). Marksizam 
je dakle nesposoban da rješava živo- 
tni problem, jer »marksistička nau- 
ka je po svojoj biti sistem rasula, 
nemorala, borbe, tiranstva itd« (ibi- 
dem, str. 17). No Kuničić može biti 
bez brige. On je u svojoj knjizi 
Smjer u život na više mjesta ista- 
kao, da pravi kršćanin ne čita takve 
knjige. Kršćanin »rado pomaže vjer- 
sku literaturu, posuđuje knjige oni- 
ma koji ih nemaju, da uvide pravo 
lice vjere, a ne da iz mutnih izvora 
piju neprijateljsko izlaganje ili falsi- 
ficiranje vjerskih istina« (Smjer u 
život, str. 72). A _ mutno je sve što 
negira religiju. No prema učenju 
katoličke sociologije nikakva čovje- 
kova aktivnost ne smije doći u su- 
kob s religijom (ibidem, str. 145). 
Da bi to čovjek postigao on se mora 
obraćati bogu molitvom, koja je 
»od Boga predviđena i planirana 
kao sredstvo da se postignu neka dob- 
ra«. Dakle Bog planira a čovjek tre- 
ba da izvršava taj plan. Knjiga dr 
Kuničića objašnjava kako to treba 
činiti, tj. kako se osigurava put u 
svjetlost, budući da je »vjera život a 
ne kostur« (str. 73). 


Mišljenje je suprotno vjerovanju. 
Ako je vjera život, onda je mišljenje 
kostur. Gledano s tog nivoa, Marx- 
ovo svaćanje nužno mora biti mračan 
pogled na svijet i život. Stvarno, 
evanđelist je rekao istinu, kad je 
pisao: Blago siromašnima duhom 
(Mat. 5,3). 


B. BOŠNJAK 

Oleg Mandić: Pregled dijalekti- 
čkog materijalizma, 

»Narodne novine«, Zagreb 1964. 
str. 178. 

Profesor doktor Oleg Mandić, 
duboko zabrinut za ideološki labilno 
i uopće nesnošljivo  liberalističko, 
klasno nesvjesno stanje naše visoko- 
parne, aristokratski zatvorene i sa- 
modopadljive duhovne proizvodnje, 
pravi česte i borbene ekskurzije na 
područje filozofije. Sve tamo od nje- 
govih slavnih »recenzija«, pa do 
istupa na raznim forumima i sku- 
povima, profesor Mandić je uvijek 
s primjerenim žarom govorio o nečis- 
toj ideološkoj situaciji koja evo — 
i pred njegovim budnim očima — 
postaje sve prljavija, o napuštanju 
marksizma i nepoznavanju marksi- 
zma kod mlađe generacije, o naučnoj 
ignoranciji, o »kulama od bjelokosti«, 
o revizionizmu, o prazninama i rupa- 
ma koje nisu ničim ispunjene, o di- 
skusijama »iza kulisa« pa i javnim 
raspravama, o dezorijentaciji, o sta- 
lnom skretanju, o zlonamjernosti, o 
»anarhističnom kaosu«, o idealizmu 
i egistencijalizmu — ukratko: zvonio 
je i zvoni na uzbunu da bi konačno 
probudio zaspale, otjerao nepozvane, 
zatvorio usta krijumčarima tuđih i- 
deologija, da bi svojim prodornim 
pogledom razbistrio »mutež u kojem 
svatko spretno može loviti ribe«, a 
svojom naučnom akribijom onemo- 
gućio one koji od »vlastitog nezna- 
nja prave kapital«, da bi se već jed- 
nom uspostavio red, stvorio naučni 
sitem i otpočelo pravilno filozofira- 
ti. 

Taj svoj dugogodišnji i hvale- 
vrijedan napor okrunio je sada knji- 
gom koja treba da prikaže — prvi 
puta poslije Marxa i »nekih časnih 
izuzetaka« — osnove marksističke 
filozofije. Šta nam to, dakle, želi 
prikazati profesor Mandić? Marksi- 
zam. A što je marksizam? Oleg Man- 
dić nam na strani 13. svoje knjige 
odgovara konačno na to pitanje: 
»Kao što je Lenjin rekao, mark- 
sizam predstavlja sistem naučavanja 
i nazora Karla Marxa«. Sad smo tako, 
napokon, doznali čije je to učenje 
i obogaćeni tom spoznajom možemo 
se dalje upustiti u misaoni tok Man- 
dićevih opservacija. Vjerojatno zato 
što bi neupućeni mislili da je mark- 
sizam naučavanje na primjer Davida 
Humea, potrebno je citirati Lenjina 
kako bi se autoritativno dokazalo 
da je to ipak Marxovo naučavanje. 
(Poznavao sam jednog zlobnika koji 


je, u tom stilu, — kako bi se ogradio 
od svih prigovora — znao ujutro 
pozdravljati: »Dobro jutro, kao što 
je rekao Karl Marx«). 


Profesor Mamdić prikazat će nam 
dakle filozofiju marksizma, to jest — 
sad to već svi znamo — Marxovo 
naučavanje. Zašto se profesor Man- 
dić prihvatio tog epohalnog ali i vrlo 
nezahvalnog posla? Zato jer su sva 
njegova očekivanja — a on već dugo 
čeka da će to učiniti blo tko drugi 
— pala u vodu, zato jer do sada to 
nitko u svijetu nije znao i mogao 
učiniti, pa je tako na njega pala te- 
ška historijska odgovornost da na- 
pokon ispravi propušteno i ispuni 
tu »veliku prazninu«: »Bilo je opra- 
vdano očekivati« — kori profesor 
Mandić sam sebe za ta svoja ranija 
naivna očekivanja — »da će se na 
području filozofije nešto poduzet: u 
pravcu da se sistematski prikažu 
kategorije i zakoni dijalekt čkoga 
materijalizma, tj. da se nastavi ond- 
je gdje su stali klasici marksizma ko- 
ji — zbog svoje zauzetosti političkom 
praksom — nisu dospjeli da izlože 
svoja naziranja u zaokruženom na- 
učnom sistemu«. »Bilo je opravdano 
očekivati« — ali nade se n'su ispu- 
nile — a sve do pojave presudnog 
Mandićevog »Pregleda dijalektičkog 
materijalizma« one u stvari i nisu 
mogle biti ispunjene. Marx je bio i 
suviše zauzet, svi koji su mogli nešto 
učiniti stalno su bili zauzeti, i Engels 
i Lenjin su bili zauzet: (str. 155 i 
157), Staljin je — kao što je poznato 
— bio staljinist, a danas se filozof - 
jom uglavnom bave sami nesvjesni 
sumnjivci koji »raspravljaju o huma- 
nizmu i praksi sa velik'm P.« Pa 
tko da, dakle, konačno objasni šta 
je to zapravo filozofija marksizma 
ako ne onaj koji niie nimalo su- 
mnjiv, a ima i znania i — kolike 
li sreće — vremena, tko dakle da 
to bude, tko je zato pozvan ako ne 
jedino profesor Oleg Mandić! Siste- 
matičnost idealiste Hegela i mark- 
sizam prezauzetog Marxa sintetizira 
se tako u jednoj jedinoj sistemati- 
čnoj, marksističkoj i neprezauzetoj 
ličnosti! Na liniji Hegel — Marx 
— Mand'ć on je, dakle, u stvari 
taj »najviši odraz određenog stupnja 
što ga je neko društvo daseglo u 
svojem razvitku« (str. 27). 

Nađe se, doduše, tu i tamo uz 
njega i poneki »časni izuzetak«. Tako 
je Mandić blagonaklono počastio B. 
Ziherla, I. Kosanovića, B. Šešića i 


A. Stojkovića. (Sklon sam vjerovati 

da mu ova ekipa od njega probranih 
mislilaca nije isuviše zahvalna na 
tako visokom odlikovanju). Predrag 
Vranicki se odbacuje jer je pisao 
radove »pretežno historijskog karak- 
tera«, a osim ovih postoje u svje- 
tskoj i našoj literaturi još samo 2 
(slovima: dva) imena koja, međutim, 
moraju biti odbačena — iako samo 
oni zaslužuju da uopće budu spome- 
nuti — »zbog njihovog prihvaćanja 
staljinističke revizije dijalektičkog 
materijalizma«. Ti jedini marksisti- 
čki filozofi u svijetu, ti koji bi — da 
nisu prihvatili ono što su prihvatili 
— mogli biti filozofski relevantni 
i zanimljivi (jer oni konačno, kao 
što kaže Mandić na str. 172, »poku- 
šavaju ispraviti Staljina«) nisu ni- 
tko drugi do M. Rozentalj i M. 
Leonov. »I to je sve« — potcrtava i 
spacionira izvanredno upućeni profe- 
sor Mandić koji se, po vlastitim rije- 
čima, kao »sistematik« mijenja samo 
»u zavisnosti od naučnog napretka 
na tom području«. To je sve. To je 
sav napredak i sva nauka. I to bi 
doista moglo biti sve što bi trebalo 
uopće reći o Mandićevom »Pregledu«. 
Jer kad se konzultira i poznaje samo 
ova literatura i kad se poziva samo 
na ove autore — kojima je nesu- 
mnjivo učinjena medvjeđa usluga 
samim tim što su ovdje citirani — 
onda doista nije potrebno dalje ula- 
ziti u sve ostale finese i ponirati u 
stilske i misaone dubine Mandićeve 
knjige. 

Spomenut ćemo ipak samo usput 
i primjera radi njegovu klasičnu fo- 
rmulaciju »Zakona društvenog pro- 
gresa«: »Formulacija tog zakona gla- 
si«: — kaže apodiktički profesor Ma- 
ndić ne dopuštajući nikakvu sumnju 
i štampa taj zakon kurzivom kako bi 
ga, vjerojatno, čitalac naučio napa- 
met: »Progres se sastoji u takvom 
razvtku konkretnih društava i nji- 
hovih ustanova od jednostavnog ka 
složenome (dakle i ka složenim, ko- 
mpliciranim ustanovama) koji je od 
koristi za što veći broj njihovih pri- 
padnika ili za sve ljude (šta kažete 
sad vi apstraktni human'sti!) ako ga 
se promatra s gledišta interesa čita- 
va čovječanstva.« 

Sta je dakle progres? To je ra- 
zvitak od »jednostavnoga ka slože- 
nome« (tj. zašto bi bilo jednostavno 
kad može biti komplicirano), a to 
je, dalje, ono što je od koristi za 


»što veći broj njihovih (naime druš- 
tvenih) pripadnika ili za sve ljude«, 


ali — sad dolazi odlučni momenat 
— za sve ljude samo onda ako se 
»on« — tj. progres — »promatra s 


gledišta interesa čitavog čovječans- 
tva«. Kad bi, dakle, progres bio od 
»koristi« za sve ljude, a ne bi se 
»promatrao s gledišta interesa čita- 
vog čovječanstva« (ili čitavo čovje- 
čanstvo s gledišta interesa svih 
ljudi) — tada to ne bi bio — jer ne 
bi bilo tog gledišta s kojega čitavo 
čovječanstvo promatra sve ljude — 
zapravo progres! Sad znamo i šta je 
progres. Doista, neviđeno filozofski 
suptilno i mudro. 


Kad bi profesor Mandić bio do- 
gmatik, tj. kad bi bio ono što mu se 
»podmeće« s one strane, koja se »bla- 
go rečeno može okvalificirati kao ne- 
poznavanje marksizma«, kad bi bio 
samo »vulgarizator marksizma«, (a 
upravo je ganutljivo kako on — pro- 
nicljiv duh — predviđa da bi mu tako 
nešto moglo biti »podmetnuto«), ta- 
da bi još doista bilo razloga da se na 
njega, na njegov rad i njegovu f1o- 
zofiju ipak osvrnemo. Takvih je ra- 
dova bilo i bit će, i o njima, njihovim 
načelnim pozicijama, njihovoj stru- 
kturi mišljenja, još uvijek ima sm'sla 
i potrebe raspravljati, suprotstavljati 
im se, principijelno ih negirati i ana- 
lizirati, jer dogmatizam vlada pone- 
gdje još i tamo gdje nam se u prvi 
mah može učiniti da smo ga prevla- 
dali i da smo na području stvarala- 
čkog mišljenja. Ali Oleg Mandić ni- 
je dogmatik i tu se potpuno slažem 
s njime da su oni koji to tvrde — 
»blago rečeno« — nepoznavaoci ma- 
rksizma. Jer dogmatizam može biti 
— to ipak ne treba zaboraviti — a 
to čak tvrdi i Oleg Mandić — uza svu 
svoju sterilnost i hipostaziranost — 
još uvijek određeni način mišljenja. 
A ovakvo uvredljivo tret'ranie svje- 
tske pa i naše marksističke filozofije 
nije uopće na nivou ni najvulgarn'- 
jih dogmatskih udžbenika iz »Dija- 
mata«. Tako se Mand'ćev »Pregled« 
nalazi s onu stranu b'lo kakvog oz- 
biljnijeg — negativnog ili pozitiv- 
nog — krit'čkog vrednovanja. Ovaj 
napis stoga i nema pretenziiu da bu- 
de recenzija ili ocjena nečijeg rada, 
jer sam »rad« za to nema ni neke 
najosnovnije pretpostavke. 


D. GRLICČ 

Jan de Vries: — Forschungsge 
schichte der Mythologie 


Orbis Academicus, Problemgeschic- 
hten der Wissenschaft in Dokumen- 
ten, 


Verlag Karl Alber, Freiburg / Miin- 
chen, 1961. str. 382. 


O filozofiji mitologije postoje veo- 
ma različite interpretacije. Da li je 
mit nužni dio mišljenja i što nam 
mit uopće govori? O tom problemu 
piše Jan de Vries (penzionirani prof. 
Univerziteta u Leidenu) u svom dje- 
lu: Forschungsgeschichte der Myt- 
hologie (Povijest istraživanja mito- 
logije). Djelo sadrži dokumentaciju 
(izvode, citate, teze) važnijih  is- 
traživanja problema mitologije, sa 
autorovom kritikom. Knjiga ima o- 
sam poglavlja: 1. Klasično doba, 2. 
Kršćanski apologetici, 3. Srednji vi- 
jek, 4. Od 15 — 17. stoljeća, 5. Osa- 
mnaesto stoljeće, 6. Romantika, 7. 
Devetnaesto stoljeće 8. Dvadeseto 
stoljeće. 


Autor dokazuje da je tokom po- 
vijesti ljudskog mišljenja postojalo 
različito uvjerenje o vrijednosti i 
potrebi mita. Raspoloženje prema mi- 
tu proizlazilo je iz važećih kriterija u 
filozofiji, a u srednjem vijeku iz do- 
gmatskog vjerovanja i mišljenja. De 
Vries ističe da mit u slikama govori 
o problematici, koja je bitna za čo- 
vjekov odnos prema bitku uopće. To 
je sigurno. No ipak racionalnom 
kritikom mita otkriva se duhovni 
sadržaj i način takvog shvaća- 


nja. Stoga se mišljenje ne može 
odreći racionalne kritike . 

Djelo Van de Vriesa zauzima važ- 
no mjesto u istraživanju problema 
mitologije. 


B. BOŠNJAK 


H. Walter B&hr, Hrsg.: Wo ste- 
hen wir heute? 


C. Bertelsmann Verlag, 4. Aujlage 
1961., str. 256. 


Djelo: Wo stehen wir heute? (Gdje 
smo danas?) sadrži priloge 21. auto- 
ra o problemima i krizi suvremenog 
čovjeka. Da li smo atomskom teh- 
nikom toliko ugroženi, da smo već 
postali nemoćni? Možemo li još vi- 
še pridonijeti da se očuva mir i da 
se uspostavi pravedan poredak me- 
đu narodima? Ne prijeti li nam »zmi- 
ja iz trave« i to u času kad mislimo 
da smo sigurni? Što je bit i smisao 
današnjeg života? O tim suvreme- 
nim problemima egzistencije napi- 
sali su u ovom zborniku svoje pri- 
loge veoma poznati autori. Da spo- 
menemo samo neke: Eduard Spran- 
ger, Albert Schweitzer, Karl Jaspers, 
Martin Buber, Helmut Thielicke, Jo- 
sef _ Pieper, Arnold Toynbee, Emil 
Pretorius, Max Born i drugi. 
Autorima djela: Wo stehen wir 
heute pridružit će se svatko tko že- 
li dijalog i suradnju među ljudima. 


B. BOŠNJAK 

FILOZOFSKI ŽIVO1 


KONFERENCIJA O NAUCI, TEHNICI I DRUŠTVU U 
HERCEG-NOVOM 


Od 14. do 23. septembra održana je u Herceg-Novom konferencija na 
temu: — Razvoj nauke i tehnologije i njihov utjecaj u savremenom društvu. 
Konferenciju je organizirala naša Savezna komisija za nuklearnu energiju- 
u suradnji sa Institutom za nuklearne nauke u Oak Ridgeu, SAD. “lo je 
bio susret jugoslavenskih i američk'h naučenjaka. Osim fizičara, kemičara, 
biologa i ekonomista, u radu konferencije je učestvovalo i nekoliko naših 
istaknutih knj.ževnika. Konferencija je bila dobro pripremljena i odvijala 
se besprijekorno, osobito u tehničkom pogledu. Osim diskusija, koje su 
vođene neposredno na osnovu dvadesetak podnesenih referata, bilo je orga- 
nizirano i nekoliko panel diskusija. 

Ne ulazeći u stručnu ocjenu rada konferencije, iznijet ću nekoliko općih 
primjedbi, koje treba shvatiti kao dojmove promatrača koji se bavi dru- 
štvenim naukama, te ga zbog toga ne zanima u tolikoj mjeri razvoj pojedi- 
nih prirodnih nauka koliko njjhov utjecaj na savremeno društvo i obratno. 

Treba istaći da se konferenc.ja u Herceg-Novom odvijala u znaku prona- 
laženja zajedničkog jezika i u nastojanjima da se zajedničkim snagama 
osvijetle ključni problemi suvremene znanosti. To nije bilo osobito teško, 
jer jezik znanosti ne poznaje nacionalnih granica, on je internacionalan. 
Naši istaknuti fizičari, kemičari, biolozi i ekonomisti u mnogobrojnim refe- 
ratima i vrlo živim d skusijama izmijenili su misli i iskustva sa svojim 
američkim kolegama. Budući da se radi o takvim znanstvenim podrucjima, 
u kojima napredak u vrlo velikoj mjeri ovisi o privrednoj moći, konferenci- 
ja se dobrim dijelom kretala na liniji suodnošenja velikih i malih zemalja. 
Tražio se odgovor na pitanje: Može li nauka u malim zemljama da preživi 
takmičenje velikih bez formiranja međunarodnih instituta. Svi su se složili 
u tome da u današnijm uvjetima međunarodna naučna suradnja iz dana 
u dan postaje sve neophodnija. Mali broj naših znanstven h radnika pokušao 
je u ovom pogledu zauzeti radikalan stav, tvrdeći da nacionalna znanost u 
manjim zemljama postaje anahronizam i predlažući ukidanje nacionalnih 
znanstvenih časopisa i stvaranje internacionalnih. Većina je ovo gledište osu- 
dila kao nerealno. Iako je nauka internacionalna, ona ipak time ne prestaje 
biti čvrsto uklopljena u zgradu nacionalne kulture. 

Centralna i najinteresantnija tačka konferencije bio je polemički dijalog 
koji se razvio između američkog fizičara A. Weinberga i našeg književnika 
D. Cosića. Ova polem/ka nije samo zanimljiva zbog toga što su u njoj osvi- 
jetljena neka sporna mjesta iz Weinbergovog referata; ona je zanimljiva 
i značajna prije svega zbog činjenice što je vođena u širokom kontekstu 
odnosa nauka — društvo, što je omogućilo sadržajnu konfrontaciju supro- 
tnih stavova. Paar 

Weinberg je, govoreći o kriteriju za naučni izbor predlož:o ljestvicu vri- 
jednosti, koja može pomoći u davanju prioriteta raznim granama nauke. 
On je ove kriterije podijelio na unutarnje i vanjske. Unutarnji se mogu 
ustanoviti u samom naučnom području, budući da ih treba shvatiti kao 
odgovor na pitanje: — do koje se mjere stručno sprovodi rad u datom 

području? Vanjski kriterij dolazi spolja kao odgovor na pitanje: — da li 
dato podru je nauke baca svijetlo i na druga područja, da li doprinosi 
rješeniu tehnoloških pitanja kojima se teži, da li doprinosi opć m društve- 
nim siremljenjima. Polazeći od ovih kriterija We nberg detaljno analiz ra 
položaj pojedinih nauka. On nastoji pružiti odgovor na pitanje, koja od 
niih zas'užuje veću pomoć od države, pa s ovog aspekta razmatra i odnos 
između na'ke i um;etnosti. No on olako zaobilazi korijen samog problema, 
kada izjavljuje da »donošenje odluka u pogledu ljudsk:'h vrijednosti na 
kojima se u krajnjoj lin ji zasniva pomenuti izbor, uvijek je bilo pitanje 
koje je zabr'njavalo filozofe i ostat će kao takvo«. 

Ćosić se u svom sjajnom polemičkom istupu ustremio upravo na poslje- 
dnji dio Weinbergove izjave, u kojoj on »sasv m lakonski i superiorno do- 
daje da će tako i ostati«. »A meni se čni« — kaže dalje Cosić — »da se 
upravo redi da tako ne bude i da tako ne ostane.« On smatra da se ne smije 
tako brzo kapitulirati pred ovim apriorizmom i dati mu neograničeno povje- 
renje, a osob to ne u današnjoj s tuaciji kada društvo favorizira one naučne 
i tehniške discip'ine koje su neposredno i posredno vezane za ratne svrhe. 
Na pr.mjedbu da je zlo u mnogim prilikama bilo mati dobra,Cosić se pita: 
»Zar nje došlo vreme da čovečanstvo mnogo više i društveno ehikasn je 
vazmišlja o vrednosti motiva, o prirodi uzroka, o smislu posledica, da ne 
čeka više da historiju čine posledice i da je piše tko preživi.« U skladu s 
ov m on smatra da unutrašnje i spoljnje kriterije u materijalnoj i moralnoj 
podršci društva nauci, tehnici i tehnologiji treba uslovljavati jednim kriteri- 
iem: čov ekom, uvijek čovjekom. Izjavljujući da treba slijediti nauku, da 
je treba pomagati svim razumnim sredstvima, Ćosić dodaje da je isto tako 
neophodno i oštro se suprotstavljati mnogim njenim ishodima i intencijama, 
Čovjek mora da živi u sprezi s mašinom i zato što mu ta sprega pomaže da 
bude više čovjek. Pa ipak takvo saznanje ne daje nam pravo da i dalje 
nekritički ostavimo nauku i njenu primjenu van radikalne i dosljedne 
humanističke kritike. 

I ova konferencija je pokazala da u skladu s razvojem proizvodnje u 
modernoj znanosti dolazi do sve veće i uže specijalizacije. Mnogi naučenja- 
ci specijalisti nemaju ni vremena ni smisla za probleme koji leže van njino- 
vog područja. Međutim, u mnogim oblastima postaje očito da kretanje 
naprijed zahtijeva sintezu. U ovom pogledu položaj znanstvenog radnika 
u maloj zemlji bitno se razlikuje od položaja njegova kolege u velikoj, 
bogatoj zemlji. ' 

Dok je prvi prisiljen da velik dio svog vremena utroši na rješavanje 
analitičkih, rutinsk.h zadataka, dotle drugog u ovome zamjenjuju elektronske 
mašine, pa on :ma vremena za sintet čko mišljenje. Tako dok su pojedini 
naši naučenjaci na ovoj konferenciji govorili o kupovanju »kompjutora«, 
Amerikanci su ukazivali na drugu stranu medalje, koja se sastoji u opas- 
nosti eliminacije ljudskog mišljenja. Jedan nj hov predstavnik je iznio mi- 
šljenje da bi naučenjaci morali stvarati manastire gdje bi se više korist/o 
mozuk rego novac; tamo bi više došlo do izražaja mišljenje koje je koristio 
Einstein otkrivajući zakone _ Ovo, po mišljenju ovog američkog naučenjaka, 
potvrđuje i činjenica, što su posljednjih pet Nobelovih nagrada dobili fizi- 
čari, koji su radili u manj.m, slabije opremljenim centrima. Ma koliko bi- 
li dobronamjerni ovakvi savjeti, oni ipak nisu bez prizvuka ironije u uši- 
ma znanstvenog radn ka koji radi u siromašno opremljenom laboratoriju, 
kad ih sluša od svog bogatog kolege. 

Kad se na konferenciji u Herceg Novom mapuštalo usko stručno podru- 
čje i kad se govorilo o utjecaju nauke i tehnologije na društvo, onda se re- 
dovito dolaz'lo na relaciju radno vrijeme — dokolica, Naši diskutanti su 
u ovom pitanju bili skeptičniji od Amerikanaca, koji su se svi od reda tru- 
dili da naglase optimističku notu. Onome tko ne poznaje suštinu samog 
pitanja, ovo može biti, bar u prvi mah, neobično. Međutim stvar je u tome 
što Amerikanci obično polaze od pretpostavke da se u modernom društvu 
centar gravitacije života premješta iz proizvodnje u potrošnju. Čak i filo- 
zof R. S. Cohen, koji se najviše približio našem shvaćanju, kaže da je »po- 
ipuna tehnologija neophodan preduslov za iznova humanizirano društvo 
na dehuman zeranoj proizvodnji« (potcrtao I. K.). (U diskusiji koja se ra- 
zvila nakon njegovog referata on je napravio distinkciju između termina 
»konzumacija« i »igra« i nastojao svoje gledište uskladiti s Marxovim). Naši 

su diskutanti u ovom pitanju polazili od pretpostavke da razvoj moderne 
tehnologije u perspektivi otvara put humanizacije same proizvodnje, te 
da se prema tome konačno ne dovodi u pitanje čovjekova kreativnost. Čo- 
vjek nalazi samoga sebe u radu, u stvaralaštvu. No da bi se ovo moglo 
ostvariti, nie dovoljno razvijati tehnologiju, već treba misliti na stvaranje 
novih društvenih odnosa, koji čovjeku vimugucuju da zauzme sasvim dru- 
kčiji stav prema tehnologiji. Ovu misao js najjasnije izrazio Cosić, kade 
je izraz.o uvjerenje »da ideja društvenog upravljanja i samoupravljanja, 
koja počinje da se realizuje u našoj zemiji pod vrio nepovoljnim i teškim 
uslovima, predstavlja značajnu društvenu anticipaciju.« Nažalost Čosić je 
ostao usamljen u pokušaju da svrne diskusiju i u ovom pravcu. Razlog 
možda treba tražiti i u tome, što na konferenciji nisu učestvovali naši fi- 
lozofi ni sociolozi. Ovo je svakako propust, kako s obzirom na samu temu. 
koja probija uske okvire specijalnih znanosti, tako isto i s obzirom na či- 
njenicu, da su Amerikanci podnijeli tri referata s područja sociologije i 
filozofije. Sasvim je sigurno da bi uspjeh ove interesantne konferencije 
bio znatno veći, da je nekoliko naših eminentnih predstavnika s ovih po- 
dručja suprotstavilo svoja gledišta gostima. Budući da nivo razvoja u ovim 
disc plinama nije u tolikoj mjeri ovisan o novčan.m sredstvima, kao što je 
to slučaj u nuklearnim naukama, logično je pretpostaviti, da bi postojao 
još veći stepen ravnopravnosti u diskusiji, pa prema tome da bi bilo više 
kontroverza i polemike. No ovo ne bi nimalo štetilo ugledu zemlje domaći- 
na. U znanstvenim diskusijama slično kao i u igrama postoje mnoga više 
manje sporna pravila, no jedno je nesumnjivo: najviše se cijeni onaj pa- 
rtner, koji se vješto brani i smjelo napada. 

I. KUVACIC 


SIMPOZIJ O DIJALEKTICI U ZWETTLU 


Suvrem:ni filozofski i naučni život sve se više odvija u obliku kongre- 
sa. simpozija, kolokvija i drugih diskusionih skupova. Uz jednokratne sku- 
pove i one koji se održavaju periodično ali u već'm razmacima sve su češ- 
ći takvi koji se održavaju godišnje, a pored skupova što ih organiziraju in- 
ternacionalni forumi za internacionalni sastav učesnika i nacionalni foru- 
rumi za domaće učesnike sve su češći skupovi koji su nacionalni po orga- 
nizaciji, a internacionalni po sastavu. Takvog su karaktera, na primjer 
filozofski kolokviji u Royaumontu u Francuskoj i Korčulanska ljetna ško- 
la u Jugoslaviji. U Austriji već dvadeset godina radi »Evropski forum Alp- 
bach«, no premda je na ovom skupu redovno zastupana i filozofija, ona je 
tu ipak samo jedno od područja raspravljanja. Zato je razumljivo nasto- 
janje I Filozofskog instituta u Beču kojim rukovodi profesor Erich He- 
intel, da se u Austriji osnuje i jedan trajan internacionalni filozofski forum. 
Prvi rezultat tih nastojanja predstavlja simpozij DIJALEKTIKA I FUN- 
DAMENTALNA FILOZOFIJA održan u starom cistertitskom samostanu u 
Zweltlu (ime dolazi od Svetla) nedaleko češke granice od 17. do 19. IX 1964. 

Na ovom skupu sudjelovalo je oko četrdeset filozofa: oko dvadeset iz 
Austrije, četrnaest iz Čehoslovačke, četiri iz Jugoslavije i jedan iz Poljske. 
Kako ovaj brojčani odnos ne bi dao povoda pogrešnim nagađanjima, spome- 
nut ćemo da on nije proistekao iz neke posebne namjere organizatora vec 
iz sticaja okolnosti, odnosno iz prethistorije skupa. Simpozij je naime u prvi 
mah bio zam šljen kao susret i diskusija austrijskih i čehoslovačkih filo- 
zofa, ali se u toku priprema javila ideja da se skup proširi pa je naknadno 
pojedinačno pozvan i izvjestan broj filozofa iz Jugoslavije i Poljske, pri če- 
mu neki pozvani nisu bili u mogućnosti da se odazovu. : ' 

Rad skupa počeo je pozdravnim govorom organizatora Ericha doka 
tela koji je kao domaćin poželio dobrodošlicu svim prisutnima i vode če- 

hoslovačke delegacije Jindricha Zelenog koji je u ime svoje i svojih drugo- 
va zahvalio na gostoprimstvu. Jugoslavenski učesnici bili su u ovim poz- 
dravnim govor.ma prisutni utoliko što je prof. Heintel naveo mišljenje pis- 
ca ovog prikaza (citirajući ga po jednom članku u časopisu Inquiry), da 
marksistička filozof.ja nije »dijalektički materijalizam« nego »jedna dija- 
lekt čka filozofija prakse koja prevaz:lazi tradicionalnu podjelu filozofa na 
materijaliste i idealiste«, te je sam izrazio uvjerenje da polazna tačka za plo- 
donosno suvremeno filozofiranje ne može biti ni »vulgarni« ili »linearni« 
"materijalizam ni »vulgarni« ili »linearni« idealizam. 

Radni dio skupa nije se odvijao po suviše strogim proceduralnim pra- 
vilima. Veliki dio učesnika došao je na skup sa već pripremljenim refe- 
ratima ili tezama, a neki su te referate u nepromijenjenom obliku i proči- 
tali. Drugi su uzimajući u obzir već pročitane referate i diskusiju modi- 
ficirali svoje tekstove te su izlaganje svojih teza kombinirali s kritičkim 
primjedba na one već postavljene. 

Nastupajući prvi s referatom, Erich Heintel pošao je od tvrdnje da u dis- 
kusiji o vezi između dijalektike i fundamentalne filozofije nije potrebno 
ulaziti u različite historijske forme dijalektike; dovoljno je poći od Hege- 
la. Dijalektika kao fundamentalna filozofija najpotpunije je razvijena u 
Heg:lovoj Logici, a njena je osnovna misao da »apsolutni duh« u dijalek- 
tičm koracima dolazi sam k sebi i da svaka određenost ima svoj smisao 
samo zahvaljujući određenom mjestu u toj cjelini posredovanja. Problem di- 
jalektike i fundamentalne f.lozofije ovdje je riješen tako da su obje izjed- 
načene, jer je dijalektika shvaćena kao posredovanje koje je apsolut. Ovak- 
vom shvaćanju postavio je referent više prigovora koji se svi svode na je- 
dan osnovni da je u Hegelovoj dijalektici »preskočen« konačni duh, tj. zbilj- 
ski čovjek. Po Heintelovom mišljenju ovaj defekt već je uoč.la i materijalis- 
tička i teološka kritika Hegela, te je nemogućnost izjednačavanja fundamen- 
talne dijalektike sa posredovanjem apsoluta danas već neosporna. Isto ta- 
ko po autorovom mišljenju neosporno je da već razvijena »dijalektika čov- 
jeka« predstavlja problematiku koja se fundamentalno - filozofski ne mo- 
že ignorirati. To međutim ne znači da je »dijalektika čovjeka« jedina fun- 
damentalnofilozofska dijalektika, nego bi trebalo istražiti i prodiskutirati 
koje još druge »dijalektike« mogu imati fundamentalne pretenzije. Napose 
bi trebalo biiže razmotriti probleme dijalektike prirode, odnosno organi- 
zma, i dijalektike povijesti, odnosno slobode (teorije i prakse). Terbalo bi 
također razmotriti odnos između fundamentalnofilozofske dijalektike i di- 
jalektičke manire. 

Češki filozof Milan Sobotka podnio je referat o »antropološkim motivi- 
ma u njemačkoj klasičnoj filozofiji«. Slažući se u osnovi s mišljenjem E. 
Heintela da je Hegelova dijalektika — dijalektika apsoluta, on je insisti- 
rao da već u Fichteovoj i u Hegelovoj dijalektici djeluju snažni antropološ- 
ki motivi. Iako se Hegel i Marx bitno razlikuju, kod obojice nalazimo mn':- 
ge slične ili iste ideje. Tako kod obojice nalazimo shvaćanje čovjeka kav 
bića koja samo sebe stvara i shvaćanje rada kao odlučne čovjekove dje- 
latnosti kojom se to stvaranje vrši. 

Zanimljiv je bio i referat češkog filozofa Jindricha Zelenog »Bivstvova- 
nje i praksa kod Marxa«. Ponavljajući Heintelovu tezu da Hegelova filo- 
zofija nije filozofija zbiljskog čovjeka, on je ins.stirao na tome da to Mar- 
xova filozofija jest, i to u prvom redu zahvaljući tome što je u njoj p-ta- 
nje o bivstvovanju transformirano u pitanje o praksi. Smatrajuči Marxove 
teze o Feuerbachu najadekvatnijim izrazom Marxovih filozofskih koncepci- 
ja, referent je napose ušao u diskusiju o pitanju da li je Marx svojom prvom 
tezom o Feuerbachu želio reći da predmet, zbilju, osjetnost, uopće ne treba 
uzimati u obliku objekta ili zora, iili je želio reći da predmet (zbilju, osjet- 
nost) treba uzimati ne samo u obliku objekta ili zora nego također kao os- 
jetno — ljudsku djelatnost, praksu, subjekt.vno. Po referentovom mišlje- 
nju Marxovu tezu treba interpret.rati na ovaj drugi način što znaći da je 
on bio materijalist, iako ne vulgarni. Kao takav on je i pojam prakse in- 
terpretirao materijalistički. Shvaćajući praksu kao stvaralačku djelatnost, 
on je naime osnovnom formom te djelatnosti smatrao materijalnu proizvod- 
nju. 
Jugoslavenski filozof Abdulah Šarčević (Sarajevo) referirao je o temi 
»Dijalektika i mogućnost jednog novog filozofskog mišljenja«. Nizom za- 

nimljivih i suptilnih razmatranja on je nastojao zasnovati svoju osnovnu 
tezu da dijalektika kao fundamentalna filozofija otvara perspektive za svo- 
je vlastito transcendiranje i da će ostvarenje dijalektike značiti kraj di- 
jalektike kao filozofije. Zastupajući tezu o prevladavanju dijalektike, on se 
ujedno ogradio od pretpostavke da to znači poricanje ili odbacivanje dija- 
lektike ističući da je dijalektika nezaobilazan put ka postdijalektičkoj ar- 
tikulaciji histor:je. Ova izlaganja bila su vrlo pažljivo saslušana te se moglo 
čuti i mišljenje da je od četiri dugačka referata ovaj Šarčevićev bio naj- 
misaoniji i najteži. 

Kao prvi koreferent istupio je češki filozof Jan Patočka. Tvrdeći da je 
Heintelova koncepcija dijalektike u nekim aspektima suviše uska, a u ne- 
k:'m suviše široka, on je ušao u diskusiju o raznim varijantama marksistič- 
ke interpretacije dijalektike. Po njegovom mišljenju postoje tri takove os- 
novne interpretacje dijalektike, ona tradicionalna, ona poljskog filozofa L. 
Kolakowskog i ona J.-P. Sartrea. Po zamisli zanimljivo Patočkino izla- 
ganje nije bilo dovoljno razvijeno da bi moglo pobuditi veću diskusiju. 

Veći nemir unijelo je u diskusiju izlaganje Danila Pejovića, Slažući se s 
već iznijetom tezom da je problem posredovanja centralni problem dijalek- 
tike, on se suprostavio jednostranoj tezi da je sve neposredno posredovano 
tvrdeći da se s jednakim ili čak s boljim pravom može reći da je sve posre- 
dovano i neposredno. Nasuprot u diskusiji iznijelom shvaćanju da je reflek- 
sija jedina forma posredovanja, Pejović je tvrdio da ima i drugih nereflek- 
sivn'h oblika posredovanja, kao na primjer ona koja se realizira u umjel- 
nosti. Nasuprot pak shvaćanju da se o svim ovim pitanjima mogu donijeti 
i obrazložiti definitivni zaključci, on je iznio mišljenje da dijalektika sama 
sebe ne može izreći. Pejovićeve teze koje su bile naročito uperene protiv 
apsolutizacije dijalektike imale su među ostalim taj efekt da su neki disku- 
tanti, koji su dotad i sami govorili protiv apsolutne dijalektike, neočekivano 
ustali u njenu obranu. Živu diskusiju izazvale su i druge teze D. Pejovića. 

Smatrajući da je pitanje o slaganju i razlici Hegelove i Marxove dijalek-- 
tike od bitnog značenja svoje izlaganje posvetio sam tom pitanju. Odbija- 
jući shvaćanje da je bitna razlika između Marxove i Hegelove dijalektike 
u tome što je prva idealistička a druga materijalistička (jer je Marx svo- 
jom dijalektikom nastojao prevazići suprotnost između materijalizma i ide- 
alizma), kao i shvaćanje da je bitna razlika u tome što je Hegelova dijalek- 
tika — dijalekt ka apsoluta, a Marxova — dijalektika čovjeka (jer i Hegelova 
dijalektika, naročito ako se čita polazeći od Fenomenologije duha, može se 
intrepretirati kao filozofija čovjeka, a Marxova dijalektika ipak nije samo 
d'jalektika čovjeka) nastojao sam pokazati da se obje dijalektike razlikuju 
prije svega u svojoj koncepciji čovjeka. 

Kako je ovo izlaganje uključivalo i neke primjedbe u vezi s 
referatima_ E. Heintela _iJ. Zelenog, to su se među ostal'm dis- 
kutantima javla i ova dvojica dajući dopunska objašnjenja  svo- 
jih referata. Napose je bila zanimljiva replika J. Zelenog koji se složio sa 
shvaćanjem prakse kao slobodne stvaralačke djelatnosti, a svoje karakte- 
riziranje Marxove dijalektike kao materijalističke objasnio kao upotrebu 
neadekvatnog ali uob'čajenog naziva (po njegovom mišljenju bilo bi adek- 
vatnije da se Marxova dijalektika nazove »onto - prakseološkom«). Zanim- 
ljive su bile i reakcije nekih mlađih austrijskih učesnika koji su, kako se 
ičini, ovom prilikom prvi put čuli da za Marxa pojmovi »rad« i »praksa« 
nisu sinonimi te su u vezi s tim stavljali prigovore i tražili objašnjenja. 

Na diskusiju o pojmu prakse nadovezao je svoja izlaganja i Milan Dam- 
njanović iz Beograda. Jedan dio svoje riječi posvetio je i drugim pitanji- 
ma, kao što je ono o mogućnosti nerefleksivnog posredovanja. Međutim, 
najveću pažnju pobudile su njegove polemičke teze nasuprot onima koji su 
dovodili u pitanje filozofski značaj marksizma. Ili pojam prakse nešto jest, 
tvrdio je Milan Damnjanović, ili marksistička filozofija nema značenja. U 
vezi s ovom tezom meki su učesnici zahtijevali da se objasni na koji je na- 
čin pojam prakse relevantan za rješavanje trad'cionalnih problema filozo- 
fje. 

U diskusiji koja se o tome razvila pisac ovih redaka zastupao je mišljenje 
da je pojam prakse odlučan za rješavanje ključnih tradicionalnih pitanja 
filozofije, kao što je problem bivstvovanja, samo pod uvjetom da se praksa 
shvati onako kako ju je shvaćao Marx, ne kao jedan među mnogim mogu- 

ćim modusima bivstvovanja, nego kao onaj najautentičniji modus bivstvo- 
vanja koji nam najadekvatni'je otkriva ne samo smisao nižih oblika bivstvo- 
vanja već i njegovu bit. ' 

Posljednji dan diskusije nastupili su sa koreferatima češki filozofi Ivan 
Dubsky, koji je vrlo zanimljivo govorio o problemu vremena kod Hegela 
i u suvremenoj filozofiji, N. Cvekl koji je govoro o odnosu antropologije 
i ontologije te o materijalizmu i idealizmu i Jan Kamaryt koji je veći dio 
svog izlaganja posvetio problemu totaliteta, ali je govorio i o shvaćanju 
prakse. U diskusiji je nekoliko puta sudjelovao i Jaroslav Kudrna iz Brna. 
S kritikom Marxa koja je našla na antikritiku čeških i jugoslavenskih 
filczofa istupio je mladi austrijski filozof Schmidt—Kovatschek. 

U cjelini uzeto možemo reći da je diskusija u Zwettlu bila zanimljiva i 
stimulativna razmjena mi -ljenja o aktualnim pitanjima dijalektike i o Marx- 
ovoj i Hegelovoj filozofiji. Korisnom stranom ove diskusije treba smatrati 
i to što je na njoj došlo do boljeg upoznavanja gostiju sa suvremenom 
austrijskom filozofijom, kzo i do bližeg upoznavanja i kontakta jugoslaven- 
skih i čeških filozofa. Na osnovu ovog posljednjeg kontakta stječe se ut'sak 
da filozofi marksisti obje zemlje stoje na pozicijama nedogmatskog, stvara- 
lačkog marksizma tako da postoje uvjeti za buduću plodnu suradnju. Polj - 
ski učesnik na ovoj kon'erenciji Zbigniew Kuderowicz (autor knjige »Moral- 
na doktrina mladog Hegela«) sigurno bi također uspješno sudjelovao u radu 
krnferencije da bolje vlada govornim njemačkim jezikom. Ovako, on se 
ustegao cd javnog 'stupa 'ja. Iz sličnog razloga nismo imali prilike da čujemo 
i neke od prisutnih čeških filozofa. 


Po završetku diskusije glavni organizator profesor Heintel upoznao nas 
je s namjerom da redovno pr.ređuje ovakove skupove, s tim da u buduće 
ravnomjernije poziva učesnike iz većeg broja susjednih zemalja. Za iduću 
godinu predviđena je tema »Povjesnost«. 

G. PETROVIĆ 


V. MEĐUNARODNI KONGRES O HEGELU 


Filozofsko društvo koje danas nosi Hegelovo ime podeljeno je u dva 
društva, od kojih se jedno, bez dovoljno razloga, smatra izrazom filozofske 
levice. Kongres o kome je ovde reč skupio je zaista tako veliki broj 
markssta, koji u prncipu ne sudeluju u radu onog drugog isto- 
imenog društva, tako da bi se već iz toga mogao izvući zaključak o ori- 
jentaciji ovog Kongresa. Takav zaključak, ipak, ne bi bio tačan, jer i u 
radu ovog Kongresa na tako odlučan način sudeluju filozofi, čija je po- 
zicija daleko od bilo kakve levice. Svakako utešnom može se smatrati 
činjen ca što su organizatori Kongresa u Salzburgu na vrlo tolerantan na- 
čin okupili ziatan broj filozofa različitih shvatanja, ali podjednako otvo- 
rene i spremne da potraže zajednički jezik i postignu saglasnost bar u 1or- 
malnoj strukturi rešenja jednog osnovnog problema koji je zajednički tre- 
tiran. 


Zanimljiva je već sama ideja da se jedan kongres posveti isključivo He- 
gelovoj estetici. Na taj način, najpre, dobija priznanje ovo Hegelovo delo, 
koje je izdao njegov slušalac i prijatelj Hotho 1835. i koje, sve do da- 
nas, nitko nije smeo ponovno izdati. Ali na taj način se, zatim, podvlači 
aktualni značaj same estetičke teorije koja u savremenoj filozofiji igra sve 
odlučniju ulogu: u egzistencijalizmu, kao i u pragmatizmu, u marksizmu 
(o čemu svedoči razvoj u poslednjim godinama, pa i veliko učešće mark- 
sista na ovom Kongresu),kao i neopozitivizmu (semantička estetika). 

Osnovne teme koje su tretirane na ovom Kongresu jesu: Filozofija 1 
muzika, Hegelova estetika u epohi nemačkog idealizma, Budućnost umet- 
nosti, Načelni i metodički problemi, Filozofija jezika, Pitanja literature i 
likovne umetnosti. 

O svakoi temi podneti su referati. čiji je broj katkad bio tako velik, 
da se o njima normalno niie moglo diskutovati. već je jedan referat bez 
predaha sledio drugom. Izvestan broj priisvljenih učesnika, među koii- 
ma vgledni Th. W. Adorno, G. Lukacs, T. Pavlov, M. Bense, G. della Valpe, 
G. Klaus, E. Fischer, R. Garaudy i dr. nisu prisustvovali radu Kongresa, 
tako da iz oba naveđena razloga treba očekivati da će tek lektira Hegel — 
Godišnjaka, koji se priprema i koji će sadržati tekstove svih prisutnih i 
naiavljen:'h referenata, dati izvesnu sliku o aktualnom stanju proučavanja 
Hegelove estetike. 


"Generalno se može reći da većina učesnika na ovom Kongresu uzima 
iHegdla ne kao predmet istoriiske hermeneutike, već kao oslonac i pod- 
sticai u sopstvenom suočavaniu s aktualnom situac'iom u umetnosti i fi.- 
lozntiji. Drugo rak društvo Hegelova imena, na čliem se čelu nalaze H. — 
G. Gadamer i H. Kuhn, pre svega obraća pažnju proučavaniu samog He- 
gelova misaonog dobra. zapostavljajući u izvesnoj meri kritičku perspek- 
tivu koju nameće istorijska situacija u kojoj živimo. 


U različitim pravcima, u razgovorima koji su imali vrlo specijalizo- 
Ven i onet f'lozofski roentiran karakter, pokušalo se pokazati šta danas 
stva“no živi u Hecselovoj *i'ozofiji umetnosti. Tako ie vrlo srećno vođena 
diskusiia o problemima muzike. u kojima je naročito zapažena uloga polis- 
ke estet'ča“ke Z. Lisse iz Varšave. Suočavanie s Hegelom s poziclia nai- 
novijeg razvoia muzike sadržalo ie u sehi ogromnu navetost i; zahtevalo 
izuzetnu stručnost. Izabrani problemi: Dliialektička logika i muzika, Pro- 
cesu*Inost muzike. Muričko mr'šljenje, Problem teorije informaciia u He- 
gelovoj estetici i dr. pokazuju u koioj meri Hegelova estetika i danas po- 


ziva na povezivanje konkretnog znanja s dalekosežnim filozofskim miš- 
ljenjem. 


U nekol'ko predavania obrađen ie kulturno—historiiski uticai Hese- 
love estetike. Tu ie referisao i B. Ziherl koij ie uneo izvesnu novu svet- 
lost u tumačenje Heselovog uticaja na slovenačku noeziju, i to na primeru 
Fr. Prešerna i A. Fistera. Povodom novih interpretacija i novih podataka 
o Heg-lovu uticsju na slovenske narođe, na ovom Kongresu ie istaknuto, 
da knj'ga Hegel b'e den Slaven koiu ie izdao Čiževskij zahtieva temelinu 
reviz'iu i potnuno novu obradu materijala, tako da se za dve godine očekuje 
objavljivanje novog dela koje će na nov način tretirati isti problem. 


Filozofski naiznačainije referate podneli su K. Lowith i F. Ulr'ch. Prvi 
je govorio o ieziku kao znaku u vezi s Hegelovom koncepciiom iezika. 
Lowithova teza o »nemom svetu« i »tragovima« koie zatičemo u pr'rodi i za- 
datku matematike da. prema tim indicliama. pr'rodu takoreći povuče za je- 
zik. izazvala ie naiživlje reakciie, najpre sa nozicija Hegelovog spekulativnog 
stava i nemogućnosti prerefleksivnog pridavania smisla: i sam »nemi svet« 
moguć je samo pod pretpostavkom »govorećeg sveta«. 


F. Ulrich je, govoreći o teološkom horizontu u Hegelovoj estetici. poka- 
zao odlično poznavanje Hegela, uz sopstveni napor da tradicionalni sis- 
tem filozofije aktualizuje i pomiri s potrebama moderne filozofske svesti. 


Mnovobrojni referati ruskih učesnika među koiima M. B. M'tina, M. 
Dinika, T. J. OJzermana, A. Maslina i dr., nažalost. nisu rezultat nekog spe- 
ciialnog proučavanja Hegela. kao što ne prolstiču ni iz estetičkog intere- 
sovanja. Držali su se uglavnom opštih programatskih teza i ostavili uti- 
sak, da bi estetička nauka Sovjetskog Saveza bila bolje reprezentovana od 
jedne mlađe ekipe koja je već ispoljila lepu stručnost i sposobnost za mo- 
derniji način mišljenja. 


U problemu Hegelovog shvatania kraja 1 smrti umetnosti, postignuta je, 
na zevršetku samog Kongresa, formalna saglasnost svih učesnika koji na 
različite načine veruju u budućnost umetnosti. 

M. DAMNJANOVICĆ 

TREĆI INTERNACIONALNI KONGRES ZA SREDNJOVJE— 
KOVNU FILOZOFIJU (od 31. augusta do 5. septembra 1964) 


Svake četvrte godine održava se kongres iz srednjovjekovne filozofije. 
Prvi je b'o u Louvainu (Belgija), drugi u Kčinu, a treći u Mendoli (u Ita- 
liji kraj Bolzana). Slijedeći kongres održat će se u Kanadi. 

Treći kongres organizirao je Istituto di Filosof'a della Universita Ca- 
ttolica del Sacro Cuore u Milanu. U Mendoli se nalazi kulturni centar tog 
Univerziteta (Centro di cultura »Maria Immacolata«). Kongres se održavao 
u tim prostorijama. Veliki hotel centra bio je nekada rezidencija Habsbur- 
govaca. . 

Glavna tema na kongresu bila je: Filozofija prirode srednjega vijeka. O 
toj temi održano je 5 plenarnih predavanja i oko 70 referata u 5 paralel- 
nih sekcija. U plenarnih predavanjima saopćene su ove teme: 1) T. Gre- 
gory (prof. u Rimu): La filosofia della natura nel Medioevo prima della 
conoscenza del la»fisica« di Aristotele. 2) G. C. Anawati, O. P. (Kairo): 
La philosoph'e de la nature chez les penseur musulmans du Moyen Age. 
3) R. Klibansky (Montreal, Kanada): Platos Timaeus in the Middle Ages. 
4) E. W. Platzeck (Rim): Der Naturbegriff Raimund Lulls im Rahmen 
seiner »Ars Magna«., 5) F. van Steenberghen (Louvain): La philosophij de 
Ja nature au XIII esiecle. Poslije predavanja bile su diskusije. : i 

Filozofija pr rode u srednjem vijeku nije tretirana neovisno od teologije 
i kršćarske dogmatike. Stoga je Aristotelovo shvaćanje prirode (kozmosa) 
bilo tada različito korišteno i tumačeno. Uopće odnos prema Aristotelu 
bio je poseban problem skolastičnih mislilaca. 

Nakon referata prof. Klibanskog razvila se je veoma živa diskusja o 
odnosu Platona i Eriugene. Neoplationizam je utjecao i na Augustina, na- 
ročito u rješavanju kategorija koje se mogu primijeniti na određenje boga. 

Autori pojedinih predavanja saopćavali su rezultate svog više godi- 
šnjeg rada. Zbog toga su predavanja bila veoma sadržajna. Na pr .G. C. 
Anawati 'z Kaira naveo je u svom predavanju mnogo tekstova arapskih 
filozofa da bi pokazao izvore različitih utjecaja i sadržajnog razvoja. Izu- 
čavanje arapske srednjovjekovne filozofije veoma je značajno za potpunije 
saznanje o evropskoj skolastici. Ti utjecaji na Evropu (preko Španije) mnogo 
su veći, nego se to prije mislilo. ' Pa. 

O toj problematici saopćeno je više referata u sekciji za arapsku i he- 
brejsku filozofiju (na pr.: J. Madkour/Kairo/-La physidue d' Aristote danas 
le monde arabe; O. Abdel-Karim/Kairo/-Les opinions naturelle de lame 
dans la theologie musulmaneč A. Nader Nasri/Liban/ L'atome selon les 
Mu'tazilites-theologiens musulmans du 8 čme au 11 eme siecles). ' 
“U sekcijama referati su bili raspoređeni prema sadržajnom i vremen- 
skom kriteriju: 1). Opće teme, 2). Arapska i hebrejska filozofija, 3). Od 
6-12. stoljeća, 4). 13. stoljeće i 5). 14. i 15. stoljeće. Sekcije su radile para- 
lelno pa je svaki učesnik mogao čuti samo jednu petinu od svih referata. 

Izučavati srednjovjekovnu filozofiju bez ovakvih kongresa i referata 
nije ni potpuno ni kritično. To je zbog toga, jer mnogi rukopisi nisu prije 
objavljivani. Na osnovu objavljenih istraživanja nužno je mijenjati neka 
već ustaljena mišljenja. Neki mislioci postaju važniji u povijesti srednjo- 
vjekovne filozofije, a neki se autoriteti umanjuju. Da navedem samoj je- 
dan primer. Poljski profesor u Lublinu (katolički univerzitet) Marian 
Kurdzialek istraživao je djela Davida iz Dinanta (Belgija). U tekstovima 
koje je objavio on je dokazao da je David iz Dinanta poznavao (prije Alberta 
Velikog i Tome Akvinskog) Aristotelove prirodo-naučne spise. David je 
znao grčki pa je Ar:stotela samostalno prevodio. Prof. Kurdzialek saop- 
čio je rezultat ovog istraživanja u referatu: David von Dinat und die 
Anf&nge der Aristotelischen Naturphilosophie. Oko te teme nastala je živa 
diskusija. Zapaženo je izlaganje R. Kalivode iz Praga. On je na tekstovi- 
ma pokazao da je David baš zbog dobrog poznavanja Aristotela mogao 
saopćiti svoje interpretacije. md ika, NET 

Poljaci su veoma dobro organizirali rad na izučavanju svoje povijesti 
filozofije. U Akademiji nauka oni imaju odsjek s mnogo suradnika koji 
istražuju poljsku srednjovjekovnu filozofiju. Do sada su objavili mnogo 
tekstova s komentar ma. Tim radom rukovodi prof. Jan Legowicz. Sura- 

dnik profesora Legowicza Zdislaw Kuksewicz već godinama istražuje latin- 
ski averoizam. Do sada je objavio tekstove koji nisu bili poznati. Na ovom 
kongresu on je saopćio zanimljive primjere o utjecaju averoizma: Thćodoric, 
recteur d'Erfurt averroiste allemande du XIVe sičcle. 

Poljaci su na ovom kongresu bili zastupljeni sa 6 referata, a bilo ih je 
nekoliko i bez ref-rata. Bio je također jedan učesnik iz Čehoslovačke i je- 
dan iz Jugoslavije, dok iz ostalih socijalističkih zemalja nije bilo nikog. H. 
Ley iz Demokratske Republike Njemačke najavio je referat, ali nije došao. 

U svom referatu govorio sam o temi: Die Dialektik der Theophanie- 
Uber den Begriff der Natur bei Joannes Scotus Eriugena. Glavna teza re- 
ferata, na osnovu Friugeninih tekstova, glasi: Eriugena je panteist i pane- 
teist. Sve što pos.oji jest teofanija (pojavijivanje boga) u dijalektičkim su- 
protnostim1. Bog se ne razlikuje od stvorenja, odnosno bog sebe stvara u 
stvorenju. To znači da je bog završio svoj razvoj u čovjeku i čovjek je naj- 
viši stupanj boga. Dakle, to je u biti mistički materijalizam. 

U diskusiji nakon referata iznio je Schmitt Franciskus Salesius kritičke 
primjedbe o problemima panteizma. Tema diskusije imala je širok opseg. 
Počelo se od stoika (jer je u referatu naveden tekst stoičara Aratosa gdje 
je u biti saopćena panteistička misao, a zatim se prešlo na apostola Pavla 
i Augustina. Usporedba (u referatu) između Eriugene i Hegela u tumače- 
nju razvoja boga potakla je diskusiju o panteizmu i u novijoj filozofiji. 
Docent .z M lana A. Pupi postavio je nekoliko pitanja o panteizmu roma- 
ntike (Lessing, Herder). L. Labowsky iz Oxforda tražila je objašnjenje slo- 
bode čovjeka u ranteističkoj filozofji uopće. Profesor iz Pariza E. Jeanneau 
(koji se posebno bavi Eriugeninom filozofijom) postavio je također zani- 
mljiva pitanja o toj problematici. 

Treći međunarodni kongres u La Mendoli bio je veoma sadržajan. Da- 
nas nitko re sumnja da se pojedina područja filozofije mogu uspješno 
istraživa.i samo u međunarodnoj suradnji. Na ovom kongresu osnovane 
su neke internacionalne sekcije. Tako prof. Jan Legowicz rukovodi sekci- 
jom za izučavanje srednjovjekovnih. tekstova o Aristotelu. Opseg i va- 
žnost tog posla može se vidjeti na ovom primjeru. U broju 5.: Bulletin de 
la societ€ć internationale pour Vćtude de la philosophie medićvale (1963) 
objavljena je bibliografija srednjovjekovnih komentara iz 13. 14. i 15. sto- 
ljeća za Aristoielov tekst: de anima. Bibliografija sadrži 554 naslova. Prof. 
Legowicz organ:zirat će tu saradnju i u slovenskim zemljama. Svagdje tre: 
ba tražiti, jer nikad se ne zna da li je sve istraženo u raznim biblioteka- 
ma koje imaju nco?ojavljenih rukopisa. Prof. Raymond Klibansky iz Mon: 
treala našao je za Corpus Platonicom (od čega je objavljeno već 4 sveska) 
jedan srednjovjekovni komentar Platona u Ljubljani. A njegova saradni- 
ca Lotte Labowsky iz Oxforda u istraživanju renesansne filozofije čita i 
hrvatske renesansne mislioce. U posljednje vrijeme čitala je Georgiusa Be- 
ninosa Salviatia. Znala je da je to hrvatski filozof, ali nije znala kako se 
kod nas zove .Bila je zadovoljna kad je čula da je to naš filozof Drag:šić. 
Ti primjeri nam pokazuju da nam i strani istraživači mogu pomoći, a isto 
tako i mi njima. 

Učestvovanje na kongresima sastavni je dio naučnog rada. Izmjena miš- 
ljenja i otvoreni <ijalog najbolji su putovi u razvoju kritičkog i naučnog 


mišhjenja. B. BOŠNJAK 


KRATKE INFORMACIJE 
PREDAVANJE U HRVATSKOM FILOZOFSKOM DRUŠTVU 


Amer'čki filozof i fizičar Robert S. Cohen (Boston) koji je sudjelovao u 
radu konferencije jugoslavenskih i američkih učenjaka u Herceg-Novom 
posjetio je po završetku konferencije Zagreb i Beograd. U Hrvatskom filo- 

zofskom društvu u Zagrubu R. S. Cohen je 24. IX 1964, izložio teze 
svoga referata »Nauka 1 etika«. O tezama se razvila živa PEDRVK grdo 
prisutnih prof. Cohen iznio je također svoje utiske o spomenutoj konferen- 


cijL 
*% 
SIMPOZIJ I SKUPŠTINA 
HRVATSKOG FILOZOFSKOG DRUŠTVA 
Ovogodišnji simpozij i godišnja skupština Hrvatskog filozofskog društ 
neće se održati od 17. do 19. prosinca, kako je to objavijeno u Btoslomi BEGI 
časopisa nego od 27. do 29. pros.nca. Skupšuna se održava 27. XII u 10 sati 


u Komornoj pozornici Stuaentskog centra u Zagrebu, a simpozij počinje 
28. XII u 9 sati na istom mjestu. Opća je tema simpozija Ista A sbbžnaju. 


ko 
SASTANAK INTERNACIONALNOG FILOZOFSKOG INSTITUTA 
U L'AQUILI 
U malom brdskom gradiću L'Aquili u Abruzzima u Italiji održana je re- 
dov.ta godišnja sjedn.ca i sastanak članova ovoga Instituta od 14. do 19. IX. 
Tema ovogodišnjeg sastanka bila je: »Osnovi ljudsk.h prava«. Sastanak je 


održan u Italiji, jer je piošle god.ne na sastanku u Mexiku za predsjednika 
Inst.tuta izabran prof. r.mskog sveučilišta Guido Calogero. Dogodine u ožuj- 


ku održat će se sasvanak u Jeruzalemu (Izrael), a tema će b.ti: »Filozofija 
povijest i povijest filozofija«. O zadacima instituta i o ovogodišnjoj diskusiji 
donijet ćemo u slijedećem broju našeg časopisa prikaz prof. Vladimira Fili- 
povića, koji je kao član Instituta sudjelovao na tom sastanku. 


«x 


ZAJEDNIČKO ZASJEDANJE 
ASOCIJACIJE MIND I ARISTOTELOVSKOG DRUŠTVA 


Od 10. do 12. jula 1964. održano je u Readingu zajedničko zasjedanje dva- 
ju vodeć.h engleskih filozofskih organizacija, Udruženja Mind (Mind Associ- 
ation) i Aristotelskog društva (Aristotelian Society). Inauguralnu adresu »Me- 
tafiz ka i mitologija« pročitao je H. A. Hodges. Rad zasjedanja odvijao se u 
šest simpozija: »Beskonačnost«,, »Bol i zlo«, »Supstancija«, »Kauzalitet i ljud- 
sko ponajanje«, »Javni interes« i »Polu—vjerovanje«. Među učesnicima sim- 
pozija bili su I. BerLn, P. F. Strawson, G. E. M. Anscombe, H. H. Price, R. 


B. Braithwaite, G. Ryle i drugi. 
*% 


SIMPOZIJI U AIMS 


Američki institut za marksističke studije (The American Institute for 


Marx st Studies, skraćeno AIMS) koji je osnovao u martu 1964. već je pri- 
redio dva simpozija. Na prvom simpoziju MARKSIZAM I DEMOKRACIJA 


(New York, 23. IV 1964.) uvodnu riječ dao je predsjednik AIMS Robert S. 
Cohen a u diskusiji je među ostalima sudjelovao i direktor Instituta Herbert 
Aptheker. Na drugom simpoziju ALIJENACIJA U MODERNOM SVIJETU 


(Conway 20 — 25. VII 1964.) sudjelovali su među ostalim Willard Uphaus, 
Sidney Finkelstein, Gaylord C. Le Roy i Fritz Pappenheim. 

KOLOKVIJ O GALILEJU 


Povodom 400 godišnjice Gal.lejeva rođenja (1564—1642) održan je od 15. 
do 17. rujna ove godine kolokvij u Firenzi, Pisi i Sieni na temu »Galilej u 
povijesti i filozofiji znanosti«. 


% 
JUBILEJ BUGARSKOG FILOZOFSKOG ČASOPISA 


Filosofska misl, časop's Bugarske akademije nauka proslavila je 9. IX 1964. 
dvadesetogodišnjicu osnivanja. Osn.vači časopisa bili su T. Pavlov, S. Ganov- 
ski i As. Kiselinčev. Todor Pavlov nagrađen je ove godine od Prezidijuma 
vrhovnog sovjeta SSSR ordenom Lenjina. : 


X 


SKUPŠTINA I SIMPOZIJ JUGOSLAVENSKOG UDRUŽENJA ZA 
FILOZOFIJU 


Jugoslavensko udruženje za filozofiju održalo je 22. X 1964. svoju redov- 
nu skupštinu, koja se prema pravilima sastaje svake druge godine. Skup- 
ština je održana u Vrnjačkoj Banji gdje je ujedno 23. i 24. X organiziran 
simpozij Osnovne moralne vrijednosti našeg društva. Sudjelovalo je preko sto 
učesnika, članova udruženja i gostiju iz raznih dijelova naše zemlje. Dru- 
gog dana rada učesnici su posjetili manastir Žiču, značajan kulturno-histo- 
rijski spomenik u okolini Kraljeva. 

Program rada bio je objektivnim razlozima unekoliko poremećen. Skup 
je započeo 22. X poslije podne u 17 sati skupštinom, a ne ujutro u 9 sati 
simpozijem, kako je to bilo predviđeno. U svojoj uvodnoj riječi predsjednik 
Udruženja Andrija Krešić govorio je o karakteru, uspjesima i položaju naše 
filozofije, a tajnik udruženja Svetlana Knjazeva izvijestila je o uspješnom 
radu udruženja u proteklom razdoblju, na domaćem i na međunarodnom 
planu. Izvještaj o časopisu Filozofija podn o je glavni urednik Miladin Životić. 
Poslije izvještaja financijske komisije i nadzornog odbora podnijet je prijed- 
log o izmjenama i dopunama pravila. Jedna od značajnih promjena, koje je 
skupština usvojila, sastoji se u izmjeni teksta da se »sjedište udruženja 
nalazi u Beogradu« u stav da »sjedište može biti svaki republički centar 
ako tamo postoje uslovi rada«. Na prijedlog delegata Srbije odlučeno je 
da sjedište uprave iduće dvije godine bude u Zagrebu. U diskusiji su do- 
taknuti mnogi problemi rada udruženja, a na kraju je dana razrješnica do- 
sadašnjoj upravi i izabran novi upravni i nadzorni odbor, te sud časti. U 
upravni odbor su izabrani: Gajo Petrović (predsjednik), Mihailo Marković 
i Danilo Pejović (potpredsjednici), Milan Kangrga (tajnik), Vladimir Filipo- 
vić, Danko Grlić, Ilija Josifovski, Sreten Milanović, Zaga Pešić — Golubović, 
iVojan Rus, Svetozar Stojanović, Arif Tanović, Predrag Vranicki i Miladin 
Životić. 

Na simpoziju je nastupilo 13 referenata koji su pročitali svoja saopćenja 
ovim ređom: Vuko Pavićević: »Nešto o problemima humanizma u našim 
uslovima«, Milan Kangrga: »Opstojeći odnosi i moral«, Miladin Životić: 
»Da li je jednakost moralna vrednost našeg društva?«, Božidar Debenjak: 
bSocijalizam i neke dimenzije otuđenja u učenju Karla Marxa«, Svetozar 
Stojanović: »Karakterološka fenomenologija i ocena naše revolucije i druš: 
tva«, Arif Tanović: »Odumiranje ili jačanje morala u socijalizmu«, Boris 
Majer: »O društvenoj ulozi moralne svesti«, Miroslav Pečujlić: »Deset teza 
o etici samoupravnosti«, Mihailo Marković: »Moralni integritet ličnosti u 
socijalističkom društvu«, Zagorka Pešić—Golubović: »Socijalistički moral i 
' konformizam«, Danko Grlić: »Ličnost i hrabrost«, Marija Brida: »Veze ra“ 
(da 4 vrijednost« i Ratko Šćepanović: »Robni svijet i moralni život«. 

Diskusija je vođena nakon svakog pojedinog referata i nakon svake 
grupe međusobno povezanih referata, a na kraju simpozija održana je ge- 
neralna debata. Uz velik broj domaćih diskutanata, u diskusiji je sudjelo- 
vao i poljski filozof Marek Frichand, dekan Filozofskog fakulteta u Varšavi 
Pi je kao gost Jugoslavenskog udruženja za filozofiju sudjelovao na ovom 
skupu. 

Po aktualnosti i kvaliteti referata aj simpozij pripada među dosad naj- 
uspjelije simpozije Jugoslavenskog udruženja za filozofiju. U referatima 
se na smion. originala ni zanimljiv način raspravljalo o vel'kom broju zna- 
čajnih problema našeg suvremenog čovjeka: i društva. Polazeći od osnovnih 
.ontološko-antropoloških koncepcija marksističke filozofije, referenti su 
ušli u kritičku analizu najkonkretnijih problema jugoslavenskog socijaliz. 
ma. Diskusija je pridonijela osvjetljavanju nekih pitanja koja su pokrenu“ 
ta u referatima. Ipak, u cjelini uzeto diskusija nije bila na nivou referata. 
Izgleda da je na tok diskusije nepovoljno djelovalo što je skup počeo s 
izvjesnim zakašnjenjem. : 

Na ovom mjestu ne možemo dati opširniji prikaz i ocjenu upravo završe“ 
nog simpozija. Ostajući u okvirima kratke informacije spominjemo da će 
jedan od slijedećih brojeva časopisa Filozofija donijeti uži izbor referata, 
dok će većina referata biti vjerovatno objavljena u zasebnom zborniku. 


OBAVIJEST 


1. Na koricama prvog broja Praxis najavljeno je da će časopis izlazit) 
u jugoslavenskom izdanju (na hrvatsksrpskom jeziku) i u engleskom “zda- 
nju (na engleskom jeziku). U međuvremenu je redakcija odlučila da uz 
jugoslavensko izdanje ne izdaje englesko već međunarodno izdanje (djelo- 
mično na engleskom, djelom čno na francuskom, djelomično na njemačkom). 
U skladu s t m izmjenjen je u ovom broju tekst na drugoj strani korica. 

2. Prvi broj jugoslavenskog izdanja Praxis prodavao se po cijeni oa 16U 
dinara po primjerku. Na osnovu analiza koje su provedene nakon izlaska 
prvog broja redakcija je odlučila da se prodajna cijena povisi na 250 di- 
nara po primjerku. Ni uz ovu prodajnu cijenu prihodi koje će časopis 0s- 
tvariti neće ni :zdaleka pokriti njegove troškove, ali će biti povećano pro- 
centualno sudjelovanje čitalaca u troškovima časopisa. 

5. Usprkos tome: što je već od ovog broja povećana prodajna cijena 
časopisa, pretplata za 1965. godinu primat će se do 31. XII 1964. po vec 
ran je objavljenim uvjetima, koji su navedeni i na koricama ovog oroja. 
U dućem broju objavit ćemo nove pretplatne cijene koje će vrijediti od 
1. januara 1965. godine. 

ZBORNIK RADOVA 
HUMANIZAM I SOCIJALIZAM 


PRVA KNJIGA 


Sadržaj: 


Predgovor 

Prvi dio: HUMANIZAM, FILOZOFIJA I UMJETNOST 

Andrija Krešić: Filozofski izvori Marxova huma- 
nizma 

Gajo Petrović: Marxovo shvaćanje čovjeka 

Rudi Supek: Humanizam i naturalizam 

Milan Kangrga: Problem otuđenja u Marxovu djelu 

Mihailo Marković: Marksistički humanizam. i prob- 
lem vrednosti 

Danko Grlić: O apstraktnom i realnom huimanizmu 

Abdulah Šarčević: Filozofija i humani, iskonsko- 
proizvodni svijet 

Vladimir Filipović: Prilog ideji humaniteta 

Čedomil Veljačić: Privrženost i otuđenost svijetu u 
indijskoj filozofiji : 

Oleg Mandić: Humanizam i religija 

Ivan Focht: Humanost umjetnosti 

Jure Kaštelan: Pjesnik i svijet stroja 

Milan Damnjanić: O estetskom vaspitanju 

Predrag Vranicki: Marginalnije uz problem huma- 
nizma 


Urednici: Branko.Bošnjak.i Rudi Supek 
NAPRIJED / ZAGREB 
1963 


> __ LS 

ZBORNIK RADOVA 
HUMANIZAM I SOCIJALIZAM 
DRUGA KNJIGA 


Sadržaj: 


Drugi dfto:, HUMANIZAM I DRUŠTVO 

Milan Kangrga: Program SKJ — oslobađanje stvara- 
lačkih snaga socijalizma 

Vuko Pavićević: Neki moralni aspekti jugoslaven- 
skog puta u socijalizam 

Ljubomir Tadić: Proletarijat i birokratija 

Taras Kermauner: Humanizam i inteligencija 

Vojin Milić: Ideja otuđenja i savremena sociologija 

Rudi Supek: Radničko samoupravljanje i humaniza- 
cija rada i potrošnje 

Danilo Pejović: Industrijsko društvo i humanistič- 
ko obrazovanje 

Ivan Supek: Ugrožena ljudska egzistencija 


Treći dio: HISTORIJSKI IZVORI HUMANIZMA 
Branko Bošnjak: Problem i razvoj ideje humanizma 
u filozofiji 
Biografski i bibliografski dodatak 


Urednici: Branko Bošnjak i Rudi Supek 
NAPRIJED / ZAGREB 


1963 


SURADNICIMA I ČITAOCIMA 


Glavni dio časopisa PRAXIS redovno donosi radove o nekoj 
značajnoj temi ili problemu (maksimalna veličina pojedinog 
priloga je 20 strojem pisanih strana s proredom). Naredni bro- 
jevi bit će posvećeni slijedećim temama (u zagradi navodimo 
rok za predaju rukopisa): 


JUGOSLAVENSKA KULTURA (do 1.1 1965.) 
ISTINA I SPOZNAJA (do 1.11 1965.) 

GEORG LUKACS (do 1. III 1965.) 

UMJETNOST U VIJEKU TEHNIKE (do 1. V 1965.) 
ERNST BLOCH (do 1. VII 1965.) 

ŠTA JE POVIJEST (do 1. IX 1965.) 


Uz tematski dio časopis ima i slijedeće rubrike (uz naziv 
rubrike navodimo maksimalnu veličinu priloga izraženu strojem 
pisanim stranama s proredom): 


PORTRETI I SITUACIJE (do 16 strana) 
MISAO I ZBILJA (do 16 strana) 
DISKUSIJA (do 12 strana) 

PRIKAZI I BILJEŠKE (do 8 strana) 
FILOZOFSKI ŽIVOT (do 6 strana) 


Svi rukopisi šalju se na adresu: Redakcija časopisa PRAXIS, 
Odsjek za filozofiju Filozofskog fakulteta, Zagreb, Ul. Đ. Salaja 
b.b. U, obzir dolaze samo rukopisi koji dosad nisu nigdje objav- 
ljeni. Rukopisi se ne vraćaju. Objavljeni radovi ne izražavaju 
nužno i gledište redakcije. | 


